
UVOD U DJELA SV. IVANA OD KRIZA 

/. Zaslugom redovničke zajednice splitskih klarisa, pogla¬ 
vito opatice s. Marije od Presv. Srca, i prevodica prof. O. 
Andrija Bonifačića, OFM, hrvatsko čitateljstvo prvi 
put će moći čitati DJELA SV. IVANA OD KRIZA. 
Pothvat je povijesnog značenja, a ovaj itvod treba pomoći 
našem sunarodnjaku da što uspješnije i korisnije pročita 
djela velikoga španjolskoga mistika na hrvatskom jeziku. 

Sv. Ivan od Krila je suradnik i pomoćnik u obnovi¬ 
teljskom radu sv. Terezije Avilske. Obnovljeni Karmelski 
red zato sveticu naziva svojom redovničkom Majkom, a 
svoga subrata, suredovnika, Ivana od Krila ponosno zove 
Ocem. Obnova Karmela događala se u Španjolskoj, u doba 
koje povjesničari nazivaju El siglo de Oro (Zlatno sto¬ 
ljeće), 1 a spomenuti Obnovitelji rodili su se, Uvjeli i djelo¬ 
vali u toj zemlji, moćnoj i utjecajnoj, bogatoj i katoličkoj. 

Ivan se rodio god. 1542. u Fontiveros-u, u blizini Avile. 
Nakon osnovne izobrazbe u isusovačkom kolegiju u Medini 
del Campo, stupio je u novicijat Karmelskoga reda u istome 
gradu. Nakon redovničkih zavjeta Ivan od sv. Matije, tako 
se zvao prije stupanja u obnovljeni Karmel, stječe filozof¬ 
sku i teološku naobrazbu na glasovitom sveučilištu u Sd- 
lamanci. God. 1568. prihvatio je karmelsku obnovu, koju 
je Terezija iz Avile provela god. 1562. medu svojim karmeli- 
ćankama .* 

U suprotnostima i sukobima između obnovljenoga i 
neobnovljenoga Karmela bio je Ivan zatvoren god. 1577. 
u samostansku tamnicu u Toledu. Tamnovanje je ostavilo 
duboke tragove u Ivanovu livotu, ne samo tjelesno, ćudo- 


' Opširnije o tome usporedi: Pfandl l_, Spanische Kul- 
tur und Sitte des 16 und 17 Jahrhundert, Kempten 1924; 
Olmedo F.SJ. Juan Bonifacio (1538—1606)y la cultura lite- 
raria del siglo de oro, Santander 1938. 

' Crisogono de Jestls Sacramentado, OCD., Životopis sv. 
Ivana od Križa..., Sarajevo 1974. 

redno nego i u duhovnom iiću i mističnom doživljavanju. 
Napomenuti treba da je barem veći dio pjesme koju tuma¬ 
či u svome remek djelu Duhovni spjev, ispjevao u spome¬ 
nutoj tamnici. 

Umirući godine 1591. u Ubedi Ivan ostavlja veliku 
duhovnu baštinu: svoj primjer života i svoja mistična 
djela. 

Sv. Ivan od Križa, dignut na čast oltara i proglašen 
mističnim naučiteljem (doctor mysticus). svakako je prvak 
kršćanske duhovnosti, a španjolski povjesničari ubrajaju 
ga u klasike svoje književnosti Njegova su djela posebno 
pobudila pažnju nakon god. 1926, kada ga je papa Pijo 
XI proglasio naučiteljem Crkve. Od toga doba do danas 
povijesna i znanstveno-stručna istraživanja istakla su do¬ 
met njegova nauka i aktualnost u vremenima koja danas 
živi Crkva. 1 

2. Kao uvod u djela sv. Ivana od Križa mogu poslužiti 
KRATKI SPISI koji su sastavljeni od deset pjevanja o 
Presv. Trojstvu i Utjelovljenju. Značajan je bogoslovni sa¬ 
držaj tih spisa, a poglavito su lijepe i umne pjesme o 
Izvoru te o Pastirčetu koje, kao u jezgri, predstavljaju 
teme koje će biti obrađene u velikim spisima. Uz Kratke 
spise uključene su upute u prozi, upućene mladim redovni¬ 
cima glede svijeta, djavla i tijela. Osim toga Kratki spisi 
sadržavaju 181 izreku o svjetlu i ljubavi, koje su stanovita 
vrsta aforizama, književna vrsta posebice draga sv. Ivanu 
od Križa. Ovamo treba pribrojiti Ivanova pisma od kojih se, 
nažalost, sačuvalo samo tridesetak (trećina od njih frag¬ 
mentarna). Pisma su iz posljednjih deset godina života, -i 
vrijedna su kao autografi i govore o konkretnim primje¬ 
nama njegova duhovnog sustava kod pojedinih određenih i 
imenovanih osoba. 

3. Nakladnici velikih djela Ivana od Križa na prvo mjesto 
stavljaju USPON NA GORU KARMEL I TAMNU NOC. 


1 Posebno treba upozoriti na slijedeće studije: Copa- 
niga V., San Juan de la Cruz. Valor pslcologico de su doctri- 
na. Madrid 1950, Eulogio de la Virgen del Carmen, San Juan 
de la Cruz y sus escritos. Madrid 1969. 

Lucien Marie de st. Joseph. Actualite du messagc de st. 
Jean de la Croix. Pariš 1968. 

Federico Ruiz Salvador, OCD. Introduccibn a San Juan 
de la Cruz E1 escritor, los escritos y el sistema. Madrid 1968. 

Dizionario enciclopedico di Spiritualita, Roma 1975, t. 
1, str. 855—865. 

Njima je osnovica za tumačenje spjev koji počinje riječima: 
u jednoj tamnoj noći, a u novom hrvatskom prijevodu: 
Sred mrkle noći jedne. 

Treba reći da simbol noći ovdje znači mnogo više od nega¬ 
cije. Naime Bog i pozitivne zbiljnosti kao što je sjedinjenje 
duše sa Bogom uključuju se u sklop te noći koja je zapravo 
puna iznimne životnosti. 

Pjesma Sred mrkle noći jedne je izvorni i doiivljeni 
nauk u komu je izloieno Boije djelovanje i čovjekov odgo¬ 
vor, suradnja čovjekova sa Botjom djelatnošću. Prema ja¬ 
čem ili slabijem poticaju čovjekovu, odnosno Boljem govori 
se o aktivnoj ili pasivnoj noći, koje su dvostruki vid iste 
stvarnosti. 

V USPONU NA GORU KAMEL sv. Ivan tumači nauk o 
ljudskom poticaju u postupku čovjekova čišćenja, koje se 
temelji na bogoslovnim krepostima vjere, ufanja i ljubavi 
Uspon je razdijeljen na tri knjige: u prvoj je opis očišćenja 
sjetila a druge dvije govore o čišćenju duha i njegovih moću 
Tumačenje je prekinuto kad se govori o čišćenju volje. 

TAMNA NOC je smislena i susljedna dopuna Uspona. 
Suvremena dioba u knjige je djelo nakladnika koji su sma¬ 
trali da je nedovoljna izvorna podjela. Dvije su knjige koje 
govore o noći sjetila odnosno o noći duha u nji¬ 
hovu pasivnom procesu u kojmu prevladava Bolji po¬ 
ticaj. U svakoj od tih knjiga se govori o potrebi pasivnih 
noći, jer je duša opterećena mnogim bijedama a sama to 
ne vidi. Riječ je o čišćenju po ljubavi te o divnim plodo¬ 
vima koji se ostvaruju u duši, premda se doživljavanje noći 
čini tragično i niječno. Tumačenje je i ovdje naglo preki¬ 
nuto pa je i Tamna noć ostala nedovršena. DUHOVNI 
SPJEV je glavno Ivanovo djelo, brilnije obrađeno nego dru¬ 
ga. Čitatelji lakše prihvaćaju ovo djelo jer je potpunije i 
pristupačnije od drugih, a svetac je na njemu radio osam 
godina, od 1578—1586. Plod njegova polrtvovnoga i brižnoga 
rada je dvostruka redakcija djela. Danas se obUjelavaju kao 
DUHOVNI SPJEV A I DUHOVNI SPJEV B. U prvome je 
39 strofa a u drugome 40.* U ovom djelu Ivan od Krila služi 
se simbolom duhovne ženidbe sa svim biblijskim i eklezijal- 
nim odjecima. Simbolizam u Ivanovoj zamisli označava 
osobno i potpuno doživljavanje sebe i ne smije se miješati 
i pobrkati s nježnošću i ćutilnošću. Mnogima se ovaj simbo- 


• Povijest redakcije A i B posebice je obradio Eulogio 
de V. C., E1 Cantico espiritual. Trayectoria del texto. Roma 
1968. 

lizam čini danas slabim i bezizražajnim, ali se mora imati 
na umu da su uopće shvaćanja i raspoloienja izmijenjeni; 
izmijenio se mentalitet, pa se zamisao Ivanova ne shvaća u 
svojoj dubini. Treba posebno istaći da je ljubav o kojoj go¬ 
vori Ivan u duhovnoj ienidbi više od osjećaja, ili neke 
Strastvene lelje volje. Ta ljubav obuhvaća raspoloienje i za¬ 
nos bića u potrazi Osobe i sjedinjenja sa Njome. Razvitak 
te ljubavi očituje se u četiri stupnja: 1. ielje ljubavi i oslo- 
denje od svih stvari koje priječe ljubav 2. prvi susret i dje¬ 
lomično sjedinjenje i. potpuno sjedinjenje i njegovi plodovi 
4. čežnje ljubavi i slava. 

ŽIVI PLAMEN LJUBAVI je djelo nazvano tako prema 
riječima prve strofe pjesme koja se tumači u djelu. U ovom 
djelu se ističe djelovanje Duha Svetoga u duši, dok je v 
Duhovnom spjevu naglašena prvotnost Kristova, četiri stro¬ 
fe koje se tumače u ovom djelu više su opći pogled na 
neistraiivo otajstvo Presv. Trojstva nego sustavni razvitak 
procesa doživljavanja. U Živom plamenu ljubavi su tri 
zastrane, tri odstupanja, tri važne digresije, ako se tako 
mogu nazvati, koje bacaju retrospektivni pogled na razne 
odlučne stupnjeve duhovnog života, u noći, a dopunjuju 
neka gledišta Ivanova nauka izloženog u Usponu na goru 
Karmel i Tamnoj noći. 

4. Predmet obradbe (tematika) djela sv. Ivana od Križa 
uvijek je čovjek, potpuni čovjek u grču svojih najviših i 
najuzvišenijih težnji, u napetosti i čežnji za usponom, slo¬ 
bodom, napretkom, za sjedinjenjem s Bogom; drugim rije¬ 
čima: glavni predmet, tema njegovih djela je Bog koji 
svojom puninom ispunjava život čovjekov i preobražaje 
ga. čovjek je biće u potrazi, tražitelj, a Bog je zaručnik i 
voditelj. U tijeku razvitka dva su čimbenika, dva subjekta: 
Bog i Čovjek; obojica su glavni pokretači, protagonisti 
svega Sto se zbiva, a završnica svega i puni ttspjeh treba 
biti sjedinjenje duše s Bogom. Ova kratka i jasna misao, 
ovakva formulacija ističe tri glavna počela čitavog su¬ 
stava sv. Ivana od Križa: Bog, čovjek, sjedinjenje. Radi 
potpunosti ipak treba istaći da se sjedinjenje ostvaruje u 
Kristu po vjeri, ufanju i ljubavi Spomenute kreposti uklju¬ 
čuju odricanje u svoj dinamizam, a vrhunac njihov, naj¬ 
viši njihov domet je kontemplacija 

Spomenuto je već da je sv. Ivan od Križa u svom su¬ 
stavu istakao čovjeka kao nositelja, kao jednog od prota 


* Federico Ruiz Salvador u Dizionario enciclopedico di 
Spintualita, str. 859. 

gemišta. Mistični naučitelj je naime uvjeren da je čovje¬ 
kov ustroj te njegov zdrav i dobar rad temelj na kojem gra¬ 
di milost i ostvaruje se sjedinjenje s Bogom. Rasprava o 
čovjeku obavezuje Ivana od Kriia da prouči djelove koji 
ga čine čovjekom. Zato govori o osjetilima, vanjskim i nu 
tamjim, o duhu čovjekovu i njegovim moćima, o dnu duše. 
Tim raščlanbama Ivan ne pristupa na isti način u svim 
djelima U Uspona razlale duševna stanja, cjelokupni psi¬ 
hološki mehanizam čovjekov s nakanom da ga ispravi, oslo¬ 
bodi, dio po dio. U Tamnoj noći nema pojedinosti, pojedi¬ 
načnih » komadanja•, jer je u tom djelu istaknut nadna¬ 
ravni rad Boga, koji djeluje u korijenu čovjekova bića; obu¬ 
hvaćena je potpunost i cjelovitost čovjeka bez naročite 
pozornosti i skrbi oko pojedinosti. U Duhovnom spjevu duša 
se daje voditi; voditeljica je ljubav, pa se manje raspravlja 
o vanjskim i unutarnjim osjetilima i izravnim oblicima 
spoznaje. 

Za sjedinjenje s Bogom potrebno je vlastitim snaga¬ 
ma. koliko je to moguće, ispraviti manjkavosti, prekaliti 
svoje moću Razmjerni rast odvija se putem početnika, 
naprednjaka i savršenih, kako je to već poznato iz prihva¬ 
ćenih gledanja na duhovni tivot. Međutim ono što Ivan po¬ 
sebno ističe jest da se razvoj odvija kroz razdoblja praz¬ 
nine, krize i noći. Ivan pače odlučno ističe da nisu toliko 
odlučujuća za duhovni život razna dostignuća razvoja, nego 
su u tome odlučujuće baš noći. Dva su pak trenutka iz¬ 
nimno značajna u noći: prijelaz iz tjelesnoga u netjelesno, 
te prijelaz od duha k Bogu. Prema Ivanu od Križa temelj 
duhovnog života su, dakle, krize — noći, a razna dosti¬ 
gnuća su samo trenuci odmora, kako bi noći bile podnoš- 
Ijivije. Pregled kriznih trenutaka može se svesti na tri 
odlučujuća: noć osjetila, noć duha i sjedinjenje po ljubavi 

Preobrazba, kalenje čovjeka kroz krize i noći pričinja 
se kao pesimistički nazor na čovjeka. Ali ne bismo bili 
vjerni mislima sv. Ivana od Krila, kad bismo tvrdili da 
doctor mysticus širi i tumači nauk po kojem bi čovjek bio 
nakazno stvoren. Nikako. Za sv. Ivana od Križa čovjek nije 
nakaza ni rugoba, nego još nije potpuno čovjek, nije se 
razvio do potpuna čovjeka, čovjeka osobe. Bog je, prema 
sv. Ivanu od Križa, ostavio u čovjeku veliki prostor za slo¬ 
bodu, a čovjek treba sve mogućnosti slobode iskoristiti u 
nastojanju oko vlastitog ostvarenja, oko vlastite potvrde 
punine svoga čovještva. To je nemoguće, tvrdi sv. Ivan, bez 
teške borbe noći, jer nutarnji sklad svoga bića čovjek 
postiže teško i postupno. Ivan je uvjeren da se uzvišeni 

ideali, poglavito sjedinjenje duie sa Bogom, ne mogu po¬ 
stići sve dok čovjekove moći, koje nosi u sebi, ne budu 
međusobno skladne i suglasne. Podloinost jednom nagonu 
trati i vezuje čitavo biće; ideal se ne postite ako prema 
njemu nije usmjereno sve: čuvstva, tijelo, duh. No suprot¬ 
nost između duha i čuvstva je veoma bolna osobito kada 
se radi o podlaganju čuvstva duhu; duh i tijelo potiču i 
podrtavaju svaki svoje. To je bolno stanje slično onome 
koje se mole dogoditi, ako se u građanskom ratu bliski 
rođaci nađu u dva protivnička tabora. Prevladavanje takva 
stanja u sustavu duhovnosti sv. Ivana od Krila označeno je 
kao noć. 

Noć ili noći privode potpuno čovjeka slobodi kojoj 
se otvara; sloboda srca privodi čovjeka jasnijoj spoznaji o 
stvarima, pomole mu da upozna istinu o naravnom i nad¬ 
naravnom redu. Tako čovjek » odijeljen• od stvari uliva 
ih drugačije od onoga koji im je privrten, uliva ih istinski, 
zbiljski Slobodan » odijeljen* čovjek gleda na stvari prema 
onome Sto je u njima doista lijepoga, a privrlenik ih pro¬ 
matra i uliva prema manje vrijednim sadrlajima. Slobo¬ 
dan čovjek gleda na bit, a privrlen na sporednost* Nedo¬ 
statak dakle istinskog pročišćenja sputava čovjeka, priječi 
ga da bude slobodan i zreo, svjestan velikih mogućnosti 
Zaslijepljenost je štetna, pa je sv. Ivan od Krila odlučno 
odbija i preporučuje duhovno siromaštvo, koje priskrb¬ 
ljuju noći, i žalosti se zbog velikog gubitka za čovjeka, 
za društvo, za Crkvu, za Boga. Svetac vapi: »O duše koje 
ste stvorene za ove veličine i koje ste na njih pozvane! Sto 
činite? Na čemu se zadržavate? Vaše su težnje niske, bi¬ 
jedno je to što posjedujete. O sljepoće nad kojom je vri¬ 
jedno plakati, jer ste slijepe pred tolikim svjetlom i gluhe 
pred tako jakim glasovima te ne zamjećujete da dok trulite 
veličinu i slavu ostajete bijedne i zanemarene u neznanju 
i nevrijedni tolikih dobara.' 1 

Rad kroz noć osjetila donosi usklađenost u kojoj duh 
preuzima vodstvo /ili ipak to nije dostatno za preobrazbu, 
za sjedinjenje. Svetac to dokazuje ističući sve nedostatke 
(u sjeni sedam glavnih grijeha) u koje duša još uvijek 
pada pa zaključuje da se svi nedostaci aktivne noći »... neće 
moći posve očistiti... dok je (dušu) Bog ne uvede u pasivno 


* Isti u introduccion a san Juan de la Cruz, str. 314—327. 
’ Duhovni Spjev, 39,7. Symposion, Split 1977. 

čišćenje tamne noći «* Tamna noć u ovom smislu je ulivena 
kontemplacija; u njoj je sve što je bolansko. Sv. Ivan od 
Krila za nju općenito tvrdi da je ulivena ljubav i spoznaja. 
»Motrenje nije drugo nego otajstveno i spokojno ulijevanje 
Boga puno ljubavi,... koje raspaljuje dušu duhom lju¬ 
bavi «.* Ova noć kontemplacije mora se razlučili i prepoznati 
od sličnog stanja komu mogu biti naravni uzroci Zato sv. 
Ivan nabraja znakove prepoznatljivosti i autentičnosti: I. 
nesposobnost razmatranja, 2. suhoća u pobolnosti a isto¬ 
dobno i suhoća prema zemaljskim stvarima, 3. zabrinutost 
duše koja doiivljava kao da ne sluli Bogu. U kontemplativ¬ 
noj noći bogoslovne kreposti vjere, ufanja i ljubavi su kao 
stupovi na kojima počiva. Te kreposti .koje i u aktivnim 
noćima imaju svoje značenje ,unose u kontemplativno) noći 
Boga u čovjeka i obuhvaćaju u ovom stupnju, u cijelosti nje¬ 
govo biće da bi ga preobrazile. Svrhovitost pak takve noći je 
sjedinjenje s Bogom te usavršenost čišćenja koje nije 
ostvareno u prethodnim noćima. 

Punina sjedinjenja i zajedništva s Bogom ostvaruje 
se u Kristu, jer Isus Krist kao Osoba i smisao livota uisti¬ 
nu je saletak i srl sviju sastavnica duhovnog sustava sv. 
Ivana od Krila. Konkretno, Isus je u neku ruku vjera, ufa¬ 
nje i ljubav .“ 

Kristova uloga u vrhuncima duhovnog livota opisana 
je u Duhovnom spjevu: *U uzvišenom stanju duhovne že¬ 
nidbe veoma lako i često otkriva (Krist) duži svoje ču¬ 
desne tajne kao svojoj vjernoj družici, jer istinska i savr¬ 
šena ljubav ne zna ništa skrivati svojoj ljubljenoj osobu 
Posebno joj priopćuje slatke tajne svoga Utjelovljenja te 
načine i putove ljudskog otkupljenja što je jedno od najuz- 
višenijih djela Boljih, pa je stoga duši najdrale*. u 

Konačno u saletku ovog uvoda ne smijem propustiti 
i zanemariti sadriaj pojma kršćanske svetosti u djelima sv. 
Ivana od Krila. On je zove sjedinjenje duše s Bogom, 
bolansko sjedinjenje, ili sjedinjenje po ljubavi Sveti Na- 
učitelj ističe da je čovjek nepotpun, neostvaren sve dok 
svoju potpunost i ostvarenost ne stavi izvan sebe, u odnos 
sa Bogom po vjeri, ufanju i ljubavi. Prema sv. Ivanu od Kri¬ 
la svetost je sjedinjenje duše s Bogom koje normalno pret- 


• T amna noć, knj. 1. pogL 3, br. 3. Symposion, Split 1976. 

• Tamna noć, 1, 10, 6. Symposion, Split 1976. 

" Federico Ruiz Salvador Introduccibn a san Juan de 
la Cruz, pogl. 13, str. 356. 

u Duhovni Spjev, 23, I. Symposion, Split 1977. 

postavlja duboku ćudorednu savršenost, psihološku i mo¬ 
ralnu ravnotežu, ali se ipak ne poistovjetuje sa njima; 
snaga i bit svetosti nije u tome. Svetost i sjedinjenje duše 
s Bogom je snažno i životno uranjanje u otajstva Utjelo¬ 
vljenoga Krista, u tajne Presv. Trojstva. Već sam spome¬ 
nuo Sto duša doživljava u sjedinjenju po Kristu, a tomu 
treba dodati snažni tekst Ivana od Križa o trojstvenom 
životu sjedinjene duše; »Ovo nadisanje (što duši daje Za¬ 
ručnik u blaženoj preobrazbi) je sposobnost koju će duša 
primiti... kad joj bude dan Duh Sveti, koji svojim božan¬ 
skim disanjem uzdiže dušu na veoma uzvišen način te jf 
oblikuje i osposobljuje da ona diše u Bogu istim ljubav¬ 
nim disanjem kojim Otac diše u Sinu i Sin u Ocu... Na 
koji se način to događa ne može se shvatiti ni dokazati. 
Neka nam bude dosta znati da nam je Sin Božji priskrbio 
tako visoko mjesto i zaslužio rtajuzvišeniji stupanj da smo 
djeca Božja 

Postavit će si možda čitatelj sv. Ivana od Križa pitanje 
da li je ovaj pojam duhovnog života koji se razvija katego¬ 
rijama noćiju i dinamizmom vjere, ufanja i ljubavi, u Isusu 
Kristu i u Duhu Svetome, a svršava ulivenom kontemplaci¬ 
jom nešto izvanrednoga? Ulivena kontemplacija je sigur¬ 
no Božji dar, ali prema sv. Ivanu od Križa ona je prirodna 
kulminacija razvoja duhovnog života ako je duša spremna 
da ude u tamne aktivne noći i ako se preda Božjem djelo¬ 
vanju u pasivnim noćima; taj dar joj Bog ne uskraćuje? 

U sažetku duhovnog sustava sv. Ivana od Križa može 
se spoznati poruka crkvenog Naučitelja svemu svijetu, a 
također i suvremenost njegovih djela. Sve više se naime 
živi u svijetu u komu nema mjesta za Boga a čovjek želi biti 
sam graditelj svoje sreće i budućnosti Ivan od Križa stav¬ 
lja našeg suvremenika pred izbor: želi li posjedovati stva¬ 
ri ili biti zaposjednut od stvari? Ako hoće biti zaposjednut, 
od stvari neka se ničega ne odrekne, ali neka zna da će u 
takvom svom izboru biti rob, prvoga dana u zlatnoj krlet¬ 
ci, a drugoga dana u tami neutješne tamnice. Ako hoće po¬ 
sjedovati stvari neka gleda na stvari u prozirnosti svoje 
kontemplativne vjere; shvatit će tada da stvari imaju neiz¬ 
mjernu vrijednost; da predstavljaju sredstvo stvarnoga za¬ 
jedništva s Bogom. 


° Duhovni Spjev, 39, 1—5. Symposion, Split 1977. 
Dottore delT Amore divino 1943, str. 189—194. 

“ Gabriele đi s. M. Maddalena. s. Giovanni della Croce 

UVOD U DJELA ... 


Naši suvremenici, koji se zatvaraju u svoju samodostat- 
nost i tele tako riješiti svoja tivotna pitanja, trebaju znati 
poruku Ivana od Kriia; da će samo čovjek, u čijem je iivotu 
vjera jedina baklja koja osvjetljuje put, sigurno stići do 
svoje punine koja je u Isusu Kristu i u Trojstvenome 
Bogu." 

Remete, 14. svibnja 1978. 

Ante Stantić, 
karmelićanin 



“ Anastasio del SSmo Rosario: Validitfc di un messđg- 
gio, in »Fiamma Viva«, Roma 1968, str. 225—227. 

RIJEČ PREVODIOCA 

Kao Sto sam u prvom svesku prijevoda Sv. Ivana 
od Križa, u TAMNOJ NOĆI, »dao neki račun« o poslu 
oko provođenja, tako treba da tu dužnost prema čita¬ 
teljstvu izvršim i sada kad mogu smatrati da je taj 
posao od moje strane završen. 

Moram reći da sam prva tri djela, kako su po 
redu izdana u Symposionu, a to su: 

TAMNA NOC 

ŽIVI PLAMEN LJUBAVI 

DUHOVNI SPJEV 1 

prevodio bez žurbe, dok su ostala dva, a to su: 

KRACI SPISI 
i 

USPON NA GORU KARMEL 
imali određene rokove radi davanja u tisak. Stoga sam 
na prvima radio s manje napetosti, s više refleksije i 
uz podastiranje prijevoda na uvid ponekim dobrohot¬ 
nim čitačima, koji su mi svojim primjedbama uvijek 
bili koristan poticaj i korektivi, dok su druga dva djela 
prevedena u jednom dahu, s mnogo napetosti, što je 
bez sumnje, uz neke nepogodnosti, pogodnije da se 
osjeti jedinstvenost nadahnuća Svetoga Naučitelja i 
povezanost pojedinih djelova. 

Prvi tekst koji sam prevodio bio je talijanski pri¬ 
jevod svih djela Sv. Ivana od P. Nazareno dall'Addo- 
lorata O. C. D., Roma 1940., koji sam dobio god. 1946. 
iz ostavštine istarskog svećenika B. Beletića. Radio 


1 Kritička izdanja cjelokupnih djela, u originalu i u novijim prije¬ 
vodima, imaju dvostruku redakciju DUHOVNOG SPJEVA i 2IVOG PLA¬ 
MENA LJUBAVI: redakcija A je prvotna, knda. obično tiskana manjim 
ilovima; a^i^kcija^je_opJunija. a sadrži prvotnu A-rcdakdju. Nil se 

sam to kao korisnu zabavu i nije mi se činilo teškim 
prevoditi prozne tekstove, a na prijevod strofa u stiho¬ 
vima nisam se usudio ni pomišljati. Na to sam se 
osmjelio nakon što sam godine 1972. našao u arhivu 
samostana Košljun lijepi prijevod osam strofa Tamne 
noći iz godine 1913, što ga je u svojoj ostavštini tora 
arhivu ostavio pop Vinko Premuda (1867—1941). Ponu¬ 
kan primjerom tog našeg svećenika Krčke biskupije, 
kojega sam osobno poznavao, osmjelih se, kako rekoh, 
i na prevođenje dotjeranih svećevih stihova. No za taj 
posao nisam mogao ostati na samom talijanskom pri¬ 
jevodu pa sam posegnuo za kritičkim španjolskim iz¬ 
danjem od Lučio Ruano O. C. D., Vidas y Obras de 
San Juan de la Cruz, Madrid 1974, što mi ga je u 
Rimu pribavio subrat o. Atanazije Matanić, profesor 
na Antonianumu. Istome moram zahvaliti i na novijem 
talijanskom prijevodu sveukupnih djela Sv. Ivana od 
Križa od P. Ferdinado di S. Maria 0. C. D., Roma 1975. 
Dobio sam ga u ruke kad sam već prevodio treću knji¬ 
gu Uspona na goru Karmel. 

Moram spomenuti da mi je kod prevođenja Us¬ 
pona bio pri ruci i hrvatski prijevod toga djela, što su 
ga izdali i ciklostilom umnožili Oci Karmelićani, Za¬ 
greb, Remete. Prevodilac nije označen. Taj mi je pri¬ 
jevod poslužio za konsultaciju kod težih pasusa, ali 
ga nisam uzeo kao osnovu za svoj prijevod, zato da 
ostanem slobodniji u prevođenju. 

U međuvremenu je u Obnovljenom životu br. 2/77. 
izašao jedan kritički osvrt na TAMNU NAC, posebno 
na prijevod triju prvih poglavlja prve knjige. Karme¬ 
lićanin o. Jakov Mamić, koji kao student sanjuanistike 
u Rimu posebno proučava Sv. Ivana od Križa, iznosi 
tu mnoga svjcdošanstva o aktualnosti Svetog Naučite- 
lja, te je veoma zabrinut za preciznost prijevoda kao 
i za sve Što može utjecati na to da naša javnost steče 
o svecu pravu sliku. Iz tog osvrta rado iznosim jednu 
opasku koja mi je dobro došla. 

Na moj prijevod 1 TN 1, 2:... »Nijedno od triju 
duhovnih neprijatelja, to jest svijet, đavao i tijelo — 
koji, nažalost, uvijek nastoje omesti napredovanje ...«, 
kritičar između ostalog zapaža da u originalu nema ri- 


2 Uspon na goni Karmel 

ječi »nažalost«, te dodaje da se time »ne ističe značajka 
Ivanova duha«, koja je »odrešita ustrajnost, a ne ja- 
dikovanje«. I zaista, pogledah i vidjeh: u originalu ne¬ 
ma te plačljive riječi, a mene je zaveo talijanski prevo¬ 
dilac sa svojim »purtroppo«. Dobro sam tu riječcu za¬ 
pamtio, pa kad sam u daljnjem prevođenju naišao na 
nju, a to je bilo više puta, dobro bih pogledao u origi¬ 
nal i — nikad je tu ne bih našao. Nema je ni novi tali¬ 
janski prevodilac! U kapljici rose ogleda se duga! Zaista, 
naš Svetac nije bio čovjek jadikovanja nego čvrste 
odlučnosti. 

Uostalom, svaka riječ odaje čovjeka, a kamo li da 
mu neće odati karakter svojim sadržajem i svojim sti¬ 
lom lako opsežni spisi čovjeka koji savršeno vlada pe¬ 
rom i svoj posao uzima ozbiljno! Ako smijem štogod 
istaknuti iz svoga iskustva kao prevodilac, o snazi nje¬ 
govih riječi, reći ću da sam tu snagu najviše osjetio kod 
kratkih pisama i — također kratkih —izreka o svjetlu 
i ljubavi. Time se ne umanjuje snaga velikih spisa koji 
zahtijevaju — a svojom jasnom dosljednošću i stvaraju 
— kod čitatelja ustrajnu pažnju i mimo i pouzdano 
predanje onoj riječi koja nam se iznutra predaje. Po¬ 
sebno pažnju zaslužuju pjesme, u koje je i uloženo vi¬ 
še pažnje. 

Kad bi me tko pitao kojim redom da sustavno čita 
Sv. Ivana, ne bih smatrao potrebnim mijenjati red ko¬ 
jim su izašla njegova djela u Symposionu, uz napomenu 
da slobodno u svako doba otvori KRAĆE SPISE, gdje 
će u pjesmama ili u drugim izrekama uvijek naći uvid 
u cjelovitu misao Svetog Naučitelja. A pošto je sustav¬ 
no čitanje naporno i malo u praksi, osjeća se potreba 
da se za sveukupna djela izradi stvarno kazalo sa svim 
važnijim pojmovima koji ulaze u Ivanovu nauku, da ih 
čitatelj abecednim redom može pronaći i potražiti na 
odgovarajućim mjestima pojedinih spisa. 

S pouzdanjem, dakle, predajem ove svoje skrom¬ 
ne prevodilačke napore svima koji su željni bistrih 
izvora čiste vode svjetla i ljubavi, a jednakim pouzda¬ 
njem predajem ih i boljim poznavaocima Svetog Nauči¬ 
telja, njegove nauke i njegova jezika: neka sa svom 
slobodom dadu maha nepoštednoj kritici, samo da 

što bolje uklone sve nesavršenosti i smetnje onom 
tajnovitom »izvoru vode koja — pod perom Svetog 
Naučitelja — struji u život vječni« (Iv 4, 14). 

Za miran tok prevodilačkog rada zahvaljujem re¬ 
dovničkoj braći što su taj moj posao znala cijeniti te su 
mi omogućila potrebno slobodno vrijeme ,a posebno 
moram odati priznanje podršci i pobudama Sestre Ma¬ 
rije, urednika Symposiona, čijim upornim poniznim zah¬ 
tjevima zaista nije lako odoliti. Ona me je potakla da 
prevedem KRAĆE SPISE (s PJESMAMA) i USPON NA 
GORU KARMEL. 

Kampor—Rab, 6. veljače 1978. 


Prevodilac: 

prof. fra Andrija Bonifačić 

USPON NA GORU KARMEL 

RASPRAVLJA KAKO SE DUŠA MOŽE PRI¬ 
PRAVITI DA U KRATKO VRIJEME POSTIG¬ 
NE UJEDINJENJE S BOGOM; DAJE UPUTE 
I POUKU. KAKO POČETNICIMA TAKO I 
NAPREDNIMA, DA SE ZNADU OSLOBODITI 
OD SVEGA VREMENITOG I PRIONUTI UZ 
DUHOVNO TE OSTATI U POTPUNOJ LISE- 
NOSTI I SLOBODI DUHA KOJA SE TRAŽI 
ZA BOŽANSKO UJEDINJENJE. USPON JE 
NAPISAO OTAC FRA IVAN OD KRIŽA. BO¬ 
SONOGI KARMELIĆANIN. 


PREDMET 

Sva nauka, koju namjeravam izložiti u ovom US¬ 
PONU NA GORU KARMEL, uključena je u slijedećim 
strofama. Ona pokazuje način kako se uspinje do vr¬ 
ha brda, to jest do visokog stanja savršenstva, koje 
ovdje nazivamo ujedinjenjem duše s Bogom. A budući 
da polazim od ovih strofa i na njima temeljim ono 
što ću reći, smatrao sam zgodnim da ih ovdje sve re¬ 
dom navedem, da se tako ovdje shvati i vidi na okupu 
sav predmet o kojem će se pisati; premda će, zatim, 
kod tumačenja trebati svaku pojedinu strofu navesti 
za sebe te, ni više ni manje, stihove svake pojedine na¬ 
voditi kako bude zahtijevao predmet i tumačenje. 

Duša, dakle, govori ovako: 

STROFE« 

u kojima pjeva svoju sretnu sudbinu da hoda 
po TAMNOJ NOĆI VJERE, čisteći se i lišava¬ 
jući se sebe, i dođe do ujedinjenja s Ljublje¬ 
nim. 

t. Sred mrkle noći jedne. 

Kad žud me milja žarka podžigaše, 

O sretan čas Sto htjedne 

Te odoh da ne znaše 

Ukućani što mahom zadrijemaše. 

2. — U mraku bez užasa 

Tajnim se ljestvarna prerušena zanih. 

O blažena li časa, 

U tami što me brani. 

Kad drijemahu još svi mi ukućani. 

3. — Te sretne noći mene 

U tmici skritu drugi ne vidješe, 

Nit zrahu što mi zjene. 

Ni vod ni luč ne bješe 

Van plam u srcu što ga ljubav kreše. 

4. — Bi luč mi ta vodilja 
Bolja no svjetlo sunčanoga dana 
U kraj gdje uzor milja 
Jedini, svog dragana 

Izgledah »željno, drugome neznana. 

5. — Noćno okrilje blago. 

Draže no zora rana kad zabijeli. 

Noći, što združi drago 


■ Ove se strofe, evo. već po treći put navode u izdanjima Symposiona: 
prvi put u Tamnoj noći. str. 10—11. drugi put u Kraćim spisima, str. 123. 
Već je tamo rečeno da ovaj prijevod potječe od popa Vicenca Prcmude 
(1847—1941) Iz godine 1 13. 

Ova pjesma nema — poput strofa Duhovnog spjeva i Živog plamena 
ljubavi — sreće da bi bila od Svetog Naučilclja protumačena od strofe do 
strofe i stiha do stiha. To je on dva puta započeo, u Tamnoj noći i u 
Usponu, ali ni u jednom ni u drugom od ovih spisa nije taj sistem svoga 
pisanja Izveo do kraja. 

S milim, kog duša želi. 

Dragu što se u ljubljenoga preli. 

6. — Tu svoja njedra cvjetna 
Podadoh njemu, drugom ne bih toga. 
On usnu, te ga sretna 

Rukom milovat mogah 
Uz dah lepeze drva cedrovoga. 

7. — S kruništa lahor stade. 

Da pramovim mu mekim poigrava. 
Ruka mu nježna pade 
O vrat mi, te čuvstava 
I ćutila me mojih svih lišava. 

8. •— Stojim bez misli slijeda 

I k ljubljenome bijelo lice sklonih: 

I dušom sva se predah 
Usred lijera onih, 

Ne pamteć kud mi bludeć um zaroni. 

UVOD 

1. — Da se protumači i objasni ova tamna noć po 
kojoj duša prolazi da dospije do božanskog svjetla 
savršenog ujedinjenja s Bogom koliko je to moguće u 
ovom životu, potrebno je mnogo veće svjetlo znanja 
i iskustva negoli je moje, jer je tama tako duboka i 
tolike su muke, kako duhovne tako i izvanjske, što ih 
izabrane duše obično trpe da mogu prispjeti do ovog 
visokog stupnja savršenstva, te nije dostatno ljudsko 
znanje da se to stanje razumije, niti ljudsko iskustvo 
da se opiše; jer ga samo onaj koji njime prođe može 
osjetiti, ali ne i opisati. 

2. — A da ipak uzmognem nešto reći o ovoj tam¬ 
noj noći, neću se oslanjati na iskustvo ni na znanje, jer 
jedno i drugo može zatajiti i dovesti u zabludu; nego 
se, koristeći jedno i drugo, potpuno povjeravam bo¬ 
žanskoj milosti u svemu što njezinom pomoću budem 
imao reći — osobito u stvarima koje su važnije i teže 
za razumijevanje — o Svetom pismu, kojega se drže¬ 
ći ne možemo pogriješiti, jer po njemu govori Duh 
Sveti. A ako u čem pogriješim da nisam dobro razu¬ 
mio ovo što se u njemu ili izvan njega kaže, nemam na¬ 
kane da se ne složim sa zdravim mišljenjem i nau¬ 
kom svete Majke Crkve Katoličke, jer se u tom sluča¬ 
ju potpuno podvrgavam ne samo njezinoj zapovijedi 
nego i svakom koji donese bolje razloge od mojih. 

3. — Da ovo pišem potaknut sam ne time što vi¬ 
dim da sam sposoban za tako težak predmet, nego što 
se pouzdajem u Gospodina da će mi pomoći reći što¬ 
god korisno imajući pred očima velike potrebe mno¬ 
gih duša koje, pošto su pošle putem kreposti i Gospo- 

din ih hoće da postavi u ovu tamnu noć da po njoj 
dođu do božanskog ujedinjenja, neće da pođu naprijed: 
katkada jer neće da uđu ili da se dadu uvesti u ovu 
noć; katkad jer ne razumiju same sebe ili jer ne nala¬ 
ze sigurnih i iskusnih vodiča koji bi ih poveli do vrha 
Gore. I zaista je vrijedno žaljenja vidjeti tolike duše 
kojima Bog daje i sposobnosti i milosti da pođu na¬ 
prijed tako da bi, kad bi se htjele oduševiti, mogle 
postići to visoko stanje, a one se zadržavaju na nis¬ 
kom načinu saobraćaja s Bogom stoga što ne traže, ili 
ne znaju, ili što nisu upućene ni poučene da se otkinu 
od tih početaka. Kad su pak toliko obdarene Božjom 
dobrotom da ipak mogu poći dalje, tada dostižu cilj 
mnogo kasnije i uz više teškoća a manje zasluga, jer 
se nisu prilagodile Bogu, time što nisu htjele pustiti 
da ih on slobodno vodi sigurnim putem ujedinjenja. 
Istina je da ih Bog, koji ih milostivo vodi, može povesti 
do sretnog svršetka i bez njih, ali time što se ne puš¬ 
taju voditi, što se pače protive onomu koji ih vodi, 
mnogo manje i s malim zaslugama napreduju, jer im 
volja nije podatna i. još u tome osjećaju veću muku. 
Ima nekih duša koje, mjesto da se prepuste Bogu i da 
sebi sa svoje strane pomognu, radije smetaju Božjem 
djelovanju svojim nerazboritim postupkom ili protiveći 
se. Upravo su slični djetetu koje, dok ga majka hoće 
da uzme u naručaj, lupa nogama i plače tražeći da ho¬ 
da samo; pa time priječi majci da hoda ili, ako ona 
hoda, da se mora prilagoditi koraku djeteta. 

4. — S Božjom ćemo, dakle, pomoću dati upute 
i pouke, kako početnicima tako naprednima, da zna¬ 
du razumjeti ili barem pustiti da ih Bog nosi kad se 
Njegovom Veličanstvu svidi da ih povede naprijed. Jer 
neki duhovni oci, pošto nemaju svjetla ni iskustva na 
tim putovima, obično više priječe i štetuju takvim du¬ 
šama negoli ih pomažu na putu, slični graditeljima Ba¬ 
bilonske kule koji, kad bi imali pružiti kakvu priklad¬ 
nu građu, pružali su i upotrebljavali drugu, posve raz¬ 
ličitu, jer nisu razumjeli jezika«, pa se nije uradilo 


' Post u. 1-9. 

□išta. Stoga je teško i mučno da duša u takvim prili¬ 
kama ne razumije same sebe niti nalazi koga koji bi 
je razumio, jer se događa da Bog ponese neku dušu 
na veliki put tamnoga motrenja i suhoće, a njoj se čini 
da na tom putu propada, te u tom stanju tame, mulce, 
borbe i napasti upadne u ruke kakvog ispovjednika ko¬ 
ji joj govori, poput Jobovih prijatelja koji su ga tješili 
na svoj način,* da sve to dolazi od turobnosti, očaja, 
od naravnog raspoloženja ili od kakvoga tajnog grije¬ 
ha zbog kojega ju je Bog tako ostavio, i tako odmah 
običavaju raditi da je ta duša morala biti vrlo zla, kad 
su je takve stvari snašle. 

5. — Naći će se, također, koji će joj reći neka se 
vrati natrag, jer nema užitka ni utjehe kao prije u 
Božjim stvarima, i tako bijednoj duši podvostručuje 
muku. Događa se, naime, da je najveća muka, koju os¬ 
jeća, to što spoznaje svoju bijedu, te joj se čini da je 
jasnije od podnevnog svjetla da je puna zala i grijeha, 
jer joj Bog daje to svjetlo spoznaje u ovoj noći motre¬ 
nja (kako ćemo naprijed reći), pa kad se duša namjeri 
na nekog koji pogoduje njenom mišljenju pripisujući 
sve to njezinom grijehu, muka i tjeskoba poraste bez 
mjere i postane teža od same smrti. Ne zadovoljavaju¬ 
ći se time, jer takvi ispovjednici misle da to potječe 
od grijeha, čine da spomenute duše istražuju svoj ži¬ 
vot i obavljaju mnoge opće ispovijedi, te ih tako ope¬ 
tovano razapinju, a ne razumiju da nije vrijeme ni za 
jedno ni za drugo, nego da ih puste, te da ih tješe i 
bodre da prihvate to čišćenje dok se Bogu ne svidi 
drukčije, jer tada, što god one radile i ispovjednici go¬ 
vorili, tu nema drugoga lijeka. 

6. — Naprijed imamo s pomoću Božjom rasprav¬ 
ljati o tome i kako se tada ima ponašati duša i njen 
ispovjednik, i kakve će znakove imati za raspoznava¬ 
nje da li je to čišćenje duše, te ako jest da li je čišće¬ 
nje osjeta ili duha (a to je, kako rekosmo, tamna noć), 
te kako se može ras poznati da li je to turobnost ili ka- 


»Job i, II. 

kva druga manjkavost osjeta ili duha. Može, naime, biti 
nekih duša koje misle, one i njihovi ispovjednici, da 
ih Bog vodi ovim putem tamne noći duhovnog čišćenja, 
dok u stvari to nije, nego je neka od spomenutih nesa¬ 
vršenosti; no ima mnogo duša koje misle da nemaju 
dara molitve, a imaju ga u velikoj mjeri, i drugih koje 
drže da imaju mnogo, a u stvari je to malo više od 
ništa. 

7. — Neki se pak uzalud napinju i trude, tako da 
pobuđuju sažaljenje: a samo nazaduju, jer sav plod 
svoga napredovanja postavljaju u ono što ništa ne po¬ 
maže toj svrsi, nego ih radije od nje udaljuje; a drugi, 
naprotiv, s najvećim mirom i spokojnošću čudesno na¬ 
preduju duhom. Ima drugih duša koje se, s istim daro¬ 
vima i milostima što im ih Gospodin daje da putuju 
naprijed, zapliću, smućuju i ne idu naprijed; k tome 
se još dešavaju tolike druge stvari onima koji idu pu¬ 
tem savršenosti: radosti i muke, nade i boli, što katkad 
proizlazi od duha savršenosti a katkada od nesavrše¬ 
nosti. 0 ovoj ćemo tački pomoću Božjom štogod reći, 
da bi svaka pojedina duša mogla prosuditi o putu ko¬ 
jim hoda i kojim joj treba krenuti ako hoće da stigne 
do vrha ove Gore. 

8. — A jer je ovo nauka o tamnoj noći po kojoj 
duša ide k Bogu, neka se čitatelj ne čudi ako mu se 
pričini nešto tamna; što razumijem da će mu se dogo¬ 
diti na početku kad počne čitati; ali će, kako pođe da¬ 
lje, sve bolje razumijevati ono pređašnje, jer se jednim 
objašnjuje drugo, i zatim, ako čita po drugi put, mislim 
da će mu biti veoma jasno i nauka posve zdrava. A ako 
se nekim osobama ova nauka ne sviđa, neka baci kriv¬ 
nju na moje maleno znanje i niski stil, jer je nauka po 
sebi dobra i veoma potrebna. Mislim pak, kad bi se 
ovaj predmet pisao na ne znam kako savršeniji način 
negoli je ovdje pisan, da bi se oni time još manje oko¬ 
ristili; jer se u ovoj nauci ne opisuju ugodne stvari 
za one duhovne osobe koje žele ići k Bogu putem slat¬ 
koća i užitaka, nego se opisuje bitna i čvrsta nauka 

za svakoga koji želi prihvatiti iišenost duha koja se 
ovdje iznosi. 

9. — A moja glavna svrha i nije da govorim svima, 
nego nekim redovnicima i redovnicama našega svetog 
Reda reformiranog Karmela, koji su me za to zamolili, 
a Bog im daje milost te ih postavlja na put prema ovoj 
Gori, pa će oni, pošto su već lišeni vremenitih svjetskih 
stvari, bolje od drugih razumjeti nauku o lišenosti 
duha. 


29 





KNJIGA PRVA* 





AKTIVNA NOĆ OSJETA 

U njoj se raspravlja Sto je »Tamna noć« i kako je 
ona potrebna da se stigne do božanskog sjedinjenja; 
a posebno raspravlja o »Tamnoj noći osjeta« i požuda 
i o štetama što ih požude nanose duši. 


POGLAVLJE 1. 


POSTAVLJA SE PRVA STROFA. — DVUE RAZLI¬ 
ČITE NOĆI KROZ KOJE PROLAZE DUHOVNE OSO¬ 
BE, A ODNOSE SE NA DVA SASTAVNA DIJELA ČO¬ 
VJEKA: NIŽI i VISI. — TUMAČENJE STROFE. 

Sred mrkle noći jedne, 

Kad tuđ me milja tarka podtigaSe, 

O sretan čas što htjedne 
Te odoh da ne znaše 
Ukućani što mahom zadrijemaše. 

1. — U ovoj prvoj strofi duša pjeva sretnu sudbi¬ 
nu koja ju je dopala da izađe slobodna iz svih stvari, 
požuda i nesavršenosti koje vladaju u osjetnom dijelu 
s razumom. Da se to dobro razumije, treba znati da, za 
postignuće stanja savršenosti, duša redovito mora prije 
proći kroz dvije glavne vrsti noći, što ih duhovni učitelji 
zovu čišćenjima ili kušnjama duše. Ovdje ih zovemo 
noćima, jer duša, kako u jednoj tako u drugoj, hoda 
kao u noći. u tami 


J Ova i daljnje oznake, koje nam slute da od stranice do stranice 
označimo pojedinu knjigu, potječu od kritičnog izdanja iz 1974. godine. 

2. — Prva noć ili čišćenje odnosi se na osjetni dio 
duše, i o njoj se radi u ovoj strofi, pa će se obradili 
u prvoj knjizi ovoga djela; a druga je noć duha, a o 
njoj govori druga strofa koja slijedi, pa ćemo o njoj 
govoriti u drugoj i trećoj knjizi ukoliko je aktivna, a 
ukoliko je pasivna govorit ćemo u četvrtoj knjizi. 1 

3. — Ova prva noć spada na početnike u vrijeme 
kada ih Bog počinje postavljati u stanje motrenja, no 
u njoj sudjeluje i duh, kako ćemo reći na svoje vrije¬ 
me. Druga noć ili čišćenje spada na one koji su već 
napredovali, u vrijeme kada ih Bog hoće da postavi, u 
stanje sjedinjenja sa sobom; a mnogo je tamnija, mrač¬ 
nija i strašnija, kako će se kasnije reći. 


OBJAŠNJENJE STROFE 

4. — Duša, dakle, u ovoj strofi hoće da kaže da je 
izašla, jer ju je Bog izvukao, samo radi ljubavi prema 
njemu, sva usplamtjela njegovom ljubavlju sred mrkle 
noći jedne, a to je odricanje i čišćenje od svih osjetnih 
požuda s obzirom na sve izvanjske stvari svijeta, na sve 
sklonosti njezine volje; a sve se to događa u ovom čiš¬ 
ćenju osjeta, pa stoga kaže da je izišla kad svi ukućani 
mahom zadrijemaše, a to je osjetni dio gdje su se već 
smirile i zaspale požude u njoj, i ona s obzirom na njih, 
jer se iz tih muka i tjeskoba, u tjesnacima požude, ne 
izlazi dok one nisu umrtvene i pozaspale. Kaže da je 
to bio za nju sretan čas izaći, a da ne bude zapažena 
— te odoh da ne znaše — to jest da je nijedna požuda 
tijela niti težnja za kojom (kugom stvari nije mogla 


1 Već se po ovome vidi. a ima za to jasnih indicija na svakom kora¬ 
ku ovoga spisa, da Uspon nije dovrein po zasnovanom planu: Uspon 
ima samo tri knjige, a ne ćetiri. No kako se četvrta knjiga spominje 
kao knjiga koja obrađuje pasivnu noć duba, kritika općenito usvaja mi¬ 
šljenje da se Tamna noć, zasebno djelo Sv Ivana, može označiti kao če¬ 
tvrta knjiga Uspona. Odlučujući razlog za to jest Sto Je Tamna noć uistinu 
usmjerena na obrađivanje pasivne noći duha. 

Na ovu se bilješku pozivtjemo gdje se god u Usponu spominje če¬ 
tvrta knjiga. Poimence na mjestima koja se, po usvojenom načinu označi¬ 
vanja. označuju ovako: 

I S 13.1;J S 2,13.14; 3 S 333; 3 S 43.6. Sto se čita primjerice: knjiga 1. 
Subida (Uspon), poglavlje 13. broj 1; itd. 

spriječiti; i da je izišla noću, jer je za nju bila noć 
kad ju je Bog lišio svih požuda. 

5. — To je bio sretan čas da ju je Bog postavio u 
ovu noć , iz čega joj je proizašlo toliko dobro, u koje 
ona ne bi bila uspjela ući, jer se nitko nije kadar sam 
osloboditi svih požuda i poći k Bogu. 

6. — Ovo je, ukratko, objašnjenje strofe. A sada 
treba poći od stiha do stiha obrazlažući o svakom poje¬ 
dinom ono što spada na naš predmet. Na isti način će¬ 
mo postupati i s drugim strofama: najprije se — kako 
je rečeno u uvodu — navodi svaka pojedina strofa, a 
zatim svaki pojedini stih. 


POGLAVLJE 2. 


OBJAŠNJAVA SE KAKVA JE TO »TAMNA NOĆ« 
ZA KOJU DUŠA KAŽE DA JE PO NJOJ PREŠLA DO 
UJEDINJENJA. NAVODE SE RAZLOZI ZAŠTO SE 
TAKAV PRELAZ ZOVE NOC. 

Sred mrkle noći jedne. 

1. — Možemo reći da se ovaj prijelaz koji dovodi 
dušu do ujedinjenja s Bogom zove noć zbog triju raz¬ 
loga: prvo, s obzirom na ono odakle duša polazi, jer 
treba da pođe lišavajući požude svih stvari svijeta što 
ih posjeduje, odričući ih se; a ovo odricanje i lišavanje 
je kao noć za sve osjete čovjeka. Drugo, s obzirom na 
sredstvo ili put kojim duša treba da ide k ovom uje¬ 
dinjenju, a to je vjera, koja je također tamna za razum 
kao noć. Treće, s obzirom na cilj prema kojemu ide, a 
to je Bog, koji je ni više ni manje nego tamna noć za 
dušu u ovome životu. Ove tri noći imaju proći dušom, 
ili — bolje reći — duša ima proći njima da dođe do 
blaženog ujedinjenja s Bogom. 

2. — U knjizi o svetom lobiji« predstavljene su 
ove tri noći s noćima što ih je anđeo naložio mladom 
Tobiji da ih provede prije negoli se združi sa zaručni¬ 
com. Naložio mu je da prve noći saiete riblje srce na 
vatri, što označuje srce privrženo i priljubljeno svje¬ 
tovnim stvarima, te se ono mora sažgati i očistiti od 
svega stvorenog pomoću vatre božanske ljubavi. U 
ovom se čišćenju tjera đavao koji ima moć nad dušom 
zbog sklonosti što ih ona ima prema ovozemskim stva¬ 
rima. 

3. — Zatim mu reče da će u drugoj noći biti pri¬ 
pušten društvu svetih patrijarha, a oni su Oci vjere; 
jer, nakon što je prošla prva noć u odricanju svih os¬ 
jetnih stvari, duša odmah ulazi u drugu, ostajući osam¬ 
ljena u vjeri koja isključuje ne ljubav nego druge ra¬ 
zumske spoznaje te, kako ćemo kasnije reći, ne spada 
pod osjete. 

4. — U trećoj noći, reče mu anđeo, postignut će 
blagoslov, a to je Bog koji se putem druge noći, to 
jest putem vjere, podaje duši na tako skriven i unutar¬ 
nji način da je to opet noć za dušu, ukoliko nastupa to 
podavanje, još tamnija od drugih, kako ćemo otimah 
reći. Pa kad prođe ova treća noć, to jest kad završi po¬ 
davanje Boga u duhu, što se redovito odvija u velikom 
mraku duše, odmah slijedi ujedinjenje sa zaručnicom, 
to jest s Mudrošću Božjom, kako je također anđeo re¬ 
kao Tobiji: Kad svrši treća noć sjedinit ćeš se sa za¬ 
ručnicom u strahu Boljem; a kad je taj strah Božji sa¬ 
vršen, savršena je i ljubav, to jest duša se preobrazuje 
u Boga. 

5. — Ova tri dijela noći jesu jedna noć koja je, 
kao svaka, trodjelna. Prva noć, što je noć osjeta, uspo- 


i Sveti Naučitelj je imao pred očima Vulgatin prijevod, koji ovdje 
donosimo u cijelosti, jer se znatno razlikuje od izvornika po kojem je iz¬ 
rađena hrvatska Biblija. Vulgata Tob 6,18-22 ima: Tu autem cum acceperis 
eam ingressus cubiculum. per tres dics continens esto ab ea et nibil ali ud 
nisi orationibus vacaberis. Ipsa autem nocte. incenso jecore piscis, fuga- 
bitur daemonium. Secunda vero nocte in copulatione sanetorum patriar- 
eharum admittcris Tertia autem nocte benedictionem consetjucns ut filii 
ex vobis procreentur incolumes. Transacta autem tertia nocte accipies 
virginem cum timore Domini. 

ređuje se s prvim dijelom noći u kojem se gasi gleda¬ 
nje stvari; druga, a to je vjera, uspoređuje se s glu¬ 
him doba noći, koje jc posve tamno; a treća, na izma¬ 
ku, to jest Bog, već se spaja sa svjetlom dana. A da to 
bolje razumijemo, govorit ćemo o svakom pojedinom 
od ovih triju uzroka noći zasebno. 


POGLAVLJE 3. 


GOVORI SE 0 PRVOM UZROKU OVE »NOĆI«, TO 
JEST DA SE POŽUDE LIŠE SVIH UTISAKA, TE SE 
DAJE RAZLOG ZAŠTO SE ZOVE NOĆ. 

1. — Ovdje zovemo noću to što se ne nalazi užit¬ 
ka ni u kojoj stvari, jer kao što noć nije drugo negoli 
pomanjkanje svjetla te ona, dosljedno, prouzrokuje da 
nestaje svih predmeta koji se vide samo na svjetlu, 
tako se može reći za umrtvenost požuda da je noć za 
dušu: kad je duša lišena uživanja i težnja s obzirom 
na bilo koju stvar, ostaje u tami i lišena je svega. Kao 
što se vid pomoću svjetla pase vidljivim predmetima 
koji se, kad nestane svjetla, više ne vide; tako se i duša 
pomoću požuda hrani svim stvarima što ih može prema 
svojim moćima okusiti: a kad se ove požude ugase ili, 
bolje rečeno, umrtve, duša se više ne pase na uživanju 
bilo kojeg predmeta, pa stoga s obzirom na požude os¬ 
taje bez ičega i u tami. 

2. — Evo po jedan primjer za pojedine duševne 
moći. Ako se duša liši svoje požude u uživanju sluha, 
s obzirom na sve što može pružiti užitak osjetu sluha, 
s obzirom na ovu moć duša ostaje u tami i bez ičega. 
Ako se odriče uživanja svega što godi osjetu vida, tada 
s obzirom na ovu moć ostaje obavijena gustom tamom. 
Kada odbacuje od sebe užitak što ga proizvodi ugod¬ 
nost mirisa, a može je osjetiti osjetom njuha, bez sum¬ 
nje i obzirom na ovu moć ostaje u potpunoj tami. Isto 
tako, kad sama sebi uskrati užitak svih jela koja mogu 
zadovoljiti nepce, tada moć okusa ostaje prazna i u 

tami. Konačno, ako se duša mrtvi u svim uvirima i za¬ 
dovoljstvima Što ih može primiti osjetom opipa, na 
isti će način s obzirom na ovu moć ostati u tami i liše¬ 
na svega. Dosljedno, kad se god duša odrečc užitka 
svih stvari i kad god ih odaleči od sebe, mrtveći tako 
svoje požude, možemo reći da se nađe u noći guste 
tame, a to nije drugo nego neka praznina u njoj s ob¬ 
zirom na sve stvari. 

3. — Uzrok je ove praznine to što je, kako kažu 
filozofi, duša, kad je od Boga udahnuta u tijelo, kao 
prazna i otrta ploča na kojoj nije ništa naslikano, pa 
ono Što duša malo po malo spoznaje, prihvaća samo 
preko osjeta: drugim joj se putem na naravni način 
ništa ne pođaje. Stoga je, dok je u tijelu, slična zatvo¬ 
reniku u tamnici te ništa ne zna osim ono mal o što 
uspijeva vidjeti po prozorćiću tamnice, pa ako tu ne bi 
vidio ništa, ne bi vidio ni po kojoj drugoj strani; i tako 
duša, ako ne prima ono što joj se pruža po osjetima, 
koji su prozori njezina zatvora, na naravni način ne bi 
drukčije mogla ništa postići. 

4. — Stoga, ako ono što može primiti po osjetima 
ona napusti i zaniječe, zaista možemo reći da ostaje kao 
u tami i u praznini, jer, ponovno velim, na naravni 
način ne može naći svjetlo po drugim prozorima osim 
po spomenutim; jer, koliko god je istina da ne može¬ 
mo biti bez gledanja, slušanja, bez njuha, opipa i oku¬ 
sa, ipak, ako duša umrtvi i isuši osjete, ne ostaje po¬ 
sve prikraćena ni posve poništena kao da ne bi vidjela, 
čula, itd; kao što se onaj ,koji hoće da zatvori oči, ne 
može usporediti sa slijepim koji nema sposobnosti da 
vidi. 0 tom govori David kad kaže: 

Siromah sam i umirem već od dječaštva. 1 

Naziva se siromahom (premda je poznato da je bio 
bogat) jer svojom voljom nije bio privržen bogatstvu, 
pa je bio takav kao da je stvarno bio siromah; a da je, 
obratno, stvarno bio siromah, a ne takav s obzirom na 

' Pt 57 , 16 , 

volju, ne bi bio istinski siromah, jer bi duša bila po 
težnji bogata i puna. Samo ova lišenost i siromaštvo 
duha naziva se noć za dušu, jer ne govorimo o jedno¬ 
stavnom pomanjkanju stvari — budući da ono ne oslo¬ 
bađa dušu ako ona ima težnju za njima — nego govori¬ 
mo o lišenosti uživanja u stvarima i o lišenosti težnje 
za njima, koja lišenost čini dušu slobodnom i nezao- 
kupljenom, iako ona posjeduje stvari, jer dušu ne za- 
robljuju stvari ovoga svijeta koje u nju ne ulaze, nego 
želja i čežnja za njima koje u njoj stanuju. 

5. — Ova prva vrst noći, kako ćemo poslije reći, 
pripada duši s obzirom na osjetni dio, te je jedna od 
dviju noći kroz koje, kako netom rekosmo, duša mora 
proći da dospije do ujedinjenja. Sad možemo reći kako 
je prikladno za dušu izaći iz svoje kuće u ovu Tamnu 
noć osjeta da se sjedini s Bogom. 


POGLAVLJE 4. 

OVDJE SE RASPRAVLJA KAKO JE DUSI PO¬ 
TREBNO DA STVARNO PROĐE KROZ OVU -TAMNU 
NOC OSJETA«, TO JEST MRTVENJA POŽUDA, DA 
MOŽE HODATI DO UJEDINJENJA S BOGOM. 

1. — Uzrok zbog kojega je potrebno da duša, da bi 
došla do sjedinjenja s Bogom, prođe kroz ovu tamnu 
noć mrtvenja požuda i odricanja užitaka u svim stva¬ 
rima leži u tom Što su sve sklonosti, što ih ima prema 
stvorovima, pred Bogom sušta tama, te duša dok je 
njome obavijena nema sposobnosti da bude osvijetlje¬ 
na jednostavnim i čistim svjetlom Božjim, prije negoli 
je otjera od sebe, jer svjetlo ne može stajati skupa s 
tamom, prema riječi apostola sv. Ivana: Tama ga ne 
obuze *. 

2. — Tomu je razlog taj što dvije protivnosti, ka¬ 
ko uči filozofija, ne mogu stajati u jednom subjektu;* 

pa budući da tama, a to su sklonosti prema stvorovi¬ 
ma, i svjetlo, što je Bog, jesu protivni te nemaju među 
sobom nikakve sličnosti ni podudarnosti, kako Sveti 
Pavao uči kad kaže Korinćanima: Sto li je zajedničko 
svjetlu i tami?* Odatle dolazi da se u duši ne može na¬ 
staniti svjetlo božanskog ujedinjenja ako se prije ne 
otjeraju iz nje požude. 

3. — Da bolje dokažemo što je rečeno, treba znati 
da sklonost i privrženost, što ih duša ima prema stvore¬ 
nju, izjednačuje dušu sa stvorenjem, i koliko je jača 
sklonost toliko je više izjednačuje i čini sličnom stvo¬ 
renju, jer ljubav čini da su slični oni koji se ljube«. 
Stoga David, govoreći o onima koji ljube idole, veli: 

Takvi su oni koji ih napraviše 
i svi koji se u njih uzdaju.* 

Koji ljubi stvorenje, spušta se nisko kako je i ono 
i, na neki način, još niže; jer ljubav ne samo izjedna¬ 
čuje, nego i podređuje zaljubljenog onomu koga ljubi. 
Odatle dolazi da već samim tim da duša nešto ljubi 
postaje nesposobna za ujedinjenje a Bogom i da se 
preobrazi u njega, jer je niskost stvorenja mnogo 
manje sposobna da se preobrazi u visost Stvoriteljevu 
negoli je tama sposobna da se pretvori u svjetlo, kako 
kaže Jeremija ovim riječima: 

Gledam zemlju: pusta je, evo, i prazna, 
nebesa: svjetlost im iščezla,* 

jer su sve stvari zemlje i neba, kad se usporede s Bo¬ 
gom, ništa. Kad kaže da gleda zemlju praznu, daje 
razumjeti da su sve stvari na njoj ništa, te da je i 
zemlja ništa, a kad kaže da gleda nebesa i da ne vidi 
na njima svjetlosti, znači da su svi nebeski izvori 

1 Aksiom: Anior pares aut invenit aut fscit — Ljubav ili nalavi ili 
čini jednakim — vjerojatno te prčimo preko Plotina (Enncides V, 1,1) koji 
ja^je^j>reureo od Minucija relikta. 

» Vidi biljcike pogl. 6. br. 1 

» 2 Kor 6J4. 

svjetla, kad se usporede s Bogom, sušta tama. 
Tako su sva stvorenja, na taj način, ništa, a sklonosti 
prema njima možemo reći da su manje od ništa, jer 
su zapreka i otklanjanje preobrazbe u Boga, kao što 
je tama ništa i manje od ništa, jer je pomanjkanje 
svjetla. Pa kao što ne obuhvaća svjetla ono što sadr¬ 
žava tamu, tako neće moći obuhvatiti Boga ona duša 
koja svoju sklonost postavlja u stvorenja; i dok se ne 
očisti od nje neće ga moći posjedovati po čistoj lju¬ 
bavnoj preobrazbi na ovom svijetu, ni na drugom po 
blaženom gledanju. Radi veće jasnoće reći ćemo više 
u pojedinostima. 

4. — Kako sva stvorenja, kad se usporede s Bo¬ 
gom, nisu ništa; a isto tako duša koja se uzda u njih 
pred Bogom je ništa i manje od ništa, jer — kako smo 
rekli — ljubav izjednačuje i čini sličnim, pače i po¬ 
dređuje predmetu ljubavi, ta se duša nikako ne može 
sjediniti s neizmjernim Božjim bićem, jer se ono što 
nije ne može ujediniti s ovim što jest. Siđimo u poje¬ 
dinosti kod nekoliko primjera. 

a) Sva je ljepota stvorenja, kad se usporedi s 
neizmjernom Božjom ljepotom, krajnja rugoba, prema 
Salamonovim riječima u Izrekama: 

Lažna je ljupkost, tašta je ljepota ,« 

i tako duša, koja je privržena ljepoti bilo kojeg stvora, 
krajnje je ružna i, kao takva, ne može da se preobrazi 
u Božju ljepotu, jer rugoba ne pristaje ljepoti. 

b) Sva milina i ljupkost stvorova, kad se usporedi 
s milinom Božjom, krajnja je grubost i bljutavost; pa 
stoga duša koja je obuzeta milinom i ljupkošću stvo¬ 
rova, krajnje je gruba i bljutava pred Božjim očima, te 
ne može biti sposobna za neizmjernu milinu i ljupkost 
Božju, jer je grubost neizmjerno udaljena od onoga što 
je neizmjerno ljupko. 

c) I sva dobrota svih stvorova svijeta, kad se us¬ 
poredi s dobrotom Božjom, može se nazvati zloćom, 


> lv 31 , 30 . 

jer ništa nije dobro nego samo Bog;* i stoga duša, 
koja postavlja svoje srce u dobrotu svijeta, pred Bo¬ 
gom je krajnje zla; pa kao što zloća ne sadržava do¬ 
brotu, tako se ni ova duša neće moći sjediniti s Bo¬ 
gom u kojem je vrhovna dobrota. 

5. — I sva mudrost svijeta i sve ljudske sposob¬ 
nosti, kad se usporede s neizmjernom Božjom mudro¬ 
šću, tek je sušto neznanje, kako piše sveti Pavao Ko- 
rinćanima: Jer je mudrost ovoga svijeta ludost pred 
Bogom* i stoga svaka duša, koja bi držala do svoje 
mudrosti i sposobnosti da po njoj dođe do sjedinjenja 
s mudrošću Božjom, pred Bogom je u krajnjem ne 
znanju i ostaje veoma daleko od nje, jer neznanje ne 
zna što je mudrost, kao što kaže sveti Pavao da je ta 
mudrost ludost pred Bogom: jer pred Bogom oni, koji 
se drže da nešto znadu, veći su neznalice. O njima, 
naime, pišući Rimljanima, kaže Apostol; Umišljajući da 
su mudri, postali su ludi;* a samo oni stiču mudrost 
Božju koji, kao malena djeca, odloživši svoju mudrost 
napreduju s ljubavlju u njegovoj službi. To je ona mu¬ 
drost na koju sveti Pavao misli kad kaže: Ako tko 
među vama zbilja misli da je mudar po sudu ovoga 
svijeta, neka bude lud da bude mudar, jer je mudrost 
ovoga svijeta ludost pred Bogom.* Tako duša, da bi 
došla do sjedinjenja s mudrošću Božjom, radije treba 
da hoda prema onomu što ne zna negoli prema onomu 
što znade. 

6. — e) Sve gospodstvo i sloboda svijeta, kad 
se usporedi sa slobodom i gospodstvom duha Božjega, 
najveće je ropstvo, tjeskoba i zatočeništvo. Stoga dušu, 
koja uzljubi gospodarenje i druge takve službe kao i 
sloboštine svojih požuda, Bog gleda i s njome po¬ 
stupa ne kao sa svojim slobodnim djetetom nego kao 
s prostim robom i zatočenikom; jer nije usvojila nje¬ 
govu svetu nauku kojom nas uči da onaj koji hoće 


* U 1»J9. 

• /Kor 3,19. 

> Kim 1,22. 

3 1 Kor 3,19-19. 

biti veći neka bude manji, a onaj koji bude htio biti 
manji, da će biti veći,* i stoga ova duša neće moći 
postići kraljevsku slobodu duha koja se dostiže u bo¬ 
žanskom ujedinjenju, jer ropstvo ne može imati ni¬ 
kakvog udjela sa slobodom, a ova se ne može nasta¬ 
niti u srcu podložnom požudama, jer je ropsko, nego se 
može nastaniti samo u slobodnom sinovskom srcu. To 
je razlog zbog kojega je Sara rekla svome mužu Abra- 
hamu neka otjera sluškinju i njezinog sina, jer sin 
ropkinje ne može biti baštinik skupa sa sinom slo¬ 
bodne* 

7. f) I svi užici i naslade volje u svim stvarima svi¬ 
jeta, kad se usporede s vrhunskim užicima, to jest s 
Bogom, sušta su muka, patnja i gorčina; pa onaj. koji 
svoje srce postavlja pred Bogom, je smatran da zavre¬ 
đuje najveću muku, patnju i gorčinu; te neće moći 
dospjeti do užitaka u zagrljaju božanskog ujedinjenja, 
jer zavređuje muku i gorčinu. 

8. — g) Sve bogatstvo i slava svega stvorenoga, 
kad se usporedi s bogatsvom koje je sam Bog, najveće 
je siromaštvo i bijeda; pa duša, koja je zaljubljena u 
svjetovno bogatstvo i slavu, pred Bogom je neizmjer¬ 
no siromašna i bijedna, i stoga neće moći da postigne 
bogatstvo i slavu koja se sastoji u preobrazbi u Boga. 
jer je bijeda i siromaštvo neizmjerno daleko od onoga 
što je neizmjerno bogato i slavno. Stoga božanska 
mudrost, žaleći nad takvima koji postaju odvratni, 
niski, bijedni i siromašni time što ljube što je, po 
njihovu mišljenju, lijepo i bogato u svijetu, dovikuje 
im u Izrekama ovako: 

Vama, o ljudi, propovijedam 
i upravljam svoj glas sinovima ljudskim. 

Shvatite mudrost, vi, neiskusni, 
a vi nerazumni, urazumite srce. 

Slušajte, jer ću zboriti o važnim stvarima. 

I dalje govori: 


•1*22.24 
* Fost 21,10. 

U mene je bogatstvo i slava, 
postojano dobro i pravednost. 

Moj je plod bolji od čista i leiena zlata 
i moj je prihod bolji od čistoga srebra. 

Ja kročim putem pravde 
sred pravičnih staza, 
da dadem dobra onima koji me ljube 
i napunim njihove riznice .» 

Ovim se riječima obraća Božanska Mudrost svima oni¬ 
ma koji svoje srce i osjećaj postavljaju, kako već re¬ 
kosmo, u bilo koju stvar ovoga svijeta. Naziva ih 
neiskusni, maleni, jer su slični onom® što ljube, a to 
je maleno, i stoga kaže neka urazume srce i neka po¬ 
slušaju što ono govori, o važnim stvarima, a ne o 
sitnim kao oni. Još im kaže da je pravo bogatstvo i 
slava, što oni ljube, kod nje, a ne gdje oni misle; da se 
samo u njoj nalazi obilje dobara i pravednost, jer ko¬ 
liko god stvari ovoga svijeta izgledale bogate i drago¬ 
cjene, ipak su njezine daleko bolje. Plod što će ga u 
njoj naći bit će bolji od čistoga zlata i od dragog ka¬ 
menja; ono što ona rađa u dušama bit će bolje od 
srebra što ga ljube: a pod njim se podrazumijeva svaka 
vrst osjećaja što se mogu imati u ovome životu. 


POGLAVLJE 5. 


NASTAVLJA SE ISTI PREDMET TE SE POKAZUJE 
NAVODIMA I SLIKAMA IZ SVETOGA PISMA KAKO 
JE POTREBNO DA DUŠA IDE K BOGU KROZ OVU 
»TAMNU NOĆ« MRTVENJA POŽUDA U SVIM 
STVARIMA 


1. — Iz rečenoga se može na neki način prosuditi 
kolika je udaljenost onoga što su stvorovi u sebi od 
onoga što je Bog u sebi, i kako duša, koja u koje god 
stvorenje postavlja svoj osjećaj, stoji u istoj udalje- 


■ Itr 8, 44, 18-19. 

nosti od Boga; jer, kako rekosmo, ljubav izjednačuje i 
čini sličnima. Sveti Augustin, da predoči ovu udalje¬ 
nost, govoreći s Bogom u svojim Solilokvijima, kaže: 
■Bijedna li mene! Kad će moja bijeda i nesavršenost 
moći da stane skupa s tvojom pravednošću? Ti si 
istinski dobar, a ja zao; ti mio, ja nemio; ti svet, ja 
grešnik; ti pravedan, ja nepravedan; ti svjetlost, a ja 
slijep; ti život, ja smrt; ti lijek, a ja bolestan; ti sama 
istina, a ja taština«! 1 Tako sveti Augustin. 

2. — Prema tome bi bilo najveće neznanje mi- 
sliti da bi duša mogla prijeći u ovo visoko stanje sje¬ 
dinjenja s Bogom, ako prije ne isprazni svoje požude 
od svih stvari, naravnih i nadnaravnih, koje joj to 
priječe, kako prije rekosmo; jer je neizmjerna udalje¬ 
nost onoga što one imaju od onoga što pruža ovo sta¬ 
nje čiste preobrazbe u Boga. Stoga naš Gospodin, učeći 
nas o tome, reče kod svetoga Luke: Tko se god između 
vas ne odreče svega svoga imanja, ne mole biti moj 
učenik .* A to je jasno, jer je nauka koju je Sin Božji 
došao naučavati: zapostavljanje svih stvari, da se može 
primiti nagradu Božjeg duha u sebe; dok se, naime, 
duša od njih ne otrgne, nema sposobnosti da primi 
duha Božjega u čistoj preobrazbi. 


3. — O tom imamo sliku u knjizi Izlaska ,‘ gdje 
se čita da Bog nije dao da jedu nebesku hranu, a to 
je mana, sinovima Izraelovim, dok im nije uzmanjkalo 
brašna što su ga donijeli iz Egipta, dajući time razu¬ 
mjeti da se najprije treba odreći svih stvari, jer 
anđeoska hrana nije prikladna nepcu koje žudi da 
uživa čovječju. Duša, koja se zadržava i pase na sla¬ 
stima koji su Bogu tuđi, ne samo da postaje nespo¬ 
sobna za božanski duh, nego svi oni koji troše hranu 
duha a nisu zadovoljni sa samim Bogom već traže da 
umetnu težnju i osjećaj drugih stvari, također veoma 
srde Božansko Veličanstvo. I taj se nezgodan način 

-1 

1 SolUoq. e. II, Migne PL t. XI-, p. 866 

» Lk 14.13 

1 Sveti Naučitclj ima pred očima Itl 16. M, i 8 - 15 ; a isto tako Br 
11, 5-10 i Uudr 16. 20-21. 

ponašanja s Bogom donosi u istoj knjizi Svetoga pisma, 
gdje se pripovijeda da su, nezadovoljni s tom jedno¬ 
stavnom hranom, neki poželjeli i tražili da se najedu 
mesa, te kako se je naš Gospodin teško rasrdio što 
su tražili da miješaju tako nisku i običnu hranu s 
jednostavnom i izabranom koja je, premda jednostav¬ 
na, sadržavala u sebi slast i ukus svake hrane. Stoga, 
kako kaže David, 

Jelo im je joi bilo u ustima 
kad se srdiba Božja na njih raspali: 

Pokosi smrću prvake njihove, 
mladiće pobi Izraelove .* 

Gospodin je smatrao nedostojnim da čeznu za drugim 
jelom, dok im se je pružalo jelo s neba. 

4- — O, kad bi duhovne osobe znale koliko dobro 
i koliko obilje duha gube time što se ne znaju odlu¬ 
čiti da svoje težnje odbiju od djetinjastih želja, i kako 
bi lako našli užitak svih stvari u jednostavnoj hrani 
duha, samo kad bi se htjeli odreči svojih težnja. Ali, 
jer to ne čine, ostaju lišene tolikog dobra. A uzrok, 
zbog kojega Izraelci već nisu u mani osjećali slast 
svih jela, bio je u tom što nisu sabrali svu svoju želju 
jedino na manu; i tako su prestali nalaziti svu slast 
i hranjivost koju su željeli, ne stoga što je pomanjkala 
mana nego što su tražili nešto sasvim drugo. Koji hoće 
da skupa s Bogom ljubi drugu stvar, bez sumnje malo 
poštuje Boga, jer ga postavlja na istu razinu kao ono 
što je, kako rekosmo, neizmjerno udaljeno od njega. 

5- — Dobro znademo iz iskustva da, kad je volja 
žarko zauzeta za neku stvar, više je cijeni od bilo 
koje druge koja, koliko god bila mnogo bolja, nije 
mu toliko draga. Ako pak hoće da kuša obe, to će biti 
samo na uštrb glavne, zbog nepravednog izjednače¬ 
nja koje se uspostavlja među njima. Stoga, pošto nema 
na svijetu stvari koja se može izjednačiti s Bogom, 


2 Ps 77,30-31. 

duša, koja uz njega ljubi koju drugu stvar ili joj je 
osjećajem privržena, nemalo ga vrijeđa. A ako je to 
tako, što bi tek bilo da tu stvar ljubi više negoli svoga 
Boga? 


6. — Koliko je istinito što je rečeno, sam nam je 
Bog htio dati da razumijemo, kad je zapovjedio Moj- 
siju da uzađe na Sinaj te mu je naložio ne samo da 
uzađe sam, ostavivši sinove Izraelove u nizini, nego 
također da ni životinje ne pasu na dogled brda: Nitko 
drugi neka se s tobom ne penje; neka se nitko nigdje 
na brdu ne pokale. Neka ni ovce ni goveda ne pasu 
podno brda.' Time daje razumjeti da se duša, koja 
želi uzaći na brdo savršenstva da saobraća s Bogom, 
mora ne samo odreći svih stvari i ostaviti ih dolje, nego 
niti ne smije dopustiti životinjama, to jest požudama, 
da pasu podno brda, to jest na drugim stvarima koje 
nisu sam Bog u kojemu se sve težnje zasićuju i smi¬ 
ruju: a to se događa u stanju savršenosti. Potrebno je, 
dakle, da put i uspon prema Bogu bude postojani napor 
prevladavanja i mrtvenja požuda; i toliko će brže 
duša dostignuti cilj koliko bude u tom nastojanju mar- 
ljivija i skrbnija. Ali, dok požude ne budu umrtvene, 
duša neće doći do cilja, koliko god kreposti vršila, jer 
ih neće vršiti savršeno, a savršenost se sastoji u tom 
da duša bude prazna, lišena, očišćena od svake po¬ 
žude. Za ova tri uvjeta imamo vrlo izrazitu sliku u 
knjizi Postanka, gdje čitamo da je patrijarha Jakov, 
kad je htio uzaći na brdo Betel da sagradi žrtvenik da 
prikaže žrtvu Gospodinu, naložio čitavom narodu tri 
stvari: prvo, da odbace od sebe kumire tuđih bogova: 
drugo, da se očiste; treće, da promijene svoja odijela: 
Odbacite tuđe kumire koji se nalaze u vašoj sredini, 
očistite se i preobucite .» 

7. — Ove nam tri stvari daju razumjeti da svaka 
duša, koja hoće da se uspne na ovo brdo da od sebe 
učini žrtvenik na kojem će prikazati Bogu žrtvu čiste 
ljubavi, hvale i podložnosti, prije negoli će dostignuti 


' Vidi ta 20 . 24. i Itl 34.3. 
> Post 35.2. 

vrh, treba da izvrši tri gore navedena uvjeta. Prvo, 
da odbaci od sebe sve tuđe bogove, to jest sve osjećaje 
i želje koje su tuđe Bogu; drugo, da se od svih njiho¬ 
vih tragova što su u njoj ostali očisti putem tamne noći 
osjeta, o kojoj govorimo, odričući ih se i neprestano 
se kajući za njih; treće, da preobuče odijelo, a to će se 
dogoditi nakon što se izvrše prva dva uvjeta. Tada 
će je sam Gospodin nanovo obući, to jest ulit će joj novi 
način da razumije i ljubi Boga u Bogu, i učinit će da 
se udalji od prvog načina, koji je svojstven starom 
čovjeku. Duša će po toj božanskoj milosti konačno 
osloboditi svoju volju od starih užitaka tjelesnog i 
zemaljskog čovjeka, poprimit će novu spoznaju Boga i 
bit će uronjena u ocean ugodnosti. Kad je jednom već 
pustila po strani druge spoznaje i stare zamisli ili pre¬ 
dodžbe i kad učini da prestane sve ono što pripada sta¬ 
rom čovjeku, a to je uvježbanost u djelovanju naravnog 
bića, duša se oblači u novu nadnaravnu sposobnost u 
svim svojim moćima, tako da njezino djelovanje od 
ljudskog, kakvo je bilo, postaje božansko: a to se posti¬ 
zava u stanju sjedinjenja u kojem je duša pozvana 
samo da služi kao žrtvenik gdje će sam Bog i samo On 
primati klanjanje hvale i ljubavi. Eto zašto je jednom 
Gospodin zapovjedio da žrtvenik, na kojem se prika¬ 
zuju žrtve, bude šupalj, upravo da duša razumije koliko 
Bog želi da ona iznutra bude lišena svake stvari, zato 
da bi postala dostojan žrtvenik, gdje će moći da 
zasjedne Božansko Veličanstvo. Nadalje, Gospodin nije 
dopuštao da na njem gori tuđa, profana vatra, niti da 
uzmanj ka njegova; tako da, kad su Nabad i Abiud, 
sinovi velikog svećenika Arona, prikazali tuđu vatru. 
Gospodin se je razgnjevio i pretvorio ih u pepeo pred 
samim žrtvenikom.* Iz toga možemo razumjeti da duša 
mora uvijek gojiti u sebi svetu vatru Božje ljubavi, ne 
miješajući s njome drugu, tuđu ljubav, ako želi biti 
dostojan žrtvenik Svevišnjega. 

8. — Gospodin ne dopušta da ikakva druga stvar 
stoji skupa s njime u istom obitavalištu. Tako se čita 
u prvoj knjizi Kraljeva da se je, kad su Filistejci 

' Lev 10,1* 

smjestili kovčeg zavjeta u hram svojeg idola, svako 
jutro ovaj našao izvmut na tlu i da je, konačno, ostao 
razmrskan.* Gospodin prihvaća i hoće u duši jedino 
osjećaj u kojem je on prisutan, to jest želju da sc bo¬ 
žanski zakon savršeno obdržava i da se na svojim 
ramenima nosi Kristov križ. Isto se tako u Svetom 
pismu veli da je Bog zapovjedio staviti u kovčeg, gdje 
se čuvala mana, samo knjigu Zakona* i Mojsijev štap,* 
simbol križa. Ako, dakle, duša vjerno održava Zakon 
Gospodnji i prihvaća Kristov križ, bit će pravi kovčeg 
koji sadržava minu, a to je Bog, jer u svome srcu 
savršeno nosi ovaj Zakon i štap, i ništa drugo. 


POGLAVLJE 6. 


RASPRAVLJA SE O DVJEMA GLAVNIM ŠTETAMA 
STO IH POŽUDE NANOSE DUSI: JEDNA JE ZBOG 
GUBITKA, A DRUGA SE POZITIVNO NANOSI. 

1. — Da se produbi i bolje razumije što je rečeno, 
bit će dobro ovdje objasniti kako požude proizvode 
u duši dvije glavne štete: jedna je što dušu lišavaju 
duha Božjega, a druga što je umaraju, muče, potam- 
njuju, kaljaju i oslabljuju, prema riječima Jeremije: 

Jer dva zla narod moj učini: 
ostavi mene. 

Izvor vode tive, 
te iskopa sebi kladence, 
kladence ispucane 
Sto vode driati ne mogu A 

Oba ova zla, to jest zlo zbog gubitka i pozitivno zlo, 
imaju uzrok u istom neurednom činu požude. Ponaj¬ 
prije, govoreći o zlu gubitka, samim tim što se duša 


» 1 Sam 5,2-4. 
> Jer 2,13. 


4 Uspon na goru Karme! 

osjećajem priljubljuje za koju stvar koja spada pod 
ime stvorenja, koliko je jači osjećaj toliko je manja 
njezina sposobnost za Boga: jer se ljubav prema Bogu 
i ljubav prema stvorenju protive jedna drugoj, i te 
dvije protivnosti, prema filozofima 1 kako smo rekli 
u četvrtom poglavlju, ne mogu stajati skupa u istom 
subjektu. Osjećaj prema Bogu i osjećaj prema stvo¬ 
renju protivni su i ne podnose se u istoj volji. 1 zaista, 
što ima zajedničko stvorenje sa Stvoriteljem, osjetno s 
duhovnim, vidljivo s nevidljivim, vremenito s vječnim, 
jednostavna i duhovna hrana sa čisto osjetnom hranom, 
Kristova lišenost s privrženošću uz bilo koju stvar? 

2. — Međutim, kao što u naravnom redu ne može 
nastati neki nov oblik a da se prije u tom subjektu ne 
poništi prijašnji protivan, koji priječi novom zbog 
protivnosti koja postoji među njima; tako, dok je duša 
podložna duhu sjetilnosti, ne može u nju ući čist i 
duhovan duh. Stoga naš Božanski Spasitelj kaže kod 
sv. Mateja: Nije pravo oduzeti kruh djeci i baciti ga 
psićima.* I na drugom mjestu: Ne dajte svetinje psi- 
ma * Ovdje naš Gospodin zove djecom Božjom one koji 
su. odričući se svih težnji prema stvorovima, pripravni 
da prime duha Božjega; a s psima uspoređuje 
one koji žele zadovoljiti svoje požude u stvorenim stva¬ 
rima. Djeci je dopušteno blagovati sa svojim Ocem 
za istim stolom i uzimati iz iste zdjele, to jest nasititi se 
od njegova duha, a psići se moraju zadovoljiti s mrvi¬ 
cama što padaju sa stola. 

3. — Sva stvorenja su, tako reći, mrvice koje 
padaju sa stola Božjega: te se dobro nazivaju psima 
koji se pasu stvorovima. Njima se uskraćuje kruh djece, 
jer neće da se uzdignu od mrvica na stol nestvorenog 
duha svoga Oca. Stoga s pravom lutaju naokolo uvijek 
gladni kao psi, jer mrvice, mjesto da ih zasite, još im 
više pobuđuju glad. Govoreći o takvima David kaže 
ovako: 


1 Vidi:Sv. Toma Akvinaki o Aristotelu De onima 3 Icct. 4. 
1 Ml 15,26. 

* Ml Ifi. 

Uvečer se vraćaju, reie poput pasa 
i trče po gradu. 

Lutaju okolo tražeći hranu: 
i nenasićeni zavijaju .‘ 

Upravo je, naime, svojstvo onoga koji udovoljava po¬ 
žudama da je uvijek nezadovoljan i nemiran, kao onaj 
koji je gladan. I zaista, kako uopće može ići skupa 
glad što je pobuđuju stvorenja i čudesna zasićenost 
što je duh Božji proizvodi? Po već spomenutom zako¬ 
nu o protivnostima, ne može ući u dušu nestvorena 
zasićenost, ako prije nije otjerana stvorena glad po¬ 
žuda, jer, kako rekosmo, ne mogu dvije protivnosti 
stajati skupa u jednom subjektu, a to su u ovom slu¬ 
čaju zasićenost i glad. 

4. — Iz rečenoga će se vidjeti kako Bog čini više 
čisteći dušu od ovih protivnosti negoli da je stvara 
iz ništa, jer mu protivni osjećaji i požude daju više 
otpora negoli ništa, pošto ništa ne pruža otpora. I 
neka ovo bude dosta o prvoj glavnoj šteti što je požude 
nanose duši, koja se sastoji u protivljenju Božjemu du¬ 
hu, jer smo o tome već mnogo govorili. 

5. — Sad prijeđimo na govor o drugoj šteti, koja 
može biti raznih vrsti ukoliko požude dušu zamaraju, 
muče, potaranjuju, kaljaju i oslabljuju. 0 ovih pet 
učinaka govorit ćemo posebno. 

6. — Sto se tiče prvoga, jasno je da požude zama¬ 
raju dušu i dosađuju joj, jer su poput nemirne i 
nezadovoljne djece koja neprestano stoje oko majke 
pitajući sad ovo sad ono i nikad se ne zadovoljavaju. 
Pa kao što se umara onaj koji bez prestanka kopa 
zemlju iz želje za blagom, tako se duša uzalud umara 
da postigne ono što želi; pa kad dođe do cilja, i dalje 
se trudi jer nije ostala zadovoljena; i na kraju krajeva 
ono što iskopa jesu 


1 P» 54,15-16, prema Vulgati: ... si vero non fuerint sanirali ... 

klađenci ispucani 
što vode driati ne mogu ,» 

i stoga neće nikad ugasiti žeđe. Izaija kaže: 

Kao kad iedan sanja da pije, 
pa se, iznemogao, suha grla probudi .* 

To zn a či : Kad je njegovoj požudi zadovoljeno, on će 
ostati više otežan i pritisnut; u njem će sve više rasti 
ognjica požude, i na njegovu će se glavu sručiti svaka 
bol. Duša je pritisnuta i prigušena od svojih požuda, 
jer je od njih ranjena i, kao vode od vjetrova, pokre¬ 
nuta i uzburkana; nigdje ni u kojoj stvari ne puštaju 
je da nađe mira i počinka. 0 njima lijepo veli Izaija: 


Opaki su poput mora uzburkanog .* 

Opak je bez sumnje onaj koji ne mrtvi svoje požude. 
Koji želi da ih zadovolji umara se i utruđuje, jer je 
sličan onomu koji bi otvarao usta da ih napuni vje¬ 
trom: mjesto da se nasiti, imao bi samo isušena usta, 
jer to nije njegova hrana. O tom je Jcremija napisao: 

U pohoti svojoj poiudno dašće, 

u požudi svoje volje udiše vjetar svojih osjećaja. 1 Pa 
da dade razumjeti suhoću u kojoj duša ostaje, isti 
Prorok odmah nastavlja: 

Čuvaj se da ti noga ne obosi 
i grlo se ne osuši.* 

Čuvaj svoju nogu, to jest svoju misao, da ne ostane 
gola, i svoje grlo čuvaj od žeđe, ih čuvaj svoju volju 
da ne udovoljava požudama koje uzrokuju sve veću 
suhoću. Kao što zaljubljenik ostaje potišten zbog neis- 


* Jer 2.13. 

> Ii 29.8. 

• Iz 57 .20 

1 Jer 2,24 Prema Vulgati: In desiderio animae suae attrailt ventum 
umri] tul. 

« Ja 1». 

punjene nade, kad padnu u vodu njegovi planovi: tako 
se i duša izjeda zadovoljavajući svoje požude, jer joj 
one uzrokuju još veću glad, jer, kako se obično kaže, 
požude su kao oganj: dok mu se dodavaju drva, raste, 
a čim ih potroši, nužno nestaje. 

7. — No, s ovoga su gledišta požude gore negoli 
oganj, jer ovaj se gasi kako drva pomalo nestaju, dok 
se požude ne smanjuju u onom što ih je u početku 
činilo da rastu, premda ponestaje predmeta kojim su 
se hranile: nego, naprotiv, mjesto da opadaju, kao 
oganj kad mu nestaje njegova goriva, one ostaju pre¬ 
morene trudom jer je glad porasla a hrana se je sma¬ 
njila. 0 tom govori Izaija: 

Protdire zdesna, i opet je gladan; 
guta slijeva, i opet sit nije* 

Oni koji ne mrtve svoje požude događa se da, kad se 
upute putem Božjim, to jest na desno, s pravom trpe 
glad, jer izbjegavaju slatku zasićenost duha što je uži¬ 
vaju oni koji su zdesna Bogu. Njima se ova zasićenost 
uskraćuje jer trče na lijevo, to jest zadovoljavaju svoje 
požude u nekom stvorenju i ne zasićuju se; ostavljaju¬ 
ći ono što jedino zasićuje, muče se s onim što uzro¬ 
kuje veću glad. Očito je, dakle, da požude zamaraju 
dušu. 


POGLAVLJE 7. 


U NJEM SE RASPRAVLJA KAKO POŽUDE MUČE 
DUŠU. DOKAZUJE SE SLIKAMA I UGLEDOM 
SVETOGA PISMA. 

1. — Drugi način kako požude nanose duši pozitiv, 
nu štetu sastoji se u tom da je od njih mučena i zlo- 
stavljena poput onoga koji podnosi kaznu te je čvrsto 

vezan konopima i ne nalazi mira dok nije oslobođen. 
O takvim David veli: 

Opletoie me uleta grešnika .» 

Užeta mojih grijeha ili mojih požuda opletoše me. 
Nadalje, kao što bi bio mučen onaj koji bi go legao 
na trnje ili na bodljike, tako treba reći za dušu koja 
hoće da leži na svojim požudama, što su kao kakvo 
trnje koje je bode i ranjava uz mnogo boli. Stoga 
psalmista veli drugdje: 

Opkoliie me poput pčela, 
ubod im tele kao trnje zapaljeno * 

Bez sumnje u požudama, koje su trnje, raste oganj 
tjeskobe i muke. Pače, kao što zemljoradnik bode vola 
upregnuta u jaram, u čežnji za obilnom ljetinom, tako 
Čežnja muči dušu upregnutu u jaram požuda, da po¬ 
stigne ono za čim čezne. To se može dobro vidjeti u 
želji koju je Dalila imala da otkrije u čemu leži 
izvanredna Samsonova snaga. Sveto pismo veli da ga 
je ovom željom toliko mučila da je smalaksao skoro 
na smrt: Kako mu je svakog dana dodijavala molbama 
i mučila ga, njemu već dozlogrdjeA 

2. — Požude su za dušu toliko veća muka koliko 
su jače, jer je tolika muka kolika je žudnja; stoga 
duša podnosi toliko više muka koliko je više požuda drži 
u ropstvu. Na duši se obistinjuje, već u ovom životu, 
ono što je rečeno u Otkrivenju o Babilonu: Koliko se 
hvalisala sjajem i uiivanjem, toliko joj zadajte muka 
i tuge.'* Koliko hoće da uzdigne i zadovolji svoje po¬ 
žude toliko ima muka i boli. I kao što je mučen onaj 
koji upadne u ruke neprijatelja, tako je mučena i 
duša koja se pušta da je njezine požude vuku i da 
nad njom gospodare. O tom možemo vidjeti jednu sliku 


' Ps 118,61. 

> Pi 11742 

> Suci 16.16. 
1 Olkr 18.7. 

u knjizi Sudaca* gdje se čita o Samsonu, koji je prije 
bio obdaren nadljudskom snagom te je bio ne samo slo¬ 
bodan nego i sudac u Izraelu, no čim je upao u vlast 
neprijatelja bio je lišen svoje snage, oslijepljen, vezan 
za mlin da melje, i tu veoma zlostavljan. Isto se događa 
duši kad su u njoj još žive njezine požude te vladaju 
njome. Prvo što joj zadaju jest, kako ćemo vidjeti, da 
je oslabe i oslijepe; a zatim je odmah muče i zlostav¬ 
ljaju. vezuju je o mlin pohote, a same požude su 
užeta kojima je vezuju. 

3. — Stoga Gospodin, žaleći one koji tolikom 
mukom i uz toliku cijenu traže da udovolje gladu i 
žeđi svojih čežnja prema stvorenjima, govori po Izaiji: 

O svi vi koji ste leđni, 
dođite na vodu; 
ako novaca i nemate, dođite. 

Bez novaca i bez naplate 
kupite vina i mlijeka! 

ZaSto da trošite novac na ono 
Što kruh nije, 

i nadnicu svoju na ono Sto ne siti? 

Mene poslušajte i dobro ćete jesti, 
i sočna ćete ulivati jela .» 

O vi, koji osjećate žeđu požuda i koji imate novac slo¬ 
bodne volje, kupite od mene vino i mlijeko, to jest 
duhovni mir i slatkoću, pa i bez novaca slobodne volje 
i bez plaće za trud, što inače trošite za zadovoljenje 
svojih požuda. Zašto svoju slobodnu volju trošite za 
ono što nije kruh božanskog duha i zašto trošite sile 
svojih požuda na ono što vas ne može zasititi. Mene 
poslušajte, dođite se nasititi dobra za kojim ćeznete 
i duša će vam se ugojiti u obilju uživanja. 

4. — Ovdje ugojiti dušu znači uzdignuti se nad 
sve stvorene užitke, jer stvorenja muče, a duh Božji 
krijepi. Tako nas On pozivlje po svetom Mateju: Do- 


> Sud 16JI. 
' Ii 55.1-2. 

dite k meni svi koji ste umorni i opterećeni, i ja ću 
vas okrijepiti Tako ćete naći pokoj svojim dušama ;* 
kao da kaić: svi vi koji hodate izmučeni, žalosni i 
opterećeni svojim brigama i požudama, izađite iz 
njih i dođite k meni i ja ću vas okrijepiti i naći ćete 
za svoje duše onaj mir što vam ga vaše požude otimlju, 
jer su one za vas težak teret, kako kaže David: 

Kao preteško breme tište me* 


POGLAVLJE 8. 


U NJEM SE RASPRAVLJA KAKO POŽUDE POTAM- 
NJUJU I ZASLJEPLJUJU DUŠU 

1. — Treće što požude čine duši jest da je zasljep¬ 
ljuju i potamnjuju. Kao što pare potamnjuju zrak i 
ne puštaju da sunce sjajno svijetli; ili kao što zama¬ 
gljeno zrcalo ne može jasno odražavati u sebi sliku lica; 
ili kao što se u mutnoj i kaljavoj vodi ne vidi dobro lik 
onoga koji se u njoj ogleda, tako je duša, kad je zarob¬ 
ljena požudama, zamračena u razumu i ne može da 
bude jasno osvijetljena ni suncem naravnog razuma ni 
suncem nadnaravne Božje Mudrosti. Govoreći o tom 
Kralj prorok veli: 

Krivnje me moje sustigoše 
da gledat ne mogu. 1 

2. — U isto, pak, vrijeme kako duša potamni u ra¬ 
zumu, ostaje također zamračena s obzirom na volju, 
ukroćena s obzirom na pamćenje i neuredna s obzirom 
na zakonit način djelovanja. I zaista, budući da ostale 
moći u svom djelovanju ovise o razumu, očito je. 


> Ut 11, U-19. 
» Ps 37j. 

1 Pt 39. U. 

kad je ovaj pomračen, da i one ostaju smetene i po¬ 
tresene. Stoga kaže David: 

Duboko mi je đula potresena 

to jest poremećena u svojim moćima. Jer, kako re¬ 
kosmo, niti je razum sposoban primiti svjetlo Božje 
Mudrosti, kao što zamagljen zrak nema sposobnosti 
da primi sunčanu svjetlost; niti je volja sposobna da 
primi Boga u čistoj ljubavi, kao što zamagljeno zrcalo 
nije prikladno da jasno odrazi lica onoga koji se 
ogleda; niti je pamćenje, zamračeno mrakom požuda, 
kadro da bude uobličeno slikom Božjom, kao što ni 
blatna voda ne može odraziti jasnu sliku onoga koji 
se u njoj zrcali. 

3. — Nadalje, požude zasljepljuju dušu, jer su po¬ 
žude kao takve slijepe: od svoje strane one nemaju 
nikakvog shvaćanja, te im razum uvijek mora služiti 
kao vodič. Odatle slijedi da svaki put kad se duša 
prepusti vodstvu svojih požuda, postaje slijepa; a i 
kad se netko koji ima dobar vid dade voditi od slije¬ 
pog, jednako je kao da su oba slijepa. Iz toga slijedi 
ono što je rekao naš Gospodin po svetom Mateju: 

Kad slijepac slijepog vodi, obojica u jamu padnu. 1 

Malo koristi leptiru da ima oči, kad ga čežnja za ljepo¬ 
tom svjetla zabliješti i privuče u plamen svijeće. Isto 
tako je onaj koji se hrani požudama sličan ribi, kojoj 
svjetlost služi radije kao mrak, jer joj ne pušta da 
opaža zasjedu koju joj ribari postavljaju. Stoga je 
dobro rekao David govoreći o takvima: 

Napade oganj i ne vidješe sunca * 

Po njima pada oganj koji grije svojim žarom i bliješti 
svojim svjetlom. Upravo tako čine požude: uspale 


» Ps 6.4. 
i Ut 15.14. 

• ft 57,9 pr*m» VulfUk Supcrcaddit ignls ct nan rlderunt »alem. 

čežnju i zamrače razum, tako da ovaj ne može vidjeti 
svojega svjetla. Uzrok toj zaslijepljenosti leži u tom 
što se između subjekta koji gleda i prijašnjeg svjetla 
umeće neko novo svjetlo, te se moć gledanja zaustav¬ 
lja na toj umetnutoj, a ne na prvoj svjetlosti. Pa jer 
se požude umeću tako blizu da stoje u samoj duši, 
duša nailazi na to svjetlo kao najbliže te se na njemu 
pase, i tako ne može razabrati svjetlosti jasnog razu¬ 
ma dokle god se ne odaleči zaslijepljenost požuda. 

4. — Veoma je vrijedno žaljenja neznanje nekih 
koji se opterećuju izvanrednim pokorama i mnogim 
drugim vježbama po svojoj volji, misleći da će im to 
i drugo slično tome biti dosta da postignu sjedinjenje 
s božanskom Mudrošću, a da ne nastoje marljivo nije¬ 
kati svoje želje. Kad bi u ovo nastojanje uložili polo¬ 
vicu truda i briga što ih ulažu u vježbe izabrane po 
svojoj volji, napredovali bi u jednom mjesecu više 
negoli sa svim njihovim pokorama u mnogo godina. 
Kao što je potrebno da se zemlja okopa, da bi dala 
plod, jer inače rodi samo korovom, tako je neophodno 
potrebno mrtvenje požuda, da bi duša napredovala, 
čak se usuđujem reći da, kad bi netko htio napredo¬ 
vati u savršenstvu i u poznavanju Boga i samoga sebe 
bez spomenutog mrtvenja, ne bi nikad postigao plod 
veći od onoga što se može očekivati od sjemena posi¬ 
janog na neiskopanom zemljištu. Dokle god, dakle, 
požude ne budu umrtvene, duša će biti gruba i uro¬ 
njena u mrak, jer su one poput mrene ili truna u 
oku: priječe vid, dok se ne odstrane. 

5. — Kad Kralj Prorok promatra sljepoću onih 
koji zbog požuda priječe duši sjaj istine i koliko je 
Bog na to gnjevan, veli: 

Prije negoli vam kotlovi trnje osjete, 
dok je zeleno, uniitit će ga u gnjevu svojem. 1 

Kao da bi rekao: Prije negoli vaše trnje, to jest po¬ 
žude, dođe k svijesti. Bog će ga uništiti u svom gnjevu. 


1 V% 57,10 Prema Vul^ti: ... *ic in ira abaorbet coa. 


58 




AKTIVNA NOC OSJETA 


Kaže da će Bog uništiti požude u svom gnjevu, jer 
ono što se podnosi u mrtvenju požuda, to je kazna za 
iskvarenost koju su u duši proizvele, a ta se kazna i 
popravak vrši ili u ovom životu ili u drugom, putem 
čišćenja. 

6. — O, kad bi ljudi znali kolikog li ih dobra bo¬ 
žanske svjetlosti lišava sljepoća uzrokovana od nji 
hovih osjećaja i želja i u kolika zla i štete upadaju 
svaki dan zbog toga što ne provode stalno i istinsko 
mrtvenje! Ne smiju se mnogo oslanjati na jačinu 
svoga razuma ni na druge darove primljene od Boga: 
ako goje požude i privrženosti, svršit će time da će 
ostati u tami i zaslijepljenosti i da će malo pomalo 
pasti iz zla u gore. Tko bi bio ikad rekao da će čovjek 
obdaren tolikom mudrošću i pun nebeskih darova, 
kakav je bio Salomon, doći do takve zaslijepljenosti i 
ludosti te će podizati žrtvenike tolikim idolima i da će 
im se sam klanjati, kad je već bio star? 1 Da se dotle 
dođe, bila je dostatna privrženost koju je gojio prema 
ženama i što nije vodio brigu da poništava požude i 
želje svoga srca, jer on sam o sebi kaže u Propovjed¬ 
niku da nije nikad uskraćivao svome srcu što god je 
poželjelo.* On se je toliko prepustio svojim požudama 
da mu je, koliko god je u početku bio nešto suzdržljiv, 
ipak, jer ih nije mrtvio, razum potamnio i bio zasli¬ 
jepljen; i kad se konačno u njemu ugasilo ono veliko 
svjetlo mudrosti kojom ga je Gospodin bio obdario, 
okrenuo je Bogu leđa. 

7. — Ako su, dakle, neumrtvene požude bile toli¬ 
ko nadmoćne nad dušom onoga koji je imao toliku 
spoznaju o razlikovanju dobra i zla, što li neće moći 
učiniti protiv našega neznanja? Zaista, kako je Go¬ 
spodin rekao proroku Joni, govoreći o Ninivljanima, 
ne znamo razlikovati ni desno ni lijevo:* jer na sva¬ 
kom koraku smatramo zlo dobrim, a dobro zlim, pre¬ 
ma našoj kratkoj i slaboj sposobnosti raspoznavanja. 


' 1 Kr 11,4. 
» Prop 2,10- 
> Ion 4JI. 

Sto će pak biti, ako nara se na našu naravnu tamu 
pridometnu neuredne požude? Dogodit će se ono što 
veli Izaija: 


Pipamo kao slijepci dul zida, 
tapkamo kao bez očiju. 

Spotičemo se u podne kao u sumraku .» 


Prorok govori skupa s onima koji vole pogodovati svo¬ 
jim požudama. Upravo se tako događa onomu koji je 
zaslijepljen svojim pohotama: premda se nalazi posred 
sjaja istine, nije mu dano da vidi više negoli onaj koji 
hoda u tami. 


POGLAVLJE 9. 


U NJEM SE RASPRAVLJA KAKO POŽUDE KALJAJU 
DUŠU. TO SE DOKAZUJE USPOREDBAMA I UGLE¬ 
DOM SVETOGA PISMA. 

1. — četvrta pozitivna šteta, što je požude nanose 
duši, jest da je blate i kaljaju, prema riječima Siraha: 

Tko smolu dira, ulijepi se* 

čovjek dira smolu, kad zadovolji požude svoje volje 
prema kojem stvorenju. U ovom retku Svetoga pisma 
treba zapaziti da Mudrac uspoređuje stvorenje sa smo¬ 
lom, jer između uzvišenosti duše i svega što je najbo¬ 
lje u stvorenjima postoji veća razlika negoli je razlika 
između sjajnog dijamanta i čistoga zlata s jedne stra¬ 
ne, te blatne smole s druge strane; te kad bi se zlato 
i dijamant položili vrući na smolu, ostali bi to 
prljaviji i blatniji što im je jača toplina; i tako duša 
koja gori od čežnje za kojim stvorenjem prlja se i 
kalja na samom žaru svojih požuda. Nadalje, između 

duše i materijalnih stvorova postoji veća razlika negoli 
je razlika između sjajnog napitka i gnojnoga blata; 
pa kako bi taj napitak postao zamućen i prljav, kad bi 
bio pomiješan sa gnojem, tako se i duša zamućuje i 
prlja kad se sjedinjuje sa stvorenjem, jer mu svojom 
□aklonošću postaje slična. Na isti način kao što bi 
neko lijepo lice izgubilo svoju ljepotu kad bi bilo 
išarano ugljenom, tako duša, u sebi veoma lijepa i 
savršena slika Božja, postaje naružena od neurednih 
požuda. 

2. — Stoga prorok Jeremija, žaleći pokvarenost 
što je spomenute požude nanose duši, stavlja njezinu 
prvotnu ljepotu nasuprot rugobi koja slijedi, kad kaže: 

Njeni mladići bijahu nekoć čišći od snijega, 
bjelji od mlijeka, 

od koralja rumenija bijahu im tijela, 
lice glatko kao safir. 

Sad im je obraz cmiji od čađe, 
ne prepoznaju se više na ulici.' 

Njene su vlasi, to jest vlasi duše, čišći od snijega, 
bjelji od mlijeka, rumeniji od starog koralja, glatki 
ko safir. Sada je, pak, tim dušama obraz cmiji od 
čađe, ne prepoznaju se više na ulici. Pod vlasima se 
ovdje razumiju misli i osjećaji duše koji su, kad su 
upravljeni k cilju određenom od Boga, to jest prema 
samom Bogu, čišći od snijega i bjelji od mlijeka, 
rumeniji od koralja i gladi od safira. Pod ovim četi- 
r im svojstvima razumije se vrst ljepote i prednosti 
tjelesnih stvorova; ali duša sa svojim djelovanjem stoji 
neizmjerno nad tim nazirencima ili vlasima. No ako 
su ovi neuredni i upravljeni prema nekom cilju koji 
nije od Boga određen, obraz duše, kaže Jeremija, po¬ 
staje cmiji od čađe. 


* Tui. 4.74L Prvi stih u Vulgati glasi: Candidiores Navirati cjus ntve. 
Hrvatski prijevod je riječ Nazaraei, nazirend. preveo sa mladići, tumače¬ 
ći tako da su nazirenci oni mladići koji su se posvetili Bogu zavjetom da 
neće brijati brade ni Šiiati kose. Sveti ie, pak. Naućiteli za svoje tumače¬ 
nje tu riječ shvatio kao samu kosu. v.ase. Ima Joi nekih odstupanja od 
izvornika, kako se vidi iz daljnjeg teksta. 

3. — Sve ovo zlo, i još mnogo veće, uzrokuju ne¬ 
uredna poželjenja prema stvarima ovoga svijeta, tako 
da, kad bismo morali govoriti o ružnoj i kaljavoj slici 
što je požude utiskuju u dušu, ne bismo našli stvari koja 
bi nam mogla dočarati pravi pojam. Ne bi nam za to 
bilo prikladno za usporedbu ni kakvo mjesto puno 
žaba i guštera ili ogavnih crva, ni smrad tijela koje 
se raspada, niti kakva druga stvar koliko god bi se 
nečista i ogavna mogla naći ili zamisliti u ovom životu. 
Jer, premda je istina da i neuredna duša u svom na¬ 
ravnom bitku ostaje savršena kako ju je Bog stvorio, 
ipak je kao razuman bitak izobličena, odvratna, mrač¬ 
na i gnusna sa svim slijedećim zlima koja kanimo opi¬ 
sati, i s još mnogo drugih. Jer samo jedna neuredna 
požuda, kako ćemo kasnije reći, ma i ne bila predmet 
smrtnoga grijeha, dostatna je da učini dušu podložnom, 
blatnom i ružnom da zaista ne može stati skupa s 
Bogom ni u kakvom sjedinjenju, dok se ta požuda ne 
odstrani. Kakva li neće biti izobličenost one duše koja 
je posve neuredna u svojim strastima i predana svojim 
požudama, i kako li će biti udaljena od sjedinjenja s 
Bogom i od njegove čistoće? 

4. — Ne može se riječima objasniti, niti razum 
može shvatiti raznolikost nečistoće proizvedene u duši 
od samih različitih požuda. Kad bi se to moglo izreći 
i učiniti da se shvati, izazvalo bi u dušama nevjero¬ 
jatno čuđenje i duboko sažaljenje na pogled kako svaka 
požuda, prema svojoj vrsti te prema većoj ili manjoj 
jačini, utiskuje znak ili mrlju posebne nečistoće i ru¬ 
gobe u dušu; i kako u jednoj neurednosti mogu ra¬ 
zumne težnje imati u sebi bezbroj raznolikih većih ili 
manjih prljavština, svaka na svoj način jer, kao što 
duša pravednika u samoj jednoj savršenosti, to jest 
u ispravnosti duše, ima bezbroj prebogatih darova i 
mnogo prelijepih kreposti gdje su sve međusobno razli¬ 
čite, te svaka ima posebnu ljepotu prema mnoštvu 
i različitosti osjećaja ljubavi što ih je duša imala prema 
Bogu, tako je neuredna duša zbog različitosti svojih 
požuda prema stvorenjima prekrivena sažaljenja vrijed- 

nom raznolikošću mrlja i nečistoće, što su joj utisnule 
neuredne požude. 

5. — Sliku ove raznolikosti požuda imamo kod 
Ezekijela, gdje se čita da mu je Gospodin pokazao 
naslikane unaokolo hramskih zidova sve slike gmazova 
i svu gnusobu nečistih životinja. Gospodin mu reče: 

Vidiš li, sine čovječji, što rade starješine doma Izrae- 
lova, svatko u svojoj oslikanoj komori? 1 I Bog naredi 

proroku da uđe više u unutrašnjost hrama, da vidi i 
veće gnusobe. Prorok uđe i veli da je vidio žene gdje 
sjede i oplakuju Tamuza-Adonisa, boga ljubavi. Kad 
mu je Bog naredio da uđe još više u unutrašnjost, da 
vidi sve veće gnusobe, veli da je vidio dvadeset i pet 
staraca koji su hramu okrenuli leđa. 

6. — Raznolike vrsti gmazova i nečistih životinja, 
što bijahu naslikane pri prvom ulasku u hram, jesu 
misli što ih razum stvara o zemaljskim propadljivim 
stvarima, koje ostaju na neki način naslikane u hramu 
duše, kad duša mislima ispuni razum, koji je njezina 
prva soba. 2ene koje sjedeći oplakuju Adonisa, boga 
ljubavi, označuju požude, koje nastavaju drugu moć 
duše, a to je volja: one kao da plaču ukoliko uvelike 
čeznu za ovim čemu se volja osjećajno prikloni, to jest 
gmazovima koji su već oslikani u razumu. Ljudi, na¬ 
pokon, u trećoj sobi jesu zamišljaji ili maštanja o stvo¬ 
rovima, što ih treća moć duše, pamćenje, sadržava u 
sebi i razvija. Kaže se da ti zamišljaji imaju leđa okre¬ 
nuta protiv hrama, jer kad je duša svojim moćima već 
prihvatila koju zemaljsku stvar, može se slobodno reći 
da je okrenula leđa Božjem hramu, ispravnom razumu, 
koji u sebi ne pripušta nikakve stvorene stvari. 

7. — Neka za sada bude dosta to što smo rekli da 
se donekle razumije ružan nered duše u njezinim požu¬ 
dama; jer, kad bismo htjeli raspravljati u pojedinosti- 


> Et 8,10-16. 

ma rugobu prouzročenu od nesavršenosti, pa onu veću, 
prouzročenu od laganih grijeha, te onu potpunu, pro¬ 
uzrokovanu od požuda, te kad bismo se zadržali na mno¬ 
gim raznolikostima ovih triju vrsti rugoba, ne bismo ni¬ 
kad svršili, a ne bi anđeoski r®um mogao sve to shvatiti. 
Ponovimo ono što spada na naš predmet: Svaka požuda, 
pa i najmanja nesavršenost, kalja i blati dušu. 


POGLAVLJE 10. 


U NJEM SE RASPRAVLJA KAKO POŽUDE ČINE DUŠU 
MLOHAVOM I MLITAVOM U KREPOSTI. 

1. — Peto pozitivno zlo što ga požude nanose duši 
sastoji se u tom da je čine mlohavom i da je tako oslabe 
te nema snage slijediti krepost i ustrajati u njoj. Jer, 
zbog same činjenice da je volja razdijeljena i upravljena 
na više stvari, ostaje slabija negoli bi bila da je sva 
upravljena na samo jednu stvar; i koliko su mnogobroj- 
nije stvari na koje je upravljena, toliko manje snage 
čuva za svaku pojedinu; stoga filozifi kažu da ujedi¬ 
njena sila ima više snage negoli razdijeljena. Jasno je 
dakle da, ako se težnja volje rasprostire na druge pred¬ 
mete koji ne spadaju na krepost, ostat će nužno slabija 
s obzirom na nju. Duša, koja ima volju razdijeljenu na 
trice, slična je vodi koja teče iz posude probijene na 
više strana, a da je nikad ne napunja. Tako je patri¬ 
jarha Jakov usporedio svoga sina Rubena s razlivenom 
vodom, jer je u stanovitom grijehu pustio uzde svojim 
požudama, pa mu je opravdano rekao: 

No, poput vode nabujao, 
nećeš više imati prvenstva .« 

Kao da mu kaže: Pošto si se raširio i razlio u požu¬ 
dama, nećeš napredovati u kreposti. Kao što voda koja 


> Post 49.*. 

vre Iako gubi toplinu ako lonac nije dobro pokriven, i 
kao što mirisne droge lako gube svježinu i snagu svoga 
mirisa ako nisu dobro začepljene, tako i duša, koja 
nije sabrana samo u želji prema Bogu, gubi toplinu i 
snagu kreposti. To je David dobro shvatio kad je, uzdi¬ 
žući srce k Bogu, rekao: 

Snagu ću svoju čuvati za te, 
jer me ti. Bože prihvaćaš :» 
sabirući svoju snagu samo u Bogu. 

2. — Nadalje, požude oslabljuju krepost duše kao 
što nove mladice, koje niču oko panja te mu troše sna¬ 
gu, oslabljuju stablo da ne donosi toliko roda. O tak¬ 
vim dušama veli Gospodin: Jao trudnicama i dojiljama 
u te dane* Jao trudnicama i njihovom porodu! Ovdje 
trudnice i njihov porod treba shvatiti s obzirom na 
požude. Ako ove nisu obuzdavane, rast će sve više i 
više trošeći duši energiju, te će se razvijati njoj na 
uštrb, kao i mladice stablu. Stoga nas opominje naš 
Gospodin: Neka vam budu opasani bokovi* to jest 
požude. Ove se mogu usporediti i s pijavicama koje 
neprestano piju krv iz vena, kako Mudrac kaže: 

Pijavica ima dvije kćeri: 

»Daj! Daj!** 


3. — Jasno je, dakle, da požude ne samo ne do¬ 
nose duši nikakve koristi, nego joj još krađu ono 
dobro koje ima; pa ako ne budu umrtvene nemaju 
mira, dokle god ne učine duši ono što neki kažu da 
zmije čine svojoj majci, da je, naime, kako pomalo 
rastu u njezinim njedrima, nagrizaju sve dok je ne 
ubiju, te one ostaju žive uz cijenu njezina života. Isto 
tako neumrtvene požude dolaze do toga da duša Bogu 
umr e; i tada samo one u njoj žive, jer ona nije prije 
njih ubila. Stoga čitamo u knjizi Sirahovoj: 


1 Ps 58.10. Prema Vulgati: Fortitudlnem meam ad te cuitodiam, quia. 
Deus, susceptor roeus es. 

> Ut 24.19. 

* Lk 1235. 

• Itr 30,15. 


5 Uspon na goru Kannel 

Ne daj da podtegnem nasladi i pohoti, 
ne prepusti me besramnim željama .« 

4. — Treba opaziti da kada požude i ne dopiru do 
takve skrajnosti, srce se steže na pomisao u kakve 
uvjete one postavljaju dušu. Kako li kruta ona postaje 
sama sebi! Kako hladna i nepažljiva prema bližnjemu! 
Kako nemarna i lijena u Božjim stvarima! Nema bolesti, 
kako god bila teška, koja čini da bolesnik tako mlitavo i 
lijeno hoda ili da je bezvoljan prema hrani, kako to 
požude prema stvorovima čine da duša bude žalosna 
i spora da slijedi krepost. Uzrok, dakle, zašto redovito 
mnoge duše ne mare i neće da stiču krepost leži u 
tom, što goje težnje i osjećajne sklonosti koje nisu 
čiste i upravljene prema Bogu. 


POGLAVLJE 11 


DOKAZUJE SE KAKO JE ZA POSTIGNUĆE BOŽAN¬ 
SKOG UJEDINJENJA POTREBNO DA DUŠA BUDE 
SLOBODNA OD SVAKE PA I NAJMANJE POŽUDE. 

1. — Čini mi se da me već odavno čitalac želi pi¬ 
tati da li je potrebno za dostignuće visokog stupnja sa¬ 
vršenstva da prethodi potpuna umrtvenost svih požu¬ 
da, malih i velikih; nije li dovoljno umrtviti neke, a 
druge ostaviti na miru, barem one za koje se čini da 
nisu važne. Čini se. zaista, da je vrlo naporno i teško da 
duša postigne takav stupanj čistoće i lišenosti da ne 
bi osjećala sklonosti ni prema kakvoj stvari. 

2. — Odgovarajući na pitanje, ponajprije kažem 
da je istina da sve požude nisu škodljive u jednakoj 
mjeri, niti duši smetaju (govorim o svojevoljnim tež¬ 
njama, jer naravne težnje malo ili ništa ne smetaju duši 
za sjedinjenje s Bogom) kad na njih ne pristaje i kad 

» Sir 23.6. 

ne prelaze prve pokrete u kojima svijesna volja nema 
udjela ni prije ni poslije. Jer napustiti ih — to jest 
umrtviti potpuno u ovom životu — nije moguće. One, 
naime, nisu zapreka da se postigne božansko sjedinjenje, 
ako i nisu potpuno umrtvene; jer ih narav može imati i 
onda kad je duša veoma slobodna s obzirom na ra¬ 
zumni duh, jer se zaista katkada događa da, dok je 
duša svojom voljom u dubokoj molitvi mira, požude u 
isto vrijeme nastavaju niži dio duše. a da u tom ne 
sudjeluje viši, koji ostaje u molitvi. Ali sve druge svoje¬ 
voljne požude, bilo da su smrtni grijesi, i zato teže, 
bilo da su laki grijesi, i zato lakše, ili su samo nesa¬ 
vršenosti, a to su najmanje, moraju se sve umrtviti: od 
svih, pa i najmanjih, duša mora biti posve čista da bi 
mogla doći do savršenog jedinstva s Bogom. 

3. — Razlog ovomu što je rečeno jest da se stanje 
božanskog ujedinjenja sastoji u tom da se volja posve 
preobrazi u Božju, tako da u njoj ne bude ničega Što bi 
bilo protivno božanskoj volji, nego da svi njezini pokreti 
budu u svemu i po svemu volja Božja. Stoga kažemo 
da, u stanju ujedinjenja, dvije volje postaju samo jed¬ 
na volja, i to Božja, a ona je također i volja duše. A 
kad bi duša željela kakvu nesavršenost koju Bog bez 
svake sumnje ne može htjeti, ne bi se vršila božanska 
volja, jer bi duša htjela nešto što Bog neće. Očito, da¬ 
kle, da bi se duša združila s Bogom po volji i ljubavi, 
treba prije svega da se otrese od svake požude u volji, 
koliko god ona bila malena, to jest da ne pristaje svi- 
jesno ni svojevoljno ni na kakvu nesavršenost, te tako¬ 
đer da ima vlast i slobodu ne pristati na nju kad je 
opazi. Tako velim, jer nesvijesno i bez znanja i pristan¬ 
ka duša sigurno može pasti u nesavršenosti i u lake 
grijehe i u spomenute naravne požude, kad je o tak¬ 
vim, ne toliko svojevoljnim grijesima napisano: 

Jer, padne li pravednik i sedam puta, on ustaje; 1 

ali o svojevoljnim požudama koji su svijesni laki gri¬ 
jesi, mada se radi o najmanjoj stvari, dosta je da na- 


i Itr 24.16. 

dođe samo jedna, i duša je spriječena. To kažem za 
neumrtvenu naviku, jer pojedini čini raznih požuda 
nisu toliko zapreka kad su navike umrtvene: premda ka¬ 
žem da i ove pojedinačne neumrtvene čine duša treba 
da jednom napusti, jer oni uvijek proizlaze iz nesavr¬ 
šene navike; a neke navike svojevoljnih nesavršenosti, 
što ih nikad ne uspijevaju svladati, ne samo da su 
zapreka božanskom sjedinjenju, nego također priječe 
daljnji napredak u savršenosti. 

4. — Takve nesavršene navike jesu: običaj često 
i rado govoriti, privrženost malim stvarima za koje se 
duša nikad ne odlučuje da ih se odreče, tako privrže¬ 
nost kojoj osobi, odijelu, knjizi, sobi, pojedinoj vrsti 
hrane, vezama, pojedinim malim zadovoljstvima da se 
što novo čuje i vidi, i slično. Ako je duša osjećajno pri¬ 
vržena bilo kojoj takvoj nesavršenosti, to joj je veća 
zapreka za porast u kreposti negoli da svakog dana 
padne u mnoge druge nesavršenosti i lake grijehe, sa¬ 
mo ako ovi ne bi proizlazili iz zle navike. Dok traje 
koja spomenuta navika, duša ne može napredovati u 
savršenstvu, mada je nesavršenost i najmanja. Ta, što 
mari da li je neka ptica vezana tankom niti ih debelom? 
Koliko je god nit tanka, ptica je uvijek vezana i, dok 
je ne prekine, ne može poletjeti. Bez sumnje se tanka 
nit lakše prekida, ali se ipak mora prekinuti, jer se 
inače ptica ne može osloboditi. Tako se događa duši 
koja je osjećajno vezana uza kakvu stvar: premda je 
snabdjevena veoma mnogim krepostima, ne dolazi do 
slobode božanskog sjedinjenja. Požude, privrženosti 
duše, imaju svojstvo ribe-ustavice, morene, koja — ka¬ 
ko kažu — premda je vrlo malena, ako se zalijepi za 
brod, drži ga nepomična te mu ne da ploviti ni stignuti 
u luku. Žalosno je gledati kako neke duše, dok su 
poput brodova krcatih bogatim tovarom pune drago¬ 
cjenih djela i duhovnih vježbi, kreposti i nebeskih da¬ 
rova, ipak, jer nemaju hrabrosti da prekinu s kakvom 
malenom nasladom, privrženošću ili osjećajnom sklo¬ 
nošću — što je sve isto — ne kreću nikad naprijed niti 
stižu u luku savršenstva. A luka je ipak tako blizu! 

Bilo bi dosta malo se zaletjeti, prekinuti ovu nit pri¬ 
vrženosti, odstraniti onu ribicu-ustavicu požude. 

5. — Zaista je žalosno! Gospodin im je dao da 
raskinu mnoga druga jača užeta sklonosti na grijeh i 
taštinu; a oni, jer neće da se otkinu od neke gluposti za 
koju Bog traži od njih da je svladaju njemu za ljubav, 
te neće da prekinu onu nit, onu vlas, te ne mare da 
dođu do tolikog dobra. Još gore što, ne samo da ne 
idu naprijed, nego zbog te privrženosti nazaduju, gu¬ 
beći tako onu prednost što su s toliko vremena i s to¬ 
liko napora prevalili taj put. Jer je dobro poznato da 
na tom put ne napredovati znači nazadovati; ne stica- 
ti znači gubiti. Upravo to nam je Gospodin htio nazna¬ 
čiti kad je rekao: Tko nije sa mnom, taj je protiv me¬ 
ne; tko sa mnom ne sabire, taj prosipa 1 . Tko se ne po¬ 
brine da popravi pukotinu na posudi, pa i najmanju, 
dočekat će da mu malo pomalo sva tekućina iz nje is¬ 
curi. Stoga nas Sirah dobro uči kad kaže: 

Tko prezire male stvari, brzo osiromaši. 1 

Na drugom mjestu isti veli: 

Od jedne iskre nastaje ognjište puno žara * 

Jedna je sama nesavršenost dosta da povuče za sobom 
drugu, a ove obe, dalje, druge: tako se skoro ne može 
naći duša koja je nemarna u pobijanju požuda, da ne 
bi imala mnoge druge nesavršenosti koje proizlaze iz 
te nesavršenosti i iz slabosti da se tu prvotnu nesavr¬ 
šenost pobije. Naišao sam već na mnoge osobe, kojima 
je Bog dao milost da ih je poveo mnogo naprijed uz 
veliko otrgnuće i slobodu duha. Pa dobro, kad su se, 
pod vidom dobra, počele lijepiti o kakvu privrženost 
razgovora i prijateljevanja, stale su slabiti u duhu i u 
osjećaju Božjem i u svetoj samoći; i tako su otpale 
od prve pobožnosti i marljivosti u duhovnim vježba¬ 
njima. Konačno, jer se nisu na vrijeme zaustavile, do- 


> Ml 12,30. 

> Sir 19,1. 

> Sir 11.32. 

šle su dotle da su izgubile sve ono dobro koje su ima¬ 
le; i to stoga što nisu posjekli onaj početak naslade i 
osjetne čežnje i što se nisu znale čuvati u samoći za 


6- — Na ovom putu, da bi se prispjelo k cilju, tre¬ 
ba uvijek hodati, to jest neprestano se kretati odri¬ 
čući se želja ne hraneći ih; pa ako ih se ne uspije suz¬ 
biti. uzalud je nadati se da će se doći do cilja. Kao što 
se drvo ne preobrazuje u oganj ako manjka samo je¬ 
dan stupanj topline koja se traži za paljenje, tako se 
ni duša ne preobrazuje savršeno u Boga zbog samo 
jedne nesavršenosti koju bi imala, ma bila i manja od 
koje svojevoljne požude. Jer, kako će se kasnije reći 
u noći vjere, duša ima samo jednu volju, pa ako se ona 
osjećajem prilijepi kojoj stvari, nije više slobodna, sa¬ 
ma i čista, kakva je potrebna da bude radi božanske 
preobrazbe. 

7. — O svemu što je dosad rečeno imamo sliku u 
knjizi o Sucima, gdje se pripovijeda da je Gospodinov 
Anđeo pošao javiti sinovima Izraclovim da će se pošto 
ovi nisu pobili sav neprijateljski narod kako im je na¬ 
redio Gospodin, nego pače s njima sklopili savez, po¬ 
sve opravdano neprijatelji nastaniti posred izabranog 
naroda da mu budu na zamku i na propast. 1 Upravo 
tako Bog čini s nekim dušama: On ih je istrgao iz opas¬ 
nosti svijeta, dao im je milost da potuku divove, to 
jest svoje grijehe; izbavio ih je iz mnoštva neprijatelja, 
to jest iz opasnih prigoda svijeta — samo zato da slo¬ 
bodnije uđu u obećanu zemlju božanskog sjedinjenja 
— a one, uza sve to, sklapajući prijateljstvo i savez 
s neprijateljskim malovrijednim narodom požuda, ni¬ 
su se pobrinule da ga pogube, i stoga se je naš Gospodin 
rasrdio i dopustio da padnu iz zla u gore zlo od strane 
svojih požuda. 

— I u knjizi Jozuinoj nalazimo sličnu izražajnu 
sliku prikladnu za našu svrhu. Kad se je izabrani narod 
spremao da zauzme obećanu zemlju. Bog je naredio 

i Suci 2,0. 

da u gradu Jerihonu pobiju sve u njemu, ljude i žene, 
starce i djecu i sve životinje, tako da ne ostane ništa 
živo, te da ne bi što uzeli ili zaželjeli od neprijateljskog 
plijena*. Iz toga moramo razumjeti da za ulazak u bo- 
žansko sjedinjenje treba da umru sve osjećajne sklo¬ 
nosti koje žive u duši, malobrojne ili mnogobrojne, 
malene ili velike, te da se duša mora od njih udaljiti 
kao ona koja nije za njih niti su one za nju. To nas 
uči i sveti Pavao, pišući Korinćanima ovako: Braćo, 
ovo vam katem: vrijeme je kratko. Preostaje da i oni 
koji imaju žene žive kao da ih nemaju; i koji plaću, 
kao da ne plaču; i koji se raduju, kao da se ne raduju; 
i koji uživaju ovaj svijet, kao da ga ne uživaju — jer 
prolazi vanjski oblik ovoga svijeta .* Sve ovo Apostol 
kazuje, da nas pouči kako duša treba da bude odijelje¬ 
na od svih stvari, da može ići k Bogu. 


POGLAVLJE 12. 


ODGOVARA SE NA DRUGO PITANJE I KAZUJE 
SE KAKVE SU POŽUDE DOSTATNE DA U DUSI 
PROUZROČE SPOMENUTE ŠTETE. 

1. — Mogli bismo se mnogo zadržati na ovom pred¬ 
metu osjetne noći, nabrajajući štete što ih požude na¬ 
nose ne samo na gore opisane načine, nego još na mno¬ 
ge druge. No za našu je svrhu dovoljno što je rečeno; 
jer mi se čini da smo dobro poučili čitaoca s koliko je 
razloga mrtvenje požuda nazvano noću i kako je po¬ 
trebno ući u nju da se sjedini s Bogom. Ali, prije negoli 
se govori o načinu kako se u nju ulazi, jedino nam — 
da iscrpno zaključimo ovu knjigu — treba dodati to da 
riješimo pokoju opravdanu sumnju koja se može poro¬ 
diti kod čitaoca o izloženoj nauci. 


> 1 Kor 7, 29-31. 

2. — Prva je sumnja da Ii je dostatna bilo koja 
požuda da proizvede u duši spomenuta dva zla, to jest 
odlično zlo, zbog gubitka, koje se sastoji u tom da 
dušu lišava Božje milosti, i pozitivno zlo koje se sasto¬ 
ji da nanosi onih pet glavnih šteta o kojima smo govo¬ 
rili. Druga sumnja jest da li je dosta bilo koja požuda, 
pa i najmanja, i bilo koje vrsti, da u isto vrijeme pro¬ 
uzroči sve one štete, pet na broju; ili pak pojedine po¬ 
žude prouzrokuju samo po jednu štetu, svaka neku 
drugu: na primjer, da li jedna požuda prouzrokuje 
muke, druga zamaranje, treća tamu i tako dalje. 

3. — Odgovarajući na prvu sumnju o odričnom 
zlu gubitka, kažem da dušu mogu lišiti Božje milosti 
samo svojevoljne, hotimične požude, i to u predmetu 
smrtnoga grijeha, i one to stvarno i čine u potpunosti, 
lišavajući dušu božanske milosti u ovome životu i vječ¬ 
ne slave u drugom, koja se sastoji u posjedovanju Bo¬ 
ga. Na drugu sumnju odgovaram, da su osim požuda u 
materiji smrtnoga grijeha također svojevoljne požude 
u materiji lakoga grijeha i nesavršenosti dostatne da 
svaka proizvede u duši svih pet pozitivnih šteta, koje 
se, uostalom, mogu nazvati i privativnima. Ovdje ih 
nazivamo pozitivnima ukoliko obraćaju dušu k stvo¬ 
rovima, kao što privativna (tj. šteta zbog gubitka — op. 
pr.) šteta odvraća i udaljuje dušu od Boga. Ipak tu po¬ 
stoji razlika što požude smrtnoga grijeha prouzrokuju 
potpunu sljepoću i najveću muku, najveću nečistoću i 
mlitavost; dok požude lakog grijeha ili nesavršenosti ne 
proizvode spomenuta zla u tako visokom i potpunom 
stupnju, jer ne lišavaju dušu milosti. O lišenju milosti 
ovisi da li će šteta biti potpuna ili ne (gdje je smrt duše 
život požuda). Ipak i požude lakog grijeha nanose, iako 
u manjoj mjeri, iste štete, već prema tome koliko su 
smanjile milost, jer je smanjivanje milosti djelo tih po¬ 
žuda, tako da ona požuda koja jače smanji milost pro¬ 
uzrokuje veću muku, veću tamu, veću nečistoću. 

4. — No treba primijetiti da, premda svaka po¬ 
žuda porađa istodobno sva ova pozitivna zla, ipak će 
svaka proizvoditi jedno na glavni i izravan način, a dru- 

ga zla kao drugotna i neizravna. Tako će — da siđemo 
□a pojedinosti — spolna požuda, istina, proizvesti sva 
ona zla, ali je glavno i prvotno zlo da kalja dušu i tije¬ 
lo. Požuda škrtosti, istina, proizvodi ih sve, ali joj je 
glavni i izravan učinak muka; požuda oholosti također 
rađa sva zla, ali na poseban način zamračuje i zasljep¬ 
ljuje dušu; isto treba reći o požudi neumjerenosti, ko¬ 
ja ima posebnost da oslabi i om li tavi dušu u vršenju 
kreposti. I tako dalje. 

5. — Razlog, zašto bilo koji hotimični čin požude 
proizvodi u duši sve spomenute učinke zajedno, leži u 
tom što se izravno protivi djelima kreposti, koja pro¬ 
izvode u duši protivne učinke; te, kao što krepostan 
čin stvara u duši istodobno ugodnost, mir, utjehu, svje¬ 
tlo, jasnoću i snagu; tako neuredna požuda nanosi mu¬ 
ku, trud, umor, sljepoću i mlitavost: pa, kao Što sve 
kreposti rastu i jačaju kad se provodi jedna, tako i 
porastom jedne mane rastu sve sa svim svojim po¬ 
gubnim posljedicama. Pa premda sva ova zla neće po¬ 
teći u času kad je požuda zadovoljena, jer užitak po¬ 
žude ne pušta da se zapaze, ipak se, prije ili kasnije, 
dobro iskuse njezini žalosni učinci. Obično se događa 
onako kako čitamo u Otkrivenju, gdje se pripovijeda 
da je anđeo zapovjedio svetom Ivanu neka proguta 
knjigu, i ona mu je bila slatka i ugodna u ustima, a u 
utrobi gorka. 1 Požude su, kad im se udovolji, slatke i 
izgledaju dobro, ali se kasnije osjeća njihov gorki uči¬ 
nak, što ga dobro iskusi svaki koji se pusti da ga po¬ 
žude vuku: premda znadem da ima nekih koji su već 
postali tako slijepi i neosjetljivi, da više ni ne zapažaju 
kako su požude gorke, jer ne teže prema Bogu, pa ni 
ne vide ono što im priječi da k njemu idu. 

6. — Nemam nakanu da raspravljam o drugim na¬ 
ravnim požudama koje nisu hotimične, niti o onima 
koje ne prelaze granice prvih pokreta, niti o drugim 
napastima koje se tipe bez pristajanja, jer ništa od 
toga ne donosi duši koju od spomenutih šteta. Prem- 


> Otkr 10.9. 

da se osobi, koja to trpi, čini da je strasti i metež Sto 
ga strasti uzrokuju blate i potamnjuju, ipak to nije 
tako; pače joj proizvode protivne učinke, jer dok se 
pobjedonosno opire, stiče snagu, čistoću, svjetlo, utje¬ 
hu i mnoga druga dobra, prema onomu što je naS Gos¬ 
podin rekao svetom Pavlu: Moja se snaga savršeno 
očituje u slabosti .« Ali sve hotimične požude proizvode 
gore nabrojena i još gora zla. Stoga duhovni učitelji 
vode glavnu brigu da bez odugovlačenja mrtve svoje 
učenike u svim požudama, čineći da se otresu onoga za 
čim su prije čeznuli, zato da ih oslobode tolike bi¬ 
jede. 


POGLAVLJE 13. 


RASPRAVLJA SE KAKO I NA KOJI NAČIN TRE¬ 
BA DA DUŠA UĐE U NOC OSJETA. 

1. — Sad mi preostaje da damo nekoliko uputa 
zato da duša bude znala ući u Noć osjeta. Redovito se 
u nju ulazi na dva načina: aktivni i pasivni. Aktivni se 
sastoji u tom da duša može raditi i da zaista radi sa 
svoje strane. 0 ovom načinu dajemo upute koje slije¬ 
de. U pasivnom načinu duša ne radi od svoje strane 
ništa, nego Bog radi u njoj a ona ostaje pasivna. 0 
ovom načinu bit će govora u četvrtoj knjizi 1 , gdje će¬ 
mo govoriti o početnicima. Budući da početnicima 
imam ondje dati mnoge upute, s obzirom na mnoge 
nesavršenosti u koje upadaju na duhovnom putu, neću 
se ovdje duže zadržavati, a i stoga što ovdje nije zato 
prikladno mjesto, jer ovdje imam nakanu samo objas¬ 
niti zašto se spomenuti put zove noć, zatim spomenuti 
u čem se noć sastoji i koliko dijelova ima. Ipak, zato 
da ova knjiga ne bi imala kao neku prazninu i da bude 
na veću korist čitaocu, htio sam mu odmah ovdje u 


Vidi biljeSku kuj. I pogl. 1., br. 2. 

najkraćim crtama napomenuti neke savjete da se 
vježba u ovoj noći osjeta. Isto ću učiniti na kraju drugih 
dviju knjiga ili dijelova ove noći, o kojima pomoću 
Božjom kanim raspravljati. 

2. — Upute koje slijede o svladavanju požuda, ako 
su i kratke i malobrojne, mislim da su korisne i us¬ 
pješne, tako da onaj koji se bude htio po njima vjež¬ 
bati, neće trebati da posiže za drugima, nego će u ovima 
naći sve potrebno. 

3. — Prije svega neka goji stalnu želju da slijedi 
Krista u svemu, prilagođujući se njegovu životu o ko¬ 
jem treba razmišljati da se može nasljedovati ga, i nek 
se ponaša u svemu kako se je on ponašao. 

4. — Drugo, da bi duša u tom uspjela, treba da se 
odriče svake ugodnosti koja ne bi bila posve na slavu 
i čast Božju i to za ljubav Krista koji u svom životu ni¬ 
je tražio drugo nego da ispuni volju Očevu, što je na¬ 
zivao svojom hranom'. Evo nekoliko primjera. Ako joj 
se pruži prigoda da nešto ugodno sluša što nije važno 
za službu i slavu Božju, neka se odreče te ugodnosti 
i neka ne sluša. Ako joj se pruži prigoda vidjeti stvari 
koje ne uzdižu srca k Bogu, neka otkloni želju što se 
rađa i neka se ustegne da ih ne gleda. Na isti način 
neka se vlada s obzirom na ostala osjetila, pa s obzi¬ 
rom na razgovor, koliko je to moguće. Bez sumnje, ako 
zbog potrebe ili prikladnosti ne bude mogla ne gledati 
i ne slušati, itd., neka nastoji, i to će biti dovoljno, da 
ne upija nasladu tih utisaka, nego neka je čim prije 
potisne i isprazni osjete ostavljajući ih, da tako kažem, 
posve u tami; vršeći marljivo ove upute postići će u 
kratko vrijeme velik napredak. 


5. — S obzirom na četiri naravne strasti, a to su 
radost, nada, strah i bol, da se umrtve i učvrste u sa¬ 
vršenom miru, a u njhovoj su smirenosti i slaganju 
sakrivena nebrojena dobra, evo ovaj općeniti lijek ko¬ 
ji je izvor neizmjernih zasluga i velikih kreposti! 


' Jv AM- 

6. — Duša treba da želi: 

ne što je lakše, nego što je teže; 
ne što ugađa okusu, nego što mu nc ugađa; 
ne što ima više ugodnosti, nego što je ima manje; 
ne odmor, nego trud; 
ne utjehu, nego bezutješnost; 
ne što je više, nego što je manje; 
ne dragocjenije i skuplje, nego ono što je manje 
cijenjeno i priprosdje; 
ne nešto, nego ništa. 

Duša neka ne traži u vremenitim stvarima ono što je 
bolje, nego ono što je gore; neka radi Krista želi biti 
siromašna, gola i lišena svega što postoji na svijetu. 

7. — Treba da svim srce prigrli to vježbanje u od¬ 
ricanju i kreposnim djelima da njima ojača volju; pa 
ako to čini od srca, imat će u tom za veoma kratko 
vrijeme velik užitak i utjehu, ako radi uredno i razbo¬ 
rito. 

8. — Ovo što je rečeno, ako se dobro izvrši, dosta 
je da se uđe u noć osjeta; no želim ovdje biti nešto 
obilatiji, pa dodajem drugi način vježbanja koji pred¬ 
laže da se mrtve požuda tijela, požuda očiju i oholost 
zbog imetka^, tri stvari koje, prema svetom Ivanu, pre¬ 
vladavaju u svijetu i iz kojih izviru sve druge požude. 

9. — Ponajprije će duhovan čovjek raditi da sam 
sebe ponizi i nastojat će da ga drugi preziru. Drugo, 
neće propustiti priliku da govori o sebi s omalovaža¬ 
vanjem i nastojat će da i drugi, kad govore o njemu, 
čine jednako. Treće, nastojat će nisko misliti o sebi sa 
željom da drugi ništa do njega ne drže. 

10. — Završavajući ove upute i pravila, prikladno 
je ovdje postaviti retke koji se čitaju ispod slike Gore 
Karmela, na početku ove knjige, i u njima je pouka 
kako se uspinje na Goru, to jest do visine ujedinjenja. 


> 1 lv 2,16. 

Jer, premda ovi reci govore o duhovnom i unutarnjem 
smislu, ipak se odnose i na nesavršeni duh vanjskih os¬ 
jeta, kako se može razabrati po dvjema stazama koje 
stoje po strani puta savršenstva. Ovdje ih shvaćamo 
u ovom zadnjem smislu vanjskih osjeta; a kasnije, u 
drugom dijelu ove Noći, tumačit ćemo ih u duhovnom 
smislu. 

1. — Oni glase: 

Da dođeš do uživanja svega, 
ne naslađuj se u onom što je ništa; 
da dođeš do posjedovanja svega, 
ne traži da posjeduješ nešto u ničemu; 
da budeš sve, 

ne traži da budeš nešto u ničemu; 
da dođeš do znanja svega, 

ne traži da znaš nešto o ničemu; 
da dođeš do onoga Što ne uživaš, 
idi putem gdje ne uživaš; 
da dođeš do nepoznatog, 
idi putem gdje ne poznaš; 
da dođeš do onoga što ne posjeduješ, 
idi putem gdje ne posjeduješ; 
da dođeš do onoga što nisi, 
idi putem gdje nisi. 


NAČIN DA SE NE PRIJEĆI SVE 

12. — Kad se na nečem zaustaviš, 
odričeš se da ideš k svemu; 

jer, da dođeš od svega k svemu, 
moraš se odreći svega u svemu; 

a kad dođeš do toga da imaš sve, 
moraš ga držati ne tražeći ništa; 

jer, ako tražiš da imaš nešto u svemu, 
nemaš čisto u Bogu svoje bogatstvo. 

13. — U ovoj lišenosti duha duša nalazi svoje 
smirenje i odmor, budući da ne želi ništa, ništa je ne 

uznosi visoko, niti je što baca u potištenost, jer stoji 
u težištu svoje poniznosti; a kad za nečim hlepi, sa¬ 
mim se time umara. 


POGLAVLJE 14. 


TUMAČI SE DRUGI STIH PRVE STROFE. 

Kad žud me milja iarka podžigaše. 

1. — Nakon što smo objasnili prvi stih ove strofe, 
koji govori o Noći osjeta, i rastumačili što je ova noć 
i zašto se tako zove, te smo, također, označili red koje¬ 
ga se treba držati da se u nju uđe na aktivan način, 
sada preostaje da se govori o divnim njezinim svojstvi¬ 
ma i učincima. Ovi su sadržani u stihovima koji slijede 
u ovoj strofi. Ja ću ih ukratko napomenuti da rastu¬ 
mačim te stihove, kako sam u uvodu obećao, pa ću 
odmah preći naprijed na drugu knjigu, koja rasprav¬ 
lja o drugom dijelu ove Noći, to jest o Noći duha. 

2. — Duša, dakle, kaže da je žud milja žarka pod- 
žigaše te da je morala izaći i po ovoj Tamnoj noći os¬ 
jeta poći da se sjedini sa svojim Ljubljenim. Da, naime, 
pobijedi sve požude i da se odreče užitaka svih stvari 
što ih volja, uspaljena tim užicima, obično prihvaća i 
uzljubi da se u njima naslađuje, bio joj je potreban 
neki drugi živi plamen bolje ljubavi, a to je upravo 
ljubav prema Zaručniku, da se, polažući u njega svoju 
nasladu i svoju snagu, preobuče u smionost i odluč¬ 
nost da bi lako raskinula svaku drugu ljubav. A da 
nadvlada silu osjetnih požuda, nije joj bila dostatna 
bilo kakva jednostavna ljubav prema Zaručniku, nego 
je morala biti uspaljena živim žarom ljubavnih čežnja 
— žud me milja žarka podžigaše — jer se događa, i ta¬ 
ko redovito biva, da je osjetna strana čovjeka pokrenuta 
i nagnana prema osjetnim stvarima takvom silom da, 
ako duhovna strana nije uspaljena žarčim čežnjama pre- 

ma duhovnim stvarima, neće moći pobijediti naravni 
jaram te ući u ovu Noć osjeta niti će imati smionosti 
stajati u tami svih stvari i odricati se želje prema 
njima. 


3. — Tko bi mogao izreći kako su jake i kolikovrsne 
su ljubavne čežnje što ih duše osjećaju na početku 
puta sjedinjenja? Tko bi mogao nabrojiti užurbanosti 
i sredstva kojim se utječu zato da izađu z svojih kuća, 
to jest iz vlastite volje, i da uđu u noć mrtvenja osjeta? 
Ove su čežnje takve te im se čini da su laki. pače slatki 
i ugodni svi napori i sve opasnosti ove noći. Ali ovdje 
nije mjesto niti je moguće da se sve to opiše; a bolje 
je iskusiti i razmisliti, negoli opisivati. Stoga ćemo pre¬ 
ći na tumačenje ostalih stihova u slijedećem poglav¬ 
lju. 


POGLAVLJE 15. 

TUMAČE SE OSTALI STIHOVI PRVE STROFE 

O sretan čas što htjedne 

Te odoh da ne znaše 

Ukućani što mahom zadrijemaše 

1. — Duša uzima za metaforu bijedno stanje za¬ 
tvorenika: koji ga se oslobodi smatra sretnim časom 
kad mu to nijedan stražar nije spriječio. I zaista, na¬ 
kon istočnog grijeha duša se nalazi kao zatvorena u 
ovom smrtnom tijelu, podložna naravnim strastima i 
požudama; i stoga smatra najvećom srećom što je ski¬ 
nula jaram koji je tišti, izmičući njihovoj vlasti. Doda¬ 
je: 


Te odoh da ne znaše, 

izašla je nezapažena, to znači da nije bila spriječena ili 
zadržavana od koje strasti ili požude. 

2. — Stoga joj je neizmjerno koristilo što je iriš- 
la u Tamnu noć , ili lišenost od svakog užitka, ili umrt- 
venost svih požuda. A veli da je to mogla učiniti jer 

Ukućani što mahom zađrijemaše. 

Ovdje misli na osjete, koji su kuća svih požuda, a ona 
je sva zadrijemala, zaspala, pošto je nad osjetima iz¬ 
vojevana pobjeda, te su, dosljedno, mirni. A dok požu¬ 
de ne pozaspu, putem mrtvenja osjetnog dijela čovje¬ 
ka, i dok osjetni dio nije zaspao s obzirom na požude, 
tako da već ne zapodijeva rata protiv duba, duša ne 
izlazi u pravu slobodu da uživa u sjedinjenju s Ljub¬ 
ljenim. 

KONAC PRVE KNJIGE 

AKTIVNA NOĆ DUHA 

Raspravlja o bližem sredstvu da se dođe do sjedi¬ 
njenja s Bogom, to jest o vjeri; a govori o drugom di¬ 
jelu Tamne noći ili o Noći duha, na koju se odnosi 
druga strofa. 


DRUGA STROFA 


POGLAVLJE 1. 


TUMAČI SE DRUGA STROFA 

U mraku bez užasa 

Tajnim se Ijestvama prerušena zanih. 

O blažena li časa, 

U tami što me brani, 

Kad drijemahu još svi mi ukućani. 

1. — U ovoj strofi duša pjeva sretnu sudbinu ko¬ 
ja ju je zapala da očisti duh od svake duhovne nesavr¬ 
šenosti i svake požude posjedovanja u duhovnim stva¬ 
rima. To je bila za nju mnogo veća sreća od prijašnje, 
jer se susreću veće teškoće da se uspava kuća duhov¬ 
nog dijela i tako uđe u potpunu unutrašnju tamu, koja 
se sastoji u lišenju duha od svih stvari, ne samo osjet¬ 
nih nego i duhovnih, oslanjajući se samo na čistu vjeru 

i po vjeri uzlazeći k Bogu. Vjera je ovdje nazvana taj¬ 
nim Ijestvama, jer su svi njezini stupnjevi ili članci 
tajnoviti i skriveni svira osjetima i razumu; i ta duša 
ostaje u tami s obzirom na svako naravno i razumsko 
svjetlo, da se popne po ovim božanskim Ijestvama koje 
uzlaze i prodiru u dubine Božje. Stoga kaže da se je 
uspela prerušena, to jest presvučena, jer se je njezino 
naravno stanje i držanje preobrazilo u božansko, uz¬ 
lazeći putem vjere; tako da je ovo odijelo učinilo da nije 
bila prepoznata niti zadržana od vremenitih stvari, ni 
od strane razuma ni od strane đavla, jer nijedna od tih 
stvari ne može naškoditi onomu koji hoda u vjeri. I ne 
samo to, nego duša ide tako sakrita i pokrivena i ne- 
ozljediva s obzirom na đavolske zasjede, da hoda za¬ 
ista: 


u mraku . . . prerušena, 

to jest sakrita od pogleda đavla, kojemu je svjetlo vje¬ 
re više negoli tama. Za dušu, dakle, koja hoda putem 
vjere, možemo reći da hoda sakrita đavlu, kako će se 
kasnije razložiti. 

2. — Veli da je izašla: 

V mraku bez uiasa, 

jer onaj koji je imao sreću da hodi u tami vjere i da 
vjeru uzima kao što slijepi uzima vodiča, izlazeći iz svih 
naravnih i duhovnih zamišljaja, bez sumnje hoda u 
najvećoj sigurnosti, bez uiasa, Dodaje da je izašla u ovu 
noć duha: 

Kad drijemahu još svi mi ukućani, 

to jest razumska i duhovna strana čovjeka; jer duša, 
kad pristiže ka sjedinjenju s Bogom, ima naravne mo¬ 
ći i osjetna uzbuđenja i pokrete uspavane u duhovnom 
dijelu. Stoga ovdje ne kaže da je izašla tjeskobno, kao 
u prvoj noći osjeta; jer, da se hoda noću osjeta i da se 
Uši svih osjetnih stvari, trebalo je tjeskobnih ljubavnih 
čežnja da se jednom uspije; dok se, da se uspava kuću 

duha, traži samo umrtvenje duhovnih moći, užitaka i 
čežnja u vjeri; kad to učini, duša se sjedinjuje s Lju¬ 
bljenim u jednostavnom, čistom sjedinjenju po lju¬ 
bavi i sličnosti. 

3. — Važno je opaziti da u prvoj strofi, gdje se go¬ 
vori o noći osjeta, duša kaže da je izašla sred mrkle 
noći jedne, dakle u noć; a u ovoj strofi, naprotiv, go¬ 
voreći o duhovnom dijelu, duša veli da izlazi u mrak, 
jer je tama duhovnog dijela gušća, gdje mrak označuje 
gušću tamu od obične noći. U noći, kolika god bila 
tama, još se nešto vidi, a u mraku se ne vidi ništa. 
Na isti način, u noći se osjeta ipak vidi nešto svjetla, 
jer ostaju razum i spoznajna moć, koji nisu u tami: 
dok noć duha, a to je vjera, oduzima svako svjetlo i 
razumu i osjetima. Stoga u ovoj noći veli: 

U mraku bez utasa, 

to jest bez nesigurnog kolebanja, što ne kaže u prvoj 
strofi; koliko manje radi svojom vještinom, toliko je 
sigurnija, jer hoda u vjeri. To će se tumačiti u ovoj 
drugoj knjizi, te će biti potrebno da pobožni čitatelj 
bude pažljiv, jer će se reći stvari vrlo važne za pravi 
duh; pa ako su gdje malo i tamne ,ipak se mogu, mis¬ 
lim, vrlo dobro razumjeti, jer objašnjenje jedne stva¬ 
ri poravnava put za razumijevanje druge. 


POGLAVLJE 2. 


POČINJE SE RASPRAVUATI 0 DRUGOM DIJELU 
ILI UZROKU OVE »NOĆI«, TO JEST O VJERI. — 
DOKAZUJE SE S DVA RAZLOGA DA JE OVAJ TAM¬ 
NIJI OD DRUGOG I OD TREĆEG. 

1. — Sada ćemo govoriti o drugom dijelu tamne 
noći, to jest o vjeri, koja je čudesno sredstvo da se 
stigne k cilju ,a to je Bog; a On sam je, kako rekosmo, 
treći dio ili uzrok ove noći. Možemo, dakle, reći da je 

ovaj dio noći tamniji od prvog dijela, a isto tako i od 
trećeg; jer je prvi dio, noć osjeta, uspoređen s počet¬ 
kom noći, kad malo po malo nestaju iz vida osjetni 
predmeti, ali nije tolika tama kao o ponoći. Treći pak 
dio, to jest praskozorje, nije toliko tamno kao ponoć, 
jer je već blizu da izbije sunce, a uspoređuje se sa sa¬ 
mim Bogom. I zaista, premda je Bog za dušu noć jed¬ 
nako tamna kao i vjera, ipak, govoreći naravno, kad 
prođu tri četvrtine noći. Bog počinje rasvjetljivati 
dušu na nadnaravni način zrakom svoje božanske svje¬ 
tlosti, a to je počelo sjedinjenja s Bogom, koje odmah 
slijedi nakon treće noći: i stoga se treća noć može sma¬ 
trati manje tamnom od obiju pređašnjih. 

2. — Noć vjere je tamnija od prve noći, jer se pr¬ 
va odnosi na niži dio čovjeka, to jest na osjete, koji su 
više vanjski; dok se noć vjere odnosi na viši dio čov¬ 
jeka, to jest na razumski dio, koji je — dosljedno — 
unutarnji i tamniji, jer ga noć lišava njegovog vlastitog 
svjetla ili, bolje rečeno, zasljepljuje ga; pa se stoga 
dobro uspoređuje s ponoć u, što je vrijeme najveće 
tame. 

3. — Moramo, dakle, pokazati kako je ovaj drugi 
dio noći vjere noć za duh, na isti način kako je prvi 
dio noć za osjete. Zatim ćemo reći kakve ima protiv¬ 
nike i kako se duša mora aktivno pripraviti da uđe u 
nju. Sto se tiče pasivnog dijela, koji se sastoji u tom 
da sam Bog radi u duši da je postavi u ovu noć, o tom 
ćemo govoriti posebno, to jest u trećoj knjizi. 


POGLAVLJE 3. 


KAKO JE VJERA NOĆ ZA DUŠU. — DOKAZUJE 
SE RAZLOZIMA TE UGLEDOM I SLIKAMA SVETO¬ 
GA PISMA. 

1. — Vjera je, kažu teolozi, stanje duše sigurno i 
tamno. Sigurno, jer potiče da vjerujemo istine što ih 
je sam Bog objavio, a nadvisuje svako naravno svjetlo. 

te neizmjerno nadmašuje sposobnost svakog ljudskog 
razuma. Iz toga slijedi da ova prejaka svjetlost vjere, 
koja se daje duši, za nju se pretvara u tmine, jer ono 
što je više, pobjeđuje ono što je manje, kao što sunča¬ 
no svjetlo čini da izblijedi svako drugo, a savladava i 
našu vidnu moć, jer onoga časa kad bi ga u po bijela 
dana naše oko dugo gledalo, ostalo bi radije zaslijep¬ 
ljeno nego li rasvijetljeno, jer je odveć jako i odveć ne¬ 
primjereno vidnoj sposobnosti. Isto tako svjetlost vje¬ 
re, zbog svoje velike jakosti, tišti vidnu sposobnost 
našeg razuma, koja se po sebi odnosi samo na naravno 
znanje, premda ima sposobnost za nadnaravne stvari 
kad naš Gospodin hoće da je postavi u čin koji nadila¬ 
zi sile naravi. 

2. — Stoga naš razum po sebi može znati svaku 
stvar samo naravnim putem, to jest samo putem osje¬ 
tila; pa su mu potrebna maštanja i slike predmeta koji 
su prisutni ili sami ili po svojim slikama, niti može 
uopće steći spoznaju na drugi način, jer — kako kažu 
filozofi — spoznaja se rađa iz predmeta i spoznajne 
moći*. Tako, kad bi se komu govorile stvari koje mu 
nikako ne bi bile poznate, kojima nije nikad vidio slič¬ 
nih, koliko god bismo mu govorili, ne bi znao više ne¬ 
goli prije. Evo primjera. Da komu kažemo da na nekom 
stanovitom otoku živi neka životinja koju on nikad 
nije vidio, i da mu ne spomenemo kakvo svojstvo slič¬ 
no svojstvu koje je vidio na drugim životinjama, on 
ne bi apsolutno mogao stvoriti ni najmanji pojam o 
njoj. Slijedeći, mnogo jasniji primjer objasnit će bolje 
što kažem. Kad bismo htjeli da slijepac od rođenja 
shvati koja je razlika između bijele i žute boje, koliko 
gom mu govorili, bilo bi sve uzaludno, jer tih boja nije 
nikad vidio, niti je vidio što slično, te ne može o tom 
steći pojam; najviše bi mu moglo ostati utisnuto ime 
koje je mogao shvatiti sluhom, ali oblik ni slika ne, jer 
manjka vid. 

3 . — Na isti se način odnosi vjera prema razumu; 
ona nam predlaže da vjerujemo stvari koje nismo ni- 


> Objacto «t počasti« paritur notltia. 

kad vidjeli niti ih shvatili ni u njima samima niti u 
čem sličnom, jer toga i nema. Od vjere ne primamo 
svjetlo naravne spoznaje, jer ono što nam govori nije 
primjereno nijednom našem osjetilu; no doznajemo to 
po čuvenju, vjerujući onomu koji nas poučava, podla- 
žući i zasljepljujući naše naravno svjetlo. Stoga sv. 
Pavao kaže: Vjera dolazi od propovijedanja,*; kao da bi 
rekao: Vjera nije spoznaja koja dolazi putem kojega 
osjetila, nego je pristajanje duše uz ono što ulazi po 
propovijedanju. 

4. — Nadalje, vjera nadilazi našu sposobnost više 
negoli nam napominju gornji primjeri; je ne samo da 
nam vjera ne stvara ni spoznaju ni predodžbu, nego 
nas zasljepljuje i lišava svih drugih spoznaja i predo- 
džaba, da bismo uzmogli pravo o njoj prosuditi. Druge 
se spoznaje svjetlom razuma stiču; vjerska se spozna¬ 
ja, nasuprot, stiče ne svjetlom razuma, nego ostavlja¬ 
jući ga po strani pomoću vjere, koja se po našem 
svjetlu razuma može, radije, izgubiti negoli dobiti. Sto¬ 
ga Izaija kaže: 

Ako ne uzvjerujete, nećete razumjeti*. 

Jasno da je vjera tamna noć za dušu i da je kao noć 
rasvijetljena; koliko je više potamnjuje, toliko joj više 
ulijeva svoga svjetla; jer zasljepljujući daje svjetlost, 
prema gornjoj Izaijinoj izreci: Ako ne uzvjerujete, ne¬ 
ćete razumjeti, to jest nećete imati svjetla. Vjera se 
uspoređuje s onim oblakom koji je rastavljao sinove 
Izraelove od Egipćana u času kada su ulazili u Crveno 
more, a o njem Sveto pismo kaže: Taman oblak... ko¬ 
ji rasvjetljivaše noć*. 

5. — Zaista je čudno da bi taman oblak rasvjetlji¬ 
vao noć, a time nam se daje razumjeti da vjera, koliko 
god bila za dušu taman oblak (gdje je duša noć, jer u 


‘ Rim 10.17. 

' b 7,9. prema prijevodu »Sedamdesetome« Vulgata ima: Si non 
credideritis, non pcrmanebitii. Smisao originala je: Ako se na mene na 
oslooite, nećete se od ris ti 

vjeri postaje slijepa i lišena svoga naravnog svjetla), 
ipak svojom tamom rasvjetljuje tamu duše. Priliči da 
učenik bude sličan učitelju*, pa čovjek koji se nalazi 
u mraku ne može biti na prikladan način osvijetljen 
nego drugim mrakom, kako kaže psalmista: 

Dan danu to objavljuje, noć noći glas predaje*. 

Time hoće da kaže: Dan, a to je Bog, u svojem vječ¬ 
nom blaženstvu, gdje je on svijetao dan Anđelima i Sve¬ 
tima koji su također dan, izgovara im i predaje svoju 
Riječ, a to je Sin, da ga upoznaju i uživaju. A noć, to 
jest vjera u vojujućoj Crkvi, gdje je još noćno vrijeme, 
predaje glas Crkvi i, dosljedno, svakoj duši, koja je 
noć, jer još ne uživa vječno blaženstvo, a u vjeri je li¬ 
šena svoga naravnog svjetla. 

6. — Od dosad rečenog može se naučiti da vjera, 
koja je tamna noć, daje svjetlo duši koja je u tami, te 
se ispunjava što o tome kaže David: 

1 noć mi je svjetlo u raskoiima mojim*. 

To je kao da kaže: U nasladama mojeg čistog motrenja 
i ujedinjenja s Bogom bit će mi vodič noć moje vjere. 
Tim riječima jasno daje razumjeti da duša treba da 
stoji u tami, da bi imala svjetla na ovome putu. 


POGLAVLJE 4. 


RASPRAVLJA OPĆENITO KAKO I DUŠA SA SVa 
JE STRANE KOLIKO JE DO NJE MORA STAJATI U 
TAMI. DA JE VJERA POVEDE DO NAJVIŠEG STU 
PNJA MOTRENJA. 

1. — Mislim da sam nešto objasnio kako je vjera za 
dušu tamna noć te kako i duša treba da bude u tami s 


1 Ps IM,II. prema Vulgati: Et nox illuminatio me* in deliciU mm. 

obzirom na svoje naravno svjetlo, zato da se dade voditi 
vjerom k visokom cilju božanskog sjedinjenja. Ali da bi 
to duša umjela, bit će dobro sada pobliže objasniti ovu 
tamu koja je duši potrebna da može ući u ponor vjere. 
Zato ću u ovom poglavlju govoriti o vjeri općenito; pa 
ćemo zatim pomoću Božjom saći na pojedinosti o na¬ 
činu kojim se treba služiti da se ne zabludi u vjeri i da 
se vodiču vjere ne stavlja zapreka. 

2. — Velim, dakle, da duša, zato da bude dobro 
upravljena u životu pod vodstvom vjere, ne samo tre¬ 
ba da ostane u tami s obzirom na dio koji je u odnosu 
sa stvorenjima i sa vremenitim stvarima, to jest u os¬ 
jetnoj noći, o kojoj smo govorili, nego treba da se po¬ 
stavi u tamu i obzirom na onaj dio koji se odnosi na 
Boga i na duhovne stvari, to jest razumski i viši dio, o 
kojemu sada kanimo raspravljati. Zato da bi duša mo¬ 
gla doći do nadnaravne preobrazbe, očito je da se mora 
otresti i bježati od svega što pogoduje i osjetnoj i ra¬ 
zumnoj naravi, jer je nadnaravno ono što nadilazi gra¬ 
nice naravi koja, stoga, ostaje na nižem stupnju. A sada 
pošto spomenuta preobrazba i sjedinjenje nije stvar 
koja spada pod osjete i ljudske vještine, duša treba da 
se isprazni, dragovoljno i potpuno, od svega što bi mo¬ 
glo biti u njoj po osjetnoj privlačnosti volje, ukoliko je 
to ovisno o njoj. što se pak tiče Boga, tko će mu zapri¬ 
ječiti da učini što hoće u pripravnoj lišenoj i ponište¬ 
noj duši? Ali, ponavljam, praznina treba da bude pot¬ 
puna tako da, koliko god bi duša primala mnoge 
nadnaravne milosti i darove, ne smije im biti privržena 
osjećajem, i mora ostati u tami kao kakav slijepac. 
Uzevši vjeru kao vodiča i svjetlost, neka se samo na nju 
osloni, a ne na ijednu od stvari koje razumije, u kojima 
uživa, koje osjeća ili zamišlja, jer je sve to tama u ko¬ 
joj će zalutati, dok je vjera iznad svih tih stvari. Ako 
se u tome sama ne postavi u tamu i u njoj posve ne osta¬ 
ne, neće sići do onoga što je više, ili što je vjera uči. 

3 . — Čovjek koji nije posve slijep ne pušta tako la¬ 
ko da ga vodič dobro vodi, nego s ono malo što vidi mi¬ 
sli da bi bilo bolje uputiti se onim putem kojim on ho- 

će. jer ne vidi drugih boljih putova; i tako može učiniti 
da pogriješi vodič, koji vidi bolje od njega; jer,konačno, 
on zapovijeda, a ne dječak koji ga vodi. Isto tako, ako se 
duša oslanja na kakvu spoznaju, užitak ili osjećaj pre¬ 
ma Bogu, a nije uvjerena da će, koliko god je to veliko, 
sve to biti vrlo malo i posve drukčije od onoga što je 
Bog, lako skrene ili se zaustavi na putu k sjedinjenju, 
jer se ne postavlja posve u tamu vjere koja je njen 
pravi vodič. 

4. — Ovo hoće da kaže i sveti Pavao, kad piše He- 
brejima: Koji teli pristupiti Bogu mora vjerovati da 
postoji 1 . Kao da bi rekao: Koji hoće da se sjedini s Bo¬ 
gom ne smije izmišljati razloge .niti se oslanjati na uži¬ 
tak, osjećaj ili zamišljaj, nego mora vjerovati neizmjer¬ 
noj Božjoj biti, koja ne spada pod misao, požude ili 
kakav osjećaj, niti u ovome životu može shvatiti kakav 
je Bog ; jer sve što se god može ovdje o Bogu i najuz- 
višenije shvatiti i iskusiti, neizmjerno je daleko od ono¬ 
ga što Bog jest u svojoj biti, i neizmjerno je daleko od 
toga da ga čisto i potpuno posjedujemo. Izaija i sveti 
Pavao kažu: Ono što oko nije vidjelo, što uho nije čulo, 
na što ljudsko srce nije pomislilo: to je Bog pripravio 
onima koji ga ljube*. Međutim, ako duša u ovom životu 
teži da se potpuno sjedini po milosti s onim čime treba 
da bude sjedinjena po slavi u drugom, s onim što, po 
riječima svetog Pavla, oko nije vidjelo, ni uho čulo niti 
je srce ljudsko pomislilo, jasno, je da za to ujedinjenje 
na zemlji po milosti treba da stoji u tami s obzirom na 
ono što ulazi po oku, što može primiti uhom, zamisliti 
maštom i osjetiti srcem, a srce ovdje znači dušu. Do¬ 
sljedno, duša koja želi stići do visokog stanja ujedi¬ 
njenja s Bogom, nailazi na veliku zapreku kad osje¬ 
ćajno prione uz kakvo poimanje, osjećanje, maštanje, 
kad prione uza svoje mišljenje ili volju, ili uz bilo koju 
vlastitu stvar te se ne zna otrgnuti od svega toga i 
potpuno se svega lišiti. Ono prema čemu ide neiz¬ 
mjerno je iznad onoga što ona može znati i uživati; 
stoga treba da nadiđe sve to i da za sve to ne zna. 


• Hebr u ,6 

» 1 Kor 2.9-, vidi U MJ. 

5. — U hodu prema božanskom ujedinjenju ući 
na taj put znači napustiti svoj; ili, bolje rečeno, preći 
konačne granice i načine vlastite naravi i ući onamo 
gdje nema granica, a to je Bog. Duša koja stigne do 
tog stanja, nema više svojih načina ni manira, i nije 
niti već može biti njima privržena. Hoću da kažem da 
nema više onih poimanja, ni onih načina uživanja ni 
osjećanja, premda u sebi sadržava sve te načine, po¬ 
put onoga koji ništa nema a sve posjeduje. Ako duša 
ima srčanosti da izađe iz granica svoje naravi, s obzi¬ 
rom na unutrašnjost i vanjštinu, ona ulazi u granice 
nadnaravnog gdje nema posebnog načina, a obuhva¬ 
ćeni su svi. Stoga ući u nadnaravni način znači posve se 
udaljiti od sebe i izići iz svih niskih i naravnih načina 
i ići prema onomu što je najuzvišenije iznad svega 
ostalog. 

6. — Zato. otrgnuvši se od svega onoga Što može 
na naravni i duhovni način znati i shvatiti, duša treba 
da gori od čežnje da dođe do onoga što u ovom životu 
ne može znati i što ne može ući u njeno srce; te, zapo¬ 
stavljajući sve vremenite i duhovne stvari što ih uživa 
i osjeća, i što se mogu uživati i osjećati u ovome životu, 
treba da živom čežnjom Čezne da stigne k onome što 
nadilazi svaki užitak i svaki osjećaj. I zato da zatim 
ostane slobodna i lišena za tu svrhu, neka se na nikakav 
način ne hvata ni uza što, što bi mogla u sebe primiti 
putem osjeta ili duha (kako ćemo odmah razjasniti, 
kad budemo podrobnije o tom raspravljali), smatra¬ 
jući to mnogo nižim od onoga za čim teži. Koliko više 
cijeni ono što razumije, u čem uživa i što zamišlja, 
bilo to duhovno ili ne, toliko više gubi od vrhovnog 
dobra i toliko kasni da ide k njemu; a koliko manje 
cijeni, s obzirom na vrhovno dobro, sve stvari koje 
može imati, koliko god bile velike, toliko više cijeni 
vrhovno dobro i, dosljedno, toliko brže dolazi k njemu. 
Na taj se način u tami duša uvelike približava ujedi¬ 
njenju putem vjere, koja je doista tamna, ali ulijeva 
čudesno svjetlo. Bez sumnje, kad bi duša htjela gle¬ 
dati i istraživati božanske stvari, ostala bi zabliještena 

više negoli onaj koji upravi pogled da promatra pre¬ 
jaki sjaj sunca. 

7. — Međutim se na putu prema ujedinjenju mo¬ 
ramo zadovoljiti da gledamo svjetlo postajući slijepi u 
svojim moćima, prema onomu što je rekao Krist, naš 
Gospodin: Ja sam došao na ovaj svijet da ispunim 
odredbu: da vide koji ne vide, da oslijepe koji vide. 1 
Ove riječi, ovako kako zvuče, treba razumjeti o duhov¬ 
nom putu: duša koja bude u tami i koja se bude sama 
postavljala u tamu da bude bez vlastitog naravnog 
svjetla, vidjet će nadnaravnim načinom; dok će ona, 
koja se oslanja na kakvo vlastito svjetlo, sama učiniti 
da oslijepi i da se zaustavi u hodu prema sjedinjenju. 

8. — Da pođemo dalje s više jasnoće, čini mi se 
potrebnim objasniti što se razumije pod sjedinjenjem 
duše s Bogom; jer, kad to bude čitatelj razumio imat će 
mnogo svjetla da shvati što ćemo dalje reći. U slijede¬ 
ćem ću, dakle, poglavlju govoriti o sjedinjenju, kao 
na mjestu gdje to spada; jer, premda prekidamo nit 
raspravljanja, ne mislim da je ova digresija neumje¬ 
sna, jer će poslužiti samo za bolje razjašnjenje pred¬ 
meta. Tako će slijedeće poglavlje biti kao u zagradama, 
postavljeno u istom umovanju, jer ćemo odmah prihva¬ 
titi raspravljanje u pojedinostima o trima moćima 
duše s obzirom na tri bogoslovne kreposti u odnosu 
na ovu drugu noć. 


POGLAVLJE 5. 


TUMAČI SE STO JE SJEDINJENJE S BOGOM — 
POSTAVLJA SE JEDNA USPOREDBA. 

1. — Mislim da čitatelj, iz ovoga što je već pro¬ 
čitao, ima neki pojam o tom što razumijemo pod sjedi¬ 
njenjem duše s Bogom; pa će po tome još bolje razu- 


> Iv 9J9. 

mjeti Sto ćemo sada reći. Ne kanim raspravljati o tom 
kolikovrsna sjedinjenja postoje, jer kad bih sada 
stao objašnjavati što je sjedinjenje razuma, volje, pam¬ 
ćenja, ili što je trenutno i prolazno, a što trajno i stal¬ 
no sjedinjenje po svim tim trima moćima, ne bih 
nikad svršio. Sva, naime, ova razlikovanja ne spadaju 
na ono što ovdje želimo reći o sjedinjenju, te će se 
mnogo bolje razumjeti svako na svome mjestu kad 
budemo imali pred očima živi primjer 1 spojen s ovim 
znanjem, pa će se svaka pojedina razdioba bolje uočiti 
i razumjeti, te će se o njoj bolje prosuditi. 

2. — Sada govorim samo o trajnom sjedinjenju 
po biti duše i njezinih moći ukoliko s e odnosi na tam¬ 
nu sklonost k sjedinjenju, jer ukoliko se odnosi na 
čin, kasnije ćemo s Božjom pomoću objasniti da u 
ovom životu nije moguće s duševnim moćima trajno, 
nego samo prolazno sjedinjenje. 

3. — Da se, dakle, dobro shvati kakvo je sjedi¬ 
njenje o kojem govorimo, treba znati da je Bog prisu¬ 
tan i da svojom bitnošću stanuje u svakoj duši, pa i 
u duši najvećeg grešnika na ovome svijetu. Između 
Boga i svih stvorenih stvari uvijek postoji ovaj način 
sjedinjenja. Ovim im sjedinjenjem on održava njihovu 
bit koju posjeduju, tako da kad bi ono samo malo uz¬ 
manjkalo, odmah bi stvari prestale opstojati i povra¬ 
tile bi se u ništavilo. Stoga, kad govorimo o sjedinjenju 
duše s Bogom, ne mislimo na bitno njegovo sjedinjenje 
sa stvorovima, nego na preobrazbu duše u Boga i sje¬ 
dinjenje s njime koje ne postoji uvijek nego samo 
°pda kad mu duša postane slična po ljubavi; pa ovo 
sjedinjenje zovemo sjedinjenjem po sličnosti, a ono 
prvo zovemo bitnim ili supstancijalnim sjedinjenjem. 
Ono prvo je naravno, a ovo drugo nadnaravno, a na¬ 
stupa kad su božanska i ljudska volja posve suobli- 
ćene, tako da u jednoj nema nijedne stvari koja bi se 
protivila drugoj. Stoga, ako duša posve odstrani od 


' Uvi primjer je sam Čitatelj, kao i sam pisac. Ovaj l slićnl Izrazi 
potvrđuju opće prihvaćeno millienje da su spisi Sveto« Naućitelja ne to¬ 
liko raspra« koliko izooiente vlastito* iskustva, i da se ne mogu «tati a 
da se ne ide tragom toga iskusi« na životni naćln. 

sebe ono što je protivno Božjoj volji, ostat će trajno 
sjedinjena s Bogom po ljubavi. 

4. — Tu se misli ne samo na ono što se protivi 
činom, nego također na protivne sklonosti, tako da 
duša treba da bude ne samo bez hotimičnih Čina, bez 
nesavršenosti, nego treba da poništi i sklonosti. Bu¬ 
dući pak da nijedno stvorenje sa svira svojim činima 
i vještinama ne uspijeva doći do onoga što je Bog, 
duša se mora lišiti svih stvorova i svojih čina i spo¬ 
sobnosti, svojeg shvaćanja, uživanja i osjećanja, zato 
da, napustivši sve što nije slično Bogu i što mu se 
protivi, poprimi božansku sličnost. Ne ostavljajući u 
sebi nijedne stvari koja ne bi bila po volji Božjoj, pre- 
obrazit će se u Boga. Stoga, premda je Bog uvijek 
prisutan u duši, te joj svojom osnovnom pomoću odr¬ 
žava naravno opstojanje, ne priopćuje joj zato nadna¬ 
ravno sjedinjenje. Ovo se priopćuje samo posredstvom 
ljubavi i božanske milosti, koju ne posjeduju sve duše; 
a one koje su u Božjoj milosti ne posjeduju je u jedna¬ 
kom stupnju, nego jedne imaju pokoji stupanj više 
ili manje negoli druge. S Bogom se sjedinjuje više ona 
duša koja više napreduje u ljubavi, ili koja je svoju 
volju više uskladila s Božjom: a duša koja svoju volju 
ima posve izjednačenu i sličnu božanskoj, samim tim 
je posve sjedinjena s Bogom i preobražena u njega, 
na nadnaravan način. Nasuprot, kako se zaključuje iz 
ovoga što smo rekli, koliko duša više prianja uza 
stvorenja i uz njihova svojstva svojim činima i svojim 
sklonostima, toliko je manje pripravna za božansko sje¬ 
dinjenje, jer u nutrini ne da mjesta Bogu da je preo¬ 
brazi u nadnaravno stanje. Duši, dakle, ne treba drugo 
nego da se otrese svojih naravnih protivnosti i neslič- 
nosti, da bi joj se Bog, koji je u njoj prisutan po na¬ 
ravnoj biti, pružio također po nadnaravnoj milosti. 

5. — To nas hoće da pouči sveti Ivan, kad kaže: 

Koji nisu rođeni ni od krvi, ni od volje tjelesne, ni od 
volje muievlje nego — od Boga.' Kao da bi rekao: 


• /v I,!3. 

Dade vlast da postanu djecom Božjom, to jest da se 
preobraze u njega, samo onima koji nisu rođeni od 
krvi, to jest od naravnih sastava i uredbi, ni od volje 
tijela, to jest od hirova naravne vještine i sposobnosti, 
niti od volje čovjeka: a u tim riječima je uključen 
bilo koji način shvaćanja i prosuđivanja pomoću ljud¬ 
skog razuma; nikome od tih nije dao vlast da postanu 
djecom Božjom, nego samo onima koji su rođeni od 
Boga, to jest onima koji se, rođeni po milosti i umri¬ 
jevši svemu onomu što je stari čovjek, izdižu iznad 
sebe na nadnarav i primaju od Boga takvo preporo- 
đenje i posinovljenje koje nadilazi svaki razum. Isti 
sveti Ivan na drugome mjestu kaže: Tko se ne rodi od 
vode i Duha Svetoga, taj ne mole uči u kraljevstvo 
nebesko .* To znači: Tko se ne bude ponovno rodio u 
Duhu Svetom, taj neće moći u kraljevstvo Božje, to jest 
u stanje savršenstva. A u ovom se životu posve nanovo 
rađa onaj koji ima dušu posve sličnu Bogu u čistoći, 
bez miješanja s nesavršenostima; pa se može na čist 
način preobraziti u Boga, ujedinjujući se u sudjelova¬ 
nju, ne u biti. 

6. — Da se ovo bolje razumije, evo jednog pri¬ 
mjera. Pretpostavimo da sunčana zraka udari na staklo. 
Ako je staklo zamagljeno, sunce neće moći da ga dobro 
rasvijetli niti preobrazi u svoje svjetlo, kako bi, na¬ 
protiv, moglo da je staklo bilo Čisto i otrto; i toliko će 
ga manje osvijetliti, koliko je ono manje oslobođeno 
mrlja, pa se staklo neće stopiti sa zrakama nego će 
ostati što je bilo samo po sebi. Naprotiv, da je staklo 
bilo posve čisto, bilo bi rasvijetljeno i preobraženo 
tako te bi se činilo da je sama zraka i da sjaji nje¬ 
zinim svjetlom. No premda se u tom slučaju staklo 
pričinja zrakom, ono pridržava svoju narav različitu 
od svjetla, ali možemo reći da staklo postaje zrakom 
ili svjetlom po sudjelovanju ili učešću. Slično je duša, 
poput stakla, obučena božanskim suncem ili, bolje 
rečeno, svjetlost božanskog bića stanuje u njoj po svo¬ 
joj biti, kako rekosmo. 


* /v 35. 

7. — Ali kada duša strgne sa sebe svaki sloj i 
svaku mrlju stvorenoga i kad bude imala volju posve 
sjedinjenu s voljom Božjom, jer se prava ljubav sasto¬ 
ji u tom da se lišimo svega što nije Bog — dat će 
mjesta božanskoj svjetlosti i odmah će biti rasvijetlje¬ 
na i preobražena u Boga. Tada će joj Gospodin priopćiti 
svoju nadnaravnu bit, tako da će izgledati sam Bog, te 
će imati sve što sam Bog ima. To ujedinjenje postupa 
kad Njegovo Božansko Veličanstvo udijeli duši tu nad¬ 
naravnu milost, po kojoj su duša i sve božanske stvari 
jedno po učešću: duša se više čini da je Bog negoli da 
je duša, pače i jest Bog po učešću, zadržavajući ipak 
uvijek svoju naravnu bit različitu od Božje biti, kao 
što staklo zadržava svoju bit različitu od zrake, koliko 
god bilo rasvijetljeno od nje. 

8. — Po ovome će biti jasnije da se duša priprav¬ 
lja na sjedinjenje ne time da razumije, uživa i predo¬ 
čuje Boga ili bilo koju drugu stvar, nego čistoćom i 
ljubavlju, ili samo odricanjem i savršenom lišenošću 
od svake stvari radi Gospodina. Odatle je također 
jasno da ne može biti savršene preobrazbe bez savr¬ 
šene čistoće, te da će božansko rasvijetljen je i sjedi¬ 
njenje biti veće ili manje prema stupnju čistoće; prem¬ 
da, ponavljam, sjedinjenje neće biti posve savršeno, 
ako duša nije posve čista i sjajna. 

9. — To će se također razumjeti po ovoj uspo¬ 
redbi. Pretpostavimo veoma lijepu i savršenu sliku, 
naslikanu živim i nježnim bojama, tako da se neke boje 
zbog njihove krajnje nježnosti jedva mogu prepoznati, 
pa da koji čovjek slabog vida pramatra sliku, vidio bi 
ljepotu samo površno, dok bi drugi s boljim vidom 
razlikovao najsitnije i najnježnije stvari; a treći koji 
bi imao oko još bistrije i prodornije, mogao bi uočiti 
najskrivenije ljepote, i tako dalje; jer na slici ima 
toliko stvari za gledanje te, koliko se god gledale, uvi¬ 
jek se otkrivaju nove. 

10. — Isto se događa dušama obzirom na Boga 
kod ovog rasvjetljenja ili preobrazbe. Bez sumnje je 
istina da duša, prema svojoj malenoj ili velikoj spo- 

sobnosti, može doći do ujedinjenja; ali se ne može 
tako reći da sve duše dolaze u jednakom stupnju, 
nego prema tome kako Bog hoće da podijeli svakoj 
pojedinoj od njih; ne drukčije negoli se događa na 
nebu, gdje neki u Bogu vide više savršenosti, neki 
manje, a uza sve to svi gledaju Boga s punim zado¬ 
voljstvom i srećom, jer im je svima zadovoljena nji¬ 
hova sposobnost. 

11. — Odatle dolazi da i u ovome životu možemo 
susresti dvije duše koje uživaju jednak mir i tišinu u 
svome stanju savršenstva te su obe zadovoljne, prem¬ 
da je jedna za mnogo stupnjeva naprednija od druge: 
a jednako su sretne, jer je udovoljeno sposobnosti 
svake pojedine. No duša koja ne postigne čistoću koja 
odgovara njezinoj sposobnosti, ne dolazi nikad do 
pravog mira ni zadovoljstva, jer još nije postigla savr¬ 
šenu lišenost i ispražnjenost u svojim moćima, kakva 
se traži za jednostavno i čisto sjedinjenje. 


POGLAVLJE 6. 


RASPRAVLJA SE KAKO TRI BOGOSLOVNE KRE¬ 
POSTI USAVRŠUJU TRI DUŠEVNE MOĆI IZVODEĆI 
U NJIMA PRAZNINU I TAMU. 

1. — Budući da imamo sada raspravljati kako tre¬ 
ba tri duševne moći, razum, pamćenje i volju, uvesti 
u ovu noć duha, koja je sredstvo za sjedinjenje s Bo¬ 
gom, prije svega je potrebno u ovom poglavlju reći da 
tri bogoslovne kreposti, vjera, nada i ljubav — koje se 
odnose na tri duševne moći kao njihov nadnaravni pred¬ 
met i njihovim se posredstvom duša sjedinjuje s Bogom 
s obzirom na svoje moći — proizvode istu lišenost i tamu 
svaka u svojoj moći: vjera u razumu, nada u pamćenju 
i ljubav u volji. Zatim ćemo u slijedećim poglavljima 
podrobno objasniti kako treba da se razum usavrši u 
tami vjere, pamćenje u praznini nade i kako volja mora 
ući u lišenost i u odricanje od svake privrženosti, da 

bi mogla poći k Bogu. Kad to pokažemo bit će očito 
koliko je potrebno da duša, da bi sa sigurnošću ha 
dila na duhovnom putu, mora zaći u ovu tamnu noć 
potpomognuta tim trima krepostima koje je postavljaju 
u tamu i lišenost od svih stvari. Jer, kako već rekosmo, 
duša će se u novom životu sjediniti s Bogom ne putem 
onoga što shvaća, ni putem onoga što uživa, što za¬ 
mišlja, niti putem bilo kojeg drugog osjeta nego samo 
po razumu putem vjere, po pamćenju putem nade, po 
volji putem ljubavi. 

2. — A sve ove tri bogoslovne kreposti stvaraju 
prazninu u moćima: vjera prazninu u razumu, postavlja¬ 
jući razumijevanje u tamu; nada uzrokuje u pamćenju 
prazninu obzirom na sadržinu; ljubav ispražnjuje volju 
lišavajući je svake privrženosti i uživanja u svemu što 
nije Bog. Vjera nam, kako dobro znamo, govori stvari 
koje ne možemo shvatiti naravnim razumskim svjetlom. 
Stoga sveti Pavao veli: Vjera je jamstvo za ono čemu 
se nadamo, dokaz za one stvari koje ne vidimo .« Pa, 
premda stvarima vjere razum pridaje sigurnost i čvrst 
pristanak, ipak one nisu takve da bi ih razum mogao 
otkriti: kad bi to mogao, to već ne bi bila vjera. A 
vjera, premda razumu daje sigurnost, ne rasvjetljuje ga 
nego ga, radije, postavlja u tamu. 

3. — Obzirom na nadu, nema sumnje da i ona po¬ 
stavlja pamćenje u prazninu i u tamu obzirom na sve 
stvari; jer se nada uvijek odnosi na ono čega još ne 
posjedujemo: kad bismo to posjedovali, ne bi više bilo 
mjesta za nadu. Stoga sveti Pavao kaže Rimljanima: 
A nada koja se vidi nije nada, jer kako se onda tko 
može nadati onomu što vidi? 1 1 ova, dakle, krepost stva¬ 
ra prazninu, jer je to iščekivanje onoga čega nema, a ne 
onoga što ima. 

4. — Ljubav, napokon, isto tako ispražnjuje volju 
od svih stvari, jer nas obvezuje ljubiti Boga iznad 


> Hebr U. I. 

svega: a to se može ostvariti samo odvraćajući osjećaj¬ 
nu privrženost od svih stvari i obraćajući je prema Bogu. 
Stoga nas naš Gospodin kod Luke opominje kad kaže: 
Tko se god između vas ne odreče svega svoga imanja, ne 
mole biti moj učenik .< To znači: Onaj koji se ne odriče 
voljom svih stvari koje posjeduje, ne može biti moj 
učenik. Očito je, dakle, da tri bogoslovne kreposti po¬ 
stavljaju dušu u tamu i u lišenost od svih stvari. 

5. — Vrijedno je svratiti veću pažnju na onu prispo¬ 
dobu našega Gospodina koju čitamo u Evanđelju kod 
Luke, gdje se pripovijeda o nekom čovjeku koji je o 
ponoći pošao tražiti od svog prijatelja tri hljeba.« Hlje¬ 
bovi znače tri bogoslovne kreposti; ponoćni sat daje 
nam razumjeti da duša, u tami obzirom na sve stvari, za 
svoje moći treba da pribavi ove tri kreposti i treba da 
se u vrijeme noći u njima usavrši. Kod Izaije« čitamo u 
šestom poglavlju da su dva serafina, što ih je prorok 
vidio svakoga sa svoje strane Bogu, svakoga sa šest 
krila, su dva krila pokrivali svoje noge, a to znači radi 
ljubavi Božje postaviti u tamu i utrnuti osjećajnu privr¬ 
ženost volje obzirom na stvorene stvari; s druga dva 
pokrivali su svoje lice, a to označuje tamu razuma pred 
neizmjernim Veličanstvom Božjim; a s druga dva su 
letjeli, da dadu razumjeti kako nada leti prema stvarima 
što ih ne posjeduje, uzdižući se iznad svega što se može 
posjedovati izvan Boga. 

6. — Tri moći duše moramo privesti k trima bogo¬ 
slovnim krepostima, tako da svaka moć bude oblikova¬ 
na krepošću koja joj odgovara i lišena svega što je izvan 
te kreposti i postavljena u tamu, a ova tama je noć duha 
što smo je gore nazvali aktivnom, jer duša radi koliko 
može od svoje strane da uđe u nju. Kao što smo u Noći 
osjeta opisali način kako se osjetne moći lišavaju svo- 
jh predmeta, ukoliko se ovi odnose na osjetne požude, 
zato da bi duša izašla od svoga počela na pravo sredstvo, 
a to je vjera, tako u ovoj Noći duha s Božjom ćemo po- 


' Lk 144J. 
«Lk lij. 

* n 6,2. 


100 



AKTIVNA NOC DUHA 


moću reći kako se duhovne moći lišavaju i čiste od 
svega što nije Bog. ostajući u tami ovih triju kreposti, 
koje su sredstvo i priprava za ujedinjenje duše s 
Bogom. 

7. — Na taj će način duša naći punu sigurnost 
protiv đavolskog lukavstva i protiv sile sebeljublja i 
njegovih izdanaka od kojih duhovne osobe običavaju 
biti veoma često prevarene i spriječene, jer se ne 
znaju lišiti svega te se vladati po tim trima krepostima. 
Stoga ne uspijevaju naći bit i čistoću duhovnog dobra 
i ne udaraju putem koji je izravan i kratak, kako 
bi to mogle kad bi htjele. 

8. — Moram reći da kanim govoriti onima koji 
su počeli ulaziti u stanje motrenja, jer s početnicima 
treba raspravljati opširnije o ovim stvarima, kako ću 
učiniti s Božjom pomoću u drugom spisu, gdje će biti 
govora o nesavršenostima početnika.* 


POGLAVLJE 7. 


POKAZUJE SE KAKO JE TIJESAN PUT KOJI VODI 
U ŽIVOT I KAKO MORAJU BITI SLOBODNI I NEOP¬ 
TEREĆENI ONI KOJI NJIME IDU. — POČINJE SE 
GOVORITI 0 LISENOSTI RAZUMA. 

1. — Da se sada na prikladan način govori o liše- 
nosti ili čistoći triju duševnih moći, bilo bi potrebno 
posve drugo znanje i drugi duh negoli je moj da bih 
duhovnim osobama objasnio kako je tijesan put, kako 
veli Gospodin, koji vodi u život, zato da se, uvjereni 
o tome, ne bi čudili praznini u kojoj treba utvrditi du¬ 
ševne moći u tamnoj noći duha. 

2. — U tu svrhu treba istaknuti i pažljivo pro¬ 
motriti riječi koje naš Gospodin kaže kod Mate ja u 


1 Radi se o spisu Tamna noć koji je — kako se Iz ove napomene 
vidi — planiran u sklopu Uspona. 

sedmom poglavlju obzirom na ovaj put: Kako li su uska 
vrata i tijesan put koji vodi u iivot i malo ih je koji ga 
nalaze U ovom tekstu treba zapaziti posebnu snagu 
što je ima riječca kako li: kao da bi rekao: Uistinu je 
put veoma tijesan, više negoli i mislite! Upozoravamo, 
nadalje, da ponajprije kaže da su vrata uska, da nam 
dade razumjeti da se zato da duša uđe na ova vrata 
Krista Gospodina koji je počelo puta, ponajprije mora, 
da tako kažem, suziti i lišiti se želja za svim osjetnim 
i vremenitim, ljubeći Boga iznad svih stvorova: što sve 
spada u noć osjeta, o kojoj srao govorili. 

3. — Odmah zatim Krist dodaje da je tijesan put, 
a to je put savršenstva, da nas uvjeri kako, zato da 
pođemo njime, duša mora ne samo ući kroz vrata 
lišavajući se osjetnih i vremenskih stvari, nego treba 
da se suzi, svuče i posve rastereti i od onoga što je 
duhovno. Tako možemo ono što kaže o uskim vratima 
razumjeti o osjetnom dijelu čovjeka, a ovo što veli o 
tijesnom putu možemo razumjeti o duhovnom i razum¬ 
skom dijelu. Sto se pak tiče posljednjeg izr aza , gdje 
se kaže da je malo onih koji ga nalaze, treba reći koji 
je tomu uzrok. Uzrok je što ih malo znade i hoće da 
uđu u izpražnjenost i savršenu lišenost duha. Budući 
da staza visokog brda savršenstva vodi do vrha i da 
je tijesna, traži se da oni koji njome idu ne nose 
terete što će ih opterećivati obzirom na niži dio niti 
će ih otežati obzirom na viši dio: ako se, da kažem 
drugim riječima, radi o poslu gdje se samo Bog traži 
i nalazi, neka se, dakle, traži i nalazi samo Bog. 

4. — Iz toga jasno proizlazi da duša mora biti slo¬ 
bodna ne samo od svega što se odnosi na stvorenja, 
nego se mora poništiti i odreći svake stvari što se od¬ 
nosi na duh. Stoga Gospodin, učeći nas putu pravoga 
života, izlaže onu čudesnu nauku koja je, usuđujem se 
reći, od duhovnih osoba toliko manje stavljena u 
djelo koliko im je više potrebna. Budući da za našu 
svrhu ona mnogo znači, ovdje ćemo je iznijeti i pro¬ 
tumačiti u izvornom duhovnom smislu. On, dakle, 

kaže ovako: Ako, dakle, tko teli ići za mnom, neka se 
odreče samoga sebe, neka uzme svoj križ i neka me sli¬ 
jedi. Tko, naime, hoće sačuvati svoj život, izgubit će ga. 
A tko izgubi život svoj radi mene ... spasit će ga.' 

5. — O, tko bi mogao sada učiniti da se shvati, 
osjeti i izvrši ono što je sadržano u ovoj visokoj nauci 
odricanja sebe, da bi duhovne osobe vidjele koliko je 
način, kojega im se treba držati, različit od onoga 
kako ga mnogi shvaćaju. Ne malo njih, zaista, misli da 
je dosta nešto povučenosti i obnove života; drugi se 
zadovoljavaju da na neki način vrše kreposti, pribi¬ 
vaju molitvi i obavljaju mrtvenja, ali ne dolaze do 
savršenog duhovnog siromaštva, odricanja ili čistoće 
(što je isto), što nam Gospodin savjetuje, jer još hrane 
i odijevaju svoju narav duhovnim utjehama i osjeća¬ 
jima, mjesto da je liše svega i da joj sve uskrate radi 
Božje ljubavi. Također misle da je dosta mrtvi ti narav, 
te je ne pročišćuju i ne mrtve u duhovnom posjedo¬ 
vanju. Stoga se događa, kad im se predlaže nešto so¬ 
lidno i savršeno, kao što je odricanje svakog užitka i 
ugodnosti u Bogu, kad se ostane u suhoći, u boli, u 
tjeskobama (u čemu se sastoji pravi duhovni križ i 
Kristova lišenost u siromaštvu duha), bježe od svega 
toga kao od smrti, te u Bogu traže samo slatkoće i 
ugodna i slasna saopćenja: a to zaista nije odricanje 
samih sebe niti lišenost duha, nego radije duhovna pre- 
uzetnost. Tako duhovno postaju neprijatelji križa Kri¬ 
stova, jer pravi duh traži gorčinu radije negoli slat¬ 
koću; više je sklon trpljenju negoli utjehi, više tomu 
da se odreče svih dobara radi Božje ljubavi, negoli 
tomu da ih posjeduje. Više ljubi suhoću i muke negoli 
slatka saopćenja, znajući da je jedno te isto slijediti 
Krista i odreći se sebe; a posve je drugo tražiti sebe 
u Bogu, što se veoma protivi ljubavi. Tražiti sebe u 
Bogu znači tražiti božanska milovanja i utjehe; a tra¬ 
žiti samoga Boga znači željeti ne samo biti lišen takvih 
povlastica, nego biti sklon i odabirati, radi ljubavi 
Kristove, sve što je moguće teže i bolnije, bilo od Boga 
bilo od svijeta; to je prava ljubav Božja. 


' MA 8.34-J5. 

6. — 0, kad bi tko mogao učiniti da se shvati do 
koje mjere hoće naš Gospodin da se dotjera odricanje 
samih sebe. Ono bez sumnje treba da bude poput vre¬ 
menite smrti i poništenja u svemu naravnom i duhov¬ 
nom, u poštivanju volje, o čemu ovisi vrijednost svake 
vrsti odricanja. To Gospodin hoće da razumijemo kad 
kaže: Tko ljubi svoj život, izgubit će ga. 1 To znači: 
Tko hoće da ima neku stvar ili je traži za sebe, izgubit 
će je. Naprotiv: Tko izgubi život svoj radi mene, dobit 
će ga.* A to znači: Tko se odreće za ljubav Kristovu sve¬ 
ga onoga što njegova volja može zaželjeti i uživati, 
odabirući što je u skladu s križem (a to sam Gospodin 
kod svetog Ivana zove mrziti svoj život),* dobit će ga. 
Istu je pouku Krist dao dvojici učenika koji su tražili 
da sjednu njemu zdesna i slijeva u kraljevstvu nebe¬ 
skom: nije im odgovorio izravno na pitanje o toj slavi, 
nego im je predložio čašu, koju se i on spremao piti, 
kao dragocjeniju i sigurniju stvar negoli je sve uživa¬ 
nje na zemlji.« 

7. — Ova čaša znači umrijeti svojoj naravi, lišava¬ 
jući je i poništavajući u svemu onome što se odnosi 
na osjete i, kako želimo sada naglasiti, također što 
se odnosi na duh, da bi duša mogla napredovati na 
tijesnom putu. Drugim riječima, ona se mora mrtviti 
u svojem shvaćanju, u svojem uživanju i u svojem 
osjećanju: tako da bude slobodna od zapreka obzirom 
na oba svoja dijela, osjetni i duhovni, da može lako 
hodati po tijesnom putu, jer se njime ,kako upozorava 
naš Spasitelj, može hodati samo pomoću odricanja 
i križa, koji je štap o koji se moramo upirati i koji 
mnogo olakšava trud putovanja. Stoga Gospodin kaže 
kod Mateja: Jaram je moj sladak, a moje breme lako. 1 
Ako se čovjek podloži da primi križ, te se ozbiljno 
odluči da traži i podnosi muke i trudove za ljubav 
Božju, naći će u svim stvarima utjehu i pomoć da 
proslijedi tim putem, ne želeći ništa. No ako traži da 

štogod zadrži s osjećajem vlasništva, bilo svjetovno 
ili Božje, nema pravog duha lišenosti ni potpunog 
odricanja, pa stoga neće razumjeti ništa o tijesnom 
putu savršenstva te neće moći da njime pođe. 

8. — Htio bih uvjeriti duhovne ljude da se ovaj 
Božji put ne sastoji od množine razmatranja i drugih 
pobožnih i slasnih vježbi, premda je sve to na neki 
način potrebno početnicima, nego se sastoji u stvari 
koja je jedina potrebna, a to je istinski se odreći sa¬ 
mih sebe, u nutrini i u vanjštini, prigrljujući srcem 
trpjeti radi Krista, poništavajući se u svemu. U toj 
se jedinoj vježbi ostvaruje i nalazi dobro svih drugih 
vježbi, i još mnogo više; a ako kod drugih vježbi nema 
ove, koja je temelj i korijen kreposti, svaki drugi na¬ 
čin djelovanja vrijedi kao njihanje na granama, bez 
pravog napretka, mada se tu uživala i najviša saopćenja 
poput anđeoskih. Napreduje se samo nasljedovanjem 
Krista, koji je put, istina i tivot: i nitko ne dolazi k 
Ocu osim po njemu, kako on sam kaže kod svetog 
Ivana.* I na drugom mjestu: Ja sam vrata. Tko uđe 
kroza me, spasit će se.* I tako svaki duh koji bi htio 
hodati putem slatkoća i lagodnosti, a klonio bi se na¬ 
sljedovanja Krista, smatram sumnjivim i lošim. 

9. — Pošto sam rekao da je Krist put, i da ovaj 
put znači umrijeti našoj naravi obzirom na osjete i na 
duh, hoću da pokažem da je to po njegovu primjeru, 
jer je on naš uzor i naše svjetlo. 

10. — Sigurno je da je on umro osjetnom dijelu, 
na duhovan način za cijelog svog života a stvarno u 
času smrti; jer u životu, kako on jednom reče, nije imao 
gdje da nasloni glavu, 1 a mnogo je to manje imao na 
času smrti. 

11. — Obzirom na duh, sigurno je da je u posljed¬ 
njim časovima bio poništen u duši, kad je bio ostav- 

ljen od Oca bez ikakve utjehe i pomoći, postavljen već 
u suhoću obzirom na niži dio; tako te je na križu 
provalio u onaj bolni vapaj: Bole moj , Bole moj. zašto 
si me ostavio?* Ovo je bila najveća napuštenost što ju 
je osjetno iskusio u svome smrtnom životu. Stoga je 
upravo tada izvršio najveće djelo od svih što ih je 
izvršio potresnim čudesima i znakovima na zemlji i 
na nebu: djelo kojim je pomirio i ujedinio ljudski rod 
s Bogom, posredstvom milosti. To se je dogodilo upra¬ 
vo onda kad je ljubežljivi Gospodin bio najviše izra¬ 
žen i ponižen u svemu, to jest: u cijeni pred ljudima, 
jer videći ga gdje umire na stupu, ne samo da ga nisu 
ništa cijenili nego su ga izrugivali; u naravi, jer mu se 
je narav na neki način poništavala smrću; u duhovnoj 
zaštiti i pomoći Oca, koji ga je u tim časovima napu¬ 
stio da bi potpuno isplatio dug ljudskih grijeha i uje¬ 
dinio čovjeka s Bogom. Stoga je ostao, skoro bih rekao, 
sveden na ništa, prema riječima psalma: 

Na ništa sam sveden, i ne znadijah.* Iz ovoga neka 
duhovni Čovjek razumije tajnu kakva su Kristova 
vrata i put do ujedinjenja s Bogom, i neka znade da, 
što se više poništi za njegovu ljubav, obzirom na obe 
strane, osjetnu i duhovnu, to će se više ujediniti s nji¬ 
me i to će veće djelo izvršiti. Pa kad napokon dospije 
da se svede na poništenje, to jest da se utvrdi u najve¬ 
ćoj poniznosti, tada će se istom moći reći da je došlo 
do duhovnog jedinstva između duše i Boga, a to 
predstavlja najveće i najuzvišenije stanje do kojega se 
u ovom životu može dospjeti. Božansko se ujedinjenje, 
dakle, ne sastoji u duhovnim radostima ili osjećajima i 
užicima, nego u osjetnoj i duhovnoj, unutarnjoj i vanj¬ 
skoj smrti na križu. 

12. — Neću da se više zadržavam na ovom pred¬ 
metu, premda mi se ne da završiti ovim govorom, jer 
dobro vidim da Isusa Krista malo poznaju oni koji se 
ponose da su mu prijatelji. Vidimo ih, naime, gdje 
traže svoje užitke i utjehe, ljubeći odveć sami sebe, a 
ne njegove gorčine i bolove, radi njegove ljubavi. Go- 

vorim takvima koji se smatraju njegovim prijate¬ 
ljima; jer obzirom na one koji žive daleko i odijeljeni 
od njega, kao književnici i oholi svjetski mogućnici, i 
svi drugi koji žive u svijetu uronjeni u skrbi oko svo¬ 
jih taštih prohtjeva kako da se istaknu, možemo reći 
da ne poznaju Krista i da će njihov svršetak, kako god 
bio dobar, biti veoma gorak. O ovima, velim, nema 
spomena na ovim stranicama, ali će zato biti na sud¬ 
njem danu; premda bi trebalo njima prvima uputiti 
božansku riječ, kao onima koje je Bog postavio na 
svijećnjak da svjedoče o njoj prema visosti njihova 
položaja i nauke. 

13. — Govorit ću, dakle, da me razumiju duhov¬ 
ni ljudi i, posebno, da shvate oni kojima je Bog dao 
milost da ih je postavio u stanje motrenja (jer, kako 
rekoh, njima sada na poseban način govorim), te ću 
reći kako se oni moraju upraviti k Bogu u vjeri i oči¬ 
stiti se od protivnih stvari, povlačeći se i suzujući u 
svome duhu, zato da bi ušli na tijesan put tamnog 
motrenja. 


POGLAVLJE 8. 


RASPRAVLJA SE KAKO NIJEDNO STVORENJE NITI 
IKOJA SPOZNAJA KOJA SPADA POD RAZUM NE 
MOŽE BITI BLIŽNJE SREDSTVO ZA UJEDINJENJE 
S BOGOM. 

1. — Prije negoli počnemo raspravljati o jedinom 
primjerenom sredstvu za sjedinjenje s Bogom, a to je 
vjera, potrebno je pokazati da nijedna stvar, stvorena 
ili zamišljena, ne može razumu poslužiti kao nepo¬ 
sredno sredstvo da se sjedini s Bogom, te da mu sve 
stvari što ih može upoznati služe radije kao zapreka 
kad se hoće na njih osloniti. U ovom poglavlju dokazat 
ćemo našu tvrdnju općenito; zatim ćemo, spuštajući 
se u pojedinosti, pregledati sve vrsti spoznaja što ih 

razum može primiti od strane bilo kojeg unutrašnjeg 
ili vanjskog osjetila, te nezgodnosti i štete što ih one 
mogu nanijeti razumu, ako se ovaj ne služi svojim pri¬ 
mjerenim sredstvom, a to je vjera. 

2. — Treba, dakle, znati da, prema jednom na¬ 
čelu zdrave filozofije, sva sredstva moraju biti primje¬ 
rena svojoj svrsi, to jest treba da s njome budu u ne¬ 
kom skladu i sličnosti, tako da budu sposobna za 
svrhu prema kojoj teže. Donosim primjer. Ako neka 
osoba želi doći u grad, nužno treba da kao sredstvo 
uzme put koji u grad vodi. Tako isto, kad netko hoće 
da drva potpali, mora uzeti neku toplinu i dovesti je 
do tolikog stupnja da dođe do primjerene sličnosti s 
ognjem. Ako bi, naprotiv, htio primijeniti na drva 
koje drugo sredstvo, a ne oganj, na primjer zrak, vodu 
ili zemlju, bilo bi nemoguće da se drvo potpali: kao 
što bi bilo nemoguće doći u grad kad se ne bi išlo 
putem koji u grad vodi. Dosljedno, da bi razum došao 
do sjedinjenja s Bogom, koliko je moguće u ovome 
životu, treba da odabere sredstvo koje dopire do nje¬ 
ga, te ima s njime bližu sličnost. 

3. — Međutim, treba upozoriti da među svim 
stvorenjima, višim i nižim, nema nijedno koje bi ne¬ 
posredno sjedinjivalo s Bogom ili bi imalo sličnosti s 
njime. Jer, premda je istina da sva stvorenja imaju, 
kako kažu filozofi, stanovit odnos s Bogom i neki nje¬ 
gov trag, neka više neka manje, već prema svome bit¬ 
ku, ipak između njih i Boga nema nikakve primjere¬ 
nosti ni sličnosti po biti; dapače je razlika između 
biti Božje i biti stvorenja neizmjerna, pa je zato nemo¬ 
guće da bi razum mogao shvatiti Boga posredstvom 
stvorenja, bilo zemaljskih bilo nebeskih, jer nema 
nikakve primjerenosti između njih i božanskog bitka. 
Stoga David, govoreći o nebeskim stvorovima, kaže: 

Nema ti ravna među bozima, Gospodine;' 
gdje bozima nazivlje anđele i svete duše. I drugdje: 


■ P» «5A. 

Svet je tvoj put, o Bole; 
koji je bog tako velik kao Bog naš?* 

Kao da bi rekao: Put do tebe, o Bože, svet je put, a 
to je čistoća vjere. I stoga: koji bi bog bio tako ve¬ 
lik? to jest: Koji bi anđeo, tako svet u svojoj biti, 
ili koji bi svetac, tako uzvišen u slavi, bio tako velik 
da bi bio primjeren i dostatan put da se dođe k tebi? 
Isti David, govoreći o zemaljskim i nebeskim stvarima 
skupa, kaže: 

Zaista, uzvišen je Jahve, ali gleda na ponizna, 
a oholicu izdaleka poznaje.' 

Kao da bi rekao: Budući da je neizmjerno visok u svo¬ 
joj biti, vidi da je bit zemaljskih stvari neizmjerno 
niska u usporedbi s njegovom biti; te vidi i poznaje 
da su i visoke stvari, to jest nebeski stvorovi, veoma 
udaljeni od njegove biti. I tako nisko stvorenje ne 
može poslužiti razumu kao primjereno sredstvo da 
dohvati Boga. 

4. — Isto tako, ništa što mašta može predstaviti, 
ništa što razum može primiti i shvatiti u ovome ži¬ 
votu, ne može biti neposredno sredstvo za ujedinjenje 
s Bogom. Govoreći naravno, razum shvaća samo ap¬ 
strahirajući od oblika i predodžaba stvari; a oblici i 
predodžbe su utisnuti razumu putem tjelesnih osjetila, 
te — kako netom rekosmo — ne mogu poslužiti kao 
sredstvo božanskog ujedinjenja: stoga nema koristi od 
naravne spoznaje. Ako pak govorimo o nadnaravnoj 
spoznaji, koliko je moguća u ovome životu, razum u 
tamnici tijela nema sposobnosti ni snage da primi 
jasnu spoznaju Boga, jer ova nije vlastita sadašnjem 
stanju, pa čovjek ili mora umrijeti ili je ne smije 
primiti. Stoga, kad je Mojsije od Boga tražio ovu jasnu 
spoznaju, dobio je odgovor da ga ne bi mogao vidjeti: 
Ne može čovjek mene vidjeti i na životu ostati* A sveti 


1 Ps 76.1«. 
■ Ps 1376. 
1 ld 33.20. 

Ivan kaže: Boga nikada nitko nije vidio.' A sveti Pavao 
i Izaija: Ono Sto oko nije vidjelo, što uho nije ćulo; na 
što ljudsko srce nije pomislilo .* Ovo je uzrok zbog 
kojega se Mojsije, kako se kaže u Djelima apostolskim, 
nije usudio uprijeti pogled prema grmu, jer je tu bio 
prisutan Gospodin:* znao je da njegov razum ne može 
promatrati Boga kako treba, jer je imao visok pojam o 
Bogu. O našem Ocu Iliji pripovijeda se da je na gori 
Karmel pokrio lice u prisutnosti Boga, 4 a to pokrivanje 
znači postavljati razum u tamu, jer se, kako je on 
tu učinio, nije usudio, on tako malen, gledati tako 
visoko. Dobro je, naime, vidio da bi bilo koja stvar, 
što bi pojedinačno shvatio, bila posve različita od Boga. 

5. — Međutim, nikakva nadnaravna spoznaja ni 
utisak, u ovom pokvarljivom životu, ne može razumu 
poslužiti kao bliže sredstvo za visoko ljubavno sjedi¬ 
njenje s Bogom; jer je sve što razum može shvatiti, 
volja uživati i mašta predstaviti veoma različito od 
Boga i njemu neprimjereno. To prorok Izaija divno 
tumači: 

S kime ćete prispodobiti Boga? 

I s kakvim ga likom usporediti? 

Zar je ljevač odlio kip? 

Ili ga je zlatar pozlatio? 

I majstor srebra srebrom okovao ?* 

Ljevač ovdje označuje razum, komu je zadatak da 
oblikuje razumske slike, lišavajući ih osjetnih oblika 
i zamišljenih slika. Pod zlatarom se razumije volja, 
koja ima sposobnost da prihvati sliku i oblik uživanja 
što ga proizvodi zlato ljubavi. Majstor srebra označuje 
pamćenje s maštom, o kojoj se s pravom može reći 
da su spoznaje i slike, što ih može oblikovati i proiz- 


* /* 1 . 18 . 

> 1 Kor 2Si li 64.4. 

J D, IM- 

* 1 Kr 19,13. 

5 Ii 40.18-19. prema Vulgati, gdje se zadnji stihovi razlikuju od 
izvornika i glase: Nunquid sculptile conflavlt faber? aut aurifez figura rit 

IUud? Ct larnini« argCntCU UfeDtlllUS? 

vesti, kao srebrne pločice. Stoga kao da kaže: Niti ra¬ 
zum sa svojim pojmovima može shvatiti nešto što je 
slično Bogu, niti volja može uživati slasni užitak koji 
se može usporediti s uživanjem Boga, niti pamćenje 
postavlja u maštu spoznaje ili slike koje bi predočivale 
Boga. Očito je, dakle, da nijedna od tih spoznaja ne 
može upraviti razum k Bogu; te, zato da k Bogu dođe, 
razum treba težiti ne za tim da razumije, nego, napro¬ 
tiv, da se postavlja u tamu, da zatvara oči radije negoli 
da ih otvara, kao onaj koji se ima više približiti božan¬ 
skim zrakama. 

6. — Tako se motrenje, pomoću kojega razum ima 
višu spoznaju Boga, zove mističnom teologijom, što 
znači tajnovitu božansku mudrost, jer je ona skrivena 
samom razumu koji je prima. Sveti Dionizije je zove 
tamnom zrakom ,* a Baruh, govoreći o njoj, kaže: 

Ne poznaše puta Mudrosti, 
ne dovinuše se staza njezinih .* 

Očigledno je, dakle, da se razum, zato da bi se sjedinio 
s Bogom, mora postavljati u tamu na svim stazama koje 
su mu dostupne. Aristotel kaže da se, na isti način 
kako se oči šišmiša odnose prema suncu koje ih za¬ 
sljepljuje tamom, tama naših očiju odnosi prema onom 
što je Bogu posvema svjetlo, a nas tamom zasljep¬ 
ljuje.* Još dodaje da, koliko su božanske stvari jasnije 
i uzvišenije u sebi, toliko su za nas nepoznatije i tam¬ 
nije. To također tvrdi Apostol, kad kaže da ono, što 
je uzvišeno kod Boga, to je manje razumljivo kod 
ljudi.. .* 

7. — Nikad ne bismo svršili navoditi, ovim kora¬ 
kom, tekstove i razloge da se pokaže kako među svim 
stvarima, što ih ljudski razum može shvatiti, nema 


' De Mvstica Theologia c. I § 1; PG 3, 999. 

‘ Bar 3 ,23. 

» Aristotel. 1/ Melaph. c. I.; S. Thom ib. lect. I: Super libr. De 
causis lect. 1; De menle q. 10 a. 11 ad 13; IV Sept. d. 40 q. 2 a. 6 ad 3. 

ljestava po kojima bi on mogao stići do uzvišene visine 
Božje. Pače je potrebno znati da, kad bi se razum 
htio poslužiti svim ovim stvarima ili samo nekima od 
njih kao bližim sredstvom za sjedinjenje s Bogom, one 
bi mu ne samo smetale nego bi mu mogle pružiti prigo¬ 
du da se mnogo puta prevari i zaluta kod uspinjanja 
na Goru. 


POGLAVLJE 9. 


KAKO JE VJERA RAZUMU BLIŽNJE I PRIMJERENO 
SREDSTVO DA DUŠA MOŽE DOĆI DO BOŽANSKOG 
UJEDINJENJA U UUBAVI. — DOKAZUJE SE NA¬ 
VODIMA I SLIKAMA IZ SVETOGA PISMA. 

1. — Iz svega se što smo gore rekli zaključuje da 
razum, zato da bude sposoban za božansko ujedinjenje, 
mora ostati čist i ispražnjen od svega što spada na 
osjete i slobodan od svega što on sam može jasno shva¬ 
titi, te mora ostati u unutarnjem miru i spokojstvu, 
smješten u vjeri. Jedino je to bliže i primjereno sred¬ 
stvo za sjedinjenje duše s Bogom; jer je tada tolika 
sličnost između nje i Boga, da tu nema druge razlike 
osim razlike između Boga koga gledamo i Boga u koga 
vjerujemo. Jer, kako je Bog neizmjeran, tako nam 
ga vjera predlaže kao neizmjernog; kako je troj- 
stven i jedan, tako nam ga pokazuje trojedinog; kako 
je Bog tama za naš razum, tako nam ga i vjera po¬ 
stavlja u tamu. I tako se jedino po ovom sredstvu Bog 
pokazuje duši u božanskom svjetlu koje nadilazi svaki 
razum. I tako duša, koliko više ima vjere, toliko je više 
ujedinjena s Bogom. To hoće da kaže sveti Pavao u već 
spomenutom tekstu: Onaj koji teli pristupiti Bogu 
mora vjerovati .« to jest da ide k Bogu hodajući vjerom, 
a razumom koji je slijep i u tami vjere. U ovoj tami 
razum se ujedinjuje s Bogom koji je u njoj sakriven, 
kako kaže David: 


1 Hebr 11,6. 

Pod nogama oblaci mu mračni 

Na keruba stade i poletje, 
na krilima vjetra zaplovi. 

Ogrnu se mrakom kao koprenom, 
prekri se tamnim vodama 
i oblacima tmastim .* 

2. — Ovi izrazi o mračnim oblacima pod nogama. 
te da se zaogrće mrakom kao koprenom, da se pokriva 
tamnim vodama i oblacima tmastim označuju tamu 
vjere u kojoj se Bog krije. A reći da je stao na keruba 
i zaplovio na krilima vjetra, očituje nam da Bog nadi¬ 
lazi svaki razum, jer kerubi označuju razumska bića 
ili bića u motrenju, a krila vjetra znače oštroumna i 
uzvišena saopćenja ili spoznaje duhova iznad kojih 
se uzdiže božanska bit do koje nitko ne može doći 
vlastitim silama. 

3. — Slikovito čitamo o tome u Svetom pismu da 
je Bog, kad je Salomon završio gradnju hrama, sišao 
sakriven u oblaku i ispunio hram, tako da se sinovi 
Izraelovi nisu mogli međusobno vidjeti. Tada je Salo¬ 
mon progovorio i rekao: Jahve odluči prebivati u 
tmastom oblaku .* I Mojsiji se je, na Sinaju, Bog uka¬ 
zao obavit u oblaku. 4 I svaki put kad bi se Bog pojav¬ 
ljivao na poseban način, pojavljivao se je pod oblikom 
tame, kako se vidi kod Joba, koji veli da mu je Gospo¬ 
din govorio iz oluje. 1 Svaka ova tama označuje tamu 
vjere, u kojoj je božanstvo sakrito dok se saopćuje 
duši: kad vjera bude dovršena i savršena, iščeznut će 
Sto je nesavrSeno, ili nestat će tame vjere i vidjet će 
se što je savršeno ,* ili božanska svjetlost. 0 tom pogle¬ 
dajmo sliku u Gideonovoj vojsci. O njegovim se vojni¬ 
cima kaže da su držali u rukama luč, a da je nisu 
vidjeli, jer su luči bile sakrite u vrčevima; kad su se 
vrčevi razbili, odmah se je pokazalo svjetlo* Tako 


> Ps 17.10-12. 

> 1 Kr *.12. 

* Iđ 24.15-1*. 

' Job 38,1; 40,1. 

• 1 Kor 13,10. 

> Suci 7.16. 

vjera, označena vrčevima, u sebi krije božansko svjet¬ 
lo, a to je istina o tom što je Bog u sebi; pa kad završi 
da se raspada ovaj smrtni život, odmah ćc biti pušte¬ 
na da zasvijetli svjetlost i slava Božanstva, što ga je 
vjera sadržavala u sebi. 

4. — Jasno je, dakle, da duša, zato da dođe do 
jedinstva s Bogom u ovom životu i da neposredno s 
njime saobraća, treba da se sjedini s tamom u kojoj je 
Bog obećao Salomonu da će prebivati; s tamom oluje u 
kojoj je htio objaviti Jobu svoje tajne; i da prihvati 
tamu Gideonovih vrčeva, da drži u ruci (a to su čini 
volje) svjetlo, to jest ljubavno ujedinjenje, premda 
u tami vjere, da bi, kad se razbiju vrčevi ovoga života 
koji su jedini priječili svjetlo vjere, odmah vidjela Boga 
licem u lice u slavi. 

5- — Sada preostaje da se kaže u pojedinostima o 
svim spoznajama i utiscima što ih razum može primiti, 
kakvu mu zapreku postavljaju i štetu nanose na putu 
vjere; i k tomu kako se duša mora vladati u njima, da 
joj sve spoznaje i utisci, koliko od strane osjeta toliko 
od strane duha, budu više na korist negoli na štetu. 


POGLAVLJE 10. 


OVDJE SE RAZLIKUJU SVI PODRAŽAJI I POJMOVI 
KOJI MOGU SPADATI NA RAZUM. 

I. — Pošto moramo raspravljati podrobno o ko¬ 
risti i o šteti što ih razumske spoznaje i utisci mogu 
proizvesti za dušu kao sredstvo ujedinjenja s Bogom, 
a to je vjera, mislim da je prije toga potrebno reći koje 
su različite vrsti utisaka, naravnih i nadnaravnih, što 
ih razum može primiti. Nakon toga ćemo ih, što je 
moguće kraće, po redu opisati na što jasniji način, 
zato da povedemo razum kroza njih u tamnu noć vjere. 

2. — Treba, dakle, znati da razum može primiti 
spoznaje i utiske na dva načina: na naravan i na 
nadnaravan način. Naravni obuhvaća sve ono što ra¬ 
zum može primiti putem osjeta ili sam od sebe. Nadna¬ 
ravni obuhvaća sve ono što je razumu saopćeno iznad 
njegove naravne mogućnosti i sposobnosti. 

3. — Ovi nadnaravni utisci jedni su tjelesni, drugi 
duhovni. Tjelesni su dvovrsni: jedni su utisnuti razu¬ 
mu pomoću izvanjskih osjetila, drugi putem unutarnjih 
i obuhvaćaju sve ono što mašta može primiti i zami¬ 
sliti. 

4. — I duhovni su utisci dvovrsni: jedni su jasni 
i pojedinačni, drugi su nejasni, tamni i općeniti. Jasni 
se i pojedinačni opet dijele u četiri grupe utisaka koji 
se daju razumu bez sudjelovanja tjelesnih osjetila, i 
to su: duhovna viđenja, objave, nagovori ili čuvenja i 
osjećanja. Tamna i općenita spoznaja je, naprotiv, jed- 
novrsna, i sastoji se u motrenju koje se daje u vjeri. 
U ovo motrenje treba da smjestimo duše, a k njemu 
ćemo se uputiti vodeći je kroza sve druge posebne uti¬ 
ske, počevši od prvih, ali tako da se duša od njih 
oslobađa. 


POGLAVLJE 11. 


O NEPRILICI I ŠTETI U KOJU SE MOŽE UPASTI 
KOD RAZUMNIH DOŽIVLJAJA PO ONOME STO SE 
NA NADNARAVAN NAČIN PRIKAZUJE VANJSKIM 
TJELESNIM OSJETIMA, I KAKO SE DUŠA U TOME 
MORA VLADATI. 

1. — Prve spoznaje koje smo spomenuli u pret¬ 
hodnom poglavlju jesu one koje spadaju na razum na¬ 
ravnim načinom. No, kako smo o njima već govorili 
u prvoj knjizi gdje smo dušu upućivati o Tamnoj noći 
osjeta, ne ćemo o njima ovdje govoriti, jer mi se čini 

da smo dovoljno iznijeli nauku o njima. Stoga ćemo u 
ovom poglavlju govoriti o spoznajama i utiscima koje 
na nadnaravni način spadaju pod razum, ali se utisku- 
ju rzumu putem vanjskih tjelesnih osjetila, a to su 
vid, sluh, njuh, okus i opip, jer u vezi sa svim tim 
spoznajama i utiscima duhovni ljudi mogu dobiti pre¬ 
dodžbu predmeta na nadnaravan način. Jer, u vezi 
vida, običavaju se predočivati likovi osoba drugog 
svijeta, to jest sveci, dobri ili zli anđeli, kao i neobično 
svjetlo i sjaj. Sluhom se događa da čuju neobične riječi, 
sad izgovorene od osoba koje se prikazuju, sad opet 
tako da ne vide tko ih govori. Njuhom katkad osjete vrlo 
ugodne mirise, a da ne znaju odakle proizlaze. I u 
okusu se desi da osjete slatku ugodnost, te dožive 
opipom velik užitak, katkad tako velik te im se čini 
da im moždina i kosti uzigravaju i cvatu kao da plivaju 
u moru naslade: što se običava zvati pomazanje duha 
koje se od duha širi po svim udovima čistih duša. Ovaj 
osjetni užitak je kod duhovnih osoba vrlo čest a do¬ 
lazi im u većoj ili manjoj mjeri od osjetne pobožnosti 
duha, koja je kod svakog drukčija. 

2. — I treba znati da, premda sve ove stvari mogu 
tjelesnim osjetima biti dane od Boga, čovjek ne smije 
nikad biti siguran niti pristajati na njih, pače treba 
da ih se apsolutno kloni te da ne želi niti da ih ispituje 
da li su dobre ili zle; jer, kako su izvanjske i tjelesne, 
to je manje sgurno da dolaze od Boga. Zaista je redovit 
i više vlastiti Bogu način da se podaje izravno duhu, 
i tada je za dušu veća sigurnost i veća korist — radije 
negoli da se podaje osjetima, u kojima obično ima ve¬ 
lika opasnost zablude, ukoliko tjelesni osjet u nadna¬ 
ravnim milostima koje prima hoće da sudi o duhovnim 
stvarima, držeći da su onakve kako ih on opaža, dok 
su one toliko različite od toga koliko se tijelo razliku¬ 
je od duše i osjet od razuma. Osjeti su odviše u neznanju 
gledom na duhovne stvari, više negoli živinče gledom na 
razumske. 

3. — Stoga se veoma vara koji te stvari cijeni, te 
se stavlja u veliku opasnost da bude prevaren: u naj- 

manju ruku bit će spriječen da napreduje u duhu. Po¬ 
navljam: Svi tjelesni podražaji ili utisci ne mogu se po 
ničemu mjeriti s duhovnim stvarima, pa stoga o njima 
uvijek treba više biti u strahu da dolaze od strane đavla 
negoli ih smatrati Božjima; jer đavao ima to veću 
vlast i lakše može prevariti u onome što je izvanj¬ 
sko i tjelesno negoli u onome što je unutarnije i duhov- 
nije. 

4. — Tjelesni predmeti i oblici, koliko su u sebi 
izvanjskiji, toliko manje koristi donose nutrini i duhu. 
zbog neizmjerne razlike koja postoji između tjelesnih 
i duhovnih stvari. I zaista, premda se osjetnim obli¬ 
cima saopćuje nešto duhovno, kako se to uvijek do¬ 
gađa kad su saopćenja od Boga, ipak je ono što se po 
njima saopćuje mnogo manje negoli da bi to bilo, da 
je đuhovnije i unutarnije. Odatle dolazi da te stvari lako 
pružaju duši prigodu da padne u zabludu, oholost i 
taštinu: jer kako su tako opipljive i tvarne, veoma 
djeluju na osjete te izgledaju duši nešto veliko; što se 
više osjećaju to duša više trči za njima i napušta 
sigurnog vodiča vjere, misleći da je to pratnja i sred¬ 
stvo koje vodi do željenog cilja, to jest do ujedinjenja 
s Bogom; međutim, koliko više do njih drži, toliko 
više gubi s vida pravi put i sredstvo vjere. 

5. — Nadalje, kada duša vidi da joj se događaju 
tako neobične stvari, često joj se neopazice nameće 
neko precjenjivanje sebe, gdje misli da jest nešto pred 
Bogom, a to se protivi poniznosti. 1 đavao od svoje 
strane znade vrlo dobro ubaciti u dušu neko tajno sa¬ 
mozadovoljstvo, često vrlo očito, pa zato često po¬ 
stavlja štošta u osjete, pokazujući očima kakav svet 
i prelijep sjaj, šapćući u uho veoma zavodljive riječi, 
nudeći njuhu vrlo ugodne mirise, slatkoće nepcu i na¬ 
slade opipu; zato da, hraneći ih ovim sredstvima, na¬ 
vede osjete na zlo. Takve se dakle slike i osjećaji mo¬ 
raju uvijek prezreti; jer, u slučaju da su neki od Boga, 
ne čini se Bogu nepravda, niti se promašuje učinak ni 
plod što ga je Bog htio polučiti u duši pomoću njih, 
uza sve to što ih duša prezire i ne traži. 

6. — Razlog tomu Sto kažemo leži u tom da tje¬ 
lesno viđenje i utisci svih drugih osjetila, kao i bilo 
koja druga unutarnija saopćenja, ako su od Boga, 
proizvode u samom času kad se doživljavaju svoj prvi 
učinak u duhu i ne puštaju duši vremena da se odlu¬ 
čuje hoće li ih primiti ili ne. Jer, kao što Bog te stvari 
daje na nadnaravan način, bez posebne pažnje i djelo¬ 
vanja duše, tako bez njezina djelovanja Bog uzrokuje 
i učinak koji je namjeravao. Radi se o učinku koji se 
u duhu vrši na pasivan način, i zato ne stoji ništa do 
toga da ga želimo ili ne želimo da se dogodi ili ne dogodi: 
kao što kad bi na golu osobu bacili vatru, ništa joj ne 
bi koristilo da bi se htjela ili se ne bi htjela opeći, jer 
bi vatra nužno proizvela svoj učinak. Isto se tako do¬ 
gađa s dobrim viđenjima i prikazama, mada ih duša ne 
želi, one sa sigurnošću polučuju svoj učinak, prije u 
duši negoli u tijelu. Pa i ona viđenja i prikaze koje su 
od đavla (a da ih duša ne želi) polučuju svoj učinak, 
ali uzrokuju nemir ili suhoću, taštinu ili preuzemost 
duha. Ipak nemaju toliku uspješnost zla, koliko one od 
Boga uspješno izvode dobro; jer one od đavla mogu 
samo utisnuti u volju prve pokrete, ali je ne mogu dalje 
pokrenuti ako ona to neće; pa ako donose kakvu zbu¬ 
njenost, ona ne traje mnogo, samo ako slab oprez 
duše i pomanjkanje srčanosti ne dade povoda da po¬ 
traje. No viđenja i prikaze od strane Božje prodiru 
u nutrinu duše, bude volju na ljubav i puštaju svoj 
učinak kojemu se duša, ma što činila, apsolutno ne 
može protiviti kad bi i htjela: kao što kristal ne može 
ne biti obasjan sunčanom zrakom koja ga obuhvaća. 

7. — Uza sve to, ako ti utisci i jesu od Boga, duša 
ih nikada ne smije pripuštati, jer inače nastupa šest 
slijedećih nezgodnosti. Prvo: u duši počinje slabiti vje¬ 
ra; jer stvari koje se iskuse osjetima mnogo umanjuju 
vjeru, koja je nadosjetna; i tako se duša udaljuje od 
jedinog sredstva za božansko sjedinjenje time što ne 
zatvara oči pred svira osjetnim stvarima. Drugo: ako se 
ove stvari ne odbace, zapreka su duhu, jer duh, dok se 
njima bavi, ne leti prema nevidljivom. Ovo je jedan od 
razloga zašto je Gospodin rekao svojim učenicima da 

je bolje da on otide, zato da bi Duh Sveti sišao na 
njih; a isto tako, nakon uskrsnuća, nije dopustio Mag¬ 
daleni da mu obujmi noge, zato da se sve više utvrdi 
u vjeri. Treće: duša tim stvarima goji duh sebičnosti 
i ne hodi u istinskom odricanju i duhovnoj lišenosti. 
Četvrto: gubi onaj dobar učinak što ga ove stvari vrše 
u nutrini duha, jer zaustavlja pogled na njihovom osjet¬ 
nom dijelu, koji je manje važan; i stoga ne prima to¬ 
liko obilje duha što ga proizvode, koji se više utiskuje 
i bolje čuva kad se poništava osjetno, koje je posve 
različno od čistog duha. Peto: duša gubi darove Božje, 
jer ih prima s osjećajem sebičnosti te ne izvlači korist 
upravo stoga što hoće da ih prima; jer ih Bog ne daje 
zato da ih duša poželi uzeti, jer se duša nikad ne bi 
odlučila vjerovati da su to darovi Božji. Šesto: čeznuti 
da se prihvaćaju takve stvari otvara vrata đavlu da 
vara drugim sličnim stvarima, koje on znade vrlo 
dobro hiniti i zaodjenuti tako da sliče dobrim stva¬ 
rima, čak se može — kako kaže Apostol — prerušiti u 
anđela svjetla. 1 O tom ćemo pomoću Božjom govoriti 
kasnije u drugoj knjizi, u poglavlju koje raspravlja o 
duhovnoj neumjerenosti.* 

8. — Duša, dakle, treba da takve stvari odbacuje 
zatvorenih očiju, ma od koje strane one dolazile. Kad 
to ne bi činila, dala bi toliko prostora đavolskim prika- 
zama i toliku bi moć pripustila đavlu, da bi ne samo 
prihvaćala đavolske namjesto Božjih, nego bi se toliko 
namnožile jedne i prorijedile druge, te bi konačno svr¬ 
šilo s time da bude sve đavolsko djelo, ništa Božje. 
Tako se dogodilo mnogim neopreznim i malo pametnim 
dušama, koje su se toliko smatrale sigurnima u pri¬ 
manju takvih stvari da su neke od njih imale mnogo 
brige kako da se vrate Gospodinu u čistoći vjere; pače 
neke nisu ni uspjele, jer se je đavao već duboko u 
njima ukorijenio. Nužno je, dakle, zatvoriti srce i od¬ 
bijati sve takve stvari: u lošima se nalaze đavolske 
varke, u dobrima se pak izbjegava da ne budu zapreka 


• 2 Kor 11,14. 

> To se odnosi ns Tamnu not, poglavlje 6. 

vjeri, te da duh ubire plod. Kada duša prihvaća i hlepi 
za tim darovima. Bog joj ih uskraćuje, jer ona goji 
privrženost prema njima, te joj obično nisu na korist, 
a u isto vrijeme joj đavao umeće i povećava svoje da¬ 
rove, jer ih ona rado prima. Kad je, naprotiv, duša 
indiferentna i protivna, đavao se povlači, jer vidi da 
ne može nauditi, a Bog od svoje strane povećava 
i nakuplja svoje darove toj poniznoj nesebičnoj duši, 
postavljajući je nad mnogim, kao što je učinio sa slu¬ 
gom koji mu je bio vjeran u malome .* 

9. — Ako duša i dalje bude vjerna i odvojena. Go¬ 
spodin neće oklijevati da je uzdigne, od jednog stupnja 
do drugog, do božanskog ujedinjenja i preobrazbe. Go¬ 
spodin, naime, kuša i uzdiže dušu na taj način da joj 
najprije pruža posve izvanjske i obične osjetne darove, 
već prema njezinoj malenoj sposobnosti; zatim, ako 
se ona ponaša kako treba, to jest ako ove prve zalo¬ 
gaje uzima trijezno, samo da se hrani, jača, tada je 
Gospodin učini sposobnom i dostojnom za bolju i obil¬ 
niju hranu. Tako, ako duša pobijedi đavla u prvom 
zalogaju, dobit će drugi, i iznijevši pobjedu u drugom, 
prijeći će na treći, i tako dalje, uspinjući se malo po¬ 
malo po svih sedam stanova, l dok je Zaručnik ne uvede 
u pivnicu * svoje savršene ljubavi, a to su sedam stup¬ 
njeva ljubavi. 

10. — Zaista će biti sretna ona duša koja se bude 
znala boriti protiv apokaliptičkog zmaja sa sedam 
glava* Sa svakom glavom pakleni neprijatelj pokreće 
rat protiv duše, napadajući je u svakom od sedam sta¬ 
nova, gdje ona vježba i postizava svih sedam stup¬ 
njeva ljubavi Božje. No, bez sumnje, ako se ona bude 
vjerno borila na svakom stupnju i ako pobijedi, za- 
služit će da prijeđe od stupnja do stupnja i od jednoga 


> Ul 25.21. 

1 Misli na Stanove ili Duiavni grad. djelo svele Terezi je Avilskc. 
Na to se djelo odnosi i, niže, sedam stupnjeva. 


> Pj 2.4; ili također Stanovi 
* Otkr 124. 

stana do drugoga, dok ne stigne do posljednjeg, po- 
sjekavši zmaju njegovih sedam glava, s kojima se je 
prije protiv nje borio: a borba je bila zaista žestoka, 
tako da sv. Ivan kaže da je zmaju bilo dopušteno da 
povede rat protiv svetih i da ih pobijedi na svakom 
pojedinom stupnju ljubavi, obilno se služeći oružjem 
protiv svakoga. 4 Veoma je žalosno vidjeti kako mnogi, 
ušavši u duhovni boj protiv zmaja, nemaju srčanosti 
da mu odsijeku prvu glavu tako da se odreku osjetnih i 
svjetovnih stvari! Ako neki uspiju da mu odsjeku prvu, 
ne sijeku mu drugu, to jest ne odriču se utisaka izva- 
njih osjeta nadnaravnoga podrijetla, o kojima sada 
govorimo. Ali još više boli to da neki, nakon što su 
odsjekli ne samo prvu i drugu, nego i treću glavu, koja 
odgovara utiscima unutarnjih osjeta, nakon što su iziš- 
li iz stanja razmatranja i pošli naprijed i došli do vre¬ 
mena kad se ulazi u čisti duh, puštaju se pobijediti od 
zmaja; i zmaj se ponovno podiže protiv njih i glave 
mu se rađaju, sve do prve. Uzevši želim sa sobom dru¬ 
gih sedam duhova gorih od sebe, čini da je tim bijed¬ 
nim dušama posljednje stanje gore od pređaŠnjega. 1 

11. — Duhovan čovjek ima, dakle, odbaciti sve 
vremenite užitke i utiske koji spadaju na vanjske os¬ 
jete, ako hoće da odsiječe zmaju prvu i drugu glavu i 
da uđe u prvi stan ljubavi i u drugi stan žive vjere, a 
da se ne zaplete ni ne bude spriječen onim što osjeti 
predočuju te čini vjeru izlišnom. 

12. — Očigledno je, dakle, da osjetna viđenja i 
utisci ne mogu biti sredstvo za božansko sjedinjenje, 
jer nisu primjereni Bogu; i to je upravo bio jedan od 
razloga zašto Naš Gospodin nije htio da ga Magdale¬ 
na* ni Apostol Toma* taknu. Đavao se, naprotiv, uveli¬ 
ke veseli kad neka duša pristaje uz objave te je sklona 
da ih prima, jer tada on hvata dobru priliku da ubaci 
zablude i tako krnji vjeru, koliko može; u dušu se uv- 


i Iv 20,17. 

» Iv 20 J9. 

* Otkr 13.1-7. 
' U IU6. 

lači velika oporost onomu koji želi opipljive dokaze, 
kako je rečeno, i vrlo često je duša podložna neumjes¬ 
nim mislima i teškim napastima. 

13. — Nešto sam se više zadržao na ovim vanjskim 
utiscima, da time nešto osvijetlim i druge utiske, o 
kojima ću dalje govoriti. No bilo bi o njima toliko toga 
reći, da ne bi nikad završio. Dakle, da rečem ukratko: 
neka se duša najstrože brine da ih ne prihvaća, osim iz¬ 
nimno, po mišljenju duhovnog vođe velikog ugleda, a 
i tada bez ikakve želje za tim stvarima. 


POGLAVLJE 12. 


RASPRAVLJA SE O IMAGINARNIM DOŽIVLJAJI¬ 
MA NARAVNOG REDA. — KAZUJE SE U CEM SE SA¬ 
STOJE I DOKAZUJE SE DA NE MOGU BITI PRIM¬ 
JERENO SREDSTVO DA SE POSTIGNE UJEDINJE¬ 
NJE S BOGOM I KAKO JE ŠTETNO KAD IH SE DUŠA 
NE ZNA ODRECI. 

1. — Prije negoli prijeđemo na imaginarna viđe¬ 
nja koja se obično doživljavaju na nadnaravan način 
unutarnjim osjetima, a ti su predodžbena moć ili maš¬ 
ta, ovdje je prikladno govoriti o naravnim utiscima is¬ 
tih unutarnjih tjelesnih osjeta, da se držimo postupka 
da se ide od manjega prema većemu i od izvanjskoga 
prema unutarnjemu sve dok se ne dođe do unutarnje 
sabranosti gdje se duša ujedinjuje s Bogom, kakvog 
smo se reda do sada držali. Zaista smo najprije govo¬ 
rili kako se duša treba da liši naravnih utisaka vanj¬ 
skih predmeta, zatim smo je — dosljedno — svlačili i 
od naravnih sila njezinih požuda, što je sve učinjeno 
u prvoj knjizi, gdje smo govorili o Noći osjeta. Zatim 
smo u pređašnjem poglavlju započeli da oslobađamo 
dušu u pojedinostima od nadnaravnih izvanjskih uti¬ 
saka, koji se zbivaju u izvanjskim osjetima, da je upu¬ 
timo u Noć duha. 

2. — A sada nam se po prvi put predstavljaju unu¬ 
tarnji osjeti, a to su moć predočivanja ili mašta, što ih 
također moramo isprazniti od svih imaginarnih oblika 
i utisaka koji mogu u njih ulaziti na naravan način. 
Dokazat ćemo kako je nemoguće da duša stigne do 
ujedinjenja s Bogom prije negoli prekine s tim oblici¬ 
ma. jer ovi ne mogu služiti kao vlastito i bliže sredstvo 
za rečeno sjedinjenje. 

3. — Neka se, dakle, znade da su osjeti o kojima 
ovdje posebno govorimo dva unutarnja tjelesna osjeta, 
i to predodžbena moć i mašta. Ove dvije moći obično slu¬ 
že jedna drugoj: jedna razmišlja uza slike, a druga ob¬ 
likuje slike ili slika maštajući. Za našu svrhu je sve¬ 
jedno govoriti o jednoj ili o drugoj, pa stoga kad ih 
ne imenujemo obe, neka se shvati da što kažemo o jed¬ 
noj vrijedi i za drugu. Odatle dolazi da se sve stvari 
što ih ovi osjeti mogu primiti ili proizvesti zovu zamiš- 
Ijaji i maštanja, a to su oblici koji im se prikazuju u 
slikama ili u tjelesnim likovima. Slike i likovi mogu 
biti dvovrsni. Jedni su nadnaravni, koji se mogu utis¬ 
nuti i zaista se utiskuju na pasivan način, to jest bez 
njihovog djelovanja, pa to zovemo imaginarnim na 
nadnaravni način, i o njima ćemo kasnije govoriti. 
Drugi su naravni, i njih unutarnji osjeti mogu proiz¬ 
vesti u sebi svojom sposobnošću djelovanja, na akti¬ 
van način, kao sliku ili lik. Ovim dvjema unutarnjim 
osjetima pripada razmatranje, a to je čin razglabanja 
upravo pomoću slika i likova, što ih oni oblikuju: tako, 
na primjer, predočiti Krista, Našeg Gospodina, raspeta, 
ili vezana za stup, ili na drugi koji način; ili Boga gdje 
sjedi na prijestolju svoga Veličanstva; ili predočiti 
slavu kao sjajno svjetlo, i druge slične stvari, sad 
ljudske, sad božanske, koje spadaju na predodžbenu 
moć. Duša se mora obzirom na sve ove stvari isprazniti, 
ostajući u tami unutarnjih osjeta, da bi mogla doći do 
božanskog sjedinjenja, jer one nisu primjereno i bliže 
sredstvo za sjedinjenje s Bogom: upravo kako smo to 
rekli o utiscima koji su predmet peterih vanjskih os¬ 
jetila. 

4. — Razlog tomu jest što mašta ne može sebi pro¬ 
izvesti ili predstaviti kakve stvari izvan onih što ih je 
primila od vanjskih osjetila ili, u najboljem slučaju, 
može sastaviti stvari slične onima koje je vidjela, čula 
ili bilo kako osjetila: a te sličnosti nemaju ni onakvu, 
a kamoli veću, opstojnost, kakvu imaju stvari opaža¬ 
ne vanjskim osjetima. Zaista, koliko god sebi predo¬ 
čivali palače od bisera i brda od zlata, jer smo vidjeli 
zlato i biserje, u stvari je to mnogo manje negoli je bit 
jednog zrnca zlata ili bisera, pa ma zamišljali mi svojom 
maštom i najveće moguće množine i najbolji raspore- 
đaj. Iz toga slijedi da, pošto nijedna od stvorenih stvari 
nema nikakve primjerenosti s Božjom biti, ne može 
ništa što se zamišlja po sličnosti s njima poslužiti kao 
bliže sredstvo za ujedinjenje s njime, čak mnogo manje 
od njih. 

5. — Oni, dakle, koji predočuju Boga nekom sli¬ 
kom, ili kao velik oganj ili sjaj, ili koji mu drago oblik, 
te misle da nešto takvo ima sličnosti s Bogom, veoma 
se udaljuju od njega. Bez sumnje su takva razmatranja 
potrebna početnicima kao način meditacije, da im du¬ 
ša uzljubi Boga i da se hrani putem osjeta, kako ćemo 
dalje reći, pa im spomenuti oblici služe kao daljnje 
sredstvo za sjedinjenje s Bogom. Ali, premda duše re¬ 
dovito moraju proći kroza sva ta sredstva prije negoli 
stignu k cilju u stan duhovnog odmaranja, to ipak ne 
znači da se tu moraju zaustaviti i zauvijek tu ostati, 
jer inače ne bi nikad stigli k cilju, koji je veoma razli¬ 
čit od daljnjih sredstava, te nema ništa zajedničko s 
njima: kao što stepenice na stubama nemaju ništn 
zajedničko s ciljem, sobom u koju vode. Tako kad onaj 
koji se penje ne bi ostavljao iza sebe jednu po jednu 
sve do posljednje stepenice, te bi se htio zaustaviti na 
bilo kojoj, nikad ne bi stigao do ravnog i ugodnog bo¬ 
ravišta do kojega vodi stubište. Stoga duša koja u ovo¬ 
me životu hoće da dođe do ujedinjenja s onim najvi¬ 
šim dobrom da se u njem odmara, treba da prođe kroz 
sve ove stupnjeve razmatranja, oblike i spoznaje, ali 
mora jednom s njima i završiti, jer nemaju nikakve 
sličnosti ni primjerenosti sa ciljem prema kojemu su 

upućeni, a to je Bog. Stoga kaže sveti Pavao u Djelima 
apostolskim: Ne smijemo driati da je Boianstvo slič¬ 
no zlatnoj, srebrnoj ili kamenoj stvari — tvorevini 
ljudskog umijeća i mašteJ 

6. — I tako su u velikoj zabludi one duhovne oso¬ 
be koje se — nakon što su se vježbale da se uzdižu k 
Bogu slikama, oblicima i razmatranjem, kako se to bez 
sumnje dolikuje početnicima, kad su od Boga pozvane 
na duhovnija, unutamjija i nevidljivija dobra i da u 
tu svrhu napuste okus i slast razmatranja sa razgla¬ 
banjem — ne usuđuju učiniti koraka, te se ne znaju 
odbiti od toga početnog načina na koji su se navikle i 
čine sve da ga zadrže te tvrdokorno postupaju kao pri¬ 
je, tražeći razmatranja uz razglabanje oblika, misleći 
da uvijek mora tako ostati. U ovom se beskorisnom 
trudu samo umaraju te izvlače malo ili nimalo koristi; 
pače im se povećava suhoća i nemir duše koliko se više 
trude da bi okusili prijašnju slast. A tomu se ne mogu 
više nadati od onog starog načina, jer se duša više ne 
zadovoljava onom tako opipljivom hranom, nego tra¬ 
ži drugu nježniju, unutamiju i manje osjetnu, koja se 
ne sastoji u djelovanju mašte nego u tom da se duša 
preda počivanju u svome miru, što je više duhovno. 
Jer malo pomalo što duša više napreduje u duhu, na¬ 
pušta djelovanje svojih moći oko pojedinih predmeta 
i čina, sve dotle dok se ne dade na samo jedan opći i 
čist čin. Tada moći više ne djeluju na način kojim su 
djelovale prije negoli su došle do te točke; kao i noge, 
koje se zaustave kad stignu do cilja. Kad bi sve bilo u 
hodanju, nikad se ne bi stiglo nikamo; i kad bi sve bilo 
u sredstvima, kako bi se ikad uživalo cilj? 

7. — Žalosno je vidjeti mnoge, dok bi njihove du¬ 
še željele stajati u unutarnjem miru, gdje se ispu¬ 
nja božanskim mirom i odmaranjem, sami je uznemiru¬ 
ju vukući je napolje k izvanjskim stvarima, čineći da 
se vraća na svoje korake, tako da napusti cilj, gdje već 
počiva, zato da se ponovno prihvati sredstava koji su je 

doveli do tog cilja, to jest da se prihvati razmatranja. 
To se ne događa bez velikog negodovanja i odbojnosti 
duše koja bi htjela stajati u onom miru koji je, prem¬ 
da ga ne shvaća, njezino težište; poput onoga koji je 
došao do cilja gdje se može odmoriti od svojih napora, 
te osjeća veliku muku ako je prisiljen da se vrati na 
prijašnji posao. Pošto ne znaju u čem je tajna ove no¬ 
vosti, misle da je onaj mir u tišini besposlica, ljenča¬ 
renje, pa se stoga ne prilagođuju, te se skrbe da raz¬ 
matraju i razglabaju maštom. Odatle slijedi da se is- 
punjuju suhoćom i uzalud se trude da istiješte malo 
soka, što uda ne trebaju ni ne mogu niotkud. Pače im 
možemo reći da što više budu navaljivali, to će manje 
koristi izvući, i što budu uporniji gledom na način, 
bit će to gore, jer će toliko više otimati duši njezin du¬ 
hovni mir. To nije drugo nego: ostavljati veće radi ma¬ 
njega, vraćati se na već prevaljeni put i ponovno zapo¬ 
činjati što je već učinjeno. 

8. — Neka takvi nauče da stoje pažljivi i s ljubav¬ 
nom pomnjom u Bogu u onom miru, i nek se ništa ne 
brinu o predodžbama ni o svojem djelovanju: jer se 
ovdje, kako sulno govorim, duševne moći odmaraju, 
nisu aktivne nego pasivno primaju što Bog djeluje u 
njima. Ako katkada što djeluju, nikad to nije silovito 
niti skrbno pripravljenim razglabanjem, nego s ljubaz¬ 
nom blagošću, više pokrenuti od Boga negoli samom 
sposobnošću duše, kako će dalje biti objašnjeno. No 
za sada neka to bude dosta da se razumije te je onima 
koji žele napredovati potrebno da se znadu otkinuti od 
svih čina i razglabanja uz predodžbe, kad je zato zgo¬ 
dan čas, to jest kad to zahtijeva pristupanje cilju ka 
kojem teže. 

9. — Zato pak da bi duhovni čovjek mogao prosu¬ 
diti kad je za to zgodan čas, govorit ćemo o nekim 
znakovima što će ih on u sebi opažati i po kojima će 
shvatiti da je za njega došlo vrijeme da se više ne služi 
razglabanjem ni predodžbenim djelovanjem. 

POGLAVLJE 13. 


POSTAVLJAJU SE ZNAKOVI KOJE TREBA DA 
IMA DUHOVNA OSOBA PO KOJIMA SE POZNA DA 
TREBA NAPUSTITI RAZMATRANJE I PRIJEĆI U 
STANJE MOTRENJA. 

1. — A da ova nauka ne ostane mutna, bit će pri¬ 
kladno u ovom poglavlju poučiti u koje vrijeme du¬ 
hovna osoba treba da napusti čin razmatranja s raz¬ 
glabanjem pomoću slika, oblika i likova, da ga ne bi 
napustila prije negoli to zahtijeva duhovna korist, niti 
poslije. Zaista, kao što treba da na vrijeme napusti 
slike i zamišljanje, da joj ne bi ometali hod prema 
Bogu, tako je potrebno i ne napuštati ih prije vreme¬ 
na, da se ne bi duša okrenula natrag; jer, premda utisci 
unutarnjih moći naprednima ne služe kao bliže sred¬ 
stvo ujedinjenja, ipak oni početnicima služe kao dalj¬ 
nja sredstva da ih priprave i naviknu na duhovne stvari 
putem osjetnih, da se tako oslobode svih drugih nis¬ 
kih, vremenitih, svjetovnih i naravnih slika. Stoga će¬ 
mo ovdje donijeti neke znakove koje duhovna osoba 
treba da ima u sebi da po njima pozna da li je u to 
vrijeme prikladno ili nije da napusti razmatranje. 

2. — Prvi je znak da duša vidi u sebi kako već ne 
može razmišljati ni razglabati pomoću slika, niti u to¬ 
me uživati kao što je prije običavala; nego nalazi su¬ 
hoću, u kojoj je prije običavala sabrati osjete i izvući 
neku korist. Ali, dok s užitkom može razglabati u raz¬ 
matranju, ne smije ga napustiti, osim kad bi duša bila 
učvršćena u spokojnosti i miru, o čemu je govor kod 
trećeg znaka. 

3. — Drugi je znak kada duša vidi da nema nikakve 
volje da ni maštu ni osjete upravi na bilo koje posebne 
stvari, bilo vanjske bilo unutarnje. Ne kažem da mašta 
ne bi mogla lutati amo tamo (jer ona običava nevezano 
lutati i za vrijeme velike sabranosti), nego duša nema 

poticaja da maštu navlaš upućuje ni na Božje ni na 
svjetovne pojedinačne stvari. 

4 . — Treći i najsigurniji znak jest da duši godi sta¬ 
jati u samoći s ljubavnom pažnjom prema Bogu, bez 
promatranja pojedinosti, u unutarnjem miru i spokoj- 
stvu, bez čina i vježbi svojih moći pamćenja, razuma i 
volje — barem bez čina razglabanja, gdje se prelazi 
od jednog predmeta na drugi — samo s pažnjom i op¬ 
ćom spoznajom koju zovemo ljubavnom, bez pojedinač¬ 
nih spoznaja i da ne razmišlja ni o čemu. 

5. — Duhovna osoba treba da vidi na sebi barem 
ova tri znaka, sva tri skupa, da sa sigurnošću može iza¬ 
ći iz stanja razmatranja i stanja osjeta i ući u stanje 
motrenja i stanje duha. 

6. — A nije dosta imati samo prvi znak bez dru¬ 
gog, jer bi se moglo dogoditi da je to, što već ne može 
raditi maštom ni razmatrati o stvarima Božjim, uzro¬ 
kovano rastresenošću i nemarom; zato treba da vidi u 
sebi i drugi znak: da ne mari niti čezne misliti ni na 
druge izvanjske stvari; jer kada to što se ne može raz¬ 
matrati dolazi od rastresenosti i mlitavosti, odmah du¬ 
ša ima želju i čežnju za drugim različitim stvarima ko¬ 
je pružaju prigodu da se udalji od Boga. A isto tako 
nije dosta vidjeti u sebi prvi i drugi znak, ako se ne vidi 
zajedno i treći; jer, premda bi netko opažao da ne mo¬ 
že razmišljati ni misliti na Božje stvari, niti da ima 
zadovoljstva misliti na druge, moglo bi to dolaziti od 
lurobnosti ili od koje zle krvi u mozgu ili u srcu, što 
obično uzrokuje u osjetima neku neprisebnost i tupost 
što čine da se ni na Što ne misli niti se ima zadovolj¬ 
stva, već samo da se stoji u zanesenosti koja godi. 
Protiv toga ima treći znak, a taj je ljubavna spoznaja 
i ljubavna pažnja u miru, kako smo rekli. 

7. — Istina je da se na početku takvog stanja, koje 
je za dušu novost, ne uspijeva dobro razlkovati ova 
ljubavna spoznaja, i to s dvaju razloga. Prvo, jer na 
početku ona običava biti vrlo blijeda i nježna, skoro 

neprimjetna; drugo, jer duša, kako je bila naviknuta na 
vježbu razmatranja, koja je zaista osjetna, skoro niti 
ne zapaža ovu neosjetnu novost, koja je već posve du¬ 
hovna. Ponajviše se to događa kada duša, ne razumije¬ 
vajući tu novost, ne ostaje u njoj mirna ni spokojna, 
nego priskrbljuje sebi osjetniju vježbu razmatranja; 
tada, koliko god bila obilna unutarnja spokojnost u 
ljubavi, nije moguće da ona bude zapažena i uživana. 
Ali, koliko se duša bude smirivala, toliko će više zapa- 
žati i osjećati da povećava u sebi onu veću ljubavnu 
spoznaju Boga, u kojoj ona više uživa negoli u bilo 
kojoj stvari, jer joj ona donosi mir. odmor, slast i 
užitak bez napora. 

8. — Pa da sve što je do sada bilo rečeno bude jas¬ 
no, reći ćemo u slijedećem poglavlju uzroke i razloge 
zašto su spomeuta tri znaka potrebna za napredovanje 
u duhu. 


POGLAVLJE 14. 


DOKAZUJE SE PRIKLADNOST TIH ZNAKOVA I 
0BRAZLA2E SE KAKO JE POTREBNO STO JE U 
NJIMA REČENO DA SE MOŽE POĆI DALJE. 

1. — U prvom znaku, koji smo naveli, treba znati 
da za ulazak na put duha — a to je motrenje — duhov¬ 
ni čovjek mora ostaviti put mašte i osjetnog razmatra¬ 
nja. Kad čovjek više ne uživa u razmatranju niti ga 
može obavljati, to se događa zbog dvaju razloga koji 
se skoro svode na jedan sam. Prvi je taj, da je na neki 
način već bilo duši dano sve ono duhovno dobro koje 
je trebalo da ona izvuče iz Božjih stvari putem raz¬ 
matranja i razglabanja. Znak da je to izvršeno jest: da 
više ne može razmatrati ni razglabati, da više u toj 
vježbi ne nalazi užitka ni slasti, kako je prije nalazila 
dok još nije bila došla dotle da na unutarnji način uži¬ 
va duh koji je u samoj onoj vježbi bio sakriven. Jer, 

redovito svaki put kad duša prima kakvo duhovno do¬ 
bro, prima ga uživajući, barem na duhovan način, u 
onom sredstvu putem kojega ga prima, i tako je na 
koristi; inače bi bilo čudo da bi joj duhovno koristilo 
kad duša ne bi nalazila u sredstvu kao uzroku onu po¬ 
moć i slast što uistinu nalazi kad nađe to dobro. To fi- 
lofozi kažu: Sto godi, hrani 1 , a sveti Job veli: 


Zar hranu bljutavu jedemo bez soli?* 

Prvi, dakle, uzrok da se ne može razmatrati kao prije, 
leži u tom što duh već tu nalazi malo ugodnosti i ko¬ 
risti. 

2. — Drugi uzrok leži u tom što duša već posjedu¬ 
je duh razmatranja u bitnosti i kao naviku. Cilj raz¬ 
matranja i razglabanja o Božjim stvarima jest taj da 
izvuče kakvu spoznaju i ljubav Božju. Pa svaki put kada 
putem razmatranja zadobije tu korist, čini jedno djelo; 
a kako mnoga djela, u bilo kojem redu stvari, stvaraju 
naviku u duši, tako mnogi čini ljubavi, što ih je duša 
malo pomalo vršila, stalnim ponavljanjem čine da steče 
naviku. Uostalom, to običava Bog djelovat u mnogim 
dušama i bez onih čina (barem da ih nema mnogo) po¬ 
stavljajući ih odmah u motrenje. I tako ono što je du- 
ša ranije izvlačila malo pomalo s naporom razmišlja¬ 
nja o pojedinačnim spoznajama, sada je napokon vjež¬ 
bom postalo navika i bitnost općenite ljubavne spoz¬ 
naje, koja nije jasna niti jednostavna ni pojedinačna 
kao prije. Odatle proizlazi da, kad se duša postavi na 
molitvu, poput onoga koji je došao na izvor, ona pije 
bez napora, posve u miru i ugodno, a da joj božanska 
voda ne treba da bude dovođena kanalima prijašnjih 
razmatranja, slika i oblika. Tako, postavivši se u molit¬ 
vu biva postavljena u čin neke nejasne ljubavne mirne 
i spokojne spoznaje u kojoj ona pije mudrost, ljubav 
i užitak. 


' Ouod sapit. nutrit. 
1 Job 6,6. 

3. — Dok duša uživa ovaj odmor, nema stvari koja 
bi je više umarala i boljela od toga da je netko sili da 
misli o pojedinačnim spoznajama. Tada joj je kao ma¬ 
lom djetetu koje netko odvlači od majčinih grudi dok 
na njima mimo uživa slatku hranu, te ga sili da je tra¬ 
ži vlastitim silama; ili kao onomu koji je razbio ljusku 
voćke i počeo uživati sok, te bi bio prisiljen da pusti 
sočnu voćku i ponovno prihvati ljusku koju je bacio 
daleko. Taj više ne bi ni tražio ljuske niti bi uživao so¬ 
ka voćke što ga je već imao u ustima. Bio bi kao onaj 
koji ostavlja jedan plijen da ide u lov za drugim kojega 
još nema. 

4 . — Tako rade mnogi koji počinju ulaziti u ovo 
stanje. Misle da se sve sastoji u razglabanju i u toro 
da se razumiju pojedinačne stvari putem slika i oblika, 
što su kao ljuska duha, pa kad ih ne nalaze u onom 
ljubavnom spokojstvu u kojem im duša sada želi sta¬ 
jati i gdje ne vide jasne pojedinosti, misle da su po¬ 
griješili put i da gube vrijeme, pa se vraćaju da traže 
ljusku razmatranja, pače se uznemiruju misleći da na¬ 
zaduju i da su izgubljeni. I uistinu se gube, premda ne 
kak o oni misle, jer propadaju za svoje osjete i za pri¬ 
jašnji način mišljenja .ali to zapravo znači biti na do¬ 
bitku za duh koji im se daje; jer koliko manje razu¬ 
miju, toliko više prodiru u noć duha kroz koju treba 
da prođu da bi se sjedinili s Bogom iznad svakog ljud¬ 
skog znanja. 

5. — 0 drugom znaku ima malo da se reče, jer je 
očito da duša, kad je došla do te točke, nema potrebe 
da kuša druge zamišljaje, svjetovne i različite od Bož¬ 
jih; već se, naim e po pretpostavci, ne veseli ni onima 
koji joj više odgovaraju, kao što su zamišljeni utisci o 
Bogu. Sama moć predoćivanja, kako smo gore napo¬ 
menuli, običava sama od sebe vrludati amo tamo i u 
sadašnjoj sabranosti, ali bez užitka i bez pristanka du¬ 
še, koja — pače — osjeća u tom veliku muku jer je 
smetana u svome slatkom spokojstvu. 

6. — U pogledu trećeg znaka Jcojl se sastoji u tom 
da duša u sebi zapaža neku općenitu ljubavnu spozna- 

ju i pažnju u Bogu, ne mislim se ovdje dugo zadržavati 
da pokažem kako je prikladan i potreban zato da se 
može napustiti razmatranje. Zaista se to već dovoljno 
može zaključiti iz onoga što smo rekli o prvom znaku, 
a — uostalom — još će se napose govoriti o tome kad 
budemo, na svome mjestu, raspravljali o spomenutoj 
općenitoj i nejasnoj spoznaji, to jest nakon što bude¬ 
mo govorili o svim pojedinačnim utiscima razuma. Ipak 
ćemo sada reći samo jedan razlog iz kojega neka se jas¬ 
no uoči kako je kontemplativcu kad hoće da napusti raz¬ 
matranja i razglabanja, potrebna općenita ljubavna 
svijest i zapažanje da ljubi Boga. Razlog tomu jest 
što bi, kad duša tada ne bi imala te spoznaje ili tog 
zapažanja u Bogu, slijedilo da ne bi polučila ni naš¬ 
la ništa. Jer s jedne strane napušta razmatranje, u ko¬ 
jem je djelovala razglabajući pomoću osjetnih moći, a 
s druge strane još nema motrenja, to jest spomenute 
općenite spoznaje, u kojoj su joj uposlene duhovne 
moći: pamćenje, razum i volja, koje su vezane uz samu 
tu spoznaju koja je već u moćima ostvarena i primlje¬ 
na. Dosljedno, duša još nema nikakve uvježbanosti s 
Bogom, pošto duša bez sumnje može djelovati i pri¬ 
miti izrađeno samo putem osje tnih i duhovnih moći. 
Pomoću osjetnih moći, kako rekosmo, može razglaba¬ 
ti, istraživati i oblikovati slike predmeta; a pomoću 
duhovnih moći može uživati spoznaje što su ih moći već 
primile, a da iste moći više ništa ne djeluju. 

7. — Stoga razlika koja postoji između djelovanja 
duše s jednim i s drugim moćima, ista je kao razlika 
između djelovanja i uživanja u izvršenom djelu: ili 
između primanja i korištenja primljenim stvarima; ili 
između napornog hodanja i mirnog počivanja na cilju; 
ili između pripravljanja hrane i blagovanja već začinje¬ 
ne i u ustima samljevene hrane koja se guta bez ikak¬ 
vog napora. Kad duša ne bi djelovala osjetnim moćima 
u razmatranju i razglabanju 4 kad ne bi bila zaposlena 
oko primljenih i izrađenih stvari u duhovnim moćima, 
to jest oko motrenja ili, kako smo nazvali, jednostavne 
spoznaje, nego bi stajala besposlena u jednim i drugim 
moćima, ne bismo mogli reći čime bi se i na koji način 

mogla uposliti. Dakle je potrebno znati za takvu spoz¬ 
naju prije negoli se može napustiti put razmatranja i 
razglabanja. 

8. — No ovdje treba znati da je općenita spoznaja, 
o kojoj ovdje govorimo, ponekad tako blijeda i nježna, 
to više Sto je čistija, jednostavnija, savršenija, duhov- 
nija i unutamija, da duša, koliko god je njome ispunje¬ 
na, ne uspijeva da je vidi i osjeti ;a takva je tim više 
kad zahvaća dušu koja je čistija i manje opterećena 
drugim pojedinačnim mislima i spoznajama, kojima se 
razum i osjeti mogu prikloniti. Duša tada, pošto je slo¬ 
bodna od drugih spoznaja o stvarima u kojima su se 
razum i osjeti sposobni uvježbavati te to običavaju i 
činiti, ne zapaža tu posve duhovnu spoznaju upravo 
stoga što joj manjkaju njezini običajni osjetni oblici. 
Stoga što je ta spoznaja čistija, savršenija i jednostav¬ 
nija, manje je razumom zapažena, te je za dušu tam¬ 
nija: dok se onda, kad je manje jednostavna i manje 
čista, pokazuje razumu jasnijom i važnijom, jer je za- 
ograuta i pomiješana nekim razumskim i osjetnim ob¬ 
licima na kojima se razum ili osjeti mogu zaustaviti. 

9. — To će se dobro razumjeti pomoću slijedeće 
usporedbe. Ako promatramo zraku sunca koja prodire 
kroz prozor, vidimo da koliko je zrfik ispunjen zrnci¬ 
ma prašine, toliko se zraka više pokazuje zapaženom i 
jasnom našem pogledu; dok je upravo tada manje bis¬ 
tra i manje čista jer je natrušena bezbrojnim čestica¬ 
ma. Naprotiv, kad je zrfk bistriji i slobodan od čestica 
prašine, zrfika se manje zapaža vidom, te izgleda tam¬ 
nijom. Kad bi pak zraka bila posve čista i slobodna od 
svih i najmanjih čestica, činilo bi nam se da je posve 
tamna te ne bi bila primjetljiva za naše oko, jer ono, 
pošto nema vidljivih predmeta, ne bi imalo na što 
položiti svoj pogled, jer svjetlost nije predmet vida, 
nego je sredstvo kojim oko zapaža vidljive predmete: 
kad bi dakle manjkale materijalne stvari s kojih se 
svjetlost one zrake može odbijati, ne bi se vidjelo niš¬ 
ta. Stoga, kad bi, po pretpostavci, zrSka ušla kroz je¬ 
dan prozor i izašla kroz drugi a da ne susretne nijed- 

no tijelo, ne bi se vidjelo ništa, a ipak bi zr&ka u sebi 
bila čistija i bistrija negoli kad bi, zbog prisutnosti 
predmeta, izgledala svjetlija. 

10. — Isto se događa s duhovnom svjetlošću u 
oku duše, to jest u razumu. Nadnaravna spoznaja i 
svjetlost, o kojoj govorimo, obasjava ga na tako čist i 
jednostavan način i tako je lišena i udaljena od razum¬ 
skih oblika koji su primjereni predmeti razuma, da je 
ovaj ne zapaža niti je uspijeva vidjeti, pače mu ona 
(kad je čistija) često prouzrokuje tamu, jer ga više uda- 
luje od njegovog običajnog svijetla, oblika i predodžaba, 
pa onda odveć dobro uspijeva osjetiti i vidjeti tamu. 
No, kad duša nije obuhvaćena velikom snagom od 
božanske svjetlosti, ne osjeća tame niti vidi svjetlosti, 
niti zapaža s koje god strane kakvu stvar koja bi joj 
bila poznata. Stoga katkada ostaje kao u nekoj velikoj 
zaboravi, tako da se kasnije ne domišlja u kakvom se 
je stanju nalazila, niti što je radila, ni koliko je vreme¬ 
na prošlo u tom stanju. Katkada se stvarno događa da 
duša provede mnogo vremena u takvoj zaboravi, pa 
kad se vrati k sebi, čini joj se da nije prošao ni časak, 
ili da se nije dogodilo ništa. 

I. — Uzrok ovoj zaboravi jest posvemašnja čisto¬ 
ća i jednostavnost one spoznaje. Kad ova zaokupi dušu, 
čini je sebi sličnom, jednostavnom, čistom od svih os¬ 
jetnih i zapamćenih utisaka pomoću kojih je prije 
djelovala u vremenu, pa je tako ostavlja da lebdi u du¬ 
bokoj zaboravi i bez osjećaja za vrijeme. Odatle dolazi 
da se ova spoznaja ili molitva, premda traje mnogo, 
čini veoma kratkom, jer je duša stajala uvučena u čisti 
razum, koji nije podložan mjerenju vremena. Ona pro¬ 
dire nebesa«, jer je ujedinjena s nebeskim razumom, 
i stoga, kad se duša prene, ova je spoznaja ostavlja 
ispunjenom učincima što ih je u njoj izvela a da ona 
nije osjetila da ih izvodi, a ti čudesni učinci jesu: uz- 
dignuće pameti do nebeskog razumijevanja, udaljenje i 
istrgnuće od svih stvari i od njihovih slika i oblika i 


■ Sir »,n. 

od njihovih sjećanja. David kazuje da mu se je tako 
dogodilo kad se je povratio k sebi iz takve zaboravi: 

Probudih se 

i postadoh kao samotan vrabac na krovu 1 . 

Veli samotan, to jest udaljen i otrgnut od svih stvari. 
Na krovu, to jest pameću uzdignut visoko; i tako duša 
ostaje kao u neznanju obzirom na stvari, jer samo za 
Boga znade a da ne zna kako. Zaručnica Pjesme nad 
pjesmama među drugim učincima ovoga sna zaboravi 
ubraja i ovo neznanje, kad kaže: 

Ne znam kako;* 

Ne znam odakle mi dođe ovo što proživljavam. Prem¬ 
da se čini da duša u ovoj zaboravi ne čini ništa i da 
se ne bavi nikakvom stvari, jer ne djeluje osjetima ni 
moćima, vjeruj mi da ipak ne gubi vrijeme uzalud; 
jer, premda ponestaje sklada među njezinim moćima, 
ipak se njezin razum nalazi u sretnom stanju što smo 
ga opisali. Stoga Zaručnica iz Pjesme nad pjesmama, 
pametna kakva jest, kad je zapala u onu sumnju, od¬ 
govara sama sebi i kaže: 

Ja spavam fili srce moje bdi *. 

Premda spavam obzirom na ono što sam po nara¬ 
vi, te prekidam djelovanje, moje srce bdi, jer je uzdig¬ 
nuto na nadnaravnu spoznaju. 

12. — No ne smije se shvatiti da ova spoznaja, zato 
da bude onakva kakvu smo je opisali, nužno mora pro¬ 
uzrokovati spomenutu zaborav: to se događa kad Bog 
na sasvim poseban način istrgne dušu iz svih naravnih 
i duhovnh moći, a to se ostvaruje malo puta, jer spo¬ 
menuta spoznaja ne zahvaća uvijek čitavu dušu. Za naš 


■ Ps 101 A; prema Vulgati: VigUart ct factrn lum licut passcr 
soli tari us in tecto. 

»PibM. 

• P1 Si 

slučaj, to jest zato da ta spoznaja bude onakva kakvu 
je opisujemo, dosta je da razum bude istrgnut od svih 
utisaka pojedinačnih stvari, bilo vremenitih bilo duhov¬ 
nih, i da volja nema želje misliti ni na jedne ni na dru¬ 
ge, jer je to znak da je duša zahvaćena tom spoznajom. 
A da se znade da jest, nužan je spomenuti znak da se 
ova čista spoznaja podaje i pruža samo razumu, što bi¬ 
va onda kad duša to zapaža. Naprotiv, ako se podaje i 
volji, a to se događa skoro uvijek, duša kad je pažljiva 
uvijek pozna, ili malo ili mnogo, da je zahvaćena tom 
spoznajom, jer opaža u sebi ljubavnu slast, a da ne zna 
u pojedinostima što ljubi. Zato je zove općenitom lju¬ 
bavnom spoznajom, jer kao Što je za razum takva da 
mu se podaje u tami, tako je i za volju takva da joj 
podaje ljubav i slast maglovito, tako da volja ne shva¬ 
ti na jasan način što ljubi. 

13. — Neka ovo za sada bude dosta da se shvati 
koliko je potrebno da duša bude pažljiva na ovu spoz¬ 
naju, da može napustiti put duhovnog razmatranja i 
biti sigurna da je, koliko god joj se činilo da ne radi 
ništa, ipak vrlo dobro zaposlena, ako u sebi vidi spo¬ 
menute znakove. Mislim također da se, pomoću prije 
navedene usporedbe, još bolje razumije da, kad bi se 
svjetlo ljubavne spoznaje pokazalo razumu na shvatiji- 
viji i vidljiviji način, ne bi ga zato duša smjela drža¬ 
ti jasnijim, višim i čistijim. Jer, prema nauci Aristotela 
i teologa, koliko je božanska svjetlost viša i sjajnija, 
toliko je za razum tamnija. 

14. — O ovoj božanskoj spoznaji, promatranoj u 
sebi i u učincima što ih proizvodi kod kontemplativaca, 
preostaje mnogo da se kaže. Ali prepustimo to za svo¬ 
je vrijeme, a i za ovo što je već rečeno ne bi bilo raz¬ 
loga da se toliko zadržavamo, kad to ne bi bilo učinje¬ 
no zato da ova nauka ne ostane toliko nejasna koliko 
jest, jer je bez sumnje, priznajem, još mnogo. No osim 
što je ovo predmet o kojemu se malo raspravlja, bilo 
u govorima bilo u spisima, pridolazi još i moj hra¬ 
pavi stil i maleno znanje, tako da, u strahu da to nije 
dobro objašnjeno, vidim da se previše zadržavam te 

prelazim granice koje bi bile dovoljne za ovaj dio na¬ 
uke koji iznosim. Priznajem da to koji put činim i 
navlaš, jer ono što ne postaje jasno kad se navede sa¬ 
mo neke razloge, možda će se razjasniti i razumjeti kad 
se dodadu drugi; a i stoga što vidim da se na taj način 
donosi svjetlo za ono što će se reći kasnije. Stoga mi se 
čini zgodnim, zato da završim s ovim predmetom, od¬ 
govoriti na jednu sumnju koja bi se mogla pojaviti kad 
se nastavi s uvježbavanjem u ovoj jednostavnoj opće¬ 
nitoj ljubavnoj spoznaji. To ću ukratko učiniti u slije¬ 
dećem poglavlju. 


POGLAVLJE 15. 


OBJASNJUJE SE KAKO NAPREDNI KOJI POČI¬ 
NJU ULAZITI U OVU OPĆENITU SPOZNAJU MOTRE¬ 
NJA TREBA DA SE KADIKAD SLUŽE NARAVNIM 
RAZMATRANJEM I DJELATNOŠĆU NARAVNIH MO¬ 
ĆI. 


1. — O rečenome može nastati sumnja da li napred¬ 
ni, to jest oni koje Bog počinje postavljati u nadnarav¬ 
nu spoznaju motrenja, po samoj činjenici da je počinju 
primati, ne smiju više da se pomažu razmatranjem, 
razglabanjem i naravnim mislima. Odgovaram da se 
sigurno to ne razumije da oni koji počinju posjedovati 
tu spoznaju ne bi trebali više da obavljaju razmatranje 
niti da ga sebi priskrbljuju. Jer u početku njihova na¬ 
predovanja, s jedne strane, nemaju navike u toj spoz¬ 
naji da bi se u nju postavili čim to hoće; a, s druge 
strane, nisu tako udaljeni od čina razmatranja da ne bi 
mogli koji put razmatrati i razglabati kako su običa¬ 
vali, te u toj vježbi naći nešto novo. Pače, u početku, 
ako iz gore rečenih znakova mogu zaključiti da se duša 
još ne nalazi zaposlena u onoj spoznaji i duhovnom mi¬ 
ru, potrebno im je obavljati razmatranje sve dok ne 
steknu njezinu na neki način savršenu naviku, a to će 
se dogoditi kada budu, čim se budu htjeli sabrati, od- 

mah ulazili u tu spoznaju i spokojnost, bez mogućnosti 
razmišljanja i bez vlastite želje; ali prije negoli dođu 
do te točke, koja spada na napredne u motrenju, raz¬ 
matranje se umeće u motrenje. 

2. — No, mnogo će se puta duša naći u ovoj lju¬ 
bavnoj i spokojnoj spoznaji a da ništa ne djeluje svo¬ 
jim moćima u pojedinačnim činima, ne djelujući ak¬ 
tivno, nego samo primajući; a mnoge će druge pute tre¬ 
bati da se pomogne posredstvom razglabanja, ali umje¬ 
reno i bez silovitosti, da se postavi u tu spoznaju. No, 
kad se to dogodi, duša ne djeluje ništa svojim moćima; 
pače tada, pravo govoreći, nebeska i slasna mudrost bi¬ 
va izrađena u duši, dok duša ne čini ništa drugo nego 
svoju ljubavnu pažnju upravlja k Bogu, ne želeći ni da 
čuje ni da vidi nikakve stvari. Stoga joj se Bog podaje 
na pasivan način, kao što onaj koji drži otvorene oči 
prima na pasivan način svjetlo ne radeći drugo negoli 
da ih drži otvorenima. Primati svjetlo na nadnaravan 
način znači pasivno razumijevati, pa se kaže da duša 
ne djeluje, ne stoga što ne razumije, nego da to što 
razumije nije plod njezine marljivosti, nego se sastoji 
od samog primanja onoga što joj se daje, kako se to 
događa u božanskim rasvjetljenjima i nadahnućima, 
premda je ono što duša obilato prima tek općenita i 
nejasna spoznaja Boga.' 

3. — Ipak. zato da bi duša ovu svjetlost primala 
jednostavnije i obilatije, potrebno je da ne umeće dru¬ 
ga svjetla koja su osjetnija, opipljivija i osjetljivija, 
svjetla izvanjih spoznaja ili oblika razglabanja; jer niš¬ 
ta od toga nije slično onoj vedroj i prejasnoj svjetlosti. 
Tako, kad bi tada htjela promatrati i razumjeti poje¬ 
dinačne stvari, pa i duhovne, spriječila bi jasnu, jedno¬ 
stavnu i općenitu svjetlost duha, umećući te oblake: 
kao što bi se spriječila svjetlost i pogled na predmete 


• Sveti Naudi teli nije mogao biti jasniji u izražavanju svojih misli 
koje su toliko razHdite od kvijetistidkog shvaćanja. Po izrazima M 
ovdje Jasno vidi, da kada Svetac govori o pasivnosti, miru ili pooiitenlu 
duievmh modi, ne misli da bi bio dokinut njihov ii vol ni din razumijevanja 
iljubavl, nego da im b ož a nske darivanje ulteduje napor njihovog d/t 

onomu koji bi sebi na oči postavio zastor ili drugu za¬ 
preku. 

4 . — Očigledno je, dakle, da čim duša uspije da se 
dobro očisti i otrese svih podražajnih oblika i slika, 
ostaje u toj čistoj i jednostavnoj svjetlosti te se u njoj 
preobrazuje u savršeno stanje. Ta svjetlost nikad duši 
ne manjka .ali oblici i zastori stvorova, kojima je oba- 
vita i zapletena, priječe joj da se ulije u dušu. Kad bi 
duša posve skinula svaku zavjesu ili zapreku, ostajući 
u svojoj čistoj lišenosti i siromaštvu duhom, odmah bi 
se, onako jednostavna i čista, preobrazila u jednostav¬ 
nu i čistu mudrost a to je Sin Božji, jer kad se ukloni 
u zaljubljenoj duši ono što je naravno, odmah se ulije¬ 
va božansko na naravan i na nadnaravan način, jer pri¬ 
roda ne trpi praznine. 

5. — Neka, dakle, duhovni čovjek nastoji da podrža¬ 
va stalnu ljubavnu pažnju prema Bogu i neka odmara 
duh kada ne može razmatrati, premda mu se čini da ne 
radi ništa. Malo pomalo, i vrlo brzo, bit će mu uliven 
u dušu nebeski mir uz čudesne uzvišene spoznaje o 
Bogu, zaodjevene božanskom ljubavlju. Neka se ne op¬ 
terećuje predodžbama ili razmatranjima ili razglaba¬ 
njima o tom predmetu, zato da ne ometa dušu i da je ne 
izvlači iz njezina mira i zadovoljstva; i neka je ne vuče 
onamo gdje ne bi našla nego odvratnost i muku. Ako 
mu pak dođe sumnja da ne radi ništa, neka zna da nije 
malena stvar smiriti dušu, to jest postaviti je u odma¬ 
ranje, tako da ne djeluje ništa niti čezne za čim, a to je 
upravo ono što od nas Gospodin traži na usta Da vi¬ 
dova: 

Prazniku jte i vidite da sam ja Bog}. 

Praznikujtc, to jest naučite se biti lišeni unutrašnjih i 
vanjskih stvari, i upoznat ćete da sam ja Bog. 


1 Ps 45,10. prca* Vul*»U: Vica te rt vi ćete gimotim cgo nos Deui. 

POGLAVLJE 16. 


O IMAGINATIVNIM UTISCIMA STO IH MAŠTA 
PRIMA NA NADNARAVAN NAČIN. — KAZUJE SE DA 
NE MOGU DUSI POSLUŽITI KAO PRIMJERENO 
SREDSTVO ZA UJEDINJENJE S BOGOM. 

1. — Raspravljali smo o utiscima Što ih duša pri¬ 
ma na naravan način i u kojima predodžbena moć i 
mašta mogu djelovati svojim razlaganjem. Sada treba 
govoriti o nadnaravnim utiscima koje zovemo imagina¬ 
rnim viđenjima, i ona — kako nastaju pod oblikom sli¬ 
ke ili lika — spadaju također pod isti osjet kao 
naravna. 


2. — Treba primijetiti da imenom imaginarnih vi¬ 
đenja hoćemo da obuhvatimo sve stvari koje se mogu 
predstaviti na nadnaravan način kao slika, ili lik ili pri¬ 
kaza. Svi utisci ili prikaze što se iz peterih tjelesnih 
osjetila pružaju duši i utiskuju se u nju naravnim pu¬ 
tem, mogu u njoj imati mjesta predstavljajući joj se 
nadnaravnim putem bez pomoći i službe vanjskih osje¬ 
tila. Mašta je uz pamćenje kao neki arhiv i spremište 
razuma, gdje se sabiru svi spoznatljivi oblici i slike, i 
tako ih, poput zrcala, drži u sebi nakon što su bili pri¬ 
mljeni putem peterih osjetila ili, kako rekosmo, na 
nadnaravan način; zatim ih dovodi k razumu koji ih 
promatra i o njima sudi. A mašta može ne samo to, ne¬ 
go i sastavljati druge oblike po sličnosti na već pri¬ 
mljene. 

3. — Treba, dakle, znati da na isti način na koji pet 
osjetila pružaju slike i prikaze svojih predmeta unuta¬ 
rnjim osjetilima, tako im i Bog i đavao mogu, na nadna¬ 
ravni način i bez djelovanja vanjskih osjetila, predsta¬ 
viti iste slike i prikaze, i mnogo ljepše i savršenije. Pod 
ovim slikama Bog često predstavlja duši mnoge stvari 
i uči je mnogoj mudrosti, kako čitamo na svakom ko¬ 
raku Svetoga pisma. Tako je, na primjer. Bog očitovao 
svoju slavu sakrivenu pod gustim dimom koji je ispu- 

njavao hram 1 . Izaiji se je pokazao sjedeći na prijesto¬ 
lju i okružen Serafinima koji su krilima pokrivali svoje 
noge*. Jeremiji dade da vidi granu bademovu*. Danijelu 
viđenje mnoštva 4 . Đavao sa svoje strane nastoji svojim 
viđenjima, koja su na izgled dobra, zavesti dušu u za¬ 
bludu, kako se može vidjeti u prvoj knjizi Kraljeva, 
kad je zaveo sve Ahabove proroke predočujući njiho¬ 
voj mašti stanovite rogove čime ih je naveo na vjeru 
te će kralj Izraela potući Asirce, što je bila laž*. Neka 
se dodaju viđenja što ih je imala Pilatova žena da ne 
bi osudio na smrt Isusa Krista, našega Gospodina*, i 
tako mnoga druga u Svetom pismu. U zrcalu mašte ili 
predodžbene moći napredni doživljavaju imaginativna 
viđenja češće negoli vanjska tjelesna viđenja. Ona se, 
kako smo napomenuli, ne razlikuju od ovih, koja ulaze 
putem vanjskih osjetila ukoliko su slike ili prikaze. No 
obzirom na učinke i na vlastitu savršenost postoji ve¬ 
lika razlika, jer su imaginarna viđenja istančanija i iz¬ 
vode veći učinak u duši, kao nadnaravna i , k tomu, 
unutarnija od nadnaravnih izvanjskih viđenja. To ne 
znači da neka vanjska viđenja ne mogu izvesti veći uči¬ 
nak, jer se podavanje događa, konačno, onako kako se 
Bogu svidi: samo hoću reći da imaginarna viđenja iz¬ 
vode veći učinak, ukoliko to stoji do samog viđenja jer 
su unutarnija. 

4. — U osjet se predočivanja ili maštu redovito u- 
vlači zloduh sa svojim spletkama, sad naravnim sad 
nadnaravnim, jer ovaj osjet jesu vrata za ulaz u du¬ 
šu, i poput luke ili trga kamo razum dolazi uzimati što 
mu treba. Stoga Bog i đavao ovamo donose svoje pre¬ 
dodžbe i oblike da ih nude razumu: uvijek pretposta¬ 
vljajući da se Bog služi ne samo ovim sredstvom da po¬ 
uči dušu nego, time što bitno stanuje u njoj, on može 
djelovati po sebi i putem drugih sredstava. 


* n 6.« 

> lt 6 . 1 - 2 . 

' Jtr 141. 

* Dan 7,10. 

» 1 Kr 22.11. 

* Ml 27.19. 

5. — Ovdje se neću zadržavati na tome da nabra¬ 
jam znakove po kojima se poznaje koje je viđenje od 
Boga a koje nije, i kolikovrsna su ova viđenja po na¬ 
činu: nemam te nakane, nego hoću da samo poučim ra¬ 
zum glede viđenja zato da mu dobra viđenja ne budu za¬ 
preka za sjedinjenje s božanskom Milošću, i da ne 
ostane prevaren od zlih. 

6. — Međutim, o svim ovim imaginarnim utiscima 
i viđenjima, kao i o bilo kojim drugim, koji se do¬ 
življavaju kao pojedinačni oblici i slike, bilo da su lažne 
jer su od strane đavla, bilo da ih prepoznajemo da su 
istinite jer su od strane Božje, jednako kažem da se ra¬ 
zum ne smije njima opterećivati niti hraniti. Duša ih 
ne smije prihvaćati niti zadržavati, zato da ostane odi¬ 
jeljena, lišena, čista i jednostavna, bez ijednog načina 
podražaja, kako se upravo zahtijeva za božansko sje¬ 
dinjenje. 


7. — Razlog leži u tom što se svi rečeni oblici pre- 
dodžaba uvijek prikazuju kao ograničeni, dok božan¬ 
ska Mudrost, s kojom se razum ima sjediniti, nije 
vezana nikakvim ograničenim načinom ni oblikom, 
niti pada pod kakve granice pojedinačnih ni odvojenih 
spoznaja, jer je posve jednostavna i čista. Da se uje¬ 
dine dvije skrajnosti kao što su duša i božanska Mu¬ 
drost, treba da se nađu u stanovitom sredstvu među¬ 
sobne sličnosti; pa iz toga slijedi da i duša mora biti 
čista i jednostavna, ne prianjajući uz kakvu pojedinač¬ 
nu spoznaju, i ne smije biti preinačena ni ograđena 
kakvim oblikom, prikazom ili slikom. Kako Bog nije 
ograničen kakvim pojedinačnim oblikom, slikom ili 
pojmom, tako ni duša, da bi se mogla sjediniti s nji¬ 
me, ne smije biti ograđena nekom posebnom spozna¬ 
jom. 

8. — A da u Bogu nema oblika niti kakvih slika, to 
nas dobro uči Sveto pismo u Ponovljenom zakonu, kad 
kaže: Ćuli ste zvuk riječi, ali lika niste nazreli » Tako- 


■ fti t 4.U. 

đer kaže da je ondje, na brdu Horcbu, bila tama i obli¬ 
ci, što znači nejasnu i tamnu spoznaju kojom se duša 
ujedinjuje s Bogom. I dalje dodaje: Onoga dana kad 
vam je Jahve, Bog vaš, govorio ispred ognja na Horebu, 
niste vidjeli nikakva lika.* 

9. — A da, s druge strane, duša ne može postići 
visine božanskog ujedinjenja, koliko je to u ovom ži¬ 
votu moguće, pomoću oblika ni slika, jednako nam 
Duh Sveti svjedoči u knjizi Brojeva, gdje se pripovijeda 
što je Bog odgovorio Aronu i Mariji, koji su mrmljali 
protiv svoga brata Mojsija, te im je htio dati razumjeti 
njegovo visoko stanje ujedinjenja i prijateljstva s nji¬ 
me u koje ga je postavio, te kaže: 

Nade li se među vama prorok, 
u viđenju njemu ja se javljam, 
u snu njemu progovaram. 

Ali nije tako sa slugom mojim Mojsijem. 

Od svih u kući mojoj najvjerniji je on. 

Iz usta u usta njemu govorim 
očevidnošću, a ne zagonetkama, 
i lik Jahvin on smije gledatis 

Iz ovih je riječi jasno da se, u visokom stanju ujedi¬ 
njenja o kojem ovdje govorimo, Bog ne saopćuje duši 
pod zastorom imaginarnih viđenja, usporedbi ni slika, 
nego usta u usta: ili čista i gola božanska bit, koja je 
kao Božja usta, saopćuje se u ljubavi sa čistom i golom 
biti duše, koja predstavlja njezina usta u ljubavi Bož¬ 
joj. 


10. — Da se, dakle, dođe do ovog bitnog ljubavnog 
ujedinjenja s Bogom, neka duša dobro pazi da se ne 
oslanja na imaginarna viđenja, ni na oblike ni slike, na 
posebne spoznaje, jer joj neće moći poslužiti kao 
primjereno bliže sredstvo za tu svrhu, pače bi joj 
smetala, pa neka ih se odreče i poskrbi da ih nema. 
Ako bi zbog kojeg razloga trebalo imati ih i držati do 

njih, bilo bi to radi dobra učinka za veći napredak 
Sto ga istinska viđenja izvode u duSi; ali, da se postigne 
taj učinak, nije potrebno prihvaćati ih, nego ih radije 
uvijek prezreti. Jer ono dobro što ga ova i maginar na 
viđenja (kako smo rekli i za tjelesna) mogu izvesti u 
duši jest da donose spoznaju, ljubav i ugodnost; no, 
da izvedu taj učinak, nije potrebno prihvaćati ih, jer u 
samom času u kojem se predoče mašti predočuju se 
i duši ulijevajući spoznaju ili ljubav ili milinu ili ono 
što po Božjoj volji treba da donesu. Pače, takav učinak 
biva istodobno (iako ne vremenski u isti čas) uglavnom 
izvršen, i to na pasivan način, to jest tako da duša i 
ne može da ga spriječi, koliko god bi htjela, kao što 
— uostalom — ne stoji do nje ni to da ga dobije, osim 
ukoliko se za to treba pripraviti. Kao što staklenina ne 
može spriječiti sunčanu zraku da je ne obujmi, te je 
obasjana na pasivan način bez svojeg djelovanja, osim 
što je pripravna u svojoj čistoći, tako ni duša ne može 
a da ne primi u sebe utjecaje i saopćenja onih slika, 
koliko god to ne bi htjela i koliko god im se opirala. 
Volja, držeći se negativno, s poniznim i ljubavnim pre¬ 
puštanjem, ne može odoliti nadnaravnim izljevima: 
samo nečistoća i nesavršenosti mogu biti zaprekom, 
kao što su mrlje na staklenim zapreka svjetlosti. 

11. — Odatle se jasno vidi da, kada se duša sa 
svom voljom otrese mrlja predodžaba i slika kojima 
su duhovna saopćenja obavita, ne samo se ne lišava 
ovih dobara nego postaje sposobna da ih primi u ve¬ 
ćem broju i s većom jasnoćom, jednostavnošću i slo¬ 
bodom duha; jer je ostavila po strani sve one utiske 
koji su samo ljuska i zastori što pokrivaju duhovni 
dio koji je sakriven. Naprotiv, kad bi se duša htjela 
njima hraniti, njezini bi osjeti i njezin duh bili tako 
zaokupljeni da se duhovni dar ne bi mogao predati ra¬ 
zumu na jednostavan i slobodan način, jer razum, zao¬ 
kupljen ovom ljudskom, nije kadar primiti duhovnu bit¬ 
nost. I tako, kad bi duša htjela primiti te predodžbe i 
držati do njih, imala bi lijepu dobit da bi se prevarila 
te, gubeći veće, zadržala bi manje, najmanje od onoga 
što sadržavaju, i to je sve što ona može shvatiti i razu- 

mjeti u tom sredstvu, to jest te oblike, slike i pojedi¬ 
načne spoznaje. A njihov glavni učinak, to jest ono 
duhovno što joj se ulijeva, to ne zna prihvatiti, ne zna 
ni što je. a još manje to znade izreći, jer je posve 
duhovno. Ono što o tim oblicima može znati, to je 
najmanje što se u njima nalazi, i to je dostupno njezi¬ 
nom načinu shvaćanja, to jest osjetni oblici. Zato velim 
da duša mora biti raspoložena pasivno, tako da ne polaže 
svoje pažnje na to, kao onaj koji ne zna svratiti pažnju: 
radeći tako, daje joj se ono najbolje od tih viđenja, što 
ona ne bi nikad znala ni shvatiti ni predočiti. 

12. — Duša, dakle, treba da uvijek zatvara oči svim 
predodžbama što ih može vidjeti i shvatiti kao pojedi¬ 
nosti, jer one, kako su osjetne naravi, nemaju podloge 
ni sigurnosti vjere: radije treba uprijeti pogled na ono 
što se ne vidi i što ne pripada osjetima nego duhu, jer 
ne spada pod osjetne oblike, jer vodi do božanskog uje¬ 
dinjenja u vjeri, koja je vlastito sredstvo da se tamo 
stigne. Samo tada će ta viđenja duši koristiti po onomu 
što su u biti i po vjeri, kad duša bude znala otkloniti sve 
pojedinačne spoznaje u njima; to prezirući, dobro će se 
njima služiti prema svrsi koju je Bog unaprijed postavio 
kad ih je dao, jer ih Bog ne podaje zato da ih duša pri¬ 
hvaća i da im bude privržena. 

13. — No ovdje se pojavljuje sumnja, a sastoji se 
u ovome: ako je istina da Bog podaje duši nadnaravna 
viđenja ne zato da ih ona želi prihvatiti, niti da se 
na njih oslanja ili im daje važnost, zašto ih onda po¬ 
daje, ako s njima može upasti u mnoge zablude i opa¬ 
snosti? Ili, u najmanju ruku, u gore spomenute nepri¬ 
like koje joj priječe da napreduje, tim više što Bog 
može duši podati na duhovni način i u bitnosti ono 
što joj podaje putem spomenutih viđenja i osjetnih 
oblika? 

14. — Na tu ćemo sumnju odgovoriti u slijedećem 
poglavlju, u kojem se izlaže obilna i, po mojem sudu. 
veoma potrebna nauka, kako za duhovne osobe tako i 
za one koji ih vode, jer se daje pouka o svrsi koju Bog 

ima i o načinu kojim se služi u viđenjima. Mnogi se, 
naime, ne poznavajući je, ne snalaze i, zbog toga, ne 
upućuju ni sebe ni druge prema božanskom ujedinje¬ 
nju.. Oni misle da je dostatna jednostavna činjenica 
znati da su viđenja istinita i da su od Boga, da se bez 
daljnjeg zaključi da je dobro prihvaćati ih i oslanjati se 
na njih, ne misleći da se duša i na njih može navezati 
osjećajem vlasništva i naći u njima zapreku ne manje 
negoli u svjetovnim stvarima, kad se ne zna i njih odreći 
kao i svjetovnih stvari. Mnogim se duhovnim učiteljima 
čini da je dobro prihvaćati jedna viđenja, a odbacivati 
druga, te postavljaju i sebe i duše u veliku tjeskobu i 
opasnost u razlikovanju koja su viđenja istinita, a koja 
lažna. A Bog sigurno ne traži od njih da se pletu u tu 
šikaru niti da jednostavne i neuke duše izlažu opasno¬ 
stima i nesigurnostima. Ta, imaju zdravu i sigurnu nau¬ 
ku vjere: neka tim putem hodaju! 

15. — A po ovom putu vjere hoda se samo zatvara¬ 
jući oči svemu što pripada osjetima. Znamo iz Svetog 
pisma da sveti Petar, premda je bio veoma siguran o 
viđenju slave, u kojem je vidio Krista Gospodina prigo¬ 
dom preobraženja, nakon što je to viđenje opisao u 
drugoj kanonskoj poslanici, nije htio da vjernici pri- 
pišu toj činjenici vrijednost nepokolebiva svjedočenja, 
nego je, upućujući ih na vjeru, dodao: No imamo sigur¬ 
nije svjedočanstvo proroka, i dobro činite što upirete 
u nj pogled kao u svjetiljku koja svijetli u tamnome 
mjestu, dok ne svane Danica «... Imamo, veli, jedno 
svjedočanstvo sigurnije negoli je viđenje na Taboru, a to 
su riječi Proroka koji svjedoče o Kristu, i dobro činite 
što u nj upirete svoj pogled kao u svjetiljku koja svi¬ 
jetli u tamnome mjestu. Ako bolje promotrimo ove rije¬ 
či, naći ćemo u njima nauku o kojoj je riječ. Potičući 
nas da gledamo vjeru koju su naviještati proroci kao 
svjetiljku u tamnome mjestu, hoće da kaže da moramo 
ostati u tami, zatvarajući oči svakom drugom svjetlu, te 
da u toj tami vjera, koja je također tama, mora biti 
naše svjetlo koje prihvaćamo. Kad bi, naprotiv, slijedili 

kakvo drugo jasno svjetlo slika ili pojedinačnih spozna¬ 
ja, udaljili bismo se od tamnog svjetla vjere, i tada ova 
ne bi više širila svoj sjaj u tamnome mjestu, što ga sveti 
Petar spominje u navedenom tekstu: a to mjesto ovdje 
označuje razum, koji je svijećnjak na koji se postavlja 
svjetiljka vjere. On mora ostati u tami sve dok se, u 
drugome životu, ne pomoli Danica jasnog blaženog gle¬ 
danja, Danica savršenog preobraženja i ujedinjenja s 
Bogom, prema kojemu duša putuje. 


POGLAVLJE 17. 


OBJAŠNJAVA SE CILJ I NAČIN STO GA BOG IMA 
KADA DUELI DUSI DUHOVNA DOBRA PUTEM OSJE 
TA. ODGOVARA SE NA POSTAVLJENU SUMNJU 

1. — Mnogo bi trebalo govoriti o svrsi i načinu ko¬ 
jim se Bog služi u darivanju viđenja duši da je uzdigne 
od njezine niskosti do božanskog ujedinjenja, a pošto 
sve duhovne knjige govore o tom predmetu, ne ćemo 
propustiti da i mi progovorimo i da kažemo sve što je 
dostatno da se riješi postavljena sumnja u pređašnjem 
poglavlju, koje se volim prisjetiti: Ako se u nadnarav¬ 
nim viđenjima skriva tolika opasnost i zapreka duhov¬ 
nom napretku, zašto ih Bog, koji je premudar i koji želi 
od duša otkloniti svaku zamku i stupicu, dariva i pruža? 

2. — Da se dade pravi odgovor, treba postaviti tri 
osnove. Prvo, ono što kaže sveti Pavao Rimljanima, 
gdje veli: Sto postoji, od Boga je postavljeno. 1 Drugo, 
ono što kaže Duh Sveti u knjizi Mudrosti, gdje veli: 
I blagotvorno upravlja svemirom.* Treće, jedno načelo 
teologije, koje kaže: Bog sve stvari pokreće prema nji¬ 
hovu načinu. 

3. — Po ovim je, dakle, trim načelima jasno da će 
Bog, zato da pokrene dušu i da je uzdigne od njezine 

krajnje niskosti do uzvišenog stanja božanskog ujedi¬ 
njenja, sve to činiti uredno, na blag način i prilagođeno 
djelovanju same duše. I sada, red kojega se duša drži 
u spoznavanju traži da to bude posredstvom oblika i 
slika stvorenih stvari, a način njezinog spoznavanja 
da bude preko osjeta. Iz toga, dakle, slijedi da za uzdi- 
gnuće duše do najviše spoznaje, i da se to provede s 
blagošću i slatkoćom. Bog mora početi da je pokreće 
od niskog kraja osjeta da je tako povede, na njoj vla¬ 
stit način, do drugoga kraja, do božanske mudrosti koja 
ne spada pod osjet: pa je stoga ispočetka poučava pre¬ 
ko oblika, slika i drugih osjetnih stvari, ili naravnih 
ili nadnaravnih, koje su primjerene njezinom načinu ra¬ 
zumijevanja i razmišljanja, i tim je putem vodi do naj¬ 
višeg duha Božjega. 

4. — Ovo je razlog zašto joj Bog daje viđenja obli¬ 
ka i slika i sve druge sjetilne i razumske duhovne spo¬ 
znaje, a ne zbog toga što ne bi htio odmah dušama 
dati mudrost duha od prvoga početka. To bi sigurno 
učinio kad bi se dvije krajnosti, kao što su ljudsko i 
božansko, osjeti i duh, mogle sjediniti redovitim putem 
samo jednim činom, a da ne prethodi niz mnogih čina, 
koji to pripremaju, a međusobno su povezani stalnim 
redom i blagim skladom (kao što se to događa u na¬ 
ravnim procesima), tako da prve priprave služe kao os¬ 
nova za druge, a ove za treće, i tako dalje. Bog, dakle, 
usavršava čovjeka na ljudski način, tako da počinje 
od onoga što je najniže i najizvanjskije pa ide do naj¬ 
višeg i najunutamijeg. Najprije mu usavršava tjelesne 
osjete i pokreće ga da obavlja dobre i savršene naravne 
vanjske stvari, kao slušati svete mise i propovijedi, 
gledati svete stvari, mrtvi ti pohlepu za hranom, tra- 
piti tijelo pokorom i svetom stegom. Kad su osjeti po¬ 
nešto pripravni, običava ih više usavršiti dajući im 
neke nadnaravne milosti i darove da ih utvrdi u dobru, 
te im pruža poneka nadnaravna saopćenja, kao tjeles¬ 
na viđenja nebeskih bića i svetih stvari, preugodne 
miomirise, nagovore i slasne užitke opipa; jer se tim 
stvarima veoma jačaju osjeti te se udaljuju od čežnje 
za zlim predmetima. Nadalje usavršava i privikava na 

dobro unutrašnje tjelesne osjete, o kojima ovdje govo¬ 
rimo, predodžbenu moć i maštu, putem svetih razma¬ 
tranja i razglabanja, s velikim uvježbavanjem i korišću 
duha. Nadalje, kad su unutarnji osjeti pripravni uz 
ove naravne vježbe. Bog ih običava rasvijetliti i sve 
više produhoviti ponekim nadnaravnim viđenjima, koja 
zovemo imaginarnim viđenjima: ova, skupa s narav¬ 
nim viđenjima, donose veliku korist duhu koji se, u 
jednima i drugima, pomalo istančava i obnavlja. Na 
ovaj način Bog uzdiže dušu od jednog stupnja do dru¬ 
gog sve do najunutamijeg života. Ipak, nije potrebno 
da ovaj red, od prvih do posljednjih stvari, mora biti 
održavan bez iznimke, jer katkada Bog čini jednu 
stvar bez druge, te putem najunutamijih stvari uzro¬ 
kuje manje unutarnje, ili oboje istodobno, prema tome 
što on kao Bog znade da više odgovara duši, ili prema 
svojoj božanskoj miloj volji. Ali je redovit put ovakav 
kako smo rekli. 

5. — Na ovaj, dakle, način Bog poučava dušu i 
produhovljuje je, to jest saopćuje joj duhovne stvari, 
počevši od izvanjskih, opipljivih i osjetnih, kao malenoj 
i nesposobnoj, zato da bi pomoću vanjštine osjetnih 
stvari, koje su po sebi dobre, napredovala radeći poje¬ 
dinačne čine i primajući poneke zalogaje duhovnih 
saopćenja, sticala naviku i stigla do bitnosti duha, do 
onoga što je daleko od osjeta: a to duša može polučiti 
samo malo pomalo, putem osjeta na koje je uvijek 
bila navezana. Koliko više napreduje na putu duha u 
saobraćaju s Bogom, toliko se više udaljuje od puta 
osjeta, a to je put razglabanja i zamišljajnog razma¬ 
tranja. Kad zatim dođe do savršenog duhovnog sobra- 
ćaja s Bogom, po sebi će nužno završiti ono što u vezi 
s Bogom pada pod osjete. Koliko se neka stvar više 
približava jednoj krajnosti, toliko se više udaljuje od 
druge, i kad bude savršeno blizu jedne, jednako će sa¬ 
vršeno biti daleko od druge krajnosti, prema općem 
duhovnom načelu: Kad se okusi duh, svako tijelo gubi 
okus; 1 to jest: nikakvi putovi tijela, nikakvi načini osjet¬ 
nog saopći van ja duhovnih stvari nisu uspješni niti pru- 

žaju užitak. A to je očigledno, jer duh nije podložan 
osjetima, a ako je stvar takva da je osjeti mogu zahva¬ 
titi. to onda sigurno nije čisti duh, jer koliko ta stvar 
osjetima i naravnim shvaćanjima može biti pristu¬ 
pačnija, toliko je manje duhovna i nadnaravna. 

6. — Tako, savršeno duhovan čovjek više ne mari 
za osjete niti prima stvari putem osjeta, niti se u stva¬ 
rima Božjim poglavito njima služi, a niti mu to treba 
kako je to, naprotiv, činio dok je bio nedorastao u duhu. 
Upravo je ovo htio sveti Pavao izraziti, kad je ovako 
pisao Korinćanima: Kad bijah nejače, govorah kao ne- 
jače, mišljah kao nejače, rasuđivah kao nejače. A kad 
postadoh zreo čovjek, odbacih ono nejačko .* Već smo 
dali razumjeti da su osjetne stvari i spoznaja, koju duh 
može iz njih izvući, vježba za nejačad; pa stoga, kad 
ih se duša ne bi htjela nikad otresti, nikad ne bi pre¬ 
stala biti nejače, govorila bi o Bogu kao nejače; jer, 
navezana na vanjštinu osjeta, koja označuje nejačko 
doba, nikad ne bi stigla do duhovnog sadržaja, to jest 
do zrela čovjeka. Duša, dakle, ako želi od rasti, ne smije 
prihvaćati spomenute objave, premda joj ih Bog pru¬ 
ža, kao što se i nejače mora malo pomalo odvikavati 
sisanja mlijeka i privikavati se tvrđoj i krepkijoj hrani. 

7. — No reći će mi se: Ne bi li, dakle, trebalo da 
duša, dok je malena, prihvaća viđenja, a da ih napušta 
kad poraste, kao što i dijete treba da uzima za hranu 
mhjeko, dok ne naraste da ga može napustiti? Odgo¬ 
varam da, u pogledu razmatranja s razglabanjem kojim 
se traži Boga,duša — istina — ne smije napustiti grudi 
osjeta da se njima hrani dok ne dođe zgodno vrije¬ 
me da ih napusti, a to će biti kad Bog bude postavio 
dušu u duhovniji smještaj, a to je motrenje, o čemu 
smo već govorili u 13. poglavlju ove knjige. Ali, gledom 
na imaginarna viđenja ili druge nadnaravne utiske 
koji padaju pod osjete bez slobodnog ljudskog pri¬ 
stanka, velim da ih u svako vrijeme, bilo u savršenom 
ili manje savršenom stanju, pa i onda kada dolaze od 
Boga, duša ne smije prihvaćati, i to iz dvaju razloga. 

» 1 Kor 13.U. 

Prvo, jer Bog proizvodi u duši njihov učinak a da ga 
ona nije kadra spriječiti; premda je istina da može 
spriječiti viđenje, kako se mnogo puta događa; a u 
tom joj se slučaju duhovni učinak, što ga je viđenje 
imalo donijeti duši, daje s mnogo više sađržine, prem¬ 
da na drugi način. Duša, zaista, ne može spriječiti do¬ 
bra Što ih Bog hoće da dade, a može da postavi zapre¬ 
ku samo kojom svojom nesavršenošću i osjećajem vla¬ 
sništva; ali, bez sumnje, odreći se viđenja s poniznošću 
i strahom nije nesavršenost niti kakav osjećaj vlasniš¬ 
tva. Drugi razlog jest da se oslobodi napora i opasnosti 
što ih susreće kod razlikovanja dobrih viđenja od loših, 
i prepoznavanja da li se radi o anđelu tame ih svjetla. U 
tom istraživanju nema nikakve koristi, nego je to, radije, 
samo gubljenje vremena i neprilika za dušu, koja se 
time izlaže da počini tisuću nesavršenosti te da ne napre¬ 
duje, jer se ne zalaže za ono što je važnije i ne lišava 
se svih borba između pojedinačnih utisaka i misli, kako 
smo to već rekli o tjelesnim viđenjima, a o ovima ćemo 
reći dalje. 

8. — A ovo treba vjerovati da, kad naš Gospodin ne 
bi morao dušu voditi prema načinu kako ona djeluje, ne 
bi joj nikad obilje svoga duha davao po tako tijesnim 
kanal ima kao što su pojedinačni oblici, slike i pojmovi, 
preko kojih je hrani mrvicama. Stoga kaže David: 

Kristale svoje Šalje kao zalogaje ,* 

svoju nebesku mudrost šalje u malenim zalogajima. A 
veoma je žalosno da duša, premda ima — rekao bih — 
skoro neizmjerne mogućnosti, mora primati hranu u 
malenim zalogajima osjeta, zbog malo duha Što ga ima 
i zbog osjetne neprikladnosti. Ova malena pripravnost i 
neprikladnost da se primi duha zadavala je bol i svetom 
Pavlu, kad je pisao Korinćanima: I ja, braćo, nisam 
mogao govoriti vama kao duhovnima, nego tjele¬ 
snima, kao nejaćadi u Kristu. Mlijekom vas napojih, ne 
jelom: još ne mogoste, a ni sada još ne moleteJ 


• Ps 147.17. protu Vulgati: Mittlt crysul]um suam alcut buccellu. 

• 1 Kor 13,1-2. 

9. — Sada, dakle, preostaje da znamo kako duša 
ne smije ustavljati svoje oči na olupini slika i predmeta 
koji se predstavljaju na nadnaravan način izvanjskim 
osjetima, a to su nagovori i čuvenja sluhu, viđenja sve¬ 
tih i čudesan sjaj vidu, miomirisi njuhu, a opipu razni 
drugi užici, a te stvari običavaju proizlaziti od duha i re¬ 
dovito se dešavaju duhovnim osobama. Nemoj ni svra¬ 
ćati pogleda na viđenja unutarnjih osjeta, kao što su 
zamišljene predodžbe, nego radije, odričući se svih tih 
stvari, gledaj i drži u cijeni samo onaj dobar duh što ga 
proizvode, skrbeći se da ga sačuvaš u svojim djelima i 
da ostvaruješ u čistoći ono što spada na službu i na slavu 
Božju, ne tražeći osjetnu slast i ne podavajući pažnje 
onim predodžbama. Radeći tako, s jedne ćeš strane do¬ 
biti od njih samo ono što ti Bog ima nakanu dati, to jest 
duh pobožnosti, jer je to glavna svrha za koju ih Bog 
daje; a s druge ćeš strane ostaviti ono što Bog ne bi dao 
kad bi se sadržina duha mogla primiti mimo upotrebe 
i utisaka osjeta. 


POGLAVLJE 18. 


RASPRAVLJA O ŠTETI KOJU DUHOVNI UČITELJI 
MOGU NANIJETI DUŠAMA AKO IH NE VODE PRAVO 
S OBZIROM NA SPOMENUTA VIĐENJA, TE KAZUJE 
KAKO MOŽEMO OSTATI PREVARENI PREMDA SU 
VIĐENJA OD BOGA. 

1. — U ovom predmetu o viđenjima ne možemo biti 
toliko kratki koliko bismo htjeli, jer ima mnogo toga 
da se kaže o njima. Već smo bitno rekli koliko je trebalo, 
bilo za duhovnog čovjeka, da razumije kako se mora 
vladati u spomenutim viđenjima, bilo da učitelju koji 
ga vodi ukažemo način kojega se mora držati s učeni¬ 
kom. Ipak neće biti suvišno saći nešto više u pojedi¬ 
nosti ove nauke te više osvijetliti štetu koja može uslije¬ 
diti, toliko duhovnim osobama koliko nj iho vim učite- 

ljima, ako se viđenjima odveć daje važnost, pa i onda 
kad dolaze od strane Božje. 

2. — Razlog zbog kojega se želimo više zadržati na 
ovom predmetu leži u tom što sam opazio kod nekih 
duhovnih vođa da imaju malo razboritosti; pa su, dajući 
važnost spomenutim nadnaravnim utiscima jer su upo¬ 
znali da su dobri i da su od Boga, upali i oni i njihovi 
štićenici u teške zablude, te su ostali smeteni, tako da 
se ispunila Spasiteljeva riječ koja kaže: Ako slijepac 
slijepca vodi, obojica u jamu padnu. 1 Ne veli da će 
pasti, nego da padnu; jer da se padne, nije potrebno 
prije pogriješiti. Jednostavna činjenica da se upuštaju 
u to da jedan drugoga vode, već je pogreška; i stoga, 
barem u tome, već padaju. Jer ima nekih koji se, s 
dušama što imaju viđenja, ponašaju na takav način da 
ih ili čine da pogriješe ili ih postavljaju u zamku, ili ih 
ne vode sigurnim putem poniznosti, dajući im brigu da 
na tim stvarima zadržavaju pažnju. Odatle dolazi da 
duše ne hodaju istinskim duhom vjere, te se u vjeri 
ne izgrađuju i ne jačaju. Ovo se osobito događa kad 
duhovni učitelji ulaze u razgovore bez kraja i konca 
o viđenjima svojih učenika. Radeći tako daju im razu¬ 
mjeti da oni sami uvažavaju stvar i da je uvelike cije¬ 
ne; pa dosljedno i duše čine isto, te se oslanjaju na 
svoja viđenja, a nisu nazidane na vjeri, niti su lišene i 
nenavezane na te stvari da bi mogle letjeti u visinama 
tamne vjere. Ne može se zamisliti koliko utječe način 
postupka i izražavanja duhovnog učitelja obzirom na 
viđenja: tako da duša nepojmljivom lakoćom, a da i 
ne može drukčije, shvati viđenja kao nešto najviše, 
toliko da odvrati oči od dubina vjere. 

3. — Uzrok toj lakoći mora biti ovaj. Budući da 
su osjeti već posve zahvaćeni, zadojeni i pripravljeni 
tim pojedinačnim i osjetnim predodžbama, prema ko¬ 
jima se osjeća sklonost, čim duša opazi da joj ispo¬ 
vjednik ili koja druga osoba daje važnost, odmah se 
prilagođuje onomu što o njoj misle; k tome, a da to 


> Ml 15,14. 

sama ne opaža, viđenja sve više izoštravaju osjetne 
požude, sve više ih hrane i zarobljuju. Odatle proizlaze 
u najmanju ruku, mnoge nesavršenosti, jer se duša 
ne čuva u velikoj poniznosti, misleći na to kako su te 
stvari u velikoj cijeni, te da ona ima na sebi nešto 
dobra i da Bog o njoj vodi računa; pa je tako zado¬ 
voljna i pomalo samodopadna, a to se protivi poniz¬ 
nosti; đavao pak potajno njeti, a da ona to i ne opaža, 
takve misli i pobuđuje misao o drugima, to jest da li 
oni imaju ili nemaju takve milosti: a to se protivi sve¬ 
toj jednostavnosti i samoći duha. 

4. — Od ovih zala i od toga što ne raste u vjeri 
neće se moći osloboditi, ako se ne otrese viđenja; pa¬ 
če, ako ne bude hodala u savršenoj lišenosti duha, 
upast će još u druga zla, koja nisu tako opipljiva i 
očita kao spomenuta, nego su profinjena, ali mrskija 
pred Božjim očima. No, puštajući sada sve to po strani, 
o tome ćemo govoriti na svome mjestu, kad budemo 
raspravljali o duhovnoj neumjerenosti i o drugih šest 
mana: ondje će se, ako se Bogu svidi, reći mnoge ko¬ 
risne stvari o lakim i malenim mrljama što se hvataju 
duha kad nije vođen u savršenoj lišenosti. 

5. — Sad recimo koju o načinu kako neki ispovjed¬ 
nici postupaju s dušama kad ih ne znaju dobro poučiti 
o viđenjima. To bih htio jasno izvesti, jer vidim da je 
teško objasniti kako se duh učenika uoblikuje po uzo¬ 
ru svoga duhovnog oca. S druge strane, priznajem da 
se i sam umaram odugovlačeći ovaj predmet, ali mi 
se čini da ne mogu jednu stvar razjasniti a da se ne 
shvati više u vezi jedne s drugima. 

6. — Govoreći, dakle, o tom što je za sada dosta, 
čini mi se, a tako i jest ,ako je duhovni otac toliko 
sklon objavama da ih visoko cijeni i da uvelike u nji¬ 
ma uživa, neće moći a da ne utisne u duh učenika, i 
ne htijući, taj isti užitak i cijenu, osim da bi učenik 
bio napredniji od njega u savršenosti. Pače ću reći da 
i u tom slučaju može učenik pretrpjeti veliku štetu 
ako se na vrijeme ne otrgne od vodstva tog učitelja. 

Jer, kad duhovni otac ima tu sklonost prema viđenjima, 
u njem se rađa neka visoka cijena, pa, ako nije veoma 
oprezan, ne može a da ne iskaže te svoje osjećaje i da 
ih ne udahne svome učeniku; ako pak ovaj goji istu 
sklonost kao i učitelj, neće po mome mišljenju moći 
učiniti da se i u njemu ne porodi ona visoka cijena 
prema tim stvarima. 

7. — Ali sad nećemo na tanane, nego govorimo o 
slučaju da ispovjednik, bio on ili ne bio sklon tim nad¬ 
naravnim darovima, nije oprezan kako bi morao biti, 
te ne nastoji rasteretiti duh i čistiti požude svoga po¬ 
kornika prema ovim stvarima, nego, naprotiv, stane 
raspravljati s njime i čini da glavnina duhovnih razgo¬ 
vora bude o ovim viđenjima, dajući mu znakove po 
kojima će raspoznavati dobra viđenja od loših. Ne ka¬ 
žem da nije dobro to znati, ali nema razloga postavljati 
dušu u slične neprilike, tjeskobe i opasnosti; jer ne 
davajući im važnosti i samo ih odbacujući izbjegava se 
svaku dosadu i čini se što se mora činiti. No ima još 
nešto. Katkada sami ispovjednici, kad se namjere na 
duše obdarene viđenjima od strane Božje, traže od njih 
da mole Boga neka objavi ovu ili onu stvar koja se od¬ 
nosi na njih ili na druge, a ove — sirote i malo pamet¬ 
ne — to čine misleći da je dopušteno doznavati to tim 
putem. One misle, kad Bog nešto objavljuje na nadna¬ 
ravan način kako on hoće i zašto hoće, da je dopušteno 
želiti te objave i tražiti ih. 

g. — Ako se zatim dogodi da im Bog usliši molbu, 
sve su više sigurni misleći da Bog, po samoj činjenici 
da im odgovara, rado prima i želi pitanja i molbe te 
vrsti. Naprotiv je istina da ih Bog niti rado prima niti 
želi. ćesto se dešava da mnogi rade i misle prema onom 
što im je bilo objavljeno i odgovoreno: pa, jer su osje¬ 
ćajno privrženi tom načinu saobraćaja s Bogom, nji¬ 
hova volja prianja uz to i vrlo se dobro tomu prila¬ 
gođuju. I, kako po naravi u tom uživaju, po naravi to 
shvate na svoj način; ali često pogriješe i vide da stva¬ 
ri ne uspijevaju kako su ih oni shvatili. Tada se čude, 
i rađaju im se tisuće sumnji da li je objava bila od 

Boga ili nije, jer se stvar ili uopće nije dogodila ili se 
nije dogodila na onaj način kako su je oni očekivali. 

9. — Oni su pretpostavljali dvije stvari. Prvo, da su 
objave dolazile od Boga, jer su se utiskivale odmah i 
veoma uspješno: dok, naprotiv, narav može da bude 
tako sklona njima da ona uzrokuje takav utisak; drugo, 
da su se objave, koje dolaze od Boga, morale obistiniti 
na onaj način kako su oni zamislili. A tu se krije veli¬ 
ka varka, jer se objave ili nagovori od Boga ne zbivaju 
uvijek kako ih ljudi razumiju, ili kako zvuče po sebi, 
i stoga nitko ne može biti siguran niti im može vjero¬ 
vati zatvorenih očiju, premda znade da su to objave ili 
odgovori ili riječi Božje. Jer iako su one u sebi sami¬ 
ma sigurne i istinite, nisu to uvijek u svojim uzrocima 
ni u našemu načinu kako ih shvaćamo, što ćemo dokaza¬ 
ti u slijedećem poglavlju. Reći ćemo, također, kako 
premda Bog katkada odgovara na ono što ga pitamo 
na nadnaravan način, ne sviđa mu se ta drskost, te je 
katkad, ako i odgovara, zbog toga srdit i gnjevan. 


POGLAVLJE 19. 


POKAZUJE SE KAKO, PREMDA SU VIĐENJA I 
CUVENJA S BOŽJE STRANE ISTINITA, IPAK SE MI 
S OBZIROM NA NJIH MOŽEMO VARATI. — DOKA¬ 
ZUJE SE NAVODIMA IZ SVETOG PISMA. 

1. — Napomenuli smo da, premda su viđenja i 
nagovori od strane Božje bili istiniti i u sebi uvijek 
sigurni, nisu to uvijek u odnosu na nas, i to iz dvaju 
razloga: prvo, zbog našeg nesavršenog i slabog načina 
da ih shvatimo; drugo, zbog njihovih uzroka ili teme¬ 
lja, što katkada mogu biti promjenljivi. Sto se tiče 
prvog, očito je da se nagovori ne ostvaruju uvijek ona¬ 
ko kako zvuče po našem načinu shvaćanja. Tomu je 
uzrok što, kako je Bog neizmjeran i dubok, u svojim 
proroštvima, nagovorima i objavama običava uključiti 

i druge pojmove i misli, sa smislom posve drukčijim 
od onoga u kojem ih mi obično razumijemo: objave su 
u sebi toliko istinitije i sigurnije, koliko se to nama ma- 
nje čini. U Svetom pismu na svakom koraku nailazimo 
na to, gdje čitamo kako mnogi stari nisu vidjeli ispu¬ 
njena proroštva i nagovore onako kako su to očekivali, 
jer su ih razumijevali na svoj način i shvaćali su ih od¬ 
već doslovno: to će se jasno vidjeti u slijedećim navo¬ 
dima. 


2. — U knjizi Postanka vidimo da Bog, nakon Sto 
je poveo Abrahama u kanaansku zemlju, reče mu: Tebi 
ću predati ovu zemlju u posjed ». Abraham je više pu¬ 
ta čuo gdje mu se ponavlja to obećanje, pa je, napokon, 
kad je već bio odveć star a još nije dobio u posjed onu 
zemlju, ponizno pitao Gospodina: Kako ću ja poznati 
da ću je zaposjesti?* Tada mu Gospodin objavi da to 
neće dobiti on osobno nego da će je njegovi sinovi, na¬ 
kon četiri sto godina, zaposjesti; i time je Abraham 
potpuno razumio smisao obećanja: a ono je u sebi bilo 
posve istinito, jer dati onu zemlju njegovim sinovima 
za njegovu ljubav, znači isto što i dati je njemu. Abra¬ 
ham se je, isprva, varao u tumačenju proroštva i, 
kad bi onda bio djelovao prema shvaćanju, bio bi mo¬ 
gao mnogo pogriješiti, jer se obećanje nije imalo ispu¬ 
niti u njegovim danima; pa oni koji bi ga, nakon što 
su saznali za obećanje, bili vidjeli da umire a da se 
nije ispunilo, bili bi ostali smeteni misleći da je pro- 
roštvo bilo lažno. 

3. — I kasnije se je Jakovu desilo nešto slično, kad 
ga je njegov sin Josip povukao u Egipat iz Kanaanske 
zemlje. Kad je bio na putu, ukaza mu se Gospodin i 
reče: Ne boj se sići u Egipat ... Ja ću sići u Egipat s 
tobom i sam ću te vratiti ovamo.* To se, kako riječi 
zvuče, nije dogodilo, jer znamo da sveti starac Jakov 
nije živ izišao iz Egipta, nego je umro u Egiptu, ali se 
je obećanje ispunilo u njegovim potomcima, koje je 


* Post 15,7. 

* Post 15.8. 

■ Post 46>4. 

Bog odanle izveo nakon mnogo godina, te im je sam bio 
pratilac na tom putu. No, bez sumnje, tko god bi bio 
znao za obećanje dano od Boga Jakovu, bio bi smatrao 
sigurnim, kao što je ušao u Egipat živ i osobno, po vo¬ 
lji i po milosti Božjoj, da će također tako, živ i osobno 
po božanskom proroštvu, izaći, bio bi, dakle, ostao ra¬ 
zočaran i začuđen vidcći gdje umire u Egiptu, a da se 
nije ispunilo što se je očekivalo. I tako, premda su Bož¬ 
je riječi bile u sebi naj istini ti je, mnogi bi se bili mogli u 
njima posve prevariti obzirom na način kako su ih 
shvatili. 


4. — I u knjizi o Sucima* čitamo da su se jednom 
sabrala sva plemena Izraelova da se bore protiv Benja- 
minova plemena, zato da ga kazne za stanovit zločin 
počinjen u tom plemenu. Pa kad je od Boga bio izab¬ 
ran vođa koji ih ima povesti u boj, i bili tako sigurni 
za pobjedu da, kad su bili potučeni uz dvadeset i dvije 
tisuće mrtvih sa svoje strane, ostadoše veoma začuđe¬ 
ni; i prostrti pred Bogom plakali su čitav dan, ne zna¬ 
jući čemu bi pripisali taj poraz. Kad su se razabrali, 
pitali su u Boga treba li ili ne treba ponovno i«ići u 
boj, a Gospodin im odgovori da pođu na Benjamina. 
Ovoga puta su pobjedu smatrali sigurnom, te smuše u 
boj s podvostručenim oduševljenjem i smjelošću; ali, 
evo su ponovno potučeni uz osamnaest tisuća mrtvih. 
Smeteni preko svake mjere, u dvoumici, neodlučni što 
da rade, nisu znali sebi protumačiti kako su, radeći 
po naredbi Božjoj, uvijek ostali poraženi; to više što 
su bili nad neprijateljem nadmoćni i vrijednošću i 
brojem; bilo ih je, naime, četiri sto tisuća, dok Benja- 
minovaca nije bilo više od dvadeset i sedam tisuća i 
sedam sto. Sav uzrok varke ležao je u načinu njihovog 
shvaćanja, a ne u tom da su same riječi Božje bile va¬ 
rave. On im, zaista, nije rekao da će pobijediti, nego 
neka pođu na Benjamina, jer je ovim porazima Gospo¬ 
din htio njih kazniti za stanovite njihove nemarnosti i 
drskosti, te ih tako poniziti za neko vrijeme. No kad 
im je. napokon, rekao da će pobijediti, bilo je tako te 


> Suci 20.1! i si. 

su s velikim lukavstvom i junaštvom iznijeli sjajnu 
pobjedu nad neprijateljem. 

5. — Na ovaj se način, a i na mnoge druge, doga¬ 
đa da se duše varaju u objavama i nagovorima od 
strane Božje, uzimajući njihov smisao doslovno i us- 
tavljajući se na olupini. Treba se sjetiti da je Bogu u 
tim stvarima glavna namjera saopćiti dušama duh koji 
se sadrži u objavama, duh je teško razumjeti, jer je ne¬ 
običan i mnogo obilatiji od slova čije okvire prelazi. 
I tako onaj, koji se drži slova nagovora i olupine obli¬ 
ka i slika koje se vide u viđenju, ne može a da ne upadne 
u veliku zabludu, te će se naći zatim veoma smeten i 
uznemiren što se je ravnao po osjetima, a nije dao 
mjesta duhu putem duhovne lišenosti. Slovo ubija, a 
Duh otivljuje ,« kako kaže sveti Pavao. Zato se moramo 
odreći osjetnog slova i ostati u tami vjere: ova je duh 
što ga osjeti ne mogu shvatiti. 

6. — Znamo, nadalje, da mnogi sinovi Izraelovi, 
zbog toga što su već doslovno shvaćali riječi i proroš- 
tva poroka i što nisu vidjeli da se ispunjavaju onako 
kako su se nadali, nisu cijenili proroke i nisu im vjero¬ 
vali; tako je među njima kolala poslovica na porugu 
prorocima i njihovim proroštvima. Na to se tuži Izaija, 
te se izražava ovim riječima: 

Koga on to uči mudrosti, 
koga on upućuje u objavi? 

Zar djecu odviknutu od mlijeka, 
odbijenu od prsiju? 

Sav la-sav, sav la-sav, 
kav la-kav, kav la-kav, 
zeer Sam, zeer šam. 

Da, mucavim ustima 
i na stranom jeziku 
govorit će se ovom narodu .* 

U ovom odlomku Izaija daje jasno razumjeti da oni ko¬ 
ji ismjehavahu proročanstva i koji su za porugu govo- 


' 2 Kor JA 
» It 28.9-11. 

rili ovu poslovicu: sav la-sav 3 — obećava, i opet obe¬ 
ćavaj; nadaj se, i opet se nadaj; malo ovdje, malo on¬ 
dje; htijući označiti da nisu nikad vidjeli da se obisti- 
njuju, jer su se držali slova, koje je mlijeko za djecu, 
i vlastitih osjeta, to jest dojki koje su protivnost veli¬ 
čini duhovnog znanja. Stoga vele: Koga on uči mudro¬ 
sti svojih proroštva? I koga upućuje u objavu, ako ne 
one koji su već odviknuti od mlijeka i odbijeni od prsi 
svojih osjeta? Stoga ovi klevetnici ne razumiju proro¬ 
čanstva, nego idu za mlijekom slova, za prsima svojih 
osjeta, jer kažu: 

Obećavaj, i opet obećavaj; 
nadaj se, i opet se nadaj; 
malo ovdje, malo ondje; 

te im Gospodin mora govoriti po nauci svojih usta, 
a ne njihovih, i jezikom koji nije njihov. 

7. — Stoga se u Božjim riječima ne smije osvrta¬ 
ti na misao u našem jeziku, znajući da je Božji jezik, 
po duhu, veoma različit od našega i veoma težak da ga 
razumijemo: tako da se sam Jeremija, premda je bio 
Božji prorok, videći da se izričaji Božjih riječi veoma 
razlikuju od običnog ljudskog smisla, ponaša kao da 
je i on u neprilici, te se priključuje narodu i provaljuje 
u ove izraze: 

Ah, Jahve, Gospodine, 
zaista nas teško prevari 

kad reče: »Uživat ćete mir• 
a sad nam je mač pod grlom.' 

Ah mir, koji im Gospodin bijaše obećao, morao je biti 
onaj mir između Boga i čovjeka preko Mesije kojega 
im šalje, dok su oni razumjeli da proroštvo govori o 
vremenitom miru; i stoga, kad su bili izmoreni ratovi¬ 
ma i nevoljama, činilo im se je kao da su prevareni od 


> Autor nastoji tim riječima naći smisao prema Vulgati: Manda. 
remanda; eipecta. rceapccta: modkum ibi. 

' Jtr 4 , 10 . 

Boga, jer se je događalo protivno onomu Sto su oni 
očekivali. Stoga su govorili, i Jeremija s njima: 

Nadamo se miru, ali dobra nema.* 

I bilo je nemoguće da ne budu razočarani, jer su se 
ravnali samo po doslovnom smislu riječi. Za primjer 
kako bi se morao prevariti i smesti svaki koji bi se 
držao doslovnog smisla možemo uzeti ono Sto David 
proriče o Kristu u sedamdesetprvom psalmu, a posebno 
gdje se kaže: 

I vladat će od mora do mora 

i od Rijeke do granica svijeta .* 

i dalje: 

On će spasiti siromaha koji uzdiše 
i nevoljnika koji pomoćnika nema* 


Sto bi, velim, tkogod mislio videći ga gdje se rađa u 
tako niskim uvjetima, gdje živi kao siromah i umire u 
tisuću muka? videći ne samo da dok je živio nije osvo¬ 
jio cijeli svijet, nego se je podložio neuglednim ljudi¬ 
ma, te je umro pod vlašću Poncija Pilata? Ne samo da 
nije oslobodio svoje učenike, siromašne i nenaobražene, 
iz ruku mogućnika ovoga svijeta, nego je dopustio da 
ih ubiju i progone radi ljubavi prema njegovu imenu. 

8. — Ali to se zbilo tako, jer je ova proroštva, koja 
se odnose na Mesiju, trebalo razumjeti u duhovnom smi¬ 
slu, u kojem su posve istinita. Isus Krist je ne samo 
gospodar cijele zemlje, nego i neba, jer je Bog; a siro¬ 
mahe koji su ga slijedili izbavio je iz ruku sotone, koji 
je moćan protivnik, a siromasi nisu imali tko bi ih od 
njega spasio i učinio baštinicima nebeskog kraljevstva. 
Bog je, dakle, govorio o glavnom dijelu Kristova zadat- 

ka i zadatka njegovih sljedbenika, a taj se sastoji u 
vječnom kraljevstvu i u vječnoj slobodi, ali su to mnogi, 
naprotiv, razumjeli o drugotnom dijelu, do kojega Bog 
malo drži, to jest o gospodstvu i o vremenitoj slobodi: 
što pred Bogom nije pravo kraljevstvo ni prava slo¬ 
boda. Oni, dakle, zaslijepljeni niskošću slova, ne ušavši 
u duh i u istinu te niskosti, oduzeli su život svome Bogu 
i Gospodinu, prema riječima svetog Pavla: Stanovnici 
Jeruzalema i njihovi članovi Velikog vijeća nisu upo¬ 
znali Isusa; osuđujući ga ispunile riječi proročke koje se 
čitaju svake subote .' 

9. — Poteškoća, da se Božje riječi razumiju kako 
treba, dovodi do toga da su čak i sami Kristovi učenici, 
koji su živjeli s njime, ostajali prevareni, kako se je do¬ 
godilo ovim dvama učenicima, koji su, nakon njegove 
smrti, išli u selo Emaus, žalosni i malodušni, te su go¬ 
vorili: A mi smo se nadali da je on onaj koji će oslobo¬ 
diti Izraela .* I oni, dakle, kao i toliki drugi očekivahu 
oslobođenje, vremenitu vlast; ali Krist, naš Gospodin, 
kad im se je ukazao niti ih je ukorio niti je postupao s 
njima kao s neznalicama i tvrđokomicima zato što nisu 
vjerovali u stvari prorečene od proroka.* Sto još? Malo 
pred Isusovo uzašašće na nebo neki su još ustrajali u 
svome krivom uvjerenju, tako da su ga pitali: Gospodi¬ 
ne, hoćeš li sada obnoviti kraljevstvo u Izraelu ?* Duh 
Sveti katkada daje da ljudi kažu mnoge stvari u kojima 
je sakriven drugi smisao, koji je različit od onoga što 
ljudi namjeravaju reći: kao što se je dogodilo kad je, 
o sudbini koja je bila namijenjena Isusu, činio da Kaifa 
kaže, kako je bolje da jedan čovjek umre za narod 
negoli da čitav narod propadne.' Te riječi Kaifa nije 
rekao od sebe, i kad ih je izgovorio dao im je žalosni 
smisao, dok je Duh Sveti ciljao nešto posve drugo. 

10. — Odatle se vidi, mada su te riječi i objava od 
Boga, da ne možemo o tom biti sigurni, jer se često i 


> Di 13.27. 

vrlo lako varamo u našem načinu shvaćanja. Sve su ri¬ 
ječi Božje ponor i dubina duha, pa stoga htjeti im pre¬ 
baciti smisao na ono što mi hoćemo i što naš osjet može 
razumjeti nije drugo nego stiskati u šaku zrak i sitne 
čestice što ih ima u sebi: zrak odbjegne i ne ostaje ništa. 

11. — Duhovni, dakle, učitelj treba da se pobrine da 
se duh njegovog učenika ne ograniči na to da daje 
važnost svim nadnaravnim utiscima, koji nisu više nego 
poneke čestice duha, jer se inače ostaje samo na njima, 
bez ikakvog duha; nego odalečujući ga od svih nagovora 
i viđenja, neka mu naloži da se drži u slobodi i u tami 
vjere, u kojoj se prima obilje duha i, dosljedno, mud¬ 
rost i vlastito razumijevanje Božjih riječi. Zaista, ako 
čovjek nije duhovan, apsolutno ne može suditi o bo¬ 
žanskim stvarima niti ih pravo razumjeti; a čovjek nije 
duhovan kad ih sudi po osjetima, i tada ih, premda se 
prikazuju osjetno, nc razumije. Stoga kaže sveti Pavao: 
Naravan čovjek ne prima što je od Duha Boljega; njemu 
je to ludost, i ne mole spoznati. Duhovan pak prosuđuje 
sve.* Naravan čovjek ovdje znači čovjeka koji se služi 
samo osjetima; a duhovan je onaj koji se ne oslanja na 
osjete, niti se daje voditi posredstvom osjeta. Stoga je 
velika drskost usuditi se saobraćati s Bogom putem nad¬ 
naravnih osjetnih predodžaba i dati dopuštenje da se to 
čini. 


12. — Pa, da se bolje shvati ovo što govorimo, posta¬ 
vit ćemo ovdje neke primjere. Pretpostavimo slučaj da 
je neka sveta osoba, stoga što je progonjena od zločina¬ 
ca, veoma zlostavljana, i da joj Bog kaže: »Ja ću te oslo¬ 
boditi od svih tvojih neprijatelja«. Ovo će proročanstvo 
biti posve istinito, a uza sve se to može dogoditi da je 
neprijatelji prevladaju i da umre od njihove ruke. Koji 
bi ovo proroštvo razumio u vremenitom smislu, mogao 
bi ostati prevaren, jer je Bog mogao govoriti o pravoj 
i važnijoj slobodi i pobjedi, to jest o vječnom spasenju 
kojim se đula oslobađa i likuje nad svim svojim nepri¬ 
jateljima, i to mnogo istinskije i uzvišenije negoli da 

se ovdje od njih oslobodi. Stoga bi ovo proroštvo bilo 
mnogo istinitije i šire od onog što bi ga čovjek mogao 
zamisliti, kad bi ga shvatio u odnosu na ovaj život. Kad 
Bog govori, misli na najglavniji i najkorisniji smisao, 
dok ga čovjek može shvatiti na svoj način i prema svo¬ 
joj svrsi koja je manje važna, i tako ostaje prevaren. To 
vidimo u onom proroštvu, gdje David kaže o Kristu: 

Vladat će njima palicom gvozdenom 
i razbit ih kao sud lončarskiA 

U ovom proroštvu Bog govori o poglavitom i savršenom 
vladanju koje je vječno i koje se je obistinilo, a ne o 
drugotnom, o vremenitom vladanju koje se nije obi¬ 
stinilo u Kristu ni u kojem času njegova smrtnog života. 

13. — Postavimo drugi primjer. Ima jedna duša 
koja goji žarku želju za mučeništvom. Bog joj kaže: »Ti 
ćeš biti mučenik«; i ulijeva joj istodobno veliku radost 
i nadu da će to podnijeti; pa se dogodi da ona ne umre 
kao mučenik, a ipak je proročanstvo istinito. Kako, 
kad se nije ispunilo? Jer se je ispunilo po glavnom i bit¬ 
nom dijelu, u tom da je Bog toj duši dao mučeničku Iju- 
hav i nagradu na bitan način; i tako je Bog uistinu udi¬ 
jelio duši što je u osnovi željela i što joj je obećao. 
Bitna želja duše nije postavljena u tu vrst smrti, nego 
da služi Bogu i da ga ljubi poput mučenika. Jer umrijeti 
kao mučenik, po sebi ne vrijedi ništa bez ljubavi koju 
Bog daje skupa s mučeničkim ostvarenjem i nagradom 
na mnogo savršeniji način pomoću drugih sredstava. 
Tako, premda ona osoba ne umire kao mučenik, njezina 
duša ostaje posve zadovoljena, jer je primila ono za 
čim je čeznula. Takve i slične želje, kad se porađaju iz 
žive ljubavi, premda se ne ostvaruju na način kako ih 
je duša zamišljala i razumijevala, ipak su udovoljene na 
drugi, mnogo bolji, način koji odgovara većoj slavi Bo¬ 
žjoj, bolje negoli je duša znala to tražiti. Stoga David 
veli: 


• Ps 2.9. 

» Ps 9.17. 


164 





AKTIVNA NOĆ DUHA 


čuo si, Gospodine, ćetnju siromašnih.* 

A u Izrekama Mudrost veli: 

Pravednikova se zelja ispunja .• 

Kad vidimo da su mnogi sveci tražili u Boga neke po¬ 
sebne stvari a da nisu postigli ispunjenje svojih želja, 
dužni smo vjerovati da su, pošto su one želje pravedne 
i istinske, na drugom svijetu postigli njihovo savršeno 
ostvarenje. Ako je to nedvojbena vjerska istina, neće 
biti manje istinite riječi Gospodinove, kad nekoj duši 
obeća da će joj ispuniti želju na ovom svijetu, premda 
se stvar dogodi na drukčiji način negoli se je očekivalo. 

14. — Božje su, dakle, riječi i viđenja istinita i si¬ 
gurna u sebi, ali se mi možemo varati, jer ne znamo ra¬ 
zumjeti drugi smisao i glavne ciljeve koje Bog ima. 
Stoga je najsigurnija odluka postupati tako da se duše 
razborito služe tim nadnaravnim stvarima, prilagođu¬ 
jući ih čistoći duha u tamnoj vjeri, koja je jedino sred¬ 
stvo za božansko ujedinjenje. 


POGLAVLJE 20. 


DOKAZUJE SE NAVODIMA IZ SVETOG PISMA KAKO 
RIJECI I NAGOVORI BOŽJI, PREMDA SU UVUEK 
ISTINITI, NISU UVIJEK SIGURNI U SVOJIM 
UZROCIMA. 

1. — Sada treba da pokažemo drugi uzrok, zbog 
kojega viđenja i riječi Božje, premda u sebi istinite, 
nisu uvijek sigurne u odnosu na nas. To se događa 
zbog uzroka i motiva na kojima se temelje. Jer često 
Bog govori stvari koje se temelje na stvorovima i na 
njihovim djelima, koja su promjenljiva te mogu uzmanj- 

kati, pa je stoga i ostvarenje riječi nesigurno. Kad jedna 
stvar ovisi o nekoj drugoj, kad nema jedne, pomanjkat 
će i druga. Uzmimo slučaj da bi Bog rekao: Od sada do 
godine dana moram poslati kaznu na ovo kraljevstvo; 
a uzrok ili temelj ovoj prijetnji neka je stanovita uvre¬ 
da kojom se Bog vrijeđa u tom kraljevstvu. Kad bi 
uvreda prestala ili bi se promijenila, mogla bi prestati 
ili bi se mogla promijeniti i kazna, a da prijetnja ipak 
ostaje istinita, jer se je temeljila na ondašnjem grijehu; 
i da je grijeh ustrajao, sigurno bi bila uslijedila kazna. 

2. — Vidimo da se je to dogodilo u Ninivi, kamo je 
Bog poslao proroka Jonu da u njegovo ime ovako prijeti: 
Još četrdeset dana i Niniva će biti razorena .• Ipak se to 
nije dogodilo, jer je nestalo uzroka prijetnji, to jest 
nestalo je grijeha naroda, koji je prihvatio poruku: da 
toga ne bi bio učinio. Božja bi se kazna bila srušila na 
njih. I u prvoj knjizi Kraljeva čitamo da je, kad je kralj 
Ahab počinio veoma težak grijeh, Gospodin po proroku 
Iliji zaprijetio Ahabu velikom kaznom protiv njegove 
osobe, kuće i kraljevstva;* ali, jer je Ahab razderao svo¬ 
je haljine od žalosti, pokrio se kostrijeti, postio i ležao 
na vreći te bio tužan i ponizan. Bog mu je odmah poslao 
istoga proroka da mu dojavi ove riječi: Budući da se 
je tako ponizio preda mnom, neću zla pustiti za njegova 
iivota; u vrijeme njegova sina pustit ću na kuću nje¬ 
govu.* Tu vidimo da je, kad je Ahab promijenio svoj 
duh, i Bog promijenio svoju odluku. 

3. — Odatle možemo izvesti za naš predmet da , 
koliko god Bog objavio ili ustvrdio kojoj duši bilo koju 
stvar za dobro ili za zlo, koja se tiče nje ili drugih, pro- 
rečeno se može u svome učinku, na više ili na manje, 
izmijeniti ili posve dokinuti, već prema izmjeni ili pro¬ 
mjenljivosti osjećaja te duše ili uzroka na koji se je 
Bog oslanjao; pa stoga stvar može ostati neispunjena, 
ili ne onako kako se je očekivalo, a da koji put nitko ne 
zna zašto, nego samo Bog. Bog obično poučava i obećava 

mnoge stvari ne zato da ih tada razumijemo ili posjedu¬ 
jemo, nego da se kasnije razumiju kad bude potrebno o 
njima znati više te time postići neki uspjeh. Vidimo da 
je Spasitelj tako činio sa svojim učenicima, kojima je 
tumačio mnoge prispodobe i izreke, čiji smisao nisu 
razumjeli sve dok nisu trebali propovijedati, kad je, 
naime, sišao na njih Duh Sveti, o kojemu im naš Spasi¬ 
telj bijaše rekao da će im razjasniti sve što ih je on 
poučavao čitavog života. 1 Kad sveti Ivan govori o sve¬ 
čanom Isusovom ulazu u Jeruzalem, veli: To učenici 
Isusovi ne razumješe tada; ali kad se Isus proslavi, 
sjetiše se da je to bilo o njemu pisano .* Slijedi da se 
mnoge stvari mogu dogoditi u nekoj duši na posve oso¬ 
bit način, a da sama duša ni onaj koji je vodi ne razu¬ 
mije prije vremena koje je od Boga određeno. 

4. — U prvoj knjizi o Samuelu također čitamo da 
je Bog, rasrdivši se na Helija, svećenika u Izraelu, zbog 
grijeha njegovih sinova koje nije kažnjavao, poručio He¬ 
liju po Samuelu između ostalog: Rekao sam, doduše, da 
će dom tvoj i dom oca tvojega stupati preda mnom do¬ 
vijeka, ali sada — riječ je Jahvana — neka je to daleko 
od mene* Svećenička se služba sastoji u tome da se daje 
slava i čast Bogu, i u tu svrhu ju je obećao Bog zauvijek 
Helijevom ocu, ako ne pomanjka u svojim dužnostima. 
A sada, kad je Heli pomanjkao u revnosti za čast Bo¬ 
žju — jer je, kao što se je sam Gospodin tužio, više 
častio svoje sinove negoli njega, zatvarajući oči nad 
njihovim grijesima da ih ne uvrijedi — jednako je po¬ 
man j kalo obećanje, koje bi se bilo zauvijek ispunilo da 
je zauvijek trajalo vjerno služenje i revnost. 

5. — Ne smije se, dakle, misliti da će objave i na¬ 
govori od strane Božje, samo zato što su u sebi istiniti, 
biti nepogrešivo ispunjeni onako kako zvuče; osobito 
kad su povezani s ljudskim uzrokom, koji se može mije¬ 
njati i postati drukčiji. Sto se tiče uvida u to kad su 
ovisni ili neovisni od ljudskih uzroka, to spada samo na 

Boga, jer on to uvijek ne očituje. Od govori i objavljuje, 
ali katkada šuti o uvjetima, kao što je bilo u Ninivi, ko¬ 
joj je dao proricati bezuvjetno: kad prođe četrdeset da¬ 
na da će biti razorena.’ Drugi put očituje uvjet, kao što 
je učinio Roboamu, kad je rekao: Ako budeš obdriavao 
moje zapovijedi kao moj sluga David, i ja ću biti s to¬ 
bom kao i s njime, sagradit ću ti kuću, kao svome sluzi 
Davidu .* No bilo da očituje ili ne, nije uputno držati 
sigurnim da smo razumjeli božanske riječi, jer su 
Božje istine, skrivene u njegovim nagovorima uz mno¬ 
štvo značenja neshvatljive. On stanuje visoko na nebu, 
a govori na putu vječnosti, a mi smo bijedni slijepci na 
zemlji, i razumijemo samo putove tijela i vremena. Mi¬ 
slim da na to cilja Mudrac kad kaže: 

Bog je na nebu, a ti si na zemlji, 
zato štedi svoje riječi .* 

6. — No reći će mi tkogod: Ako, dakle, ne moramo 
razumjeti niti se zanimati za te stvari, zašto nam ih Bog 
uopće daje? Već rekoh da će se stvar razumjeti na svoje 
vrijeme prema volji onoga koji je govorio, i razumjet će 
onaj za koga Bog bude htio, i tada će se vidjeti da je tako 
bilo prikladno da se zbude; jer Bog ne čini ništa bez 
uzroka i istine. Međutim, nek se vjeruje da ne možemo 
doći do toga da razumijemo pravi i čitavi smisao u 
Božjim stvarima i nagovorima, niti da se ograničimo na 
ono što se nama čini a da ne upadnemo u opasnost da 
uvelike pogriješimo i da se na koncu nađemo posramlje¬ 
ni. To su dobro znali proroci kroz čije je ruke riječ 
Božja prolazila; njih je stajalo truda i napora proroko¬ 
vati narodu, jer se mnoga njihova proroštva nisu do¬ 
slovce ispunjavala, pa je to bio uzrok da su se lude s 
njima Šalile i izrugivale tako da je Jeremija govorio: 


A sada sam svima na podsmijeh 
iz dana u dan, 
svatko me ismijava. 


1 Jona SA 

Jer, kad god progovorim, moram vikati, 
naviještati moram: •Nasilje! Propast /« 

Doista, riječ mi Jahvina postade 
na ruglo i podsmijeh povazdan. 

I rekoh u sebi: neću više na nj misliti, 
niti ću govoriti u njegovo ime. 1 

Koliko nam više sveti prorok to govori s mnogo ustrplji- 
vosti i kao čovjek koji, u svojoj slabosti, ne može nositi 
teret tajna Božjih putova, toliko nas više uvjerava koliko 
je velika razlika između ostvarenja riječi Božjih i opće¬ 
nitog značenja što ga iskazuju. Proroci su bili smatrani 
zavodnicima, dok su zbog proročanstva mnogo trpjeli, 
tako da isti Jeremija kaže na drugom mjestu: Utas i 
zamka bilo nam je proricanje i skrušenost .* 

7. — Pravi razlog, zbog kojega je Jona pobjegao kad 
ga je Bog poslao da propovijeda o propasti Ninive, bio 
je to što je znao kako se smisao Božje riječi mnogo raz¬ 
likuje od onoga što ljudi razumiju i kako su raznovrsni 
uzroci tomu. Stoga, da se ne bi s njime rugali kad se ne 
bi ispunilo ono što proreče, najprije je pokušao da iz¬ 
makne, bijegom, od božanske naredbe; kasnije, kad je 
poslušao glas Gospodnji, svih je četrdeset dana čekao 
izvan grada, da vidi kako će stvar svršiti. Kad je pak 
vidio da se proroŠtvo nije ispunilo, veoma se ražalosti, 
tako da je rekao Gospodinu: Ah, Jahve, nisam li ja to 
slutio dok još u svojoj zemlji bijah? Zato sam i htio 
prije pobjeći u Taršiš. 1 Svetac je ostao ponešto ozlo- 
voljen, te je molio Gospodina da mu oduzme život. Zašto 
se, dakle, moramo čuditi što se neke stvari, koje Bog 
otkrije i objavljuje dušama, ne ostvaruju kako su bile 
shvaćene? Kad bi Bog kojoj duši rekao ili prikazao ovu 
ili onu stvar, dobru ili lošu, sam ili po drugima, ako bi 
se to što on kaže temeljilo na stanovitom činu ili službi 
ili uvredi što ta duša ili drugi čine Bogu, nije sigurno 
da će se stvar dogoditi onako kako riječi zvuče, jer nije 


* Jer 20,7-9. 

> Tut 3,47. pi e m Vulgati: Formtdo « laqum* f*«» est nobU vatid- 

natkl et cootntio 

1 Jona 4,2. 


169 




USPON NA GORU KARMEL 


sigurno da će ta duša ili drugi ustrajati u pretpostavlje¬ 
nom raspoloženju. I tako nema razloga da se oslanjamo 
na svoje shvaćanje, nego se treba osloniti na vjeru. 


POGLAVLJE 21. 


POKAZUJE SE KAKO. PREMDA BOG KOJI PUT OD¬ 
GOVARA NA ONO STO GA PITAMO, IPAK MU NUE 
PO VOLJI DA SE SLUŽIMO TIM NAČINOM. — DOKA¬ 
ZUJE SE DA SE BOG KOJI PUT SRDI I KAD SE UDO- 
STOJAVA ODGOVORITI. 

1. — Neke duhovne osobe žive u sigurnosti držeći 
da je dobra znatiželjnost, te je na mahove i pokazuju 
skrbeći se da doznadu neke stvari na nadnaravan način. 
Misle da je, kako im Bog tada odgovara na njihovo 
navaljivanje, želja pitati ih ispravna i Bogu ugodna 
stvar: dok je istina da, premda im Bog odgovara, sred¬ 
stvo kojim se služe nije dobro, da se Bogu ne sviđa, nego 
da ga, radije, izazivaju na negodovanje, tako da se često 
srdi i ostaje veoma uvrijeđen. Razlog leži u tom što 
nijednom stvoru nije dopušteno izaći van granica što 
mu ih je Bog odredio na redovitom putu za njegovo rav- 
nanje. U tu svrhu postavio je čovjeku naravne i razum¬ 
ske granice; i stoga nije dopušteno htjeti iz njih izaći, 
te istraživati i otkrivati stvari na nadnaravan način. 
Ako je to zabranjena stvar. Bog je ne može htjeti, jer 
njega vrijeđa sve što nije dopušteno. To je dobro znao 
kralj Ahaz jer, premda mu je Izaija od strane Božje 
rekao da u Boga traži kakav znak, nije to htio učiniti, 
nego je odgovorio: Neću iskali i neću iskušavati Jahvu 
a iskušavati Boga znači saobraćati s njime izvanrednim, 
nadnaravnim načinom. 

2. — Ali ćete mi reći: Ako to Bog neće, zašto neki 
put odgovara? Prije svega ću reći da neki put odgovor 

dolazi do đavla. A kad Bog odgovara, kažem da to čini 
zato da se prilagodi slabosti duše koja želi ići tim pu¬ 
tem zato da se ne trudi i zato da se ne vrati natrag mi¬ 
sleći da je Bog protiv nje, te zato da je ne drži odveć na 
kušnji, ili radi drugih ciljeva poznatih njemu i zasnova¬ 
nih na mlitavosti duše, na temelju kojih sudi da je 
prikladno udovoljiti tom traženju. Gospodin se, ponav¬ 
ljam, drži takvog postupka prema mnogim slabašnim i 
mlitavim dušama dajući im veoma ugodne osjetne 
užitke u saobraćaju sa sobom, ne zato što on hoće i rado 
prihvaća da se one stavljaju na taj put, nego stoga što se 
udostojava davati milost prema načinu svakoga poje¬ 
dinca. Bog je poput izvora iz kojega svatko crpi prema 
mjeri svoje posude, i katkada dopušta da se crpi voda 
i po izvanrednim vodovima; ali iz toga ne slijedi da je 
dopušteno da oni to smiju željeti; jer to sam Bog može 
dati kada. kako i komu hoće, a da nitko to ne može 
zahtijevati. Bog, dakle, koji put udovoljava želji i mo¬ 
litvi nekih duša, jer su dobre i jednostavne i neće da 
propusti uslišiti ih da ih ne ražalosti, ali ne stoga što 
bi njihova molba bila dobro primljena. 

3. — To će se bolje razumjeti slijedećom uspored¬ 
bom. Otac obitelji sjedi za stolom i pred njim su razna 
jela, jedna bolja od drugih. Jedan sinčić traži od njega 
tanjur, i to prvi koji mu dođe pod ruku, jer misli da će 
u njemu naći više soka nego u drugima. Otac dobro vidi 
da sinčić ne bi uzeo drugi, kad bi mu na njem dao i 
bolju hranu: jer nema druge, ništa mu drugo nije po 
ćudi, a to hoće; i tada otac popusti i dolazi u susret, 
premda protiv volje, samo zato da dijete ne ostane ne- 
zadovoljeno i bez hrane. Vidimo da je tako Bog učinio 
sa sinovima Izraelovim kad su tražili kralja: dao im ga 
je, ali preko volje, jer to nije bilo za njihovo dobro; stoga 
reče Samuclu: — poslušaj glas naroda... jer nisu odba 
čili tebe, nego su odbacili mene. ne teleći da ja kralju- 
jem nad njima.* Na isti način Bog dolazi u susret nekim 
dušama, dajući im ono što nije najbolje, jer drugo ne 
traže, ili ne znadu hodati nego samo tim putem. Pa 

ako koji put postignu koju duhovnu ili osjetnu njež¬ 
nost i ugodnost, to se dogodi stoga što Bog znade da 
nisu sposobni za tvrđu i jaču hranu, to jest za muke 
križa njegovog božanskog Sina, a ipak hoće da prema 
toj hrani pružaju ruke više negoli prema ikojoj drugoj 
stvari. 

4. — Uza sve to, mislim da je želja za nadnaravnim 
objavama mnogo gora od želje za drugim duhovnim uži¬ 
cima u osjetima; jer ne vidim da bi duša koja ih traži 
bila bez grijeha, barem lakoga, koliko god bila nada¬ 
hnuta najboljim nakanama i učvršćena u savršenstvu; a 
onaj koji je potiče na tu drskost ili koji na nju pristaje, 
griješi jednako jer nema nikakve potrebe utjecati se 
sličnim pomagalima: tu je naravni razum, tu je zakon i 
evanđeoska nauka, i tu duša može naći više nego dosta, 
te nema teškoće ni potrebe koja se ne bi mogla prihva¬ 
titi ili joj se ne bi moglo doskočiti ovim sredstvima koja 
su posve po volji Božjoj i za dušu korisna. Pače, moramo 
se toliko pomagati razumom i evanđeoskom naukom da 
bi premda bi nam se (htjeli mi ili ne htjeli) kazivale 
kakve nadnaravne stvari, trebalo da priznamo samo ono 
što se slaže s razumom i evanđeoskom naukom. Ovo bi 
pak trebalo da priznamo ne stoga što je objavljeno, nego 
stoga Što se slaže s razumom, a i onda bi trebalo svra¬ 
ćati pažnju i ispitivati stvari kao da i ne bismo bili imali 
posebne objave o njima: jer često đavao kazuje mnoge 
istinite stvari koje se lako mogu dogoditi i dobro se 
slažu s razumom, zato da zavede. 

5. — Stoga nam u svim našim potrebama, mukama 
i teškoćama ne preostaje bolje ni sigurnije sredstvo od 
molitve i pouzdanja da će Bog previdjeti naravnim sred¬ 
stvima koja su njemu po volji. Ovaj nam savjet daje 
Sveto pismo, gdje čitamo kako je kralj Jozafat, kad je 
bio veoma žalostan i u tjeskobi, jer je bio pritisnut od 
mnoštva neprijatelja, u molitvi pred Bogom rekao: Mi 
ne znamo Sto da radimo, nego su nam oči uprte u te.‘ 
Kao da kaže: kad pomanjkaju sredstva i razum nedo- 

staje da previdi potrebama, ostaje nam samo da upre- 
mo oči k tebi, da ti providiš kako se tebi bolje svidi. 

6. — A da Bog — uza sve to što neki put udovolja¬ 
va — negoduje, jasno je iz onoga što smo rekli; no bit 
će dobro da to potvrdimo nekim navodima iz Svetoga 
pisma. 

a) Pripovijeda se u prvoj knjizi o Samuelu kako je 
Saul želio da mu prorok Samuel, koji već bijaše mrtav, 
govori, i ovaj mu se prorok ukaza, a uza sve je to Bog 
bio uvrijeđen, jer je odmah Samuel oštro prekorio Sa- 
ula za to što je učinio, riječima: Zašto si pomutio moj 
mir dozivajući me gore* 

b) K tomu još znamo, kada je Bog udovoljio sino¬ 
vima Izraelovim i dao im mesa što su tražili, ipak je 
ostao rasrđen na njih: jer im je odmah za kaznu poslao 
oganj s neba, kako se čita u Petoknjižju: Meso još bijaše 
u njihovim zubima, još ga nisu ni proivakali, kadli 
planu Jahvin gnjev protiv naroda.* 

c) U knjizi Brojeva također Čitamo kako se Bog nije 
ustegao da se ne rasrdi na proroka Bilcama što je ovaj 
htio poći Midjancima pozvan od njihova kralja Balaka, 
premda mu je Gospodin, udovoljavajući njegovoj želji i 
traženju, dopustio da pođe. Pa kad je Bileam bio na 
putu, ukaza mu se anđeo koji mu je prijetio mačem da 
ga smakne, te mu reče: Kriv je tvoj put i meni je pro¬ 
tivan - 1 


7. — Na ovaj i na druge slične načine Bog udovo¬ 
ljava, ali s velikim negodovanjem, željama ljudi. 0 
tome imamo mnoga svjedočanstva u Svetom pismu, ali 
ih ne treba iznositi u tako jasnoj stvari. Dodajem samo 
da je vrlo pogibeljno, više negoli bih to ja znao izraziti, 
htjeti s Bogom saobraćati na nadnaravan način, te da ne 
može ne pogriješiti i često ostati veoma smeten, koji bi 
tom načinu bio osjećajno privržen: a svaki koji ga je 


> 1 San 21,15. 

* Br 72& Ps 77J&3I. 

• Br 2232, prm* Vulgati: P tn rer s* est via tua et m&i cootnria. 

visoko cijenio, razumjet će me iz iskustva. Jer, osim 
što se je teško očuvati od opasnosti da pogriješimo i da 
se prevarimo u nagovorima koji su od samoga Boga, 
pridolazi često i to da neki dolaze od strane đavla, koji 
se redovito ponaša s dušom onako kako se s njome po¬ 
naša Bog, predočujući joj stvari veoma slične onima 
koje Bog saopćava, sa svrhom da se ubaci kao vuk u 
stado, u janjećoj koži, tako da ne bude lako zapažen. 
Zaista, on često predočuje stvari istinite i koje se slažu 
s razumom i koje se obistinjuju, te je stoga duša lako 
povučena u zabludu, misleći da onaj koji govori tako 
lijepe istine, te pogađa budućnost takvom točnošću, 
može biti samo Bog, a ne zna da je onomu koji ima 
jasno svjetlo naravnoga razuma veoma lako raspoznati 
u njihovim uzrocima mnoge stvari koje su bile ili će biti. 
te tako predvidjeti i budućnost. A đavao ima svjetlo ra¬ 
zuma tako živo da može vrlo lako uočiti kakav je učinak 
od kakva uzroka, iako svaki put neće pogoditi, jer svi 
uzroci ovise o volji Božjoj. 

8. — Uzmimo koji primjer. Đavao zna da su zemlja, 
zrak i znak, u kojima se sunce nalazi, 1 raspoređeni na 
taj način i pripravljeni do toga stupnja, da će se u da- 
Dom času elementi nužno izobličiti te će se živa bića 
zaraziti kugom, a u isto vrijeme pozna gdje će se to do¬ 
goditi u većoj, a gdje u manjoj mjeri; i tako je kuga 
poznata u svome uzroku. Kakvo je, dakle, čudo ako đa¬ 
vao otkrije to nekoj duši te joj kaže: od sada do godine 
dana harat će kuga, i da tako zaista bude? Ipak je to 
đavolsko proroštvo. Na isti način može spoznati i una¬ 
prijed reći o potresu, videći da se njedra zemlje napu- 
njuju parama: a to bez sumnje ne prelazi granice neke 
jednostavne naravne spoznaje za koju je dosta imati 
duh slobodan od duševnih strasti, kako kaže Boecije: 
Ako hoćeš jasnim pogledom gledati istinu, tjeraj radost 
i strah, izbjegavaj nadu i nek nema ialosti .* 


> » Zn ak« je zviježđe životinjskog pojasa zodijaka, koji se je a 
astrologiji smatrao veoma utjecajan za događaje na zemlji. 

* Boerijev tekst glasi: Tu quoque si vis lumine daro č em ere verum 
tramite reeto carpere cal lem. gaudia pclle. pelle timorem spemoue fuga to, 
nec dolor adsit. ML 63,656-7. 

9. — Nadalje se mogu predvidjeti u njihovim uzro¬ 
cima nadnaravni događaji o Providnosti Božjoj, koja 
najpravednije i najsigurnije intervenira u onom što za¬ 
htijevaju dobri ili loši čini sinova ljudskih. Naravnim 
se načinom može spoznati da će ta i ta osoba, grad ili 
stvar doći u takvu potrebu ili do toga da će Gospodin, 
prema svojoj pravdi i providnosti intervenirali onako 
kako zaslužuju ti uzroci, nagradom ili kaznom, ili kako 
već uzrok traži. I tada tkogod može reći: U to će vri¬ 
jeme Bog dati ovo ili učiniti ono, ili dogodit će se bez 
sumnje to i to. Ovo što kažemo rekla je Judita Holo- 
femu. Da ga zavede, uvjeri ga da sinovi Izraelovi mo¬ 
raju biti poraženi. U tu svrhu najprije je opisala grije¬ 
he koje čine, te odmah zaključujući reče: Jer to čine, 
bit će ti predani na uništenje.* To znači spoznati kaznu 
u njezinom uzroku, jer je to isto što i r«ii: sigurno je 
da tako veliki grijesi zaslužuju da Bog, koji je najpra¬ 
vedniji, pošalje takvu kaznu: kako božanska Mudrost 
kaže: 

Svatko se kajnjava onim čime sagriješi .« 

10. — Đavao može spoznati buduće stvari u uzro¬ 
cima ne samo na naravan način, nego i iz iskustva koja 
je stekao videći Boga gdje radi slično u nekim okolno¬ 
stima, pa stoga može proreći neki događaj i pogoditi. 
Tako je sveti Tobija spoznao u uzroku kaznu koja je 
prijetila Ninivi, pa je upozorio svoga sina i rekao: I tako, 
sine, otiđi iz Ninive, jer će sve biti što je nagoviještao 
prorok Jorta. Časno me pokopaj i uza me pokopaj majku 
svoju. Poslije toga ne ostani više ni jednoga dana u 
Ninivi. Jer vidim da je nepravda njezina stigla do 
svršetka.* Kako Tobija tako je i đavao mogao to pred¬ 
vidjeti ne samo po grijesima onoga grada, nego i po 
iskustvu: vidjeli su da su grijesi Ninive onakvi kakvi 
su izazvali božansku srdžbu da potopi zemlju vodom po¬ 
topa, da pusti oganj da padne s neba na grad Sodomu; 


i JuA 11,15. 

• Muđr 11,16. 

1 Tob 14,4-9. zadnja rečenica dodana je prema Vulgati: Viđen enim 
quia iniquitas eius finem fedt. 

premda je vjerojatno da je Tobija to znao također po 
božanskom duhu. 

11. — K tomu, đavao može prosuditi i predvidjeti 
da, na primjer, Petar ne može živjeti više od toliko go¬ 
dina, i mnoge slične stvari i na razne načine, zamršene 
i zapletene, što ne treba nabrajati; a običava navesti 
na laži od kojih se duše mogu osloboditi samo tako da 
izbjegavaju sve nadnaravne objave i viđenja. Stoga Bog 
vrlo negoduje kad ih netko prihvaća, jer vidi u tom 
veliku drskost što se izlaže opasnosti, znatiželjnost i 
izraslinu oholosti, te korijen i uzrok slavičnosti te omalo¬ 
važavanje Božjih stvari i počelo mnogih zala u koja su 
mnogi upali. Takvi toliko srde Boga, da ih on navlaš 
pušta da se varaju, da lutaju i da izgube svjetlost duha 
te da se udalje od redovitih staza života, da otvore ulaz 
vlastitoj taštini i hirovitosti, prema riječima Izaije: 

U njih je ulio Jahve 
duh vrtoglavo 

A to bi značilo, jasno rečeno, duh da se sve shvati nao¬ 
pako. Treba reći da Izaija sve ovo govori upravo o 
našem predmetu, jer govori o onima koji su htjeli znati 
buduće stvari na nadnaravan način. I tako veli da im 
je Gospodin ulio duh naopakog shvaćanja, ne što bi on 
htio ili stvarno ulio duh zablude, nego što su oni htjeli 
ono što na ljudski način nije moguće postići. Stoga, 
rasrđen time. Bog ih je pustio da lutaju, ne dajući im 
razumnog svjetla u onim stvarima u koje on nije htio 
da se miješaju. Međutim, navedeno mjesto veli da je 
Bog ulio taj duh, ali na način lišavanja i dopuštanja. Na 
taj je način Bog uzrok toga zla, uzrok koji lišava, a sa¬ 
stoji se u tom da ne daje svojega svjetla ni milosti lju¬ 
dima, pa iz toga slijedi da su nužno zavedeni u zabludu. 

12. — Na isti način dopušta đavlu da zaslijepi i 
prevari mnoge, jer to zaslužuju njihovi grijesi i njihova 
drskost. I đavao dobro uspijeva, jer mu oni vjeruju i 


■ Iz 19 , 1 « 

drže ga dobrim duhom, tako da koliko god radili da ih 
uvjerite protivno, neće da se razuvjere, jer su već po 
božanskom dopuštenju napojeni duhom naopakog shva¬ 
ćanja. Tako čitamo da se je dogodilo prorocima kralja 
Ahaba, za koje je Gospodin dopustio da zavlada njima 
duh laži, dajući u tu svrhu ovlaštenje đavlu riječima: 
Ti ćeš ga zavesti i uspjet ćeš: idi i učini tako. 1 I zaista 
je toliko bio moćan nad prorocima i nad kraljem da ih 
zavede te nisu vjerovali proroku Malahiji koji im je 
proricao istinu različitu od onoga što lažni proroci bi¬ 
jahu navijestili; a to se je dogodilo, jer ih je Bog pustio 
da oslijepe, jer su s osjećajem privrženosti htjeli da se 
stvari događaju i da im Bog odgovara kako oni žele: a to 
je onda najsigurnije sredstvo da ih Bog prepusti njiho¬ 
voj sljepoći i ludosti. 

13. — Upravo je to htio reći Ezekijel u ime Božje 
kad je govorio protiv onoga koji se usuđuje istraživati s 
Božjim posredovanjem, s nezdravom i odurnom znatiže¬ 
ljom i taštinom vlastitoga duha, i kaže: Kad takav dođe 
proroku da preko njega od mene trali savjeta, njemu ću 
ja, Jahve, sam odgovoriti ; okrenut ću se protiv njega... 
Ako li se prorok dade zavesti i progovori, bilo bi kao da 
sam ja, Jahve, zaveo toga proroka .* To se ima razumjeti 
u tom smislu da mu Bog prestane pomagati svojom mi- 
lošću, te takav onda izađe lažac. I one riječi: ja ću mu 
sam odgovoriti rasrđen, znače isto, to jest da Bog odvra¬ 
ća svoje lice od toga čovjeka, odalečuje svoju milost, 
tako da čovjek nužno pada u zabludu, jer ga Bog na¬ 
pušta. Tada nastupa đavao da odgovara prema ukusu i 
željama toga čovjeka, a ovaj od svoje strane, slušajući 
odgovore i saopćenja vlastitoga duha, ostaje u samoza¬ 
dovoljstvu uvijek zapleten u mrežu đavolske zasjede. 

Može se činiti da smo se malo udaljili od predmeta 
označenog u naslovu ovoga poglavlja, gdje je rečeno da 
se dokazuje kako, premda Bog odgovara, ipak se koji 
put tuži. No, ako se dobro pripazi, sve ovo što smo rekli 


11 Kt nx 
> El 14.7-9. 


12 Uspon na goni Karme! 

dokazuje našu tvrdnju, jer dokazuje da se Bogu ne 
sviđa što se od njega traže viđenja, kad dopušta da se 
ljudi U nj ima varaju na toliko nafina. 


POGLAVLJE 22. 


RJEŠAVA SE SUMNJA KAKO SADA, U NOVOM ZA¬ 
VJETU MILOSTI, NIJE DOPUŠTENO PITATI BOGA 
NADNARAVNIM PUTEM KAO STO JE BILO DOPUŠ¬ 
TENO U STAROM ZAVJETU. — DOKAZUJE SE JED¬ 
NIM NAVODOM IZ SVETOG PAVLA. 


1. — Sa svih nam strana dolaze sumnje da ih rje¬ 
šavamo i. stoga, ne možemo poći dalje onako brzo 
kako smo namjeravali: ali, jer sumnje postavljamo mi 
sami, moramo ih i riješiti, da istina nauke bude jasna, 
potpuna i da uzdrži svu svoju snagu. Od takvih sumnja 
ima korist da, premda nam nešto otežavaju hod, služe 
sve većem produbljivanju i razjašnjenju našeg predme¬ 
ta, kako se nadam da bi mogla učiniti i ova sumnja. 

2. — U pređašnjem smo poglavlju rekli kako nije 
Božja volja da duše traže posebna viđenja, nagovore i 
slično na nadnaravan način. S druge smo strane, u istom 
poglavlju, iz navoda Svetoga pisma vidjeli i iznijeli da 
je u Starom zavjetu takav postupak bio dopušten, ptiće 
neki put naređen od samoga Boga koji je više puta uko¬ 
rio onoga što se ne bi bio utekao tom načinu. I zaista 
vidimo kod Izaije da je Bog ukorio sinove Izrael ove što 
namjeravaju ići u Egipat a da njega ne pitaju za savjet, 
i kaže: 

Zaputile se u Egipat 
ne pitajući mojih ustat 


Niste prije pitali moja usta što vam treba činiti. Tako¬ 
đer čitamo kod Jošue kako je Duh Sveti Izraelcima, na- 


> 1 * 30 . 2 . 

kon što su ih Gibconci prevarili, otkrio prevaru ovim ri¬ 
ječima: I povjerovaše im ljudi po putnim torbama; ne 
pitajući Jahvu Sto će im reći. 1 1 drugdje u Svetom pi¬ 
smu vidimo da se je Mojsije uvijek savjetovao s Bogom, 
i kralj David i svi Izraelski kraljevi činili su isto u svo¬ 
jim ratovima i potrebama, a isto tako i stari svećenici 
i proroci; i Gospodin se je udostojavao odgovarati, i go¬ 
vorio im je bez srdžbe, i stvari su se odvijale dobro, pače 
bi pogriješili kad tako ne bi učinili. Ako je, dakle, to 
istina, zašto sada u Novom zakonu, u zakonu milosti, 
nije više dopušteno što je prije bilo dopušteno? 

3. — Na ovaj prigovor odgovaram, da je poglaviti 
razlog, 1 radi kojega je u Starom zavjetu bilo dopušteno 
Bogu postavljati pitanja i zašto je bilo nužno da proroci 
i svećenici ištu od Boga viđenja i objave, bio taj Što u 
ono vrijeme još nije bila vjera tako utvrđena ni evan¬ 
đeoski zakon uspostavljen, pa je bilo potrebno da se kod 
Boga raspitaju i da im on govori čas riječima, čas viđe¬ 
njima i objavama, sad slikama i poredbama, sad opet 
mnogim načinom sporazumijevanja. I što im je odgo¬ 
varao, kazivao i otkrivao, sve to bijahu otajstva naše 
svete vjere, ili svakako stvarnosti u vidu i odnosu prema 
vjeri. Budući da stvari vjere ne dolaze od čovjeka, nego 
su objavljene iz usta samog Boga, bilo je potrebno da 
ljudi pitaju savjeta kod Božjih proročišta; pa su stoga 
od njega bivali ukoreni kad se u teškim slučajevima nisu 
utjecali k njemu da im on odgovori te uputi njihove 
stvari i događaje prema vjeri o kojoj nisu znali, jer još 
nije bila osnovana. Ali sada pošto je vjera u Krista utvr¬ 
đena i evanđeoski zakon u ovoj eri milosti proglašen, 
nije potrebno da ga onako pitamo i nema razloga zašto 
bi nam kao nekad govorio. Dajući nam, naime, kao što 
i dade, svojega Sina, koji je njegova jedna i jedina 
Riječ — jer drugog nema — sve nam je zajedno i uje- 
danput rekao i objavio tom jedinom Riječi, i nema toga 
što bi nam još morao reći. 


> 1! 94 «. 

1 Ii teksta koji slijedi, br. 3—5, uzeto je u ćasoslovu drugo ćitanje 
u Ponedjeljak druge nedjelje Dofalća. 

4. — I tu je istinski temelj onom pravu kojim sveti 
Pavao nastoji Hebrejima dokazati da odustanu od neg¬ 
dašnjeg Moj sijeva starozakonskog načina ophodnje i 
saobraćaja s Bogom te uprave oči Kristu jedinomu, kad 
veli: Mnogo puta i na mnogo načina Bog nekoć govoraše 
očima u prorocima; na kraju, u ove dane, progovori 
nama u Sinu .» Ovim riječima Apostol uči da je Bog po 
toj Riječi svojoj rekao tako mnogo i toliko toga da nema 
više što bi se još moglo poželjeti, jer što je ranije u 
dijelovima govorio po prorocima, to nam je već sveko¬ 
liko rekao u njemu, dajući nam ga svega, to jest. Sina 
svoga. 


5. — I stoga onaj koji bi sada htio Boga nešto 
ispitivati ili iskati od njega koje viđenje ili objavu, za¬ 
pravo bi Bogu nanosio uvredu, jer ne bi svojih očiju 
usmjerio posve na Krista tražeći izvan njega još kakvu 
stvar ili novost. A Bog bi mu mogao ovako odgovoriti: 
Ako sam ti već rekao sve u svojoj Riječi, a to je moj 
Sin, i sad više nemam druge stvari da ti mogu objasniti, 
upri svoje oči samo na njega; jer sam ti u njemu rekao 
i objavio sve, i naći ćeš u njemu još i više od onoga što 
tražiš i želiš. Ti tražiš od mene samo jedan dio objave ili 
viđenja, dok gledajući u njega imat ćeš u potpunosti, 
jer je on sve moje govorenje, sve moje viđenje i sva 
moja objava, koju sam vam već rekao, očitovao i otkrio, 
kad sam vam ga dao za brata, prijatelja i učitelja, kao 
cijenu i kao nagradu. Od onoga dana kad sam na brdu 
Tabor rekao nad njim sa svojim Duhom: Ovo je Sin 
moj ljubljeni, u njemu mi sva milina; njega slušajte ;* od 
tada, velim, podigoh ruku od svakog onog načina podu- 
ke i odgovaranja i postavih je na njega. Slušajte, dakle, 
njega samoga, jer već nemam druge vjere da objavlju¬ 
jem, ni da očitujem drugih stvari. Ako sam prije govo¬ 
rio, to sam činio obećavajući Krista; ako su me pak 
štogod ispitivali, ta su se pitanja odnosila na traženje i 
nadanje u Krista, u kojemu su imali naći sva dobra, 
kako nam to sada pokazuje sve naučavan je evanđelista i 


■ Htbr 1.1-2. 

■ Mi 17,3. 

apostola. Ali kad bi me sada tko tražio na stari način 
i htio da mu što govorim i objavljujem, tražio bi od 
mene na neki način Krista po drugi put i neki predmet 
vjere veći od onoga što je već dan u njemu; nanio bi ne 
malu uvredu mome ljubljenome Sinu, jer bi ne samo 
pokazao manjkavost u vjeri, nego bi na neki način tra¬ 
žio od njega da se ponovno utjelovi i da još jednom pro¬ 
vede život i pretrpi smrt kao prije. Kod mene neće naći 
što traži i želi u pogledu objava i viđenja: pogledaj 
dobro, u Kristu ćeš naći već učinjeno i dano sve to, i 
još mnogo više. 

6. — Ako hoćeš da ti ja kažem još koju riječ ohra- 
brenja, gledaj moga Sina kako je poslušan, mučen visi 
meni za ljubav, i vidjet ćeš kako će ti slatkim riječima 
odgovoriti. Ako želiš da ti objasnim skrivene i otajne 
stvari, upri oči u njega i otkrit ćeš najskrovitija otaj¬ 
stva, mudrost i čudesa Božja, koja su sva u njemu po¬ 
hranjena, kako se izražava moj Apostol: U njemu su sva 
bogatstva mudrosti i spoznaje skrivena ;* a ta bogatstva 
mudrosti bit će mnogo uzvišenija, draža i korisnija od 
onoga što bi ti htio znati. Zato se isti Apostol hvali da 
neće da znade ništa drugo osim Krista i to raspetoga.' 
A kad bi me, konačno, pitao druga božanska ili tjelesna 
viđenja i objave, promatraj također mog Jedinorođenca 
koji je postao čovjekom, i naći ćeš više nego što misliš, 
jer sveti Pavao o njemu također kaže: U njemu tjelesno 
prebiva sva punina boianstva.* 

7. — Ne treba, dakle, više pitati Boga na onaj način, 
niti je više potrebno da on govori, jer kad je završio da 
nam objavi svu vjeru u Kristu, nema druge vjere da je 
objavljuje, niti će je ikada više biti. Htjeti sada primati 
drugo na nadnaravan način, značilo bi kao da ukazujemo 
na manjkavost u Bogu kao da nije dovoljno sve što je 
dao u svome Sinu, jer, premda takva želja pretpostavlja 
vjeru, ipak je to znatiželja koja se rađa iz malovjernosti. 
Ne možeš, dakle, očekivati po nadnaravnim sredstvima 
novu nauku ili Što drugo, jer u času kad je Krist, izdišući 


* Kt*2X 

1 I Kor 2,2. 

• *ot 2.9. 

na križu, rekao: Dovršeno je* svršeno je sa svim starim 
načinima u saobraćaju s Bogom skupa sa svim obredi¬ 
ma Staroga zavjeta. I tako se moramo u svemu dati 
voditi naukom Krista čovjeka i njegove Crkve i ljud¬ 
skih vidljivih službenika i tim putem doskočiti svojem 
neznanju i duhovnim slabostima, jer ćemo na tom putu 
svi naći obilan lijek: pa ono što nas skreće s ovoga puta 
nije samo znatiželja, nego je to i opasna drskost. Ne 
smije se vjerovati nijedna stvar po nadnaravnom putu 
osim onoga što je učio Krist-čovjek i njegovi službe¬ 
nici — i oni ljudi — tako da sveti Pavao kaže: Kad bi 
vam i anđeo navješćivao drugo evanđelje mimo onoga 
koje vam mi navijestišmo, neka je proklet .» 

8. — Dakle je nepokolebiva istina da se uvijek mo¬ 
ramo držati nauke koju je naučavao Krist, i sve drugo 
nije ništa, niti se smije vjerovati ako se ne slaže s njo¬ 
me. Uzalud radi onaj koji hoće da saobraća s Bogom po 
načinu koji je bio u uporabi u Starom zavjetu, tim više 
što ni u onim vremenima nije bilo dopušteno bilo komu 
pitati Boga, niti je ovaj odgovarao svima, nego samo 
svećenicima i prorocima, iz čijih je usta narod mogao 
naučiti zakon i nauku; pa stoga, ako je tko htio znati 
koju stvar od Boga tražio ju je po svećeniku i proroku, 
nikad sam za sebe. Ako je David sam od sebe katkada 
tražio savjeta u Gospodina, činio je to kao prorok, a 
ipak to nije činio bez svećeničkog odijela, kao što je bilo 
kad je rekao svećeniku Abjataru: Donesi mi ovamo 
oplećak ;* što je bio jedan od glavnih dijelova ornata, 
pa je, obučen u to, pitao Gospodina; ali se je redovito 
savjetovao s Bogom preko Natana i drugih proroka; 
svaki se je morao osigurati preko usta svećenika i pro¬ 
roka, a ne po svome mišljenju, dok od Boga dolazi ono 
što mu je posebno objavljeno. 

9. — U Starom zavjetu, dakle, ono što je Bog go¬ 
vorio nije imalo snage vjerodostojnosti, ako nije bilo 
potvrđeno riječju svećenika i proroka. Jer Bog toliko 


> lv 19,30. 

> Gal M 

i 1 Sam 30,7. 


182 




AKTIVNA NOC DUHA 


voli da čovjek bude upravljan preko drugih ljudi i da 
bude upućivan od naravnog razuma, te apsolutno traži 
da stvari koje nam saopćuje nadnaravnim načinom ot¬ 
krijemo, te da im ne podajemo unutarnji pristanak niti 
da o njima stvaramo čvrsto ni sigurno uvjerenje prije 
negoli prođu kroz kanal ljudskih usta nekog čovjeka. 
Zato svaki put kad štogod objavi kojoj duši. Bog joj u 
isto vrijeme ulijeva neku sklonost da to otkrije nekom 
po dužnosti; i dok se to ne obistini ne običava joj dati 
puno zadovoljstvo, kakvo ne može čovjek uzeti od dru¬ 
goga čovjeka sličnoga sebi. Tako u knjizi o Sucima či¬ 
tamo da se je dogodilo Gideonu. Premda mu Gospodin 
više puta bijaše obećao da će pobijediti Midjance. ipak 
je uvijek ostao u sumnji i malodušnosti, jer ga je Go¬ 
spodin ostavio u toj mlitavosti dokle god iz ljudskih 
usta nije dobio potvrdu o istinitosti Božjih obećanja. 
Zaista se dogodi da mu Bog, videći da je obeshrabren, 
napokon reče: Ustani, siđi u tabor, slušaj što govore, 
ohrabrit ćeš se i napast ćeš na tabor.* Tako i bi. Pošavši 
onamo, čuo je jednog Midjanca gdje svome drugu pripo¬ 
vijeda da je sanjao kako je Gideon pobijedio; i tada, 
pun srčanosti i veselja, poče da se sprema na bitku. U 
ovom se događaju dobro vidi kako Bog nije htio da Gi¬ 
deon bude siguran samo nadnaravnim putem, nego da 
bude utvrđen naravnim načinom. 

10. — Mnogo istaknutije je ono što se čita o Moj- 
siju u ovoj stvari. Kad mu je Bog zapovjedio s mnogo 
razloga, potvrđujući ih mnogim znakovima, štapom koji 
se pretvorio u zmiju i gubavom rukom, da pođe oslobo¬ 
diti sinove Izraelove, on je ostao sve dotle mlitav i nesi¬ 
guran te se — koliko se god Bog zato srdio — nikad ne 
bi bio odlučio na taj pothvat, da ga Gospodin nije ohra¬ 
brio ovim riječima: Aron, brat tvoj, Levijevac, znam da 
je vrlo rječit. Evo ti baš izlazi u susret. Kad te vidi, ob- 
radovat će ti se u srcu. Ti govori njemu i u njegova usta 
stavljaj moje riječi; a ja ću biti s tobom i s njime dok 
budete govorili * 


> Sud 73-11. 
« Iđ 4.14-15. 


183 




USPON NA GORU KARMEL 


1L — ćuvši to, Mojsije se ohrabri u nadi da će, 
uz pomoć, naći u bratu i savjet; jer je svojstvo ponizne 
duše da se ne usuđuje saobraćati s Bogom sama, niti 
biti mirna bez ljudskog vođe i oslona: i upravo to želi 
Gospodin; jer kad se nekoliko njih međusobno ujedini 
u istini, i on im se priključi svojom prisutnošću da 
razjasni i potvrdi istinu u njima, kako je rekao da će 
učiniti s Mojsijom i Aronom, kad se ujedine, da će biti 
u ustima jednoga i drugoga. Zato je Krist u Evanđelju 
rekao: Ta, gdje su dvojica ili trojica sabrana u moje ime, 
tu sam i ja među njima, 1 objašnjavajući i jačajući u nji¬ 
hovim srcima božansku istinu. Treba istaknuti da ne 
kaže: gdje bude jedan sam, tu ću biti i ja; nego: gdje se 
nalaze barem dva, da nam naznači kako on neće da net¬ 
ko sam sebi prosuđuje božanske stvari koje prima, niti 
da se osigura i utvrdi u njima bez savjeta i zakona Crk¬ 
ve i njezinih službenika; jer Bog se ne pojavljuje svojom 
prisutnošću kad je netko sam, ne čini mu istinu jasni¬ 
jom, ne utiskuje mu je u srce, i on će ostati slab i hla¬ 
dan prema njoj. 

12. — Ovamo spada što kaže Propovjednik: Teško 
jednomu! Ako padne, nema nikoga da ga podigne. Pa 
ako se i spava u dvoje, toplije je; a kako će se samac 
zagrijati? I ako tko udari na jednoga, dvojica će mu se 
oprijeti .* Jao samcu, jer ako padne nema ga tko podići. 
Ako dvoje spava skupa, griju se međusobno toplinom 
Boga koji je među njima; a jednome samome kako neće 
biti hladno u Božjim stvarima? A ako jaki udari na jed¬ 
noga, to jest đavao koji je jači nad onima koji hoće da 
rade sami u Božjim stvarima, dvojica, to jest učenik i 
učitelj, skupno će mu se oprijeti, jer se ujedinjuju u Go¬ 
spodinu da upoznaju istinu i djeluju po njoj. Bez ovog 
ujedinjenja, onaj koji je sam, redovito se osjeća mlak 
i slab u istini, mada je čuje od Boga. Tako sveti Pavao, 
nakon što je mnogo vremena propovijedio Evanđelje 
koje je, kako on kaže, čuo ne od čovjeka nego od samo¬ 
ga Boga, nije mogao a da ne pođe razgovarati o tome sa 


• Ml ujo. 

1 Prop 4,10-12. 

svetim Petrom i s ostalim apostolima: Da ne bi — kako 
sam reče — trčao uzalud Nije se smatrao sigurnim dok 
ga nije čovjek postavio u sigurnost. Kako, dakle, o Apo¬ 
stole naroda, da te onaj koji ti je otkrio Evanđelje nije 
istovremeno učvrstio da budeš siguran od zabluda u 
propovijedanju evanđeoske nauke? 

13. — Ovdje nam je dano da jasno razumijemo ka¬ 
ko ne smijemo biti sigurni u stvarima koje Bog objavlju¬ 
je, bez potpore savjeta drugih. Uistinu, i u slučaju da je 
osoba potpuno sigurna o nekoj objavi, kao što je to bio 
sveti Pavao za svoje Evanđelje (jer ga je već bio počeo 
propovijedati), uza sve to čovjek može pogriješiti obzi¬ 
rom na sadržaj vjere ili obzirom na nešto što se na nju 
odnosi, jer Bog, govoreći jednu stvar, ne govori o dru¬ 
goj. Mnogo puta kazuje stvar, ali ne na način da je os¬ 
tvaruje; pače redovito sve ono što se može izvesti ljud¬ 
skom marljivošću i umjećem, to on ne radi i ne kazuje, 
ma koliko dugo i povjerljivo govorio s dušom. Sveti Pa¬ 
vao je to dobro znao, jer, kako smo rekli, premda je bio 
siguran da mu je Evanđelje objavljeno od Boga, htio je 
čuti mišljenje ostalih apostola. U potvrdu ovoga što go¬ 
vorimo rado iznosimo jedan drugi primjer iz knjige Iz¬ 
laska, gdje se čita da je Bog vrlo povjerljivo razgovarao 
s Mojsijem; ali uza sve to, nije mu nikad dao tako spa¬ 
sonosnog savjeta, kako mu je, naprotiv, dao njegov tast 
Jetro, to jest da izabere druge suce, koji će mu pomaga¬ 
ti, da ne mora stajati i suditi, čekajući narod od jutra do 
mraka da ih poučava i da rješava sporove. 1 Bog je odo¬ 
brio taj savjet, a ipak mu ga nikad nije sam napomenuo, 
jer je to bila stvar do koje su mogli doći ljudski razum 
i savjesti. I stoga, sve stvari te vrsti, pa i obzirom na 
viđenja i čuvenja. Bog ne običava otkriti, jer hoće da se 
u njima ravnamo, koliko je to moguće, ljudskim razu¬ 
mom, osim onih što spadaju na vjeru, koje nadilaze ljud¬ 
sko rasuđivanje i razum, premda se razumu ne protive. 


' Gtt ix 
1 U 11 , 21 - 2 . 

14. — Međutim, kad bi netko bio siguran da Bog 
i sveci s njime razgovaraju s mnogo povjerljivosti, neka 
ne misli da bi mu oni morali reći i upozoriti ga na za¬ 
blude i pomanjkanja što ih čini u bilo kojoj stvari, kad 
ih on može doznati drugim putem. Ne smijemo se sma¬ 
trati sigurnim, jer čitamo u Djelima apostolskim kako 
je sveti Petar, premda je bio poglavar Crkve i neposred¬ 
no od Boga bio poučen, ipak pogriješio u stanovitom 
ponašanju prema poganima, a Bog je šutio tako da mu 
je prigovorio sveti Pavao, kako se to vidi iz ovih riječi: 
Ali kad vidjeh da ne hode ravno, po istini Evanđelja, 
rekoh Kefi pred svima: Ako ti, Židov, poganski iiviš, a 
ne Udovski, kako moieS siliti pogane da se poiidove?* 
A Bog sam nije upozoravao Petra na tu nepravilnost, 
uostalom ne veliku, jer se to pretvaranje moglo spoz¬ 
nati putem razuma. 

15. — Tako će Bog na Sudnji dan kazniti neke za¬ 
blude i grijehe u mnogim dušama, kojima je ipak priuš¬ 
tio na zemlji česta saopćenja .obilje svjetla i kreposti; 
jer su se u preostalom životu, kad su vrlo dobro znale 
što im treba činiti, zapustile, odveć se pouzdavajući u 
onaj postupak kojim su se ponašale s Bogom. Tada će 
se ispuniti što kaže Krist, naš Gospodin, u Evanđelju, 
da će se čuditi i reći: Gospodine, Gospodine, nismo li mi 
u tvoje ime prorokovali, u tvoje ime đavle izgonili, u 
tvoje ime mnoga čudesa činili? Ali Gospodin kaže da 
će im odgovoriti: Tada ću im kazati: Nikad vas nisam 
poznavao. Nosite se od mene, vi bezakonici /* Jedan od 
takvih je bio prorok Bileam, i mnogi slični, koji, prem¬ 
da im je Bog govorio i dijelio milosti, ipak bijahu greš- 
nici. No Gospodin će pokarati i najdraže prijatelje, ko¬ 
jima se je ovdje saopćivao u velikom povjerenju, te će 
im predbaciti u lice grijehe i nemarnosti koje su počinili 
i na koje nije trebalo da ih on upozorava, jer su bili do¬ 
voljno upozoreni posredstvom zakona i naravnog razu¬ 
ma što im ga je dao. 


i Gat 2,14. 

> Ut 7,22-23. 

16. — Zaključujući ovaj predmet možemo, dakle, 
iz ovoga što je rečeno izvesti da bilo koju stvar, koju 
duša prima na nadnaravan način, mora u potpunosti 
saopćiti svome duhovnom učitelju sa svom jednostav¬ 
nošću, jasnoćom i istinom. Moglo bi se koji put činiti da 
nema razloga o tom polagati račun, ni gubiti vrijeme, te 
da bi duša ne dajući važnost nikakvoj stvari i ne cije¬ 
neći niti želeći išta (kako smo govorili) ostala u sigur¬ 
nosti, osobito ako se radi o viđenjima i objavama ili o 
drugim nadnaravnim saopćenjima koja su ili jasna ili 
nije važno da Ii su jasna ili ne. Ali, koliko god se duši 
čini da nema dovoljnog razloga da sve očituje, veoma je 
potrebno da sve reče. I to iz triju razloga. Prvo. jer Bog 
saopćuje mnoge stvari čiji čudesni učinci snage, svjetlos¬ 
ti i sigurnosti nisu od njega potvrđeni u nutrini duše, 
dokle god ona ne govori s onim kojega je on postavio 
duhovnim sucem, ili mu je dao vlast da veže i razriješi, 
da odobri ili odbaci. A da je to istina, osim što smo 
to dokazali gore navedenim tekstovima, poznato nam 
je iz svakodnevnog iskustva, jer vidimo da ponizne du¬ 
še, obdarene ovim nebeskim darovima, kad ih otkriju 
komu treba, doživljavaju zadovoljstvo i sigurnost svo¬ 
je vrsti i uživaju novo svjetlo i novu snagu, da tako 
kažem, ne hvataju korijena u njihovu srcu i da im ne 
pripadaju sve dok ih ne otkriju, a u tom času čini im 
se kao da ih istinski primaju kao posve nove. 

17. — Drugi razlog jest, što duša redovito treba da 
bude poučena o stvarima koje se dešavaju, zato da bu¬ 
de upućena na put lišenosti i duhovnog siromaštva, to 
jest o tamnoj noći. Ako nema te pouke, događa se da, 
koliko god duša ne željela tih stvari, ipak će, a da to i 
ne opazi, postati na duhovnom putu neodgojena i ne¬ 
spretna, te će se malo pomalo navikavati na put osjeta, 
koji u duhovnim stvarima imaju svoj udio. 

18. — Treći je razlog što duša treba da bude poniz¬ 
no podložena i umrtvcna putem kušnja, i stoga treba 
da sve kušnje očituje, pa i onda ako im ne da važnosti 
i ako ih smatra kao da su ništa; jer ima duša koje su 
vrlo osjetljive te im je neugodno da povjeravaju sta- 

novite stvari, smatrajući da su nevažne te se boje da 
neće biti dobro primljene od onih kojima se povjere: 
a to je znak malene poniznosti; ali je upravo zato po¬ 
trebno pokoriti se i reći ih. Ima i drugih koje se veoma 
stide reći svoje kušnje, jer hoće da drugi misle da žive 
životom svetaca, ili iz drugih motiva; ali upravo zato 
što nema razloga da ih kazuju i što ne drže do njih, tre¬ 
ba da se svladaju i da ih očituju zato da postanu 
ponizni, dostupni, blagi i pripravni da kažu sve sa sve 
većom lakoćom u buduće. 

19. — No ovdje je mjesto da se dade jedno upo 
zorenje od nemale važnosti. Gore smo, istina, mnogo 
naglasili kako treba odbacivati nadnaravna saopćenja 
te da se o ovom predmetu ispovjednici ne smiju zadr¬ 
žavati u dugom raspravljanju sa svojim pokornicima. 
No time podnipošto ne mislimo reći da bi duhovni oci 
morah pokazati takvo negodovanje i prezir prema tim 
stvarima, da bi sc duše poništile te da se ne bi usudile 
očitovati ih: zatvoriti im usta značilo bi veliku nezgod- 
nost. Konačno su te milosti sredstvo kojim se Bog slu¬ 
ži da vodi te duše; ako su, dakle, sredstvo i način, ne¬ 
ma razloga da ga se strašimo ili sablažnjujemo nad 
njim. Neka, dakle, ispovjednici nastoje biti veoma blagi 
i ljubezni s dušama ohrabrujući ih na otvorenost da se 
slobodno izražavaju, pače — ako je potrebno — neka 
im i zapovijedaju, jer je katkad potrebno utjecati se 
i tom sredstvu ,da se prevlada odbojnost što je neki 
osjećaju da govore o stanovitim stvarima. Neka ih vo¬ 
de putem vjere i neka ih pouče kako će na blagi način 
osloboditi osjete i duh da mogu napredovati. Neka im 
dadu razumjeti da djelo ili čin volje u ljubavi vrijedi 
pred Bogom više od svih viđenja i objava što bi ih mo¬ 
gli dobiti s neba; jer viđenja ni objave nisu ni zasluga 
ni krivnja; te da su mnoge duše, premda nemaju tih 
milosti, u savršenstvu neusporedivo naprednije od onih 
koji ih imaju mnogo. 

POGLAVLJE 23. 


POČINJE SE RASPRAVLJATI O UTISCIMA RA¬ 
ZUMA KOJI SU POSVE DUHOVNI. KAZUJE SE U 
CEM SE SASTOJE. 

1. — Koliko god izložena nauka o utiscima razuma 
koji se utiskuju putem osjeta bila ponešto kratka u 
razmjeru s onim što bi sve trebalo reći, nisam htio 
više odugovlačiti, jer mi se čini da sam i odviše opši¬ 
ran s obzirom na to da sam nakanio da očistim razum 
i od duhovnih utisaka i da ga uputim u Noć vjere. I 
tako počinjemo raspravljati o četirim vrstama razum¬ 
skih utisaka, a to su: duhovna viđenja, objave, čuve- 
nja i osjećaji. Zovemo ih čisto duhovnim, jer se ne sa- 
općuju razumu putem tjelesnih osjeta, kao tjelesni i za- 
mišljajni utisci, nego se pružaju razumu nadnaravnim 
putem na jasan i određen način, i pasivno, to jest ta¬ 
ko da se duša od svoje strane ne trudi nijednim dje¬ 
lom ni činom, barem ne aktivnim. 

2. — Govoreći općenito, sve se ove četiri vrsti uti¬ 
saka mogu zvati viđenjima duše, jer to da duša razu¬ 
mije kažemo da duša vidi. A ukoliko su svi ovi utisci 
nešto spoznatljivo za razum, kaže se da su za razum 
vidljivi, pa se oni pojmovi koji se od tih utisaka stva¬ 
raju u razumu mogu zvati razumskim viđenjima. Pa 
budući da su svi predmeti osjeta, ili sve ono što se mo¬ 
že vidjeti, čuti, mirisati, okusiti i opipati, predmet ra¬ 
zuma ukoliko spadaju pod pojam istinitog ili neistini¬ 
tog, slijedi da, kao što ono što je tjelesnim očima vid¬ 
ljivo tvori očima tjelesno viđenje, tako i sve ono što je 
duhovnim očima, to jest razumu, shvatljivo tvori ra¬ 
zumu razumsko viđenje; jer, kako rekosmo, razumje¬ 
ti znači vidjeti. Stoga ove četiri vrsti utisaka, općenito, 
jednom riječju možemo zvati viđenjima: što se ne mo¬ 
že učiniti s obzirom na ostala osjetila, jer jedno osje¬ 
tilo kao takvo ne može biti sposobno za predmet drugog 
osjetila. 

3. — Ali, pošto se ovi utisci ukazuju duši na način 
osjeta, možemo ih razlikovati posebnim vlastitim ime¬ 
nima. Stoga zovemo viđenjem u užem smislu ono što 
razum prima na način vida (jer može duhovno vidjeti 
stvari koje oči vide tjelesno); zatim zovemo objavlje¬ 
njem ono što razum prima kao utiske i spoznaje novih 
stvari (kao što se naziva objavljenjem ono što uho 
nije nikad čulo); ono što se prima slušanjem dolazi 
pod nazivom čuvenja; i konačno utisci koji se primaju 
na način ostalih osjetila, kao što je spoznaja miomirisa, 
okusa i duhovnog užitka, što ih duša može iskusiti na 
nadnaravan način, zora se duhovnim osjetima. Od svega 
toga razum stiče duhovna viđenja a da ni najmanje nc 
zamjećuje slike ni oblike naravne predodžbcne moći 
ili mašte, nego se sve spomenute stvari neposredno 
saopćuju duši na nadnaravan način. 

4. — Sada, dakle, moramo rasteretiti razum tako¬ 
đer od duhovnih utisaka (kao što smo to učinili sa tje¬ 
lesnim i zamišljajnim) te usmjeriti ga i uputiti preko 
duhovne noći vjere prema božanskom i bitnom sje¬ 
dinjenju s Bogom; zato da ne ostane opterećen, da 
ne postane neprikladan i nespretan i da mu ne bude 
spriječen hod u pustinji i u lišenosti od svih stvari, 
kakvu pustinjsku lišcnost zahtijeva spomenuto ujedi¬ 
njenje. Istina je da su utisci, o kojima sada govorimo, 
mnogo plemenitiji, mnogo plodonosniji i mnogo sigurni¬ 
ji nego tjelesni i zamišljajni utisci, (jer su unutamiji, 
posve duhovni i takvi da se đavao ne može tako lako u 
njih umiješati, pošto se oni podavaju duši na čist i 
profinjen način, bez ikakvog rada, barem aktivnog, 
mašte), a ipak, ne samo da se razum može naći sme¬ 
ten na tom putu, nego može biti mnogo više prevaren 
zbog pomanjkanja opreza. 

5. — Sa spomenutih pet vrsti utisaka mogli bis¬ 
mo na neki način završiti, dajući za njih isti savjet što 
smo ga ponavljali obzirom na druge utiske, to jest da ih 
ne tražimo i ne želimo. Uza sve to, bilo zato da bolje 
objasnimo kako ostvariti taj savjet, bilo zato da uhva¬ 
timo zgodnu priliku reći neke posebne stvari o svakoj 

pojedinoj vrsti tih utisaka, govorit ćemo o njima za¬ 
sebno, počevši od prve, to jest od duhovnih ili razum¬ 
skih viđenja. 


POGLAVLJE 24. 


RASPRAVLJA SE O DVJEMA VRSTAMA NADNA- 

RAVNIH DUHOVNIH VIĐENJA 

1. — Govoreći sada o čisto duhovnim viđenjima, 
bez posredstva i bez djelovanja ikakvog tjelesnog os¬ 
jeta, velim da pod razum spadaju dvije vrsti viđenja: 
jedna su viđenja tjelesnih bitnosti, a druga su viđenja 
zasebnih i bestjelesnih bića. Prva se odnose na sve 
materijalne stvari koje postoje na nebu i na zemlji i 
duša ih može vidjeti, također dok je u tijelu, posred¬ 
stvom stanovite nadnaravne svjetlosti koja dolazi od 
Boga, te u njoj može vidjeti stvari neba i zemlje u nji¬ 
hovoj nenazoćnosti; kako čitamo da se je dogodilo 
svetom Ivanu, koji u Otkrivenju opisuje ljepote nebes¬ 
kog Jeruzalema, što ga je vidio na nebu; 1 ili kako či¬ 
tamo o svetom Benediktu, koji je u jednom duhovnom 
viđenju vidio sav svijet;* a to je viđenje, kaže sveti 
Toma u svojim Quodlibet- ima, bilo u onom svjetlu koje 
dolazi odozgo. 

2. — Ali druga viđenja bestjelesnih bića, to jest 
anđela i duša, ne mogu se vidjeti niti tim svjetlom koje 
dolazi odozgo, nego nekim drugim svjetlom koje se zo¬ 
ve svjetlo slave; i zato ova viđenja netjelesnih bića ni¬ 
su svojstvena ovom životu niti se mogu vidjeti u smrt¬ 
nom tijelu; jer kad bi ih Bog htio dati onakva kakva 
su u sebi, odmah bi se duša odijelila od ovog krhkog 
tijela. Zbog toga je Bog, kad ga je Mojsije molio da ga 
vidi u njegovoj biti, ovako odgovorio: Ne mole Čovjek 
mene vidjeti i na životu ostati .» Stoga su se sinovi Izra- 

elovi na samu pomisao da imaju vidjeti Boga, ili još vi- 
še, da su vidjeli njega ili kojega anđela, bojali da će 
umrijeti I zaista se čita u knjizi Izlaska da su od ve¬ 
likog straha govoriti Mojsiji: Neka nam Bog ne govori, 
da ne pomremo .* I u knjizi Sudaca pripovijeda se da 
je Manoah, Samsonov otac, pretpostavljajući da je vidio 
anđela pod oblikom čovjeka čudesne ljepote koji je go¬ 
vorio s njime i s njegovom ženom, rekao njoj: Zacijelo 
ćemo umrijeti, jer smo vidjeli Boga* 

3. — Viđenja netjelesnih bića nisu svojstvena ovom 
životu i događaju se samo veoma rijetko i kao mimo- 
gred: u ovim iznimnim slučajevima Bog daje dopušte¬ 
nje slabašnom ustrojstvu smrtne naravi i spasava ga 
izvlačeći duh i nadoknađujući naravnu službu duše s 
obzirom na tijelo. Tako sveti Pavao navodi da je vidio 
nebeska bića u trećem nebu, i dodaje: Ne znam da li 
s tijelom, ne znam da li bez tijela. To Bog zna* Prem¬ 
da je bio siguran da je bio uznesen i da ih je vidio, 
što se tiče toga da se znade da li se je to dogodilo dok 
mu je duša stajala u tijelu ili je bila izvan tijela, to niti 
on sam ne zna, nego to zna samo Bog. U tim se riječi¬ 
ma jasno opaža da je on prešao granice naravnog ži¬ 
vota na način kako je Bog htio. Još više, kad je Bog 
Mojsiji obećao da će mu razotkriti — kako se misli — 
svoju bit, čitamo da mu je Gospodin rekao da će ga 
postaviti u pukotinu jedne stijene, te ga je zaštitio po¬ 
krivajući ga svojom desnicom, zato da ne bi umro kad 
slava Božja bude prolazila. Taj prolaz pokazuje da se 
je Bog očitovao samo mimogred, zaštićujući svojom 
desnicom njegov naravni život*. Ali ova tako bitna vi¬ 
đenja, kao što su viđenja svetog Pavla, Mojsije i našeg 
Oca Ilije (kad je ovaj pokrio lice na šapat blagog Bož¬ 
jeg lahora 1 ), premda su kao mimogred, dešavaju se vr¬ 
lo rijetko, čak i skoro nikada, i to vrlo rijetkima; jer 

to Bog čini onima koji su jaki u duhu Crkve i božanskog 
Zakona, kao što su bile spomenute osobe. 

4. — No, premda se viđenja duhovnih bića u ovom 
životu ne mogu razumom primiti na jasan i očit način, 
ipak se ona mogu u biti duše osjetiti, posredstvom pre- 
ugodnih dodira i ujedinjenja, što spada na duhovne 
osjećaje, o kojima moramo s Božjom pomoću govoriti 
dalje, jer je naše pisanje upravo usmjereno prema nji¬ 
ma, to jest prema božanskom ujedinjenju s Božjim Bi¬ 
ćem. To će se vidjeti kad budemo govorili o mističkoj 
spoznaji, koja je nejasna i tamna; a to moramo objasni¬ 
ti. Tu ćemo reći kako se, putem te ljubavne tamne spo¬ 
znaje, Bog ujedinjuje s dušom na uzvišenom i božan¬ 
skom stupnju, jer ta spoznaja, koja nije drugo nego 
vjera, na neki način služi u ovom životu za ujedinjenje 
s Bogom, kao što svjetlo slave u drugom životu služi 
kao sredstvo za jasno gledanje Boga. 

5. — Prelazeći sada na to da govorimo o viđenji¬ 
ma tjelesnih bitnosti koja se na duhovan način primaju 
u dušu, velim da su slična tjelesnim viđenjima; jer, 
kao što oči vide materijalne stvari posredstvom nadna¬ 
ravnog svjetla, koje dolazi odozgo, vidi razumom na 
unutarnji način ove iste tjelesne stvari, a i druge kako 
se Bogu svidi; osim što je razlika u načinu na koji se 
dolazi do spoznaje; jer se duhovne i razumske bitnosti 
spoznavaju na mnogo jasniji i istančaniji način negoli 
tjelesne. Kad Bog hoće da duši dade ovu milost, pruži 
joj ono nadnaravno svjetlo, što smo ga spomenuli, u 
kome najvećom lakoćom i jasnoćom vidi stvari koje 
Bog hoće, bilo nebeske bilo zemaljske, a da njihova 
odsutnost ili prisutnost nije važna niti stavlja zapreke. 
To se katkada događa kao da bi se otvorila neka pre- 
sjajna vrata kroz koja bi se vidjela svjetlost poput si¬ 
jevanja koje u mrkloj noći iznenada osvijetli predme¬ 
te te čini da ih vidimo jasno i razlučcno, te nas odmah 
ostavlja ponovno u tami, koliko god njihovi oblici i sli¬ 
ke ostaju utisnute u mašti. U duši se to događa mnogo 
savršenije, jer joj te duhom viđene stvari u onoj svjet¬ 
losti ostaju utisnute na taj način da ih svaki put kad 

obrati pažnju može ponovno u sebi vidjeti kao prije; 
upravo poput zrcala u kojem se vide slike predmeta 
svaki put kad svratimo pogled. A treba napomenuti da 
se oblici viđenih stvari nikad posve ne brišu iz duše. 
premda vremenom pomalo blijede. 

6. — Učinci što ih ova viđenja proizvode u duši je¬ 
su učinci mira, svjetlosti, slavlja i veselja, ugodnosti, 
vedrine i ljubavi, poniznosti i naklonosti ili uzdignuća 
duha k Bogu, neki put više neki put manje, neki put 
je neki učinak jači, drugi put drugi, već prema raspo¬ 
loženju kojim se prima i kako Bog hoće. 

7. — I đavao može proizvesti ova viđenja u duši 
posredstvom kakvog naravnog svjetla, u kojem duhov¬ 
nom sugestijom osvjetljuje stvari, bilo prisutne bilo 
odsutne. Stoga u onom mjestu svetog Mateja gdje kaže 
da je đavao Kristu: Pokazao kraljevstva ovoga svijeta 
i njihovu raskoš, 1 neki naučitelji kažu da je to učinio 
po duhovnoj sugestiji; jer nije bilo moguće učiniti da 
tjelesnim očima vidi sva kraljevstva svijeta niti njihovu 
raskoš. Ali između viđenja uzrokovanih od đavla i onih 
od Boga postoji velika razlika, jer su učinci što ih pr¬ 
va proizvode posve različiti od učinaka drugih: pače, 
loša viđenja proizvode suhoću duha obzirom na saob¬ 
raćaj s Bogom, precjenjivanje sebe, sklonost da se ta¬ 
kva viđenja primaju i cijene, a nikad slatkoću poniz¬ 
nosti ni ljubavi prema Bogu. Oblici, pak, kod njih ne 
ostaju utisnuti u dušu onom ugodnom jasnoćom do¬ 
brih viđenja; ne traju, pače se odmah brišu u duši. 
osim da duša mnogo do njih drži, jer tada ta velika 
cijena čini da ih se duša prirodno sjeća .ali je to sje¬ 
ćanje vrlo suhoparno te ne donosi onaj učinak ljubavi 
i poniznosti Što ih proizvode dobra viđenja kad ih se 
spomenemo. 

8. — Duhovna viđenja, ukoliko predočuju stvorove 
s kojima Bog nema nikakve bitne primjerenosti ni su¬ 
kladnosti, ne mogu služiti kao bliže sredstvo za ujedi¬ 
njenje s Bogom. Duša, dakle, treba da se vlada u njima 

odričući ih se, kao u svim drugim viđenjima o kojima 
smo gore raspravljali, zato da napreduje u bližem sred¬ 
stvu, a to je vjera. Stoga duša ne smije skupljati obilje 
viđenja; jer bi ostala prenatrpana takvim slikama, ob¬ 
licima, likovima osoba, što bi zauzimali njenu nutrinu, 
te ne bi išla prema Bogu u odricanju svih stvari. Može 
se dogoditi da se takve slike neprestano predočuju, ali 
ako im duša neće da dade velike važnosti, neće joj biti 
od veće smetnje. Istina je da spomen na njih uzbuđuje 
dušu na svojevrsnu ljubav Božju i na motrenje, ali 
čista vjera, lišena svih stvari, pobuđuje je i uspaljuje 
mnogo više, a da duša ni ne zna odakle dolazi tako bla¬ 
gotvoran učinak. Dogodit će se, dakle, da ćc duša biti 
raspaljena najčistijim tjeskobama ljubavi prema Bogu, 
a da sama ne zna odakle proizlaze i na čemu se teme¬ 
lje. I kao što je uzrok toj činjenici samo vjera koja se 
je više izlila u dušu i potjerala dublje korijenje posred¬ 
stvom ispražnjenosti, tame i lišenosti svih stvari, ili 
siromaštva duhom — što možemo reći da je isto —, 
tako se isto ukorjenjuje i više ulijeva u dušu ljubav 
Božja. Odatle dolazi da koliko se više duša nastoji 
potamniti i poništiti s obzirom na sve vanjske i unutar¬ 
nje stvari, toliko joj se više ulijeva vjere, ljubavi i na¬ 
de, jer ove tri bogoslovne kreposti idu istim kora¬ 
kom. 


9. — No ovu ljubav koji put ne shvaća ni ne osje¬ 
ća osoba koja je ima, jer joj nije sjedište u nježnosti 
osjeta, nego u snazi duha koja je jača i smionija, a koji 
put se više izlijeva i u osjete te se pokazuje nježna i 
slatka. Da se. dakle, dođe do ove ljubavi, do radosti i 
užitka što ih ova viđenja proizvode, prikladno je da 
duša bude jaka i umrtvena, lišena i u tami od njih. 
Duša tu ljubav mora temeljiti na onom što ne vidi niti 
osjeća, i na onomu što ne može vidjeti niti osjetiti u 
ovom životu ,to jest na Bogu koji je neshvatljiv i viši 
od svih stvari. Potrebno je, dakle, da se uputimo k nje¬ 
mu posredstvom odricanja svega. U protivnom slučaju, 
koliko god duša bila pažljiva, ponizna i jaka da je đa¬ 
vao ne bi mogao prevariti u viđenjima niti učiniti da 
padne, kako to biva, u preuzetnost, ipak će joj smetati 

da ne napreduje, ukoliko joj postavlja zapreku za liše- 
nost i siromaštvo duha i za ispražnjenost posredstvom 
vjere, što se sve zahtijeva za ujedinjenje s Bogom. A 
pošto ovim viđenjima dobro pristaje nauka koju smo 
iznijeli u dvadeset i prvom i dvadeset i drugom po¬ 
glavlju o nadnaravnim sjedinim viđenjima i utiscima, 
nećemo ovdje trošiti vremena da je opširno ponovno 
iznosimo. 


POGLAVLJE 25. 


RASPRAVLJA SE 0 OBJAVUENJIMA. — KAZUJE 
SE STO SU I KAKO SE RAZUMIJU. 

1. — Po redu, kojega se držimo, sada treba govo¬ 
riti o drugom načinu duhovnih udsaka, što smo ih gore 
nazvali objavljenjima, koji spadaju na duh proroštva. 
Na prvom mjestu kažemo da objavljenje nije drugo do 
li otkrivanje koje sakrite istine, ili očitovanje kakve 
tajne ili otajstva: kao što bi, na primjer, bilo kad bi 
Bog razumu objasnio istinu o nekoj stvari ili mu ot¬ 
krio nešto što on Čini ili misli činiti. 

2. — Prema tome možemo reći da ima dvije vrsti 
objavljivanja: jedna otkrivaju razumu istine, te ih po¬ 
sebno zovemo razumskim spoznajama ili samo spoz¬ 
najama; a druga su očitovanja tajni, te ova više negoli 
prva zovemo u užem smislu objavljenjima. Prva se u 
strogom smislu riječi ne bi ni mogla zvati objavljenji¬ 
ma, jer se sastoje u činjenici što Bog čini da duša ra¬ 
zumije gole istine o vremenitim i duhovnim stvarima, 
pokazujući joj ih na jasan i očit način: ipak sam htio 
ovdje govoriti o njima pod imenom objavljenja, bilo 
zato što imaju s ovima veliku srodnost, bilo zato da ne 
umnožavam imena radi razlikovanja. 

3. — I tako ćemo razlučiti objavljenja u dvije 
vrste: jedna ćemo zvati razumskim spoznajama; a dru- 

ga očitovanjima tajni i sakrivenih Božjih o taj stava. O 
jednoj i dragoj vrsti govorit ćemo u dva slijedeća po¬ 
glavlja. što je moguće kraće, počevši od razumskih spo¬ 
znaja. 


POGLAVLJE 2 6. 


RASPRAVLJA SE O SHVAĆANJU ČISTIH ISTINA 
U RAZUMU I KAŽE SE DA SE ONO ZBIVA NA DVA 
NAČINA TE KAKO SE DUŠA KOD TOGA MORA VLA¬ 
DATI. 

1. — Da bih govorio točno i jasno o shvaćanju čis¬ 
tih istina, bilo bi potrebno da mi Bog prihvati raku i 
pomiče pero; jer znaj, dragi čitatelju, da nije moguće 
izraziti što su one u sebi za dušu. Ali, budući da o tom 
ovdje ne raspravljam prvenstveno, nego samo da pou¬ 
čim dušu i da je uputim na put božanskog ujedinjenja, 
neka mi bude dopušteno da govorim kratko, koliko je, 
naime, dosta za spomenutu svrhu. 

2. — Ova vrst viđenja ili, bolje rečeno, spoznaja 
čistih istina mnogo se razlikuje od onoga o čemu smo 
govorili u dvadeset četvrtom poglavlju. Ova se viđenja 
ne sastoje u tom da se razumom vide tjelesne stvari, 
nego u tom da razumom vidimo Božje istine ili istine 
o stvarima koje jesu ili su bile ili će biti, što je u skla¬ 
du s proročkim duhom, kako ćemo možda rastumačiti 
dalje. 

3. — Treba istaknuti da se ove spoznaje dijele u 
dvije vrste: jedne se odnose na Stvoritelja, a druge na 
stvorenja; pa premda su jedne i drage veoma ugodne 
duhu, ipak je radost, što je proizvode one koje imaju 
za svoj predmet Boga, neusporediva i neizreciva, jer 
su to spoznaje i uživanja samoga Boga, kojemu, kako 
kaže David, nema sličnoga: 

Ravna ti nema'. 


1 Ps 39 *. 

Budući da se te spoznaje odnose izravno na Boga, to su 
najuzvišcnijc spoznaje nekog njegovog svojstva: sad 
svemogućnosti, sad jakosti, sad dobrote, blagosti, itd, 
i svaki put kad nastupe ostaju duboko utisnute u duši. 
A posto nisu drugo nego čisto motrenje, duša jasno vi¬ 
di da nema načina da nešto od toga izrazi, osim kakvim 
općenitim izrazima u koje provali u obilju uživanja i 
kušanog dobra; ali ne stoga što bi mogla izraziti ono 
što je kušala i osjetila. 

4. — Znamo da David, kad je doživio nešto slično, 
nije to znao izraziti do ovim običnim i jednostavnim 
riječima: 

Neokaljan strah Jahvin — ostaje svagda; 
istiniti sudovi Jahvini — svi jednako pravedni, 

dragocjeniji od zlata — zlata čistoga, 
sladi od meda — meda samotoka .* 

Sudovi Božji, to jest kreposti i svojstva Božja, istiniti 
su, pravedni sami u sebi, poželjniji od zlata i dragog 
kamenja te slađi od meda i medenog saća. Tako čitamo 
da se ie Mojsije, kad je imao najuzvišeniju spoznaju 
Boga, kad je Gospodin prošao pred njim, odmah ba¬ 
cio na tle, te od onoga što je vidio nije znao drugo iz¬ 
raziti nego ove obične i jednostavne riječi: Jahve. Jah¬ 
ve, Bog milosrdan i milostiv, spor na srdibu, bogat 
ljubavlju i vjernošću, iskazuje milost tisućama...* 
Odatle se vidi da Mojsije, kad nije mogao izraziti ono 
što je spoznao u Bogu u samo jednoj spoznaji, hoće da 
to izrazi u bujici svih ovih riječi. Ali, koliko god riječi 
duša kaže o ovim spoznajama, dobro vidi da nije rekla 
ništa od onoga što je osjetila, te da ne postoje priklad¬ 
ni izrazi da bi se o tom mogao steći pravi pojam. Pače, 
sveti Pavao, kad je imao tu visoku spoznaju Boga, nije 
se skrbio za drugo nego da reče kako čovjeku nije do¬ 
pušteno o tome govoriti.* 


• Ps 18.10-11. 
> Izl 34.6-7. 

1 2 Kor 12 . 4 . 

5. — Ove božanske spoznaje o Gospodinu nikad 
ne sadrže pojedinačnih stvari, ukoliko se bave Najvi¬ 
šim Počelom, pa se stoga ne mogu izraziti u pojedino¬ 
stima, osim u slučaju da je duši dano da u božanskoj 
spoznaji upozna također istinu nižu od Boga, pa je na 
neki način može izraziti; ali onu spoznaju nikada ni na 
ikakav način. Samo duša koja dospije do ujedinjenja 
s Bogom, može uživati ove visoke spoznaje, jer one i 
nisu drugo nego samo ujedinjenje, koje se sastoji 
upravo u tom da ih ima, posredstvom stanovitih do¬ 
dira koji se odvijaju između duše i božanstva. Sam Bog 
se u njima osjeća i uživa, premda ne na onako jasan i 
očit način kao u slavi; no udar spoznaje, koji prodire 
biće duše, tako je ugodan i uzvišen, da se đavao u to 
ne može umiješati niti učiniti što slično, jer nema dru¬ 
ge stvari koja bi mogla uliti sličnu milinu i užitak: te 
spoznaje imaju nešto od božanskog bitka i od vječnog 
života, a đavao ne može oponašati tako visoku stvar. 

6. — Ipak bi đavao, oponašajući, mogao predsta¬ 
viti duši kakav izgled veoma osjetnih veličina, nastoje¬ 
ći je uvjeriti da je to Bog, ali ne može učiniti da joj ti 
utisci ostanu u biti duše, niti može učiniti da se duša 
zaljubi i duboko obnovi, kao što to čine Božje spozna¬ 
je; jer ima nekih božanskih spoznaja i dodira koji to¬ 
liko obogaćuju dušu te je samo jedan dosta da duša 
odjednom napusti nesavršenosti što ih nije nikad u 
cijelom životu uspjela popraviti, a k tomu je ostavljaju 
ispunjenu krepostima i Božjim dobrima. 

7. — Užitak ovih dodira je tako velik i unutrašnji 
da se duša samo jednim od njih smatra nagrađenom za 
sve nevolje koje bi bila ranije podnijela, pa bile i bez¬ 
brojne, i tako se osjeća smionom, jakom i željnom da 
trpi mnoge stvari iz ljubavi prema Bogu, da joj je to 
najveća muka što ne trpi mnogo za njega. 

8. — Duša ne može doći do ovih visokih spoznaja 
posredstvom kakvih usporedbi ili svojih zamišljaja, 
jer su one iznad svega toga, pa je jasno da ih ne stvara 

njezina uvježbanost, nego Bog u njoj. Stoga se katkada 
događa, kad ona najmanje na to misli a još manje to 
traži, da joj Gospodin običava dati ove božanske dodire, 
koji su uzrok da se onda posebno Boga sjeća. Katkada 
se dodir događa iznenada, na sam spomen neke stvari, 
pa i najmanje; a dodiri se tako jako osjećaju da ne 
samo uzdrmaju najunutamije žice duše, nego čine da 
i tijelo uzdrhti. No drugi put nastupaju s mirom i spo- 
kojstvom duše, bez ikakvog drhtaja udova, nego s uz¬ 
višenim osjećajem duhovnog užitka i osvježenja. 

9. — Nerijetko nastupaju kad se govori ili čuje 
koja riječ, ili iz Svetog pisma ili što drugo, ali nije uvi¬ 
jek ista učinkovitost; jer su dodiri često veoma sla¬ 
bašni, ali, koliko god su takvi, više vrijedi samo jedan 
takav dodir i spomen Božji negoli mnoge druge spoz¬ 
naje stvorova i djela Božjih. Budući da se ove spoznaje 
saopćuju duši iznenada i bez njezine volje, slijedi da 
ne stoji do nje hoće li ih imati ili neće; stoga neka se 
glede njih vlada ponizno i predano, jer će Bog učiniti 
svoje djelo kada i kako hoće. 

10. — Ne mislim reći da se duša prema ovim spoz¬ 
najama mora vladati odričući ih se, kao prema drugim 
utiscima, jer, kako maločas prije rekosmo, one sačinja¬ 
vaju dio ujedinjenja prema kojemu težimo i upućuje¬ 
mo dušu, i radi tog cilja smo je učili da se odriče svega 
i da se udalji od svih stvari. A sredstvo, koje može Bo¬ 
ga ganuti da joj dade ove spoznaje, neka joj radije 
bude poniznost i trpljenje njemu za ljubav i odrica¬ 
nje svake nagrade, jer se ove milosti ne daju duši sklo¬ 
noj vlasništvu, nego, kako su od strane Božje daro¬ 
vane iz posebne ljubavi i osjećaja, tako se daju samo 
onima koji Boga ljube bez računa. Na to Sin Božji ci¬ 
lja kod svetog Ivana, kad je rekao: Tko mene ljubi, 
njega će ljubiti moj Otac, i ja ću ljubiti njega i njemu 
se očitovati .* U ovim riječima su uključene i spoznaje 
i dodiri o kojima govorimo i koje Bog očituje duši koja 
ga istinski ljubi. 


> fv 14.21. 

11. — Druga vrst spoznaja ili viđenja ili unutarnjih 
istina mnogo se razlikuje od ove o kojoj smo sad go¬ 
vorili, jer se odnosi na stvari koje su niže od Boga: a 
sastoji se u upoznavanju istina o stvarima u sebi, te u 
upoznavanju istina o ljudskim djelima i događajima. 
Kad se ove istine daju da ih upoznamo, utiskuju se ta¬ 
ko duboko u dušu a da joj ih nitko ne nameće, da 
kad bi joj netko drugi tvrdio protivno, ona mu ne bi 
mogla dati potpuni pristanak, uprkos svih napora da 
pnstane; jer u duhovnoj spoznaji koju prima upoznaje 
na najjasniji način neku drugu stvar u duhu koja mu 
drži prisutnom onu stvar, a to je kao jasno gledanje. 
To spada na duh proroštva i na milost koju sveti Pa- 
vao zove darom razlučivanja duhova.' No, koliko god 
bila duša uvjerena o istinitosti onoga što je duhom ra¬ 
zumjela, i koliko god ne bi mogla a da ne doživljava 
ovaj unutarnji i pasivni osjećaj sigurnosti, ne bi zbog 
toga smjela propustiti da vjeruje riječima i posluša 
naloge svoga duhovnog oca, pa bili i posve protivni 
onomu što ona osjeća, zato da bude vođena u vjeri k 
božanskom ujedinjenju, prema kojemu se ide više 
vjerujući negoli razumijevajući. 

12. — 0 upoznavanju stvari o njima samima i o 
spoznajama ljudskih djelovanja i događaja imamo jasna 
svjedočanstva u Svetom pismu. Zaista, glede posebnih 
spoznaja koje se mogu imati o stvarima. Mudrac kaže: 

On mi je podario istinsku znanost 
o svemu što jest, 
naučio me sustavu svijeta 
i svojstvima prapočela; 
početku, svršetku i sredini vremena, 
izmjeni suncovrata i slijedu godišnjih doba, 
tijeku godina i položaju zvijezda; 
naravi životinja i nagonima divljih zvijeri, 
moći duhova i mislima ljudskim, 
različitosti biljaka i ljekovitosti korijenja. 


' I Kor 12,10 

I poznadoh sve Sto god je tajno i javno, 
jer me naučavale mudrost, 
umjetnica svega* 

Premda je ova spoznaja, koju je Mudrac imao od Bo¬ 
ga. ulivena i općenita, ovim tekstom je dovoljno doka¬ 
zano da ih Bog na poseban način ulijeva nadnaravnim 
putem kada se njemu svidi. Ne tako da daje stalno 
znanje, kako je to dao Salomonu, nego tako da katkada 
razotkrije neke istine o bilo kojim stvarima što ih 
Mudrac spominje. Inače je istina da Bog mnogim du¬ 
šama ulijeva trajno znanje obzirom na neke stvari (ma¬ 
da nikad tako općenito kao Salomonu). koje odgovara¬ 
ju onoj raznolikosti darova što ih nabraja sveti Pavao. 
koji među ostalima navodi: mudrost, znanje, vjera, 
prorokovanje, razlučivanje duhova, različiti jezici, tu¬ 
mačenje jezika. Sve ove spoznaje jesu ulivena stanja, 
što ih Bog daje bez naplate komu hoće, sad na nara¬ 
van način, kao Bileamu i drugim prorocima nezna- 
božačkim i mnogim sibilama kojima je dao duh pro- 
roštva, sad opet nadnaravnim načinom, kao svetim 
prorocima, apostolima i drugim svetima. 


13. — Ali, osim stanja i dragovoljno darovanih mi¬ 
losti, savršene osobe, ili oni koji napreduju prema sa¬ 
vršenosti, vrlo često običavaju imati rasvijetljenja i 
spoznaje o prisutnim ili odsutnim stvarima, a poznaju 
ih duhom koji je već rasvijetljen i pročišćen. Na to se 
može protegnuti onaj tekst Izreka koji kaže: 

Kao što se u vodi odralavaju lica ljudska, 
tako se ljudska srca otkrivaju razboritima 

gdje se pod razboritima razumiju oni koji imaju Mud¬ 
rost svetaca, koju Sveto pismo naziva razborom. Ovi, 
dakle, razboriti duhovi razumiju ponekad druge stvari 
na jasan i očit način, mada ne svaki put kada to hoće, 


1 hr 27.19. — prema Vulgati:-sic corda hominum manifesta sunt 

pruoentibus. 

' Muđr 7.17-21. 

jer je to svojstvo onih koji su stekli naviku; a niti oni 
svaki put na potpuni način, jer sve ovisi o većem ili ma¬ 
njem svjetlu što ga Bog hoće da dade. 

14. — No, treba znati da oni koji imaju duh očiš¬ 
ćen mogu, tko više tko manje, veoma lako raspoznati 
na naravan način što se skriva u srcu i u duhu drugih, 
pa sklonosti, ćud i darovitost, i to sve po vanjskim tra¬ 
govima, pa i najmanjim, po pokretima i drugim znako¬ 
vima. Jer, kao što đavao to može, jer je duh, tako može 
i duhovan čovjek prema svetom Pavlu koji kaže: Du¬ 
hovan čovjek prosuđuje sve. 1 I drugdje kaže: Duh sve 
proniče, i dubine Bolje* Stoga duhovni ljudi, iako ne 
mogu po naravi upoznati misli ni ono što prolazi nu¬ 
trinom drugih, ipak na to mogu zaključiti po nadna¬ 
ravnom rasvijetljenju i po kojem znaku; i premda se u 
spoznaji po znakovima mogu nerijetko prevariti, naj¬ 
više puta pogađaju. Uostalom je bolje ne pouzdavati 
se u spoznaje takve vrste, jer se tu lako uvlači đavao 
vrlo Često i velikom lukavošću, kako ćemo odmah reći, 
pa ih stoga uvijek moraju odbacivati. 

15. — Da pak duhovni ljudi mogu imati spoznaju 
o činjenicama i o ljudskim djelovanjima, premda u od¬ 
sutnosti, imamo jedan dokaz u drugoj knjizi o Kralje¬ 
vima, gdje se čita kako je naš Otac Elizej, kad je nje¬ 
gov sluga Gehazi htio da mu zataji o novcu primlje¬ 
nom od Naamana Sirca, rekao: Nije li duh moj bio s 
tobom kad je netko sišao sa svojih kola te izišao pre¬ 
da te ?* To nam svjedoči da je Elizej vidio činjenicu u 
duhu kao da se je dogodilo u njegovoj prisutnosti. Ima¬ 
mo i jedan drugi dokaz u istoj knjizi, gdje se čita također 
o Elizeju kako je, znajući po božanskom rasvijetljenju 
što je Sirijski kralj raspravljao u tajnosti sa svojim 
velikašima, to onda otkrivao kralju Izraelskom, pa su 
tako svi neprijateljski planovi propali; tako da je Sirij¬ 
ski kralj, videći da su sve njegove tajne razotkrivene, re- 


• I Kor 2.15. 

* I Kor 2,10 
» 2 Kr 5.26. 

kao svojim savjetnicima: Nećete li mi reći tko od naših 
drti s kraljem Izraelovim?' Tada mu odgovori jedan od 
njegovih časnika: Ne, Gospodaru Kralju; Elizej, pro¬ 
rok Izraelov, otkriva Izraelovom kralju riječi koje ka¬ 
zuješ u svojoj spavaonici* 

16. — Ove spoznaje stvari i činjenica, i druge slič¬ 
ne tomu, događaju se duši na pasivan način, a da ona 
ne čini ništa od svoje strane. Vrlo lako se može dogo¬ 
diti da se, misleći na neku osobu, i to vrlo rastreseno, 
odjednom u njenom duhu pojavi živa spoznaja onoga 
što čuje ili čita, mnogo jasnija negoli riječi zvuče; upr- 
kos tomu što osoba ne razumije riječi, jer su latinske 
a ona latinski ne zna, predoči joj se spoznaja, premda 
riječi ne razumije. 

17. — 0 prevarama, što ih đavao može izvesti u 
ovoj vrsti spoznaje i vijesti, bilo bi mnogo da se reče, 
jer su velike zasjede i vrlo dobro skrivene. Putem su¬ 
gestije može đavao predstaviti duši mnoge razumske 
spoznaje i takvom ih čvrstinom utvrditi u pameti, te 
se čini da ne može biti nikako drukčije nego tako; u 
takvom slučaju, ako duša nije ponizna i bojažljiva, bit 
će bez sumnje navedena da vjeruje tisućama laži. I za¬ 
ista neki put đavolska sugestija djeluje veoma uspješ¬ 
no na dušu, osobito ako duša surađuje s mlitavim osje¬ 
tima, jer se u osjete utiskuje spoznaja tako duboko i s 
tolikom silom uvjerenja, da je duši tada potrebno mnogo 
moliti i velikom je silom tjerati od sebe. Đavao, zaista, 
često običava predstaviti jasno, ali lažno, grijehe i zlu 
savjest drugoga, samo zato da ozloglasi pojedine osobe 
i sa željom da otkrivanje takvih stvari pruži prigodu 
za grijeh, pod izlikom svete revnosti, da — tobože — 
navede dušu da grešnika preporuči Bogu. Istina je da 
Gospodin katkada dobrim dušama otkriva potrebe 
bližnjih, da ih preporuče njemu ili da im pomognu; 
kao što čitamo da je Jeremija otkrio malodušnost pro- 


> 2 Kr 6.11 

> 2 Kr 6,12. 

> Jer 45.3. 

roka Baruha, zato da mu ulije hrabrosti.* Ali često 
đavao to isto čini bez trunka istine, samo zato da net¬ 
ko dođe na zao glas, da upadne u grijehe i u nevolje, o 
čemu imamo mnogo iskustva; a također tako veoma us¬ 
pješno utiskuje razne druge vijesti, i čini da im se vje¬ 
ruje. 


18. — Sve ove spoznaje, bilo da su od Boga ili su 
osjetne, vrlo malo mogu poslužiti napretku duše na 
putu k Bogu, ako se ona hoće da na njih oslanja; pače, 
ako se s velikom pomnjom ne brine da ih se otrese, ne 
samo da će je ras tresa ti i ometati, nego će učiniti da će 
upasti u teške štete i zablude; jer se u njima nalaze sve 
one opasnosti i neprilike na koje možemo naići kod 
nadnaravnih utisaka o kojima smo dosad govorili, i 
još mnogo više. Tako neću da o tome ponovno govorim: 
samo hoću da dodam neka se duša skrbi da ih se otrese, 
radije htijući da ide k Bogu pomoću onoga što ne zna; 
neka polaže račun o svakoj stvari svome ispovjedniku 
i duhovnom učitelju i neka se drži uvijek onoga što 
joj on reče. A ovaj neka sa svoje strane ne daje važnos¬ 
ti nekim stvarima i neka učini da se iz njih izađe što 
prije, te neka se ne zadržava na onomu što nije ništa 
važno na njezinom putu prema ujedinjenju, jer o 
ovim stvarima, koje se na pasivan način daju duši, uvi¬ 
jek u njoj ostaje učinak koji je Bog htio, a da ona ne 
treba da polaže truda ni marljivosti. Čini mi se da ne¬ 
ma svrhe napominjati učinke što ih imaju istinite spo¬ 
znaje, a niti učinke lažnih: jer bi to značilo zamarati, 
a ne završavati, jer se ne može sve uključiti u kratku 
i sustavnu pouku. 1 zaista, pošto su ove spoznaje bez¬ 
brojne, tako su bezbrojni i njihovi učinci, pretpostav¬ 
ljajući da dobre spoznaje proizvode dobre učinke koji 
vode dobromu, a loše obratno. Kad kažemo da se jed¬ 
nih i drugih treba odricati, rekli smo sve što je po¬ 
trebno. 

POGLAVLJE 27. 


RASPRAVLJA 0 DRUGOJ VRSTI OBJAVLJENJA. 
TO JEST O OTKRIVANJU TAJNA I SKRIVENIH 
OTAJSTAVA. — KAZUJE SE KAKO TA OBJAVLJE¬ 
NJA MOGU SLUŽITI UJEDINJENJU S BOGOM ILI 
MU BITI ZAPREKOM I KAKO ĐAVAO KOD TOGA 
MOŽE MNOGO VARATI. 

1- — Rekli smo da je druga vrst objavljenja otkri¬ 
vanje tajna i skrivenih otajstava. Dvovrsna su. Prva 
se vrst odnosi na ono što je Bog u sebi. i u njoj je 
uključena objava otajstva Presvetoga Trojstva i Božjeg 
Jedinstva. Druga vrst se odnosi na ono što Bog jest u 
svojim djelima, a u njoj su uključeni ostali članci naše 
svete katoličke vjere i istine koje se mogu izričito iz 
njih izvesti. U te istine spada velik broj proročkih ob¬ 
java božanskih obećanja i prijetnja, i drugih stvari ko¬ 
je su se trebale ili treba da se dogode, a tiču se vjere. 
Nadalje, u ovu drugu vrst možemo uključiti mnoge 
druge posebne stvari koje Bog redovito objavljuje, bi¬ 
lo da se tiču općenito svijeta, bilo posebnih određenih 
kraljevstva, pokrajina, obitelji i osoba. U Svetom pis¬ 
mu, posebno kod svih proroka, imamo u obilju pri¬ 
mjera jedne i druge vrste; ali pošto su stvari jasne i 
bez teškoća, ne upuštam se u to da navodim tekstove. 
Dobro je da samo napomenem da se ove objave ne da¬ 
ju samo posredstvom riječi, jer ih Bog tvori na mnogo 
načina: sada samim riječima, sada samim znakovima, 
likovima i slikama; a katkad znakovima i riječima sku¬ 
pa, kako se može vidjeti kod proroka (posebno u čita¬ 
vom Otkrivenju) gdje, ne samo da se nalaze sve reče¬ 
ne vrsti objava, nego i različiti načini na koje se de¬ 
šavaju. a sada smo ih spomenuli. 

2. — Objavljenja koja se uključuju u drugu vrst 
Bog daje i u naše vrijeme komu hoće. Zaista, katkad 
objavljuje nekim osobama ili koliko im preostaje ži¬ 
vota, ili protivnosti koje će susresti, ili što će se dogo¬ 
diti ovoj ili onoj osobi, ovom ili onom kraljevstvu, itd. 


206 




AKTIVNA NOC DUHA 


I o otajstvima naše vjere Bog otkriva duhu one isti¬ 
ne koje su sadržane u njima, premda se to, pravo, ne 
zove objavljenje nego, radije, objašnjenje onoga što 
je već objavljeno. 

3. — U ovoj vrsti objavljivanja đavao može mnogo 
staviti svoju ruku, jer, kako se redovito daju posred¬ 
stvom riječi, oblika itd., đavao ih može vrlo dobro pa- 
tvoriti, mnogo više negoli kad se zbivaju samo u duhu. 
Međutim, ako bi nam što se tiče naše svete vjere ob¬ 
javio što novo i različito, ne bismo na nikakav način 
smjeli dati svoj pristanak, ni kad bi nam se činilo da 
nam to govori anđeo s neba. Tako zaista govori sveti 
Pavao: Ali kad bismo vam mi, ili kad bi vam anđeo r 
neba navješćivao neko evanđelje mimo ovoga koje vam 
mi navijestismo, neka bude proklet!' 

4. — Budući da više nema novih istina koje se 
imaju objaviti o bitnim istinama naše vjere, izvan 
onih što su već objavljene Crkvi, duša ne samo da ne 
smije priznati novih koje bi joj se objavile o vjeri, nego 
radi mjera opreza ne smije skupljati druge raznoliko¬ 
sti bez reda. Pače, zato da se očuva Čistom u vjeri, kad 
bi joj se saopćile već objavljene stvari, treba da ih 
vjeruje nc stoga što su njoj posebno tada objavljene, 
nego samo stoga jer su dio pologa istina koji je povje¬ 
ren Crkvi. Meka zatvori oči razuma, i neka se osloni sa¬ 
mo na nauku Crkve i na vjeru koja, kako kaže sveti Pa¬ 
vao, dolazi po propovijedanju .* Duša, dakle, neka ne 
vjeruje Iako i neka ne prilagođuje razum stvarima vje¬ 
re koje se objavljuju kao nove, koliko god joj izgle¬ 
dale istinite, ako neće da ostane prevarena; jer đavao, 
zato da zavara i da ubaci laži, najprije primamljuje is¬ 
tinom i vjerojatnim stvarima, tako da ulije neku si¬ 
gurnost, ali odmah zatim zavarava, poput onoga koji 
šije kožu: najprije se udijeva napeta i čvrsta četina, a 
odmah za njom mekani konac koji sigurno ne bi mo¬ 
gao ući da mu četina nije prokrčila put. 


' Cal u. 

> Rim 10.17. 

5. — Treba biti dobro na oprezu u ovoj točki, jer, 
kad bi i bio slučaj da nema nikakve opasnosti od za¬ 
blude, ipak je potrebno da duša ne želi razumjeti jasne 
vjerske istine, zato da uščuva čistu i potpuno zaslugu 
vjere i da po toj noći duha prispije k sjajnoj svjetlosti 
božanskog ujedinjenja. U svakom je novom objavlje¬ 
nju tako važno držati se starih proročanstava zatvore¬ 
nih očiju, da je apostol Petar, i onda kad je vidio na 
neki način slavu Sina Božjega na gori Taboru, ipak u 
svojoj drugoj kanonskoj poslanici napisao ove riječi: 
Tako nam je potvrđena proročka riječ, te dobro činite 
što uza nju prianjate .' Kao da bi rekao: Premda je is¬ 
tinito viđenje slave Krista našega Gospodina na Tabo¬ 
ru, ipak je čvršća i sigurnija* objavljena proročka riječ, 
te dobro činite što uza nju prianjate. 

6. — Ako je iz spomenutih razloga korisno zatvo¬ 
riti oči nad posebnim i novim objavljenjima samih 
vjerskih istina, koliko li će više biti potrebno ne skup¬ 
ljati objavljenja drugih različitih stvari i ne vjerovati 
im? Na ovakve đavao najčešće stavlja svoju ruku, te 
smatram skoro nemogućim da onaj, koji se ne poskr- 
bi da ih se otrese, u mnogima ostane prevaren: tolika je 
sličnost istini i sigurnosti kojom ih đavao zaodijeva. 
Jer on predstavlja zajedno toliko razloga, prikladnosti 
i izgleda istine, zato da se njegovim objavljenjima vje¬ 
ruje, i tolikom ih upornošću i čvrstinom utiskuje u 
osjete i maštu da se duši čini te bez sumnje stvari ne 
mogu stajati drukčije. Duša, dakle, ostaje tako učvrš¬ 
ćena u tom uvjerenju, da je tek duboka i iskrena po¬ 
niznost malo pomalo može izvući i navesti da uzvjeruje 
protivno. Međutim, Čista i jednostavna duša, oprezna 
i ponizna, mora se velikom snagom opirati objavlje¬ 
njima i viđenjima te ih rastjeravati kao najopasnije 
napasti: jer nema nikakve potrebe da ih želi, nego je 
radije potrebno da ih ne želi i da ih se otrese, da pođe 
k ljubavnom ujedinjenju. Ovo je Salamon htio označiti, 
kada je rekao: 


1 2 Par 1,19. 

: ondje, prema Vulgati: ... firmiortm propheticum sermonem 

Sto treba čovjeku tratiti nešto veće od sebe?i 

Kao da bi rekao: Čovjek, da bude savršen, nema po¬ 
trebe da traži nadnaravne stvari nadnaravnim putem, 
jer je to iznad njegovih sposobnosti. 

7. — A pošto je na prigovore, koji bi se mogli po¬ 
staviti na sve ovo što smo rekli, već odgovoreno u dva¬ 
deset prvom i dvadeset trećem poglavlju ove knjige, 
upućujem tamo čitatelja i ne dodajem o objavljenji¬ 
ma ništa drugo. Samo ponavljam da se duša mora raz¬ 
borito čuvati od svih objavljenja da prijeđe čisto i bez 
zablude u noć vjere k božanskom ujedinjenju. 


POGLAVLJE 28. 


RASPRAVLJA SE O UNUTARNJIM NAGOVORIMA 
KOJI SE MOGU ODVIJATI U DUHU NA NADNARA¬ 
VAN NAČIN. — KAZUJE SE KOLIKO IH JE VRSTA. 

1. — Dobro je da čitatelj uvijek drži na pameti 
svrhu koju sam postavio u ovoj knjizi, a ta je da upu¬ 
tim dušu k ujedinjenju s Bogom, posred svih naravnih 
i nadnaravnih utisaka, u čistoći vjere, uklanjajući se 
svakoj zapreci i prijevari. Kad to znamo, svatko će do¬ 
bro razumjeti da, premda o raznim utiscima duše ne 
iznosim gradivo veoma opsežno, niti ga dijelim u to¬ 
like razdiobe kako bi se možda zahtijevalo radi boljeg 
razumijevanja, da nisam, čini se, ni odveć kratak nego 
da dajem dovoljno uputa i poduka da se duša u sva¬ 
kom slučaju, unutarnjem i vanjskom, znade razborito 
ponašati i tako napredovati na poduzetom putu. Eto 
zašto sam zaključio tako brzo s utiscima proročansta¬ 
va, a isto tako s drugim utiscima gore. Da sam htio sve 
izložiti što bi se imalo reći o mnoštvu različitih načina 


1 Prop 6,11 — prema Vulgati 7,1: Quid neccssc est homim majora 
se quaerere? 


]4 Uspon na goru Karme] 

što ih može imati svaka pojedina vrst, mislim da ne 
bih nikad svršio. Stoga se zadovoljavam da rastumačim 
ono što je, po mojem mišljenju, bit nauke i mjere 
opreza što ih treba uzeti kod svake pojedine vrsti: a 
to će vrijediti također za bilo koju drugu sličnu stvar 
koja se duši može desiti. 

2. — Tako ću, dakle, jednako učiniti s trećom 
vrsti utisaka, to jest s nadnaravnim nagovorima koji 
se mogu odvijati u duši duhovnih osoba bez posredstva 
ikakvog tjelesnog osjeta; pa, premda su mnogovrsni, 
vidim da se mogu svesti na ove tri vrsti, to jest: susljed¬ 
ne, formalne i bitne riječi. Susljednim riječima zovem 
one riječi i razlaganja što ih duh u sabranosti običava 
u sebi izgovarati misleći i uoblićujući ih. Formalne su 
riječi one koje duh prima, ne od sebe, nego od neke 
treće osobe kao stanovite odvojene i točno određene 
riječi, katkad u sabranosti, a katkada ne. Bitne riječi 
jesu riječi koje, također, duh formalno čuje, katkad 
u sabranosti, a katkada ne, koje proizvode u biti duše 
ono što znače. O svim ovim riječima govorit ćemo po 
redu napose. 


POGLAVLJE 29. 


RASPRAVLJA O PRVOJ VRSTI GOVORA STO GA 
KOJI PUT DUH OBLIKUJE U SEBI. — KAZUJE SE 
KOJI JE TOME UZROK TE KAKVA SE KORIST ILI 
ŠTETA OD TOGA MOŽE IMATI. 

1. — Susljedne riječi nastaju kad duh, pošto je 
sabran i zaduben u kakvo razmišljanje, prelazi u gra¬ 
divu o kojem misli iz jedne stvari na drugu, oblikujući 
vrlo prikladne riječi i razloge velikom lakoćom i razli¬ 
kovanjem, pa razglaba i otkriva stvari o kojima nije 
nikad znao, tako da mu se čini da to sve ne radi on 
nego da mu to neka druga osoba iznutra sugerira raz¬ 
loge, odgovore i poruke. I zaista, ima mnogo razloga 

misliti tako, jer razglaba sam sa sobom i sebi odgovara 
kao da bi to radila jedna osoba s drugom, a na neki 
način se može reći da i jest tako. Jer, premda djeluje 
ljudski duh, ipak je mnogo puta pomognut Duhom 
Svetim da proizvede i uobliči one istinske pojmove, 
riječi i razloge, i tako govori sam sebi kao da bi bila 
treća osoba. Tada je razum sabran i ujedinjen s isti¬ 
nom o kojoj razmišlja, a i Duh Sveti je ujedinjen s nji¬ 
me u onoj istini, kao što je uvijek u svakoj istini. Oda¬ 
tle slijedi da razum, kad na taj način posredstvom te 
istine saobraća s Duhom Svetim .izvlači susljedno dru¬ 
ge istine srodne s njome, gdje Duh Sveti otvara razu¬ 
mu vrata i ulijeva mu svoje svjetlo kao učitelj. Jer ovo 
je jedan način na koji Duh Sveti poučava. 

2. — Razum, rasvijetljen i poučen od takvog Uči¬ 
telja, jasno razumije i od svojega oblikuje nove pojmove 
od istina koje su mu s druge strane saopćene, tako te 
možemo reći da je glas Jakobov a ruke Ezavove.* Onaj 
koji doživljava takav način nagovora neće se nikad 
uvjeriti da se događa kako sam rekao, nego će misliti 
da su riječi stvarno od neke treće osobe, jer ne zna 
kakvom lakoćom razum od sebe oblikuje riječi o mi¬ 
slima i istinama koje mu saopćuje treća osoba. 

3. — Ali, koliko god bi bilo istina da nema nikakve 
prijevare od strane onog božanskog rasvijetljenja, ipak 
je može da bude, i zbilja je ima, u oblikovanim riječi¬ 
ma i razlozima što ih razum navodi; jer, kako je koji 
put ona svjetlost veoma nježna i duhovna, razum ne 
uspijeva da bude dobro rasvijetljen, pa onda razlozi, 
što ih oblikuje od svoga, mogu da budu ili posve lažni 
ili vjerojatni samo na izgled ili manjkavi. Razum u 
tim slučajevima počinje dobro, prihvaća nit istine, ali 
odmah dodaje svoju vještinu ili bolje nespretnost svog 
niskog načina mišljenja, pa je stoga lako da zbog svoje 
nespretnosti pođe dalje šepajući prema svojoj sposob¬ 
nosti: a sve to na način kao da mu govori ona treća 
osoba. 


' Post 27Z2. 

4. — Poznavao sam jednu takvu osobu koja je, 
pošto je imala ovakve susljedne nagovore, oblikovala 
neke veoma istinske i bitne nagovore o otajstvu pre¬ 
svete Euharistije, ali je imala druge koji su bili veoma 
krivovjemi. Zgražam se videći što se dešava u naše vri¬ 
jeme, a to je da neke prosječne osobe, sa četiri nov¬ 
čića razmišljanja, dosta da budu malo sabrane i da 
imaju spomenute nagovore, pa da odmah sve nazovu 
Božjom riječju, te svuda govore sa svom sigurnošću: 
Bog mi je rekao. Bog mi je odgovorio; dok u najviše 
slučajeva odgovaraju sami sebi, a Bog tu uopće ne ula¬ 
zi. 


5. — Samo želja koju imaju prema nagovorima i 
osjećaj privrženosti prema njima, Što ga goje u svome 
duhu, čine da te osobe daju sebi odgovor i misle da im 
Bog govori: i odatle slijedi da padaju u velika čudaštva, 
ako se u tome mnogo ne obuzdavaju i ako ih njihov 
duhovni vođa ne navodi na odricanje takvih nagovora. 
Od nagovora oni obično izvlače samo beskorisno nakla¬ 
panje i uprljanost duha, a ne poniznost i umrtvenost, 
jer misle da su primili tko zna kakve izvanredne milosti, 
te da im je sam Bog govorio, dok je u stvari bilo malo 
više od ništa, ili ništa i manje od ništa. I zaista ono što 
ne rađa poniznošću, ljubavlju, umrtvenošću, svetom 
jednostavnošću i šutnjom, što može da bude? Velim, 
dakle, da ti nagovori mogu mnogo priječiti put k bo¬ 
žanskom ujedinjenju, jer udaljuju dušu od toga da ci¬ 
jeni dubinu vjere, gdje razum treba da stoji u tami i 
da hoda u tami putem ljubavi u vjeri, a ne putem mno¬ 
gih razlaganja. 

6. — Tkogod će reći: Zašto se razum mora odreći 
ovih istina, kad ga sam Duh Božji u njima rasvjetljuje, 
pa stoga u tom ne može biti ništa zlo? Odgovaram da 
Duh Sveti rasvjetljuje sabran razum, a rasvjetljuje ga 
prema mjeri sabranosti; a pošto razum ne može naći 
veće sabranosti negoli je u vjeri, slijedi da ga Duh Sve¬ 
ti nigdje neće toliko rasvijetliti kao u vjeri. Koliko je 
duša čišća i savršenija u vjeri, toliko više ima ulivene 
ljubavi od Boga; a koliko više ima ljubavi, toliko je 

više Duh Sveti rasvjetljuje te joj daje svoje darove, jer 
je ljubav sredstvo po kojem joj ih daje. Istina je da u 
onom osvijetljenju Bog daje duši nešto svjetla, ali svjet¬ 
lost koja se uživa u vjeri, a da se nikakve stvari ne vide, 
posve je drukčija od one; bilo obzirom na kakvoću, kao 
što se suho zlato razlikuje od najprostije kovine; bilo 
obzirom na količinu, kao što ocean neizmjerno nadi¬ 
lazi jednu kap vode; jer se na prvi način saopćuje duši 
mudrost jedne, dviju ili triju istina, a na drugi način 
saopćuje se božanska mudrost općenito, to jest sam 
Sin Božji, koji se duši daje po vjeri. 

7. — Ako mi, pak, netko kaže da je sve dobro i da 
jedna stvar ne može biti zapreka drugoj, ponovno na¬ 
glašavam da je, zaista, velika zapreka ako duša tomu 
daje važnosti. Zanimati se za ono što je jasno i od ma¬ 
le važnosti dosta je da priječi vezu s dubinama vjere 
u kojima Bog na nadnaravan način i u tajnosti pouča¬ 
va dušu i, a da ona i ne zna kako, obogaćuje je darovi¬ 
ma i krepostima. Ako razum želi izvući koristi od tih 
susljednih saopćenja, ne smije se navlaš baviti njima, 
prema onome što kaže Mudrost duši u Pjesmi nad 
pjesmama: 

Odvrati oči svoje od mene, 
jer me čine da letim,' 

to jest čine da letim od tebe daleko, odveć visoko. Du¬ 
ša treba da, radije, zaposli volju u ljubavi prema Bogu, 
bez ikakvog napora razuma u onome što se saopćuje 
nadnaravnim putem, jer se ta dobra dobivaju malo 
pomalo putem ljubavi, pače će se ovim sredstvom do¬ 
biti u većem obilju negoli inače. Jer ako se u tim stva¬ 
rima, koje se daju na nadnaravan i pasivan način, na¬ 
ravna sposobnost razuma i drugih moći postave aktiv¬ 
no, ne mogu stići tako daleko svojom nespretnošću i 
niskim načinom, jer ih duša nužno mora prilagoditi 
svojem načinu te ih mora preinačiti 4 tako nužno osta¬ 
ti u zabludi oblikujući razloge po svoju, te ono nadna- 


1 Pj 6.4 — prema Vulgati: .. ipii me uraUre fecerunt. 

ravno neće više biti ni slika onoga što je naravno, pre¬ 
tjerano nisko. 

8. — Neki su tako oštroumni i hitra razuma da, 
kad su sabrani u kakvom razmatranju, naravnim nači¬ 
nom i vrlo lako prelaze iz jednog poimanja u drugo 
oblikujući spomenute riječi i razloge vrlo oštroumno 
i živo te vjeruju, ni više ni manje, nego da su te riječi 
od Boga, a nisu nego od razuma koji naravnim svjet¬ 
lom, kako je ponešto oslobođen od djelovanja osjeta, 
može svojim svjetlom bez kakve nadnaravne pomoći 
učiniti ovo i ono. Ovo se često događa, te se mnogi va¬ 
raju misleći da je to znak visoke molitve i saobraćaja 
s Bogom; zato pišu i daju da se piše što im se dešava, 
dok to sve može biti posve ništetno, bez ikakvih kre¬ 
posti, pače ne služi za drugo nego da pobuđuje taš¬ 
tinu. 

9. — Takvi neka nauče da ništa ne drže do tih 
stvari, nego da radije učvrste svoju volju u poniznoj 
ljubavi i da istinski rade i trpe, nasljedujući život i 
primjere Sina Božjega, mrtveći se u svemu: to je, a ne 
mnogi unutarnji govori, put da se postigne svako du¬ 
hovno dobro. 

10. — I u ovu vrst susljednih unutarnjih riječi 
vrlo se često umiješa đavao, a posebno se upliće kod 
onih koji su im osjećajno privrženi, čim se ovakvi sta¬ 
nu sabirati, đavao im običava pribavljati mnogo gradi¬ 
va za rastresenost, sugerira njihovom razumu pojmove i 
riječi, te ih vrlo vješto zavarava vjerojatnim stvarima, 
i tako ih upropašćuje. Ovo je jedan način kako saobraća 
s onima koji su s njim sklopili kakav savez, šutke ili 
izFičito; a slično i s krivovjercima, posebno s njihovim 
vođama, predočujući njihovoj pameti veoma oštroumne 
misli i razloge, ali krive i lažne. 

11. — Iz ovoga se, što smo rekli, vidi jasno da ovi 
susljedni govori mogu proizlaziti iz trih uzroka: ili su 
od božanskog Duha koji pokreće i prosvjetljuje ra¬ 
zum, ili su od naravnog svjetla ove duševne moći ili. 

pak, od đavla koji govori putem sugestije. A sada bi 
bilo dosta teško u potpunosti dati znakove i upute da 
se raspozna kada nagovori proizlaze iz jednog a kada 
iz drugog uzroka; ali se neke općenite upute mogu dati, 
i to bi bile ove: 

a) — Kada u pojmovima i riječima duša u isto 
vrijeme ljubi i osjeća ljubav zajedno s poniznošću i 
poštovanjem prema Bogu, znak je da tada djeluje Duh 
Sveti koji, svaki put kada daje koju milost, daje je u 
pratnji ovih osjećaja. 

b) — Kada riječi proizlaze samo iz živahnosti i 
razumskog svjetla, onda je samo to svjetlo koje tu 
djeluje na svaku stvar bez kreposnih čina (premda volja 
može naravno ljubiti u spoznaji tih istina); ali nakon 
toga, kad prođe razmatranje, volja ostaje suha, premda 
ne sklona zlu niti taštini, osim da je đavao u tom ne 
napastuje i da je kasnije prevlada, što se nc događa 
kod nagovora koji proizlaze od dobrog duha, jer kod 
ovih ostaje volja redovito osjećajno privržena Bogu i 
sklona dobru. Ipak se može desiti slučaj da volja os¬ 
tane suhoparna premda je saopćenje bilo od dobrog 
duha, jer je tako Bog uredio na veću korist duše; kao 
što, također, neće uvijek osjetiti pokrete i djelovanje 
onih kreposti, a ipak će biti od dobrog duha ono što je 
imala. Ukratko, priznajem da je nerijetko teško ras- 
poznati porijeklo i razliku koja postoji između jednih 
i drugih nagovora, jer su različiti učinci što ih povre¬ 
meno proizvode; oni koje smo napomenuli jesu najo¬ 
bičniji, katkada u većem, katkada u manjem broju. 

c) — I đavolski se nagovori katkada teško mogu 
raspoznati jer, premda redovito ostavljaju volju suho¬ 
parnom u ljubavi prema Bogu i duh sklon prema taštoj 
samodopadnosti i precjenjivanju sebe, ipak zloduh 
upliće neku lažnu poniznost i stanovit žar u volji ute¬ 
meljen na sebeljublju, tako da je potrebno biti veoma 
duhovnim da se to na sebi zapazi. Đavao tako radi zato 
da se bolje prikrije; a znade raditi vrlo dobro, tako da 
se i suze liju u osjećajima nadahnutim od njega, zato 
da utisne u dušu osjećaje koje on hoće. Stoga uvijek 

nastoji ganuti volju da mnogo cijeni ta unutarnja sa¬ 
općenja i da im daje važnost, zato da im se duša pre¬ 
da i da bude zauzeta time, a to nije krepost nego pri¬ 
goda da, ako ikad, izgubi kreposti koje ima. 

12. — Preostaje, dakle, da je potreban oprez, ka¬ 
ko kod jednih tako i kod drugih nagovora, da ne bu¬ 
demo zavarani i da se njima ne preopterećujemo: da 
ne držimo do njih, nego da uvijek upravljamo volju 
prema Bogu, savršeno ispunjavajući njegov zakon i 
njegove savjete, što sačinjavaju mudrost svetaca. Za¬ 
dovoljimo se time da znamo istinu i otajstva na jedno¬ 
stavan i istinski način, kako nam ih Crkva predlaže, 
jer je to dosta da nam veoma raspali volju, a da nas 
ne stavi u labirint visokih i znatiželjnih istraživanja, 
gdje je potrebno čudo da se izmakne opasnostima. Po- 
slušajmo savjet svetog Pavla koji o ovome predmetu 
kaže: Ne precjenjujte se više negoli se treba cijeniti.' 
1 neka to bude dosta u vezi s predmetom o ovim su¬ 
sljednim nagovorima. 


POGLAVLJE 30. 


RASPRAVLJA O UNUTARNJIM RIJEČIMA KOJE 
SU DUHU FORMALNO UTISNUTE NA NADNARAVAN 
NAČIN. — NAPOMINJE ŠTETU KOJA MOŽE NASTA¬ 
TI I KAKO JE POTREBNO PODUZETI MJERE OP¬ 
REZA DA IZBJEGNEMO PRIJEVARI. 


1. — Druga vrst unutrašnjih riječi jesu formalne 
riječi, koje se na nadnaravan način katkada kazuju 
duhu, bez ikakvog posredovanja osjeta, ponekad pri 
sabranosti, a ponekad ne. Zovem ih formalnim, jer duh 
raspoznaje da mu ih formalno kazuje neka treća oso¬ 
ba, a on sam tu ne postavlja ništa od svoga. I po tome 
se veoma razlikuju od onih o kojima smo govorili u pre- 

• Kim I2J. 

đaSnjem poglavlju; jer se razlikuju ne samo po tome 
da se oblikuju a da duh od svoje strane ne postavlja 
ništa, nego mu se nameću katkada kad nije sabran ne¬ 
go je, pače, mislima veoma udaljen od onoga što mu se 
kazuje; dok to nije tako u susljednim nagovorima, jer 
se ovi uvijek bave onim o čemu se razmišlja. 

2. — Ove su riječi negda dobro oblikovane, a neg¬ 
da lošije; često su kao pojmovi kojima se duhu nešto 
kazuje, sad na način odgovora, sada drukčije; negda je 
to samo jedna riječ, drugi put dvije ili više; negda su 
pak susljedne kao pređašnja vrst; jer običavaju traja¬ 
ti, poučavajući i raspravljajući, a da duh ništa ne umeće 
od svoga, jer se zbiva kao da jedna osoba raspravlja 
s drugom. Tako čitamo da se dogodilo Danijelu, koji 
kaže da je anđeo govorio u njemu; a to se je odvijalo 
i formalno i susljedno, jer je Danijel razmišljao u svo¬ 
me duhu a anđeo ga je poučavao: ovaj mu je, zaista, 
već prije rekao: Danijele, evo dođoh da te poučim .< 

3. — Kad ove riječi nisu ništa više negoli formal¬ 
ne riječi, učinak što ga proizvode nije velik: one su, 
naime, redovito dane samo da pouče i da osvijetle ko¬ 
ji predmet; pa nije potrebno da budu učinkovitije od 
toga što zahtijeva svrha za koju su dane. No, kad su od 
Boga, uvijek vrše svoj učinak na dušu, da je učine pri¬ 
pravnom i sposobnom za ono što joj se zapovijeda ili 
se poučava, premda joj koji put ne uklanjaju odbojnost 
i teškoće, pače joj ih mogu i povećati, što Bog čini za 
veće uvježbavanje, za poniznost i za dobro same duše. 
Spomenuta odbojnost obično ostaje u duši kad joj se 
nalažu stvari koje joj donose prednost i odličja, ili 
stvari koje joj na bilo koji način mogu pribaviti poh¬ 
valu i čast, dok u neznatnim i niskim stvarima ona, ra¬ 
dije .osjeća lakoću i spremnost. Čitamo, na primjer, u 
knjizi Izlaska da je Mojsije, kad mu je Bog naložio da 
pođe Faraonu i zatraži da pusti njegov narod, osjetio 
toliku odbojnost te je bilo potrebno da mu Gospodin 
tri puta ponovi nalog, poprativši ga velikim znakovima; 
pa ni sa svim tim se nije predao nego tek kad mu je 


' Dan 9,22 

dodijelio Arona za druga, da on dijeli s njime čast i 
službu.* Suprotno tome se događa kad su riječi saop¬ 
ćenja od đavla, koji u stvarima veće cijene i slave uli¬ 
jeva lakoću i pripravnost, a u neznatnim odbojnost. 
Bog sigurno negoduje kad u duši vidi sklonost prema 
odličjima te, kada joj ih on nalaže i postavlja je posred 
njih. neće da ona ima pripravnost i želju da bude na 
prvim mjestima. 

4. — U pripravnosti, koju Bog ulijeva u dušu po¬ 
sredstvom ovih riječi, formalne se riječi mnogo razli¬ 
kuju od susljednih, jer ove ne pokreću toliko duh niti 
ga čine pripravnim koliko formalne, u kojima razum 
manje umeće svoga. No, to ne znači da katkada neke su¬ 
sljedne riječi nemaju veći učinak po velikom podava¬ 
nju koje može uslijediti od strane božanskog Duha du¬ 
hu ljudskom; ali u načinu kako se odvijaju postoji ve¬ 
lika razlika. Kod formalnih riječi duša ne može sum¬ 
njati da ih, možda, ona sama govori, jer dobro vidi da 
to ne čini, osobito kad ona nije na te stvari ni mislila 
u času kad su joj rečene; a i u slučaju da je prije to 
mislila, vidi velikom jasnoćom i razlikovanjem da rije¬ 
či nisu njezine, nego da dolaze od drugud. 

5. — O svim ovim formalnim riječima duša mora 
voditi tako malo brige kao i o susljednim, jer osim 
što bi preopteretila duh onim što nije propisno i bliže 
sredstvo za ujedinjenje s Bogom, kao što je vjera, mo¬ 
gla bi lako biti prevarena od đavla. Jer će katkada teš¬ 
kom mukom razaznati koje su formalne riječi rečene 
od dobrog a koje od zlog duha. One, ponavljam, ne pro¬ 
izvode velike učinke, pa se stoga po učincima teško mo¬ 
gu razlikovati, jer riječi zloduha nerijetko djeluju s 
više osjetne učinkovitosti kod nesavršenih osoba, ne¬ 
goli riječi dobrog duha kod duhovnih osoba. Tako, du¬ 
ša ne smije odmah slijediti ono što joj riječi kazuju, 
niti smije tome davati važnost, bile one od dobrog ili 
od zlog duha, nego radije neka ne propusti očitovati ih 
kojem učenom i razboritom ispovjedniku ili kojoj dru¬ 
goj mudroj i povjerljivoj osobi, da tako o tom dobije 


1 Ulazak pogl. 3. i 4. 

svjetlo pouke i da vidi što joj treba činiti, pa podlažući 
se tom savjetu, neka se prema riječima ponaša nega¬ 
tivno. Ako pak ne bi našla koju iskusnu osobu, bit će 
bolje da ne da tome važnosti te da ne očituje nikome, 
jer lako može naići na osobe koje dušu ruše radije negoli 
da je saziđuju. Duše ne smiju biti vođene od bilo koga, 
jer je od vrlo velike važnosti u tako važnom poslu po¬ 
goditi znak ili promašiti. 

6. — Duša neka se vrlo dobro pazi da nikad ne 
radi po svojoj glavi, da ne radi ili pristane na nešto od 
onoga što joj sugeriraju te riječi, a da se zrelo ne propi¬ 
ta i savjetuje kod drugih. U ovom se predmetu dešavaju 
tako istančane i čudovišne varke, te smatram da, ako 
duša nije neprijateljski raspoložena prema takvim do¬ 
življavanjima, neće moći a da ne bude zavarana u mno¬ 
gima od njih. A budući da je o ovim varkama i pogib- 
lima, kao i o potrebnim mjerama opreza da se od njih 
obranimo, već bilo navlaš razloženo u poglavljima 19 
— 22 ove knjige, na koja čitatelja upućujem, neću više 
duljiti. Samo kažem da je glavna pouka o formalnim 
riječima da se ničemu ne daje važnosti. 


POGLAVLJE 31. 


RASPRAVLJA 0 BITNIM RIJEČIMA KOJE SE 
NA NADNARAVAN NAČIN RAĐAJU U DUHU. — UKA¬ 
ZUJE NA RAZLIKU KOJA POSTOJI IZMEĐU OVIH I 
FORMALNIH RIJECI. TE NA KORIST KOJA OD NJIH 
PROISHODI I KAKVIM MIROM I POŠTOVANJEM 
TREBA DA SE DUŠA KOD TOGA VLADA. 

1. — Treća vrst unutarnjih riječi jesu bitne riječi, 
koje se — ako jesu i formalne, jer se veoma formalno 
utiskuju u dušu — razlikuju od njih u tom Što bitna 
riječ proizvodi živ i bitan učinak u duši, kakvog ne pro¬ 
izvodi riječ koja je samo formalna. Tako je bitna riječ 
također i formalna, ali ne i obratno: bitna je samo ona 

koja utiskuje u bit duše ono što označuje. Na primjer, 
kad bi naš Spasitelj formalno rekao duši: Budi dobra, 
odmah bi duša u svojoj biti postala dobra. Ili, kad bi 
joj rekao samo ovu riječ: Ljubi me, neposredno bi ona 
dobila i osjetila u sebi bit Božje ljubavi. Ili, kad bi 
duša bila obuzeta velikim strahom, a Gospodin bi je 
hrabrio riječju: Ne boj se, istoga bi se časa osjetila 
veoma jaka i mirna. Jer je Božja riječ, kako kaže Mu¬ 
drac. puna moći;* i stoga proizvodi bitno u duši ono 
što joj kaže. To je označio David kad je rekao: 

Cuj, glasom grmi, glasom svojim silnim .* 

Znamo da je Abraham, kad mu je Bog rekao: 

Mojim hodi putem i neporočan budi * 

odmah postao savršen te je imao misli i osjećaje uprav¬ 
ljene ka Gospodinu. I u Evanđelju vidimo čudesnu moć 
božanske riječi kojom je Krist liječio bolesne, uskrisi- 
vao mrtve, itd., na jednostavan zvuk svoje riječi. Na 
isti način Bog progovara nekim dušama bitne nagovore, 
koji su tako vrijedni, tako učinkoviti da ulijevaju ži¬ 
vot, kreposti i neprocjenjiva dobra, jer sama jedna 
takva riječ donosi duši veće dobro negoli su sva dobra 
što ih je za života učinila. 

2. — O ovim riječima duša nema što početi, ni što 
htjeti, ni što ne htjeti, ni čega se odricati niti se čega 
bojati. Nema što početi, to jest nije potrebno da se tru¬ 
di da izvrši ono što se ovim riječima kazuje, jer ih joj 
Bog nikad ne kaže da ih ona stavi u djelo, nego ih on 
ostvaruje u njoj, a to je drukčije kod formalnih i su¬ 
sljednih riječi. Kažem da duša nema što htjeti ili ne 
htjeti, jer se ne pita za njezinu volju da ih Bog izvede, 
niti vrijedi što ih ona neće zato da bi prestale izvoditi 
svoj učinak; stoga neka se duša u njima vlada ponizno 
i prilagođeno. Nema se čega odricati, jer njihov učinak 


1 Prop 8.4. 
i Ps 67,34. 

* Post 17.1. 

ostaje bitno u duši s potpunošću božanskih darova: 
protiv učinka, pošto je primljen na pasivan način, dje¬ 
lovanje je duše potpuno izlišno. Nema se bojati nika¬ 
kve prijevare, jer se ne mogu tamo ubaciti ni razum 
ni đavao. Zloduh neće nikad do toga doći da na pasi¬ 
van način proizvede jedan bitni učinak u duši, tako 
da joj utisne učinak i sadržaj svoje riječi, osim da se 
je duša predala njemu svojevoljnim savezom, jer u tom 
slučaju, prebivajući u njoj kao njezin gospodar, mogao 
bi joj utisnuti učinke ne dobra nego zla. Sigurno bi 
đavao lako mogao utisnuti učinke svojih zlobnih rije¬ 
či u dušu koja je već s njime ujedinjena u svojevoljnoj 
zloći. I zaista, vidimo po iskustvu da đavao vrši vrlo 
jaku sugestiju i prema samim dobrim dušama: a što li 
neće činiti sa zlima? Ali nikad neće moći ustisnuti u 
dušu učinke slične onim dobrim učincima, jer se nje¬ 
gove riječi ne mogu usporediti s božanskim riječima, 
u odnosu na koje su njegove riječi puko ništa. Stoga 
Bog kaže na usta Izaije: 

Sto je zajedničko slami i iitu? 

— riječ je Jahvina. 

Nije li riječ moja poput vatre 

— riječ je Jahvina — 

i nije li slična malju Sto razbija pećinu ?» 

Bitne, dakle, riječi mnogo služe za sjedinjenje duše s 
Bogom; i koliko su unutamije, toliko su bitnije i ko¬ 
risnije. Blago duši kojoj Bog bude tako govorio! Govo¬ 
ri, Gospodine, sluga tvoj sluša! 


' Ju 23JS-29 


221 




USPON NA GORU KARMEL 


POGLAVLJE 32. 


RASPRAVLJA SE O UTISCIMA STO IH RAZUM 
PRIMA OD UNUTARNJIH OSJEĆAJA KOJI SE NA 
NADNARAVAN NAČIN RAĐAJU U DUSI. — KAZUJE 
SE NJIHOV UZROK I NA KOJI SE NAČIN DUŠA MO¬ 
RA VLADATI DA NE SPRIJEČI PUT UJEDINJENJA 
S BOGOM. 

1. — Još preostaje da govorimo o četvrtoj i zad¬ 
njoj vrsti razumskih utisaka, to jest o onim utiscima 
koji mogu pasti u razum od strane duhovnih osjećaja 
koji se često na nadnaravan način rađaju u duši du¬ 
hovnih osoba: ubrajamo ih među određene razumske 
utiske. 

2. — Ovi određeni duhovni osjećaji jesu dvovrsni: 
neki spadaju na osjećajni pokret volje, a neki na bit 
duše: a svi mogu poprimiti mnogovrsne načine. Voljni 
osjećaji, kad dolaze od Boga, veoma su uzvišeni; ali 
oni iz biti duše jesu zaista preuzvišeni i donose preve¬ 
liko dobro i preveliku korist. O ovim posljednjima ve¬ 
lim da ni duša ni onaj koji je vodi ne mogu upoznati 
uzrok odakle proizlaze niti zbog kojih djela Bog daje 
takve milosti: jer ne ovise od djela ni od razmišljanja 
što ih duša može obavljati, premda su takve stvari 
dobra priprava da ih dobije. Bog dijeli ove milosti ko¬ 
mu hoće. I zaista će se dogoditi da neka osoba obavlja 
mnoga dobra djela, a ipak joj Gospodin neće udijeliti 
ove dodire; dok će ih nekoj drugoj, koja je obavila 
mnogo manje dobrih djela, dati u velikom obilju i ve¬ 
oma uzvišenih. Stoga, zato da Bog dade dodire, od ko¬ 
jih duša dobiva spomenute osjećaje, nije potrebno da 
duša bude zaokupljena duhovnim stvarima (premda 
je mnogo bolje da jest, zato da ih dobije), jer ih najvi¬ 
še puta dobiva kad je mišlju veoma daleko od njih. 
Od ovih dodira neki su određeni i malo traju; drugi 
nisu toliko određeni i traju dugo. 

3. — Ovi osjećaji, ukoliko su samo osjećaji, ne 
spadaju na razum nego na volju, te zato ovdje ne ras- 


222 


AKTIVNA NOC DUHA 


pravljamo o njima posebno; nego ću to učiniti kad bu¬ 
demo govorili o noći i čišćenju volje od njezinih osje¬ 
ćajnih pokreta, a to će biti u Trećoj knjizi. Ipak, jer 
često, pače najviše puta, njima u razumu odgovara uti¬ 
sak spoznaje i razumijevanja, pa samo zbog toga je 
red da ih ovdje spominjemo. Treba znati da od svih 
ovih osjećaja, od voljnih kao i od onih koji spadaju 
na bit duše, bilo da su trajni ili susljedni, mnogo puta 
— ponavljam — u razumu odgovara neki utisak spoz¬ 
naje, neko razumijevanje, neko osjećanje Boga preko 
mjere uzvišeno i profinjeno, koje nema imena kao Što 
nema imena ni osjećaj odakle izvire. Ove se spoznaje 
rađaju sad na jedan, sad na drugi način: negda su uz- 
višenije i jasnije, negda manje uzvišene i manje jasne, 
već prema učinkovitosti i volji božanskih dodira koji 
uzrokuju osjećaje u volji, kojima u razumu odgovaraju 
ove spoznaje. 

4. — Da budemo na oprezu i da uputimo razum po 
ovim spoznajama prema ujedinjenju s Bogom u vjeri, 
ne treba ovdje trošiti mnogo riječi. Jer, pošto se ovi 
osjećaji, kako rekosmo, rađaju na pasivan način, a da 
duša ništa učinkovito ne čini od svoje strane da bi ih 
imala, tako se i spoznaje koje im odgovaraju primaju 
na pasivan način u razumu, za koji filozofi kažu da je 
pasivna moć, te ne postavlja nikakvog djelovanja sa 
svoje strane da bi ih primio. Stoga, zato da ne zabludi 
i da ne spriječi korist koja se može izvući iz rečenih 
osjećaja, razum ne smije raditi oko njih, nego mora 
biti pasivan, tako da ne upliće svoju naravnu sposob¬ 
nost; jer, kako smo rekli da se događa kod susljednih 
riječi, vrlo bi lako svojom djelatnošću mogao poreme¬ 
titi ili uništiti one nježne spoznaje koje su ukusno nad¬ 
naravno spoznan je do kojega narav ne dopire niti ga 
može shvatiti radeći, nego samo primajući. Stoga ih 
duše ne smiju tražiti, niti željeti da ih ima, zato da ra¬ 
zum ne počne oblikovati druge, svoje; i da u međuvre¬ 
menu ne otvori ulaz raznim drugim, lažnim: što on 
znade vrlo vješto učiniti posredstvom tih osjećaja ili 
onih koje sam može ubaciti u dušu koja se poda tim 
spoznajama. Neka, dakle, duša u pogledu toga bude 

mirna, ponizna i pasivna; pa pošto se pasivno primaju 
od Boga, Bog će joj ih dati prema svojoj dobrohotnosti 
kad bude vidio da je puna pravog duha poniznosti i 
odvojenosti. Na taj način neće sebe lišiti goleme koristi 
koju takve spoznaje donose za božansko ujedinjenje 
(jer su sve to dodiri ujedinjenja) koje se na pasivan 
način rađa u duši. 

5. — Neka to bude dosta da zaključimo o nad¬ 
naravnim utiscima. Jer, što god se dogodi duši u vezi 
s razumom, u spomenute četiri razdiobe naći će nauku 
o tom i potrebne mjere opreza koje treba poduzeti. I 
premda se koja stvar može učiniti toliko nova i različi¬ 
ta kao da nije obuhvaćena nijednom od danih razdio¬ 
ba neće to biti razumsko spoznanje koje leži izvan naših 
razdioba, te će duša iz njih izvući nauku prikladnu za 
taj slučaj. 

Ovim prelazimo na Treću knjigu, gdje ćemo pomo¬ 
ću Božjom raspravljati o duhovnom i unutarnjem čiš¬ 
ćenju volje od njezinih unutarnjih privrženosti, što 
ovdje zovemo Aktivnom noću. 

AKTIVNA NOĆ DUHA ZA PAMĆENJE I 
VOLJU 


RASPRAVLJA O AKTIVNOM ČIŠĆENJU I NOĆI 
PAMĆENJA I VOLJE. UĆI KAKO SE DUŠA MORA 
VLADATI S OBZIROM NA UTISKE OVIH DVIJU MO¬ 
ĆI DA SE PO NJIMA UJEDINI S BOGOM U SAVRŠE 
NOJ NADI I LJUBAVI. 


POGLAVLJE 1. 


PREDMET 

1. — Kad je prva duševna moć, to jest razum, već 
poučena s obzirom na svoje utiske, u prvoj bogoslov- 
skoj kreposti, zato da se duša po toj moći može sjedi¬ 
niti s Bogom u čistoći vjere, preostaje da učinimo isto 
s drugim dvjema moćima, a to su pamćenje i volja, čis- 
teći ih od njihovih utisaka, zato da duša dođe do sje¬ 
dinjenja s Bogom po ovim dvjema moćima. To će se 
učiniti u ovoj trećoj knjizi, ali ukratko; jer, kad smo 
završili govoriti o razumu, koji sadrži sve predmete 
vlastite drugim dvjema noćima, prešli smo već mnogo 
hoda za ono što preostaje da se reče, jer sada neće biti 
potrebno da se odveć zadržavamo. Zaista, nije moguće 
da duhovan Čovjek, kad dobro uvježba razum u vjeri, 
prema izloženoj našoj nauci, ne bi u isto vrijeme poučio 
i druge dvije moći u spomenutim dvjema krepostima, 
jer čini jedne moći ovise o činima druge. 

2. — No. da nastavimo stilom kojim smo se već 
služili i radi veće jasnoće gradiva, potrebno je prikazati 
utiske vlastite svakoj pojedinoj moći, počevši od utisa¬ 
ka pamćenja. Učinit ćemo razdiobu koja će biti dostat- 

na za našu svrhu, a možemo do nje doći prema razdi¬ 
obi njihovih predmeta. Ovi su trovrsni: naravni, nad¬ 
naravni zamišljeni i duhovni; a to donosi istu razdiobu 
utisaka pamćenja. 

3. — O ovima ćemo pomoću Božjom ovdje rasprav¬ 
ljati, poćevši od naravnih sjećanja koja su izvanjskija; 
odmah zatim ćemo govoriti o privrženostima volje i 
time će se završiti ova Treća knjiga o Aktivnoj noći 
duha. 


POGLAVLJE 2. 


RASPRAVLJA SE O NARAVNIM UTISCIMA PAM¬ 
ĆENJA TE SE KAZUJE KAKO IH SE TREBA LIŠITI 
DA SE DUŠA MOŽE SJEDINITI S BOGOM PO TOJ 
MOĆI. 

1. — Potrebno je da čitatelj ni u kojoj od ovih 
knjiga ne zaboravi cilj prema kojemu su upravljene: 
jer će se inače pojavljivati mnoge sumnje o onome što 
čita; kao što sada može posumnjati o onomu što smo 
rekli o razumu, tako mu se može desiti da posumnja o 
onomu što sada imamo reći o pamćenju, a kasnije o vo¬ 
lji. Zaista, videći gdje poništavamo duševne moći obzi¬ 
rom na njihovo djelovanje, činit će mu se da na taj 
način rušimo put duhovnog uvježbavanja, mjesto da ga 
gradimo: što bi bilo istina kad bismo ovdje poučavali 
samo početnike, jer je o njima, sigurno, vrlo prikladno 
prihvaćati susljedne i shvatljive utiske. 

2. — No, pošto ovdje učimo kako treba poći na¬ 
prijed u motrenju da se dođe do sjedinjenja s Bogom, 
za tu svrhu treba da se sva sredstva osjetnog uvježba¬ 
vanja potisnu i da zašute, zato da Bog od svoje strane 
u duši izradi božansko ujedinjenje. Potrebno je, dakle, 
rasteretiti i isprazniti duševne moći i učiniti da se od¬ 
reknu svoje naravne vlasti i djelovanja te dadu mjesta 

da im se ulije nadnarav i da njome budu rasvijetljene; 
jer njihova sposobnost ne može obaviti tako visok po¬ 
sao, nego bi ga mogle samo spriječiti, ako se upliću. 

3. — Pošto je istina da duša Boga, zato da dođe 
k njemu, mora poznavati više po onom što on nije negoli 
po onom što on jest, nužno treba da se svim naravnim 
silama odriče svih utisaka, bilo naravnih bilo nadna¬ 
ravnih. To ćemo sada učiniti s pamćenjem izvlačeći ga 
vani iz njegovih naravnih ograda i granica i uzdižući 
ga iznad njega samoga, to jest iznad svake određene 
spoznaje i svakog spoznatljivog posjeda do potpunog 
ufanja u nespoznatljivog Boga. 

4. — Počinjući, dakle, od naravnih spoznaja, ve¬ 
lim da su naravne spoznaje o pamćenju sve one koje 
pamćenje može oblikovati o predmetima peterih tje¬ 
lesnih osjetila i sve druge te vrsti koje bi moglo satvori- 
ti i uobličiti. Od svih se ovih spoznaja i oblika pamćenje 
mora osloboditi i isprazniti, nastojeći da izgubi zamiš¬ 
ljeni utisak, tako da mu ne ostane utisnut nikakav 
trag niti spomen na kakvu stvar; nego da ostane praz¬ 
no i izbrisano, tako rekuć zaboravno na sve kao da se 
za nj nije ništa dogodilo. Pamćenje ne može a da se ne 
poništi obzirom na sve oblike, ako hoće da se sjedini s 
Bogom; jer to se ne može dogoditi, ako se ne odvoji od 
svih oblika, koji nisu Bog, jer on ne pada pod nikakav 
poseban oblik ili spoznaju. Nitko ne može služiti dvo¬ 
jici gospodara, 1 kako kaže naš Gospodin; a pamćenje 
ne može biti savršeno sjedinjeno s Bogom i u isto vri¬ 
jeme s određenim oblicima i spoznajama. Budući pak 
da Bog nema ni oblika ni slike što bi ih pamćenje mo¬ 
glo obuhvatiti, slijedi da, kad je sjedinjeno s Bogom 
(kao što pokazuje trajno iskustvo) ostaje bez forme i 
bez slike: slike se izgube i pamćenje je uvučeno u veli¬ 
ku zaborav, bez ikakvog sjećanja, potpuno uronjeno u 
vrhovno dobro. Sjedinjenje s Bogom ispražnjuje maštu 
i čini se kao da je pomete od svih oblika i slika, uzdižući 
je u nadnarav. 


' Ut 6 . 24 . 

5. — Znamenito je što se koji put dešava kad Bog 
učini koji dodir sjedinjenja s pamćenjem. Iznenada se 
osjeti u mozgu (gdje pamćenje ima svoje sjedište) tako 
osjetljiv udarac ili spoticaj kao da te zahvati vrtogla¬ 
vica te izgubiš svako prosuđivanje i osjećaj; kad više 
kad manje, prema tome kakav je bio udarac: i tada, 
zbog ovog sjedinjenja, pamćenje ostaje ispražnjeno i 
čisto od svih oblika i zaboravno, koji put do te mjere 
da je potreban velik napor da se sjeti koje stvari. 

6. — Ova zaborav i otkopčavanje mašte, zato da 
bi pamćenje ostalo sjedinjeno s Bogom, koji put su 
takvi da duša provede mnogo vremena a da se ne pre¬ 
ne, niti znade što se je u to vrijeme dogodilo; pa, pošto 
joj je mašta otkopčana, koliko god joj radili štogod 
što prouzrokuje veliku bol, ona ne osjeća ništa, jer bez 
mašte nema osjećaja; a ne opaža boli ni putem mišlje¬ 
nja. jer nema ni mišljenja. Zato .dakle, da bi Bog došao 
da dade ove udare sjedinjenja, treba da duša razriješi 
pamćenje od svih shvatljivih spoznaja. No za ove na¬ 
stupe zaboravi treba istaknuti da se ne događaju na taj 
način onima koji su stigli do savršenog sjedinjenja, 
nego samo na početku. 

7- — Tkogod će reći da to izgleda dobro; ali da 
odatle slijedi rušenje naravne uporabe i toka duševnih 
moći, i da to ostavlja čovjeka poput životinje, zaborav¬ 
na i, još gore, bez mišljenja i takva da se ne sjeća na¬ 
ravnih nužnih djelovanja, a da Bog ne ruši narav nego 
je usavršuje, a po ovome nužno slijedi njezino naruša¬ 
vanje, jer čovjek zaboravlja na ćudoredne i razumske, 
kao i na naravne stvari da ih obavi, lišavajući se spoz- 
znaja i oblika koji su sredstvo sjećanja. 

8. — Na ovaj prigovor odgovaram: Koliko se više 
pamćenje sjedinjuje s Bogom, toliko više gubi poseb¬ 
ne spoznaje, dotle da ostaje posve ispražnjeno, a to se 
događa kad dopre u savršenosti do stanja sjedinjenja. 
U početku, kad sjedinjenje nastaje, oblici se i spoznaje 
pomalo brišu iz pamćenja, pa osoba čini mnoge greške 
u vanjskom ponašanju: ne sjeti se jesti ni piti, da li je 

vidjela ili učinila koju stvar, da li su joj rekli ili nisu 
koju drugu; a sve to zbog toga što je pamćenje sabra¬ 
no u Bogu. Ali kad dođe do toga da posjeduje stanje 
sjedinjenja, što je najviše dobro, ne trpi više od takvih 
zaboravi u stvarima ćudorednog i naravnog značaja. 
Dapače je u nužnim i prikladnim djelima mnogo savr¬ 
šenija negoli prije, premda ih ne obavlja posredstvom 
oblika i spoznaja u pamćenju: jer, posjedujući stanje 
sjedinjenja, koje je već nadnaravno stanje, pamćenje i 
druge duševne moći posve oslabljuju u svom naravnom 
djelovanju te prelaze iz naravnog područja na Božje 
područje, koje je nadnaravno. Budući da sc je pamćenje 
preobrazilo u Boga, ne mogu mu se utisnuti oblici ni 
spoznaje drugih stvari. U takvom stanju sva djelova¬ 
nja pamćenja i drugih duševnih moći postaju božanska; 
jer moći sada posjeduju Boga kao svog apsolutnog 
gospodara, te su preobražene u njega. Bog ih sam po¬ 
kreće i upravlja na božanski način, prema svojem bo¬ 
žanskom Duhu i volji, tako da djelovanja nisu posebna, 
nego ono što duša radi postaje božansko; jer, kako kaže 
sveti Pavao: Tko prione uz Gospodina, jedan je duh s 
njime,' i stoga djela onih duša koje su sjedinjene s Bo¬ 
gom jesu od duha Božjega, te su božanska. 

9. — Dosljedno, takve duše djeluju samo djela ko¬ 
ja su prikladna i razložna, a nisu naopaka; jer Duh 
Božji čini da spoznaju ili ne spoznaju ono što treba da 
znadu ili da ne znadu; čini da se sjete, uz oblike ili bez 
njih, onoga što dužnost zahtijeva, a drugo da zaborave; 
i čini da ljube ono što moraju ljubiti, a da ne ljube 
ono čega nema u Bogu. Tako su svi prvi pokreti i djela 
duševnih moći takvih duša božanski, te se ne treba 
čuditi da su takvi, jer su te duše preobražene u božan¬ 
sku bit. 

10. — Navest ću nekoliko primjera takvog djelo¬ 
vanja, i neka bude ovaj: Netko traži od te osobe, koja je 
postavljena u stanje ujedinjenja, da ga preporuči Bogu. 
Ona će se sjetiti da to učini, ne posredstvom kojega 


' I Kut 6.1?. 

oblika ili spoznaje koja joj je ostala o tome u njezinu 
pamćenju da ju je taj pitao; a kad ga treba preporu¬ 
čiti — a to će biti kad se Gospodinu svidi da primi mo¬ 
litve u njegovu korist — Gospodin će pokrenuti volju 
one osobe dajući joj želju da moli; naprotiv, ako Gospo¬ 
din neće ove molitve, koliko god se ta osoba silila da 
moli za dotičnika, neće moći niti će imati želje da to 
učini; a katkada će je Bog iznenada potaknuti da pri¬ 
kaže svoje molitve za druge koje ona nije nikad pozna¬ 
vala niti je čula za njihova imena. To se događa upra¬ 
vo stoga što su duševne moći takvih osoba pokrenute 
od Boga samo na ona djela koja su u skladu s njegovom 
voljom i njegovim planovima, te se ne osjećaju potak¬ 
nute na drugo; i stoga, djela i molitve ovih duša uvijek 
postizavaju svoj učinak. Tako se mora reći o preslav- 
noj Djevici, našoj Gospi da, pošto je od početka bila 
uzdignuta na najviši stupanj sjedinjenja, nikad nije 
imala utisnut u dušu nikakav oblik stvora koji bi je 
pokretao na djelovanje, nego su njezini pokreti uvijek 
od Duha Svetoga. 

11. — Drugi primjer. Neka osoba ima u određeni 
dan obaviti stanovit potreban posao. Ona se neće toga 
sjetiti posredstvom kakvog oblika ili spoznaje, nego 
će joj se, a da ne zna kako, utisnuti duhu, kad će i na 
koji način biti zgodno da posao obavi, i to u potpu¬ 
nosti. 

12. — Pače, Duh Sveti daje svjetlo dušama ne sa¬ 
mo u sličnim stvarima nego i u mnogim drugim koje 
se događaju ili će se dogoditi, pa i u mnogim vrlo da¬ 
lekim odsutnim događajima; pa, premda to koji put 
duše znadu posredstvom razumskih oblika, često do¬ 
lazi do tih spoznaja bez ikakve spoznajne forme, te niti 
same mogu shvatiti kako su za njih doznale. Ovaj po¬ 
sebni učinak izvodi božanska Mudrost u takvim duša¬ 
ma, jer se vježbaju da ne znadu ništa pomoću dušev¬ 
nih moći, pa, kako smo rekli u shemi o Gori Karmel, 
dođu do toga da znadu sve, prema onom što kaže Mu¬ 
drac: 

Jer me poučavaše Mudrost, 
umjetnica svega.* 

13. — No, možda će se reći da duša neće moći lišiti 
pamćenje svih misli i oblika toliko, da bi mogla postići 
tako visoko stanje, jer postoje dvije velike teškoće ko^ 
je su iznad ljudskih sila: jedna je da se pomoću na¬ 
ravnih vještina otklanja ono što je naravno, a to je 
nemoguće; a druga je što se treba dotaknuti nadnarav¬ 
noga i sjediniti se s njime, a to je još teže, pače, pravo 
govoreći, nemoguće postići naravnim silama. Odgova¬ 
ram da je istina da samo Bog može smjestiti dušu u 
ovo nadnaravno stanje, ali je isto tako istina da se ona, 
koliko je do nje, mora na to pripraviti: i to uz pomoć 
Božju može naravnim silama. Stoga, dok duša od svoje 
strane ulazi u odricanje i lišenost od svakog oblika. 
Bog je u isto vrijeme počinje stavljati u posjed sjedi¬ 
njenja; a to Gospodin izvodi u njoj na pasivan način, 
kako ćemo reći uz pomoć Božju u Pasivnoj noći duše. 1 
Kad se napokon svidi Bogu, prema potrebnoj pripravi 
duše, on će dovršiti da joj ulije savršeno stanje božan¬ 
skog sjedinjenja. 

14. — Božanske učinke, što ih sjedinjenje, kad je 
uistinu takvo, izvodi u razumu, pamćenju i volji neće¬ 
mo nabrajati ovdje u Aktivnoj noći i čišćenju, jer se 
božansko sjedinjenje samo njome ne dovršuje: o tom 
ćemo govoriti u Pasivnoj noći* pomoću koje se duša 
savršeno sjedinjuje s Bogom. Stoga ću ovdje reći samo 
to kako se treba ponašati zato da bi pamćenje, koliko 
je do njega, postalo aktivno u ovoj noći čišćenja. Du¬ 
hovni čovjek neka se redovito drži ovih uputa: Od sve¬ 
ga što vidi, čuje, i bilo kako osjeti svojim osjetilima, 
neka ne pravi skladišta kao posebno bogatstvo u svo¬ 
jem pamćenju, nego neka sve odmah prepušta zaboravi 
i. ako je potrebno, neka u tu svrhu upotrebi napore koje 
bi upotrebio da se toga ima sjetiti; tako te mu u pam¬ 
ćenju ne ostane nikakva spoznaja ni njezina slika, kao 


' Mudr 7 JI 

1 Vidi biljetku knj. I, pogl. 1. br. 2. 
> Vidi bi!jelku 2 

da to uopće ne bi postojalo na svijetu. Neka nastoji 
pamćenje držati slobodno i neopterećeno, lišeno sva¬ 
kog razmišljanja, i visokog i niskog, kao da ne bi ni 
postojala ta duševna moć, prepuštajući pamćenje da se 
izgubi u zaboravi, kao stvar koja smeta; jer sve što je 
naravno, ako se upotrebljava u nadnaravnim stvarima, 
smeta mjesto da pomaže. 

15. — Kad bi se pojavile sumnje i prigovori koji 
su izneseni gore u vezi s razumom, to jest da se na ovaj 
način ne radi ništa, da se trati vrijeme uzalud, te da se 
duša lišava duhovnih dobara koja može dobiti putem 
pamćenja ,i slično, već smo na sve to dali dovoljan od¬ 
govor, te ćemo naprijed imati prilike naglasiti to i više 
kad budemo govorili o Pasivnoj noći,' pa stoga nema 
razloga da se na tome zadržavamo. Ovdje samo treba 
upozoriti da se, premda za neko vrijeme ne osjeća ko¬ 
risti od spomenutog odricanja spoznaja i oblika, du¬ 
hovan čovjek ne smije umoriti, jer Gospodin neće pro¬ 
pustiti da ga pomogne u zgodno vrijeme: neka znade 
da je z a tako veliko dobro, kao što je božansko ujedi¬ 
njenje, potrebno mnogo podnijeti u ustrpljenju i u 
nadi. 

16. — Istina je da će se teško naći duša koja će u 
svim stvarima i u svako vrijeme biti pokretana od Boga 
i koja bi imala sjedinjenje s njime tako neprekidno, 
da bi njezine duševne moći bile upravljane na božan¬ 
ski način, bez ikakvog posredovanja oblika; ipak ima 
duša koje vrlo često djeluju na božanski poticaj, te se 
ne pokreću same, prema onom Što kaže sveti Pavao da 
sinovi Božji, a to su oni koji su preobraženi u njega i 
sjedinjeni s njime, bivaju pokrenuti od Duha Božjega', 
to jest pokrenuti su u svojim duševnim moćima na bo¬ 
žanska djela. I nije čudo da su djela božanska, kad je 
sjedinjenje duše božansko. 


1 Vidi gornju biljeiku. 
1 Rim 8,14. 

POGLAVLJE 3. 


GOVORI SE 0 TRIM VRSTAMA ŠTETE STO IH 
DUŠA TRPI AKO SE NE OSLOBODI OD SPOZNAJA 
I RAZGLABANJA PAMĆENJA. — GOVORI SE O PR¬ 
VOJ ŠTETI. 

I. — Duhovan čovjek, koji hoće da se služi na¬ 
ravnim sjećanjima i razglabanjem u pamćenju na pu¬ 
tu k Bogu i za koju drugu stvar, podložan je trima šte¬ 
tama ili neprilikama: dvije su pozitivne, a treća je pri- 
vativna. Prva dolazi od strane svjetovnih stvari; druga, 
od strane đavla; treća, privativna, jest smetnja i zapreka 
što ih sjećanja postavljaju božanskom sjedinjenju. 

2- — Prva šteta, koja dolazi od strane svjetovnih 
stvari, sastoji se u tom da se ide u susret mnogim zli¬ 
ma zbog tih sjećanja i razglabanja, a ta su zla, na prim¬ 
jer, zablude, nesavršenosti, poželjenja, prosuđivanja, 
gubljenje vremena i mnoge druge stvari koje nemalo 
prljaju dušu. Da čovjek nužno pada u mnoge zablude, 
kad daje mjesta sjećanjima i razglabanjima, to je oči¬ 
to: zaista će se često činiti što je istinito da je lažno, što 
je sigurno da je sumnjivo 4 obratno, jer je nama, bijed¬ 
nim smrtnicima, vrlo teško do dna poznavati ma i sa¬ 
mo jednu istinu. Od svih se tih nevolja duša oslobađa, 
ako potamni pamćenje u svakom razglabanju i sjeća¬ 
nju. 


3. — Glede nesavršenosti, čovjek u njih pada na 
svakom koraku, ako zaustavlja pamćenje na osjetnim 
utiscima. Na ta sjećanja će se sigurno prilijepiti koja 
strast: ili žalost ili strah, sad mržnja sada tašta nada, 
ili isprazno veselje ili tašta slava, itd., a te su stvari u 
najmanju ruku nesavršenosti, a katkada pravi, iako 
ne smrtni, grijesi; i sve to na profinjen način veoma 
zamagljuje dušu, pa i onda kad se razgovori i sjećanja 
odnose na Boga. Da se onda rađaju mnoga poželjenja, 
također je očito, jer nastaju naravnim načinom iz re¬ 
čenih sjećanja: pa i samo željeti ta sjećanja, već je 

poželjenje. Također se očito vidi, da će čovjek formi¬ 
rati ne malo sudova, jer neće lako proći a da pamćenje 
ne naiđe na tuđa zla i dobra, a o njima će često uzeti 
dobro za zlo, ili zlo za dobro. Mislim da nema nikoga 
koji bi se oslobodio od svih manjkavosti, osim da osli¬ 
jepi i potamni pamćenje obzirom na sve stvari. 

4. — Kad bi mi netko rekao da se čovjek može os¬ 
loboditi od svih tih nevolja kad nahrupe, odgovaram 
da je posve nemoguće potpuno uspjeti ako daje važnost 
sjećanjima; jer se u njima pojavljuju tisuće nesavrše¬ 
nosti i neprikladnosti, a neke su od njih tako profinje¬ 
ne da se, a da to duša i ne opaža, hvataju kao smola za 
onoga koji je se dotiče; pa se bolje prevladava sve 
odjednom tako da se odreče pamćenja u svim stvari¬ 
ma. Reći ćeš da se tako duša lišava mnogih dobrih 
misli i razmišljanja o Bogu koje joj mnogo koriste da 
isprosi od Boga milosti. Odgovaram da, zato da se od 
Boga dobiju milosti, mnogo više koristi čistoća duha, 
a ona se sastoji u tom da se duše ne hvata nikakva pri¬ 
vrženost prema stvorenjima ni prema vremenitim stva¬ 
rima, niti kakva živa pažnja prema njima. U tome sam 
mišljenja da se privrženost prema njima vrlo velikom 
lakoćom hvata duše zbog toga što su duševne moći ne¬ 
savršene u svome djelovanju: stoga je bolje naučiti 
se da ih se ušutka, zato da bi sam Bog govorio. Za sta¬ 
nje sjedinjenja, već smo rekli, naravno se djelovanje 
mora gubiti s vida, a to se događa, kako kaže Prorok, 
kad sc duša povlači u samoću svojih moći da joj Bog 
govori srcu.' 

5. — Kad uza sve to još odgovoriš da ako pamće¬ 
nje ne promatra Boga i ne razgovara s njime, duša ne¬ 
će posjedovati nikakvog dobra i rastvorit će ulaz mno¬ 
gim rastresenostima i taštinama; odgovaram da je to 
nemoguće, jer se pamćenje zatvori odavde i odanle, 
odozgo i odozdo da mu ne uđu zla ni rastresenosti, ni 
druge neprikladnosti ni mane (te stvari ulaze uvijek 
zbog toga što pamćenje luta) pa nemaju kuda ni oda- 


• Hol 2.4. 

Ide ući. Prije je pamćenje zatvorilo vrata mislima i raz¬ 
laganjima o stvarima odozgo, a otvorilo ih stvarima 
odozdo; a sada ih zatvaramo svim stvarima odakle god 
mogle doći, čineći da pamćenje ostane ušutkano i ni¬ 
jemo, a samo je duhovno uho budno u šutnji prema 
Bogu, govoreći s prorokom: Govori, Gospođine, sluga 
tvoj sluša!' Zaručnik iz Pjesme nad pjesmama govori 
onoj koja ima postati njegova Zaručnica: 

Ti si vrt zatvoren, 
sestro moja, nevjesto, 
vrt zatvoren i zdenac zapečaćen ,* 

to jest zatvoren svim stvarima koje god bi mogle ući. 

6. — Neka, dakle, duša ostane zatvorena, bez brige 
i skrbi, jer onaj koji se je ukazao kroz zatvorena vrata 
tijelom svojim učenicima i dao im mir, a da oni nisu 
znali na koji se to način može dogoditi, ući će na du¬ 
hovan način u dušu, bez njezina djelovanja i da ona 
ne zna kako, samo ako vrata svih svojih triju moći 
drži zatvorena. On će je ispuniti mirom, pače će učiniti 
da na nju sade, kako kaže prorok, rijeka mira 1 , i time 
će joj dignuti sve smetnje, svu tamu i sumnje, koje su 
joj bile uzrokom straha da je ili da će biti izgubljena. 
Neka se duša ustrajno moli i neka čeka u lišenosti i 
slobodi duha, jer njezino dobro neće kasniti. 


' 1 Sam 3,10. 
' n 4.U. 

1 Iz «.I«. 

POGLAVLJE 4. 


RASPRAVLJA 0 DRUGOJ ŠTETI KOJA PRIJETI 
DUSI OD STRANE ĐAVLA PO NARAVNIM UTISCI¬ 
MA PAMĆENJA. 

1. — Stoga šteta, pozitivna, koja prijeti zbog sje¬ 
ćanja u pamćenju, dolazi od strane đavla, koji ima lagan 
pristup dušama tim putem, jer u pamćenje može uba¬ 
citi nove oblike, sjećanja i razlaganja, i tim sredstvom 
je potiče na oholost, na lakomost, na zavist, udahnjuje 
joj nepravednu mržnju, samoljublje, ispraznu ljubav 
i vara je na mnoge druge načine. Nadalje, đavao obi¬ 
čava utisnuti stvari u maštu na takav način da se laž¬ 
ne čine istinitima ,a istinite lažnima. Ukratko, sve naj¬ 
veće prevare i zla, što ih đavao nanosi dušama, ulaze 
ovim putem sjećanja i razgovora u pamćenju. Ako se, 
pak, ovo potamni u svemu, te se poništi u zaboravu, 
time se posve zatvaraju vrata ovoj đavolskoj šteti, a 
duša se oslobađa svih tih nevolja, što znači veliko do¬ 
bro. Đavao ne može ništa protiv duše osim posred¬ 
stvom djelovanja triju njenih duševnih moći, a najviše 
preko sjećanja i slika, jer o njima ovisi skoro čitavo 
djelovanje ostalih duševnih moći. Stoga, ako se po¬ 
ništi pamćenje, đavao ne može dalje ništa, jer ne nalazi 
nijedne druge stvari o koju bi se prihvatio, pa bez išta 
ne može ništa. 

2. — Htio bih da duhovne osobe uspiju dobro ra¬ 
zumjeti koliko štete putem pamćenja đavli nanose du¬ 
šama, koje se mnogo pamćenjem služe. Kolike ispraz¬ 
ne žalosti, tuge i radosti ima oko toga što se daje važ¬ 
nost mislima, bilo na Boga bilo na što svjetsko; koliko 
uprljanosti te misli ostavljaju u duhu, koje Čine da se 
duša rastrese od najdublje sabranosti, a ta se sastoji 
u tom da duša čvrsto prione svim svojim duševnim 
moćima uz nedohvatljivo dobro, odalečujući se od svih 
dohvatljivih stvari. Pa, kad — po pretpostavci — takva 
lišenost ne bi duši donijela vrhovno dobro, to jest da 
je postavi stalno u Boga, sama činjenica da ju je lišila 

mnogih muka i dosada, a ne samo nesavršenosti i gri¬ 
jeha, bez sumnje da je već neprocjenjivo dobro. 


POGLAVLJE 5. 


O TREĆOJ ŠTETI ZA DUŠU POJEDINAČNIH SJE¬ 
CANJA U PAMĆENJU. 

1. — Treća šteta, što je duša ima od naravnih uti¬ 
saka pamćenja, jest privativna (t. j. šteta zbog gubitka 
— op.), jer joj ti utisci priječe ćudoredno dobro i liša¬ 
vaju je duhovnog dobra. Prije negoli kažem na koji na¬ 
čin ovi utisci priječe duši ćudoredno dobro, treba znati 
da se ono sastoji u tom da se drže na uzdi strasti i ne¬ 
uredne požude, čime duša postizava veliko spokojstvo, 
mir i odmor i moralne kreposti. Ali duša neće moći pra¬ 
vo vladati uzdama, ako ne zaboravlja i ne udaljuje od 
sebe sve stvari od kojih strasti potječu; a uzbuđenja joj 
dolaze samo od pamćenja, jer kad zaboravi sve stvari, 
nema ničega što bi mutilo mir i poticalo požude: jer, ka¬ 
ko se običava reći, ono što oko ne vidi, srce neće pože¬ 
ljeti. 


2. — Iz iskustva znamo da svaki put, kad duša sta¬ 
ne misliti na koju stvar, ostaje manje ili više uzbuđe¬ 
na i uznemirena obzirom na nju, već prema jakosti 
utiska: ako je utisak težak i dosadan, donosi žalost; 
ako je ugodan, donosi radost i želju. Nužno se, dakle, 
rađaju uzbuđenja zbog raznolikosti utisaka, tako da 
duša doživljava sad radost, sad žalost, sad mržnju, sad 
ljubav: ne može ustrajati u postojanosti (a ta je uči¬ 
nak ćudorednog mira) ako ne nastoji zaboravljati na 
sve stvari. Jasno je, dakle, da sjećanja priječe duši 
dobro ćudorednih kreposti. 

3. — A da pamćenje opterećeno sjećanjima priječi 
i duhovno dobro, jasno se dokazuje iz ovoga što smo 
rekli. Uznemirena duša, koja nema temelja ćudorednog 

dobra, nije sposobna — tako uznemirena — za duhovno 
dobro, jer se ono udskuje samo u mirnu i spokojnu 
dušu. Sto više, duša daje važnosti utiscima pamćenja, 
pošto ne može biti pažljiva nego samo na jednu stvar, 
ako pazi na shvatljive stvari, ne može ostati slobodna 
da pazi na neshvatljive, a Bog je neshvatljiv. Duša, da¬ 
kle, zato da dođe k Bogu, mora hodati radije ne shvaća¬ 
jući negoli shvaćajući: ono što je promjenjljivo i shvat¬ 
ljivo mora ustupiti mjesto onomu što je nepromjenlji¬ 
vo i neshvatljivo dobro. 


POGLAVLJE 6. 


O KORISTIMA STO IH DUŠA IMA OD ZABORAVI 
I PRAZNINE OBZIROM NA SVE MISLI I SJECANJA 
KOJA MOŽE IMATI U PAMĆENJU NA PRIRODAN 
NAČIN. 

1. — Iz gore opisanih šteta, što ih duši donose 
utisci pamćenja, možemo također zaključiti na protiv¬ 
ne koristi što proizlaze iz potiskivanja istih utisaka i 
zaboravljanja na njih; jer, kako kažu filozofi, ista na¬ 
uka koja služi za jednu od dviju protivnosti služi i za 
drugu. Sad, kao protivnost prvoj šteti, duša uživa mir 
i spokojnost duha, jer je zaštićena od smetnja u pam¬ 
ćenju; te dosljedno, uživa čistoću savjesti — a to je 
najvažnije — te je bolje pripravna za ljudsku i božan¬ 
sku mudrost i za kreposti. 

2. — Kao suprotnosti drugoj šteti, duša se oslo¬ 
bađa mnogih poticaja, napasti i pokreta što ih putem 
misli i sjećanja đavao ubacuje, navodeći dušu da upada 
u mnoge nesavršenosti i grijehe, prema riječima Davi- 
dovim: 

Mislili su, i zlobno su govorili* 


1 Ps 72.1 — prema Vulgati: Cofitaverum et locuti suot nequiuani. 

Stoga, kad se uklone misli, đavao ne zna kakvim bi 
oružjem napao duh. 

3. — Izbjegnuvši treću štetu, duša je pripravna, po¬ 
moću sabranosti i zaborava na sve stvari, da bude po¬ 
krenuta i poučena od Duha Svetoga koji se, kako kaže 
Mudrac, uklanja od misli bezumnih .* Pa, kad bi ispraž- 
njivanjem pamćenja čovjek izvukao samo tu korist da 
se oslobodi muka i smetnja, to bi već bilo za njega ve¬ 
liko dobro i velika korist: jer tjeskoba i muke koje se 
rađaju u duši iz suprotivština, ništa ne pomažu da ih 
liječe, nego, naprotiv, otežavaju ih i prave štetu. Stoga 
David pravo kaže: 

Uistinu se svaki čovjek uzalud uznemiruje .» 

Očito je da je uvijek beskorisno uznemirivati se, jer to 
ne donosi nikakve koristi: stoga, kad bi sve propalo i 
sve se rušilo te bi sve stvari išle naopako, bilo bi uza- 
lundo uznemirivati se, jer to pogoršava uvjete mjesto 
da ih poboljša. Sve podnositi mirnom i spokojnom rav¬ 
nodušnošću ne samo da pomaže duši sticati mnoga do¬ 
bra, nego pomaže da duša i same nevolje bolje prosudi 
i donese prikladnu pomoć. 

4. — 0 tome što smo rekli upravo govore ove Sa- 
lomonove riječi: Znam da nije druge sreće čovjeku 
osim da se veseli i čini dobro za svojega života. 1 Ovim 
nam riječima daje razumjeti da se u svim događajima, 
koliko god bili protivni, moramo radije radovati ne¬ 
goli biti potišteni, da ne izgubimo ono dobro koje je 
veće od svakoga blaga, to jest mir duše u svim stva¬ 
rima, kako u sreći tako u nesreći, prihvaćajući sve na 
isti način. A čovjek ne bi nikad izgubio svoj mir, kad 
bi ne samo zaboravljao uspomene i otklanjao svaku 
misao, nego kad bi se uzdržavao, koliko je moguće 
više, da gleda, sluša i saobraća s drugima. Naša je na- 


J Mudr 1,5. 

* Ps 1S.7 — prema Vulgati: Venuuamen omnis homo — frustra 
conturbalur. 

• Prop 3,12. 


Uspon na goru Karme! 

rav tako slaba i nestalna da, koliko god bili uvježbani 
u dobru, teško uspijevamo da pamćenjem ne nailazimo 
na stvari koje nam uzbuđuju duh, koji je prije negoli 
ih se je sjetio bio miran i vedar. Stoga pravo kaže Je- 
remija: 

Bez prestanka na to misli 
i sahne duša u meni* 


POGLAVLJE 7. 


RASPRAVLJA O DRUGOJ VRSTI UTISAKA U 
PAMĆENJU, TO JEST O NADNARAVNIM IMAGINAR¬ 
NIM UTISCIMA I SJECANJIMA. 

1. — Premda smo u prvoj vrsti naravnih utisaka 
dali upute i za imaginarne utiske, trebalo je učiniti 
ovu razdiobu obzirom na druge oblike i sjećanja što 
ih pamćenje u sebi sadržava, a spadaju u nadnaravne 
pojave, kao što su viđenja, objave, nagovori i osjećaji 
nadnaravnog značaja. Kad ove stvari jednom prođu 
dušom, obično ostaje utisnuta slika, oblik ili sjećanje 
sad u duši, sad u pamćenju, sad u mašti ili predodžbe- 
noj moći, katkad vrlo živo i učinkovito. Stoga treba i 
o takvim sjećanjima dati kakvu uputu, da ne bi njima 
preopteretili pamćenje te mu priječili sjedinjenje s 
Bogom u čistoj i savršenoj nadi. 

2. — Velim, dakle, da duša, zato da postigne ovo 
dobro, ne smije nikad obnavljati sjećanja na jasne i 
određene stvari, koje su se u njoj dogodile na nadna¬ 
ravan način, niti podržavati u sebi oblike ili sjećanja 
na njih; jer uvijek moramo polaziti iz ovog načela: 
Koliko se više duša hvata za kakav naravan ili nadna¬ 
ravan utisak koji je određen i jasan, toliko manje za¬ 
država u sebi sposobnosti i spremnosti da uđe u dubi¬ 
ne vjere, koje dubine u sebi sadrže sve ostalo. Kako 


> Tul 1J0. 

smo rekli, nikakav nadnaravni oblik ili sjećanje koje 
može pasti pod pamćenje nije Bog, a od svega se ono¬ 
ga što nije Bog duša mora osloboditi, da dođe k njemu. 

I pamćenje se, dakle, mora odmah lišiti svih nadnarav¬ 
nih oblika i sjećanja, da se sjedini s Bogom u nadi. I 
zaista, svako je posjedovanje protivno nadi, koja se 
sastoji od, kako kaže sveti Pavao, zbiljnosti kojih ne 
vidimo .« Stoga vrijedi da, koliko se pamćenje više liši, 
toliko više ima nade, a koliko više ima nade. toliko 
više ima udjela u sjedinjenju s Bogom. A pošto, obzi¬ 
rom na Boga, koliko se duša više nada, toliko više 
dobiva te se onda još više nada; pa kad bi, napokon, 
bila savršeno lišena svakog posjedovanja, ostala bi u 
savršenom posjedovanju Boga u božanskom ujedinje¬ 
nju. Ali ih ima mnogo koji neće da liše svoje pamćenje 
okusa i slatkoće što ih doživljavaju u sjećanjima, pa 
zbog toga ne stizavaju do vrhovnog dobra ni do potpu¬ 
ne slatkoće, jer onaj koji se ne odriče svega što posje¬ 
duje, ne mole biti učenik Kristov.* 


POGLAVLJE 8. 


O ŠTETAMA STO IH SJEĆANJE NADNARAVNIH 
STVARI M02E PROUZROČITI DUSI AKO NA NJIH 
MISLI. — KAZUJE KOLIKO IH IMA. 

1. — Duhovni se čovjek izlaže peterovrsnim šte¬ 
tama ako s privrženošću razmišlja o uspomenama i 
oblicima utisnutih stvari koje mu se događaju na nad¬ 
naravan način. 

2. — Prva je šteta da se mnogo puta prevari, uzi¬ 
majući jedno za drugo. Druga, da se nalazi u bližoj pri¬ 
godi da padne u kakvu preuzetnost i taštinu. Treća, da 
đavao ima mnogo prilika da ga povuče u zabludu po¬ 
moću spomenutih utisaka, četvrto, da mu je sprečavano 


• Htbr 11,1. 

* Lk 14.3J. 

sjedinjenje s Bogom u nadi. Peta, da u najviše slučajeva 
nisko prosuđuje o Bogu. 

3. — Glede prve štete je očito da će duhovan čov¬ 
jek, ako rado razmišlja o spomenutim sjećanjima i obli¬ 
cima, mnogo puta pogriješiti u svojim sudovima; jer 
kao što nitko ne može na savršen način poznavati stvari 
koje se na naravan način odvijaju u njegovoj mašti, 
niti može doći do potpunog i sigurnog suda, tako će još 
mnogo manje moći da uspije prosuditi nadnaravne 
stvari koje su iznad naših sposobnosti, a događaju se 
rijetko. Stoga će mnogo puta tkogod misliti da je stvar 
od Boga, dok je to samo proizvod njegove mašte; a dru¬ 
gi put će misliti da dolazi od đavla ono što je od Boga, 
i obratno. Cesto će mu ostati vrlo jako utisnuti oblici 
i sjećanja na dobra i na zla, bilo vlastita ili od drugih, 
i druge slike koje će mu se predstavljati, i on će ih 
cijeniti kao najsigurnije i najistinitije, dok će to biti 
samo velike laži; a istinito će smatrati lažnim (a ovo 
smatram sigurnijim putem, jer proizlazi iz poniznosti). 

4. — Nadalje, i kad se čovjek ne vara o istinitosti 
stvari, vrlo lako može pogriješiti u prosuđivanju nji¬ 
hove kolikoće i kakvoće, te o onom čega je malo, misli 
da ima mnogo, ili obratno; o kakvoći sudeći o onom 
što ima u svojoj mašti da je ovo ili ono, a to naprotiv 
nije takvo; i tako postaje kao oni o kojima Izaija go¬ 
vori: 

Koji od tame svjetlost prave 
a od svjetlosti tamu, 

koji gorko slatkim čine 
a slatko gorkim .> 

Konačno ,ako pogodi u jednoj stvari, teško će biti da 
ne pogriješi u drugoj, jer koliko god se trsio da ne sudi, 
dosta je što daje važnost, pa će naići, barem pasivno, 
na štetu, ako ne ove prve vrsti, to sigurno na koju od 
slijedećih četiriju, o kojima ćemo odmah govoriti. 


1 U 5,20. 

5. — Dakle, da ne padne u zabludu i krivi sud, 
duhovan ćovjek neka ne prosuđuje da bi doznao što 
ima i Sto osjeća u svojoj nutrini, neka ne istražuje na¬ 
rav takvog viđenja, spoznaje ili osjećaja. Neka niti ne 
želi da znade ove stvari i neka ne vodi o njima računa, 
osim da to očituje duhovnom ocu, koji će ga poučiti da 
očisti pamćenje od tih utisaka; jer sve Sto su oni u sebi 
neće mu koristiti za ljubav prema Bogu, koliko najma¬ 
nji čin žive vjere i nade koji proizlazi iz savršenog odrica¬ 
nja svih stvari. 


POGLAVLJE 9. 


0 DRUGOJ ŠTETI TO JEST 0 OPASNOSTI DA SE 
NE PADNE U SAMODOPADNOST I TASTU OHOLOST. 

1. — Nadnaravni utisci u pamćenju obično su 
duhovnim osobama također velika prigoda da padnu u 
kakvu oholost i taštinu, ako im daju važnost i ako do 
njih drže. Jer, kao što je bez te mane onaj koji nema 
rečenih stvari, jer u sebi ne vidi čime bi se mogao oho¬ 
liti, tako naprotiv onaj koji ih ima uvijek ima sprem¬ 
nu prigodu da se može smatrati nečim velikim, videći 
da je obdaren ovim nadnaravnim saopćenjima. Zaista, 
koliko god ih duhovni ljudi mogu pripisati samo Bogu 
te mu po dužnosti zahvaljuju, pače se smatraju da su 
ih nedostojni, ipak obično ostaje u njihovu duhu sta¬ 
novita skrivena samodopadnost i visoko mišljenje ko¬ 
liko obzirom na stvar toliko i obzirom na sebe, iz čega 
se, a da oni to i ne opažaju, rađa u njima velika du¬ 
hovna oholost. 

2. — To bi oni, ipak, mogli jasno opažati po nego¬ 
dovanju što ga iskazuju u postupku prema onome koji 
ne hvali njihov duh i ne cijeni milosti što ih oni imaju; 
kao i iz zavisti koja ih grize kad misle ili čuju reći da 
i drugi dobivaju one iste darove ili još vrijednije. Sve 
se to rađa iz skrivene samodopadnosti i oholosti, a oni 

se ne mogu uvjeriti da su u nju uronjeni sve do očiju. 
Oni misle da je dosta imati stanovitu spoznaju o vlas¬ 
titoj bijedi, a da se može istodobno biti puni tajne 
samodopadnosti i uživati više u svojem duhu i svojim 
duhovnim dobrima negoli duhu i dobrima drugih; po¬ 
put farizeja koji je zahvaljivao Bogu što nije kao i os¬ 
tali ljudi i što ima ove ili one kreposti, u čemu je imao 
samozadovoljstvo i preuzetnost;' a ovi, premda to for¬ 
malno ne govore kao farizej, imaju to stalno u duhu. 
Štoviše, neki postaju tako oholi, da su gori od đavla. 
Kad u sebi opažaju neke utiske, kako im se čini, po¬ 
božne i slatke osjećaje prema Bogu, ostaju više nego 
zadovoljni te smatraju da su posve blizu Bogu. a dru¬ 
gi koji ih nemaju da su mnogo niži od njih, pa ih stoga 
preziru, kao što je farizej prezirao carinika. 

3. — Da izbjegnu ovoj štetnoj kugi, ogavnoj u 
očima Božjim, treba da razmisle dvije stvari. Prvo, da 
se krepost ne sastoji u doživljajima i osjećajima pre¬ 
ma Bogu, koliko god bili visoki, niti u bilo kojoj stvari 
ove vrsti, što bi je mogli u sebi doživjeti; nego, napro¬ 
tiv, u onom što oni u sebi ne osjećaju, to jest u veli¬ 
koj poniznosti, u čvrstom i učinkovitom preziranju se¬ 
be i svih svojih stvari, i u tom da se uživa što i drugi 
imaju o nama isto nisko mišljenje, i da nikad ne želi¬ 
mo da nešto vrijedimo u očima drugih. 

4. — Drugo što moraju razmisliti jest, da sva ne¬ 
beska viđenja, objavljenja i osjećaji, i što god drugo 
ikada mogu zamisliti, ne vrijedi toliko, koliko vrijedi 
najmanji čin poniznosti. Ova krepost je učinkovita kao 
ljubav, koja ne cijeni svoje stvari i ne skrbi se za njih, 
ne misli loše nego samo o sebi, niti o sebi misli išta 
dobra, nego to misli o drugima. Ne smiju se, dakle, na¬ 
dimati u oholosti zbog svojih nadnaravnih utisaka, ne¬ 
go neka ih nastoje zaboraviti da mogu uživati slobodu 
duha. 


■ Lk 18,11-12. 

POGLAVLJE 10. 


O TREĆOJ ŠTETI STO JE M02E ĐAVAO NANI¬ 
JETI DUSI PUTEM IMAGINARNIH UTISAKA PAM¬ 
ĆENJA. 

1. — Iz svega što smo gore rekli, jasno proizlazi 
kolika šteta može nadoći duši putem nadnaravnih uti¬ 
saka od strane đavla. Ovaj, zaista, može prikazati pam¬ 
ćenju i mašti mnoge lažne spoznaje i slike tako da izgle¬ 
daju istinite i dobre, utiskujući ih pomoću sugestije u 
duh i u osjete velikom silom i sigurnošću, tako te se 
duši čini da stvar ne može biti drukčija negoli je utis¬ 
nuta njezinom pamćenju; jer đavao, prerušen u anđela 
svjetlosti, izgleda sama svjetlost. Nezadovoljan time, 
može je napastovati na razne načine i u istinskim viđe¬ 
njima koja su od Boga, pokrećući neuredne požude i 
razne privrženosti, sad duhovne, sad osjetne; jer, kad 
je duša privržena takvim utiscima, đavao je vrlo lako 
obara u manu duhovne neumjerenosti i u druga zla. 

2. — Da bolje uspije u svojoj namjeri, đavao obi¬ 
čava uliti ukus i užitak u osjete u vezi sa samim Bož¬ 
jim stvarima, zato da duša, oslađena i privučena tom 
nasladom, oslijepi i skrene svoju pažnju više na nasla¬ 
du negoli na ljubav (barem ne toliko na ljubav) te da 
više cijeni taj užitak negoli lišenost i slobodu što se 
nalaze u vjeri, nadi i ljubavi Božjoj: tako. dakle, zava¬ 
ravajući je malo pomalo, čini da vrlo lako povjeruje 
njegovim lažima. Zaslijepljenoj duši laž i zlo ne izgleda¬ 
ju takvima, jer se tama često pričinja svjetlom, a svjet¬ 
lo tamom, i tako dolazi do tisuća besmislica o stvarima, 
bilo naravnim, bilo ćudorednim i duhovnim: ukratko, 
što je bilo vino, postaje ocat. A sve joj se to događa, 
jer se u početku nije odrekla privrženosti nadnaravnim 
stvarima; isprva se te privrženosti nije bojala, jer je 
bila malena i ne toliko zla, pa ju je pustila da stoji; ali 
je to zlo raslo, kao zrno gorušično, u veliko stablo, jer 
— kako kažu — malena greška na početku, na svršet¬ 
ku je velika. 

3. — I tako je, da se izbjegne velika Šteta što duši 
može proizaći od đavla, veoma potrebno da duša ne 
bude privržena tim stvarima, jer će inače u tom užitku 
nazadovati i potamniti, jer užitak, ako i ne gledamo na 
đavolska lukavstva, sam je po sebi dosta da zaslijepi 
dušu, kako nam David daje razumjeti, kad kaže: 

Možda će me tmine pritisnuti 
i noć će biti rasvjeta u mojim užicima .» 


POGLAVLJE 11. 


O ČETVRTOJ ŠTETI KOJU DUŠA M02E IMATI 
OD POJEDINAČNIH NADNARAVNIH UTISAKA PAM¬ 
ĆENJA, A SASTOJI SE U TOM DA SU JOJ ZAPREKA 
UJEDINJENJU. 

1. — Ne treba mnogo govoriti o četvrtoj šteti, jer 
je o tom bilo govora na svakoj stranici ove Treće knji¬ 
ge, gdje smo dokazali da se duša, zato da bi došla do 
sjedinjenja s Bogom u nadi, mora odricati svakog po¬ 
sjeda u pamćenju koje treba da bude lišeno svega Što 
nije Bog, zato da bi se nada odnosila samo na Njega; i 
kao što (kako smo također već rekli) nikakva predodž¬ 
ba, ni lik, ni slika, niti ikakav drugi utisak koji bi mo¬ 
gao spadati na pamćenje, nije Bog niti što slično Nje¬ 
mu, ni nebesko ni zemaljsko, ni naravno ni nadnarav¬ 
no, prema onomu što uči David: 

Nema ti ravna među bozima, Gospodine ;i 

pa stoga, ako se pamćenje zaustavi na bilo kojoj stvari, 
postavlja zapreku sjedinjenja s Bogom; prvo, jer se 
opterećuje; drugo, jer, koliko više ima posjeda, toliko 
manje ima nade. 


1 Ps J3S.11 — prema Vulgati: Vcnmtamen tenebree cooculcabunt 
me et nox illuminatio mea in adi tili mai. 

• Ps 85.*. 

2. — Đula, dakle, treba da se odmah prepusti li¬ 
jenosti i zaboravu svih posebnih oblika i sjećanja nad¬ 
naravnih stvari, da ne priječi sjedinjenje s Bogom ob¬ 
zirom na pamćenje u savršenoj nadi. 


POGLAVLJE 12. 


O PETOJ ŠTETI KOJU DUŠA MOŽE IMATI OD 
NADNARAVNIH PREDODŽABA I UTISAKA U PAMĆE¬ 
NJU, A SASTOJI SE U TOME DA NISKO I NEPRI¬ 
KLADNO SUDI O BOGU. 

1. — Ne manja od pređašnjih jest i peta šteta ko¬ 
ju duša trpi kada hoće da zadržava u pamćenju i u 
mašti predodžbe i slike stvari koje su joj bile saopće¬ 
ne na nadnaravan način, osobito ako ih hoće da uzme 
kao sredstvo za božansko sjedinjenje. Zaista se olako 
sudi o naravi i veličini Božjoj na manje dostojan i na 
niži način negoli priliči njegovoj nedohvatnosti, prem¬ 
da duša svojom mišlju i sudom ne stvara izričit po¬ 
jam da bi Bog bio sličan onomu što izražavaju pojedi¬ 
ne predodžbe, ipak to što duša cijeni te izraze — ako ih 
uistinu cijeni — uzrok je da duša ne cijeni Boga i ne 
osjeća o njemu onako visoko kako nas uči sveta vjera, 
koja nam kaže da je Bog biće neusporedivo, nedoku¬ 
čivo, itd. Jer, osim činjenice da sve što daje stvorovima 
oduzimlje Bogu, duša posredovanjem ovih predodžbi 
stvara po naravi u svojoj nutrini neko uspoređivanje 
između njih i Boga, i to joj smeta da ga prosuđuje i ci¬ 
jeni onako visoko kako zaslužuje; jer stvorovi, bilo ze¬ 
maljski bilo nebeski, i sve određene predodžbe i slike, 
naravne i nadnaravne, koje mogu pasti pod duševne mo¬ 
ći, koliko god bile visoke u ovome životu, ne mogu se 
usporediti s Božjim bićem niti su mu primjerene, jer 
Bog, za razliku od stvorova, ne može pasti pod nika¬ 
kav rod ni vrstu, a stvorovi, kako kažu bogoslovi, to 
mogu, a duša u ovom životu može da primi jasno i 
određeno samo ono Što potpada pod rod i vrstu. Zbog 

toga kaže sveti Ivan: Boga nitko nikad ne vidje;' a 
Izaija kaže da nikad nije ušlo u ljudsko srce kakav je 
Bog; ; a Bog je rekao Mojsiji da ga ne može vidjeli i u 
životu ostati .* I tako onaj koji opterećuje pamćenje i 
ostale duševne moći onim što one mogu shvatiti, ne 
može misliti na Boga ni osjećati o njemu kako treba. 

2. — Donosim jednu priprostu usporedbu. Jasno 
je da, koliko netko više upravlja svoje oči na sluge 
kraljeve i zadržava se s njima, toliko se manje bavi 
kraljem i manje ga cijeni; jer, ako i nije takva pro¬ 
cjena formalno i određeno prisutna u njegovom ražu 
mu, takva je na djelu; koliko se, naime, više zadrža¬ 
va sa slugama, toliko se više napušta njihova gospo¬ 
dara. i tako ne sudi o kralju odveć visoko, kad slugama 
daje prednost pred njim. Tako se događa duši s obzi¬ 
rom na Boga, kad daje važnost spomenutim stvorovi¬ 
ma. Premda je ova usporedba vrlo niska, jer je Božja 
bit neizmjerno različita od biti stvorenja. Stoga ih du¬ 
ša mora pustiti s vida i ne smije nikakvu njihovu pre¬ 
dodžbu imati pred očima, da bi mogla uprijeti oči u 
Boga po vjeri i nadi. 

3. — Stoga oni koji, ne samo daju važnost ovim 
zamišljenim predodžbama, nego misle da je Bog sli¬ 
čan nekoj od njih i da je pomoću njih moguće doći do 
božanskog sjedinjenja, u velikoj su zabludi i gube 
svjetlost vjere u razumu, pomoću koje se razum sjedi¬ 
njuje s Bogom u nadi, te ne rastu do visoke nade, po 
kojoj se pamćenje sjedinjuje s Bogom, a to se ostva¬ 
ruje kad se oslobodi svega zamišljenoga. 


• lv 1 . 11 . 

» vidi li 64.3. 
»lit HM- 

POGLAVLJE 13. 


O KORISTIMA KOJE DUŠA IZVLAČI KAD ODA- 
LECUJE OD SEBE UTISKE MASTE I ODGOVARA 
SE NA STANOVIT PRIGOVOR TE SE OBJAŠNJAVA 
RAZLIKA IZMEĐU NARAVNIH I NADNARAVNIH 
IMAGINATIVNIH UTISAKA. 


1. — Koristi koje duša ima od toga što oslobađa 
maštu od zamišljajnih predodžaba, lako se izvlače iz 
uvida u peterostruku štetu koja se nanosi duši, ako 
hoće da ih zadržava u sebi, kako smo to isto rekli za 
naravne predodžbe. No osim tih ima i drugih koristi 
koje duhu daju dubok mir i odmor. Ne gledajući na to 
da duša naravno uživa kad je slobodna od predodžaba 
i slika, ona je također bez skrbi da li su one dobre ili 
loše, bez skrbi je o načinu kako da se ponaša s jednima 
i s drugima, bez skrbi o naporu i gubitku vremena u 
razgovorima s duhovnikom da se utvrdi kojoj vrsti pri¬ 
padaju, a te skrbi ona može napustiti jer ne mora da¬ 
vati važnosti nikakvoj predodžbi. Na taj način duša 
može upotrebiti čitavo vrijeme i svu svoju marljivost, 
što bi morala izgubiti u to kao i da ispita svoje spoz¬ 
naje, za uvježbavanje, to jest ostvarivanje volje Božje 
i u nastojanju da steče Ušenost i siromaštvo duha i 
osjeta, što se sastoji u tom da se istinski hoće lišiti 
svakog oslona utjehe i doživljavanja, bilo unutrašnjeg 
bilo izvanjskog. Duša to savršeno ostvaruje kad hoće i 
nastoji da se ne oslanja na ove predodžbe; od takvog 
odricanja dobit ćc prednost da će se približiti Bogu 
(koji nema slike, ni predodžbe ni lika) toliko više ko¬ 
liko se više liši zamišljenih predodžaba, slika i likova. 

2. — Možda ćeš me pitati: Zašto mnoge duhovne 
osobe savjetuju dušama da se koriste Božjim saopće¬ 
njima i osjećajima, te da ih žele od Boga primiti zato 
da mu uzmognu što darovati, jer ako nam ništa ne da, 
nemamo mu što pružiti? te da sveti Pavao kaže: Duha 

ne trnite a Zaručnik iz Pjesme nad pjesmama traži 
od Zaručnice: 

Stavi me kao znak na srce, 
kao pečat na ruku svoju,* 

traži — velim — stvari koje su već utisci i koje, prema 
izloženoj nauci, ne samo ne smiju sticati nego ih tre¬ 
ba, i onda kad ih Bog šalje, odbacivati i odalećivati. 
Zatim je jasno da, kad ih Bog daje, da to čini za naše 
dobro i zato da proizvedu dobar učinak. Napokon, ne 
dolikuje bacati drago kamenje, te je neka vrst oholo¬ 
sti ne htjeti pristati na darove Božje, kao da bismo mi, 
sami od sebe, mogli biti u čemu god na koristi bez njih. 

3. — Da se iscrpno odgovori na takav prigovor, 
treba se sjetiti svega onoga što je rečeno u 16. i 17. 
poglavlju Druge knjige, gdje se velikim dijelom rješava 
ova sumnja. Ondje smo rekli da je dobro koje dolazi 
duši od nadnaravnih utisaka, kad oni proizlaze od do¬ 
brog počela, utisnuto na pasivan način u nju u isto 
vrijeme kad se ti utisci predočuju osjetima, a da dušev¬ 
ne moći od svoje strane ne vrše nikakav čin. Stoga nije 
potrebno da volja obavlja čin pristanka; jer u slučaju 
kad duša hoće da djeluje svojim moćima, mjesto da 
njihovom djelatnošću ima neku korist, ona će sa svo¬ 
jim niskim i naravnim načinom priječiti nadnaravnu 
milost koju Bog u onom času izvodi u njoj putem tak¬ 
vih utisaka. Ona se, dakle, mora vladati pasivno prema 
njima, izbjegavajući da izvrši bilo koji čin, unutarnji 
ili izvanjski, da se prilagodi pasivnom načinu na koji 
joj se podavaju ti imaginarni utisci. To znači da duša 
čuva Božje osjećaje, jer bi ih tako, zbog svojeg niskog 
načina djelovanja, izgubila. Eto što znači ne tmuti du¬ 
ha: zaista bi ga utrnula, kad bi htjela djelovati druk¬ 
čije negoli djeluje Duh koji je vodi, što bi se dogodilo 
kad bi ona, dok joj Bog vodi duh na pasivan način (ka¬ 
ko se događa kod ovih utisaka) htjela da se prema nji- 


* n » a . 

> I Sol 5.19. 

ma ponaša aktivno, djelujući razumom ili štogod is¬ 
tražujući. Ovo je jasno, jer ako tada duša silom hoće 
da djeluje, nužno će njezino djelovanje biti samo na¬ 
ravno, jer od sebe nije sposobna za drugo, pošto se ne 
pokreće niti se može pokrenuti na nadnaravno djelo¬ 
vanje ako je Bog na to ne pokrene ili ne postavi; i tako, 
ako tada duša hoće da djeluje, nužno koliko je do nje, 
mora svojim aktivnim djelovanjem priječiti pasivno 
djelovanje koje joj Bog podaje, i koje je u duhu, jer 
se upliće vlastitim djelovanjem koje je druge vrsti i 
mnogo niže od onoga što joj Bog podaje. Božje je, 
naime, djelo pasivno i nadnaravno, a njezino je aktivno 
i naravno: i to bi značilo tmuti duh. 

4. — Isto je tako očigledno da je takav način dje¬ 
lovanja niži: duševne se moći mogu po sebi odnositi i 
djelovati samo na neki lik ili sliku ili predodžbu, a to 
su tek akcidenti ili vanjština one bitnosti ili duha 
što ga sadrže. Ta se bitnost ili duh sjedinjuje s dušev¬ 
nim moćima u pravu spoznaju i u pravu ljubav, samo 
kad akcidenti prestanu djelovati, jer njihovo djelova¬ 
nje ima jedini cilj da duša primi u sebe onu bitnost ko¬ 
ju je spoznala i uzljubila u akcidentima. Odatle razlika 
i prednost između aktivnog i pasivnog djelovanja, koja 
je ista kao i razlika i prednost posla što ga treba izvr¬ 
šiti i posla koji je već izvršen, ili razlika između onoga 
što se želi postići i onoga što je već postignuto. Dalje 
se odatle izvodi da duša, ako hoće da aktivira svoje 
moći da djeluju na nadnaravne utiske putem kojih joj 
Bog na pasivan način dariva njihov duh, ona radi ni 
više ni manje nego kao onaj koji ostavlja već izvršen 
posao te ga ponovno počinje obavljati; i tako ne osjeća 
nikakvog zadovoljstva u izvršenom poslu, niti svojim 
djelovanjem postizava kakav učinak, nego ometa ono 
što je već bilo učinjeno. Takvo djelovanje ne može do¬ 
prijeti da postigne duh, što ga moćima Bog daje bez 
njihovog sudjelovanja: i tako bi to značilo izravno 
tmuti duh, što ga pomoću spomenutih zamišljajnih uti¬ 
saka Bog ulijeva, kad bi duša od tih utisaka sebi skup¬ 
ljala bogatstvo. Ona ih, dakle, mora zanemariti, pona¬ 
šajući se prema njima odrično i pasivno, pa će je Bog 

uzvisiti do stvari koje mnogo nadvisuju i njene moguć¬ 
nosti i njezino znanje. Stoga Prorok tvrdi: 

Stat ću na stražu svoju, 
postavit se na bedem, 
paziti što će mi reći. 1 

Kao da bi rekao: Bdjet ću na straži svojih duševnih 
moći, neću učiniti ni koraka svojim djelovanjem, i ta¬ 
ko ću moći vidjeti što se kazuje, razumjet ću i uživati 
što mi bude dano na nadnaravan način. 

5. — U vezi s navedenim riječima Zaručnika iz 
Pjesme nad pjesmama velim, da ih treba razumjeti o 
ljubavi koju on goji prema Zaručnici, a osobitost lju¬ 
bavi jest da zaljubljeni sliče jedno drugom u najboljem 
dijelu samih sebe. On joj kaže: 

Postavi me kao znak na srce* 

kamo ciljaju sve strelice ljubavnog tobolca, a to su 
ljubavni čini i pokreti, na srce da ga probodu, ostajući 
u srcu kao znak njegovih ljubavnih čina i pokreta, i da 
sve budu za njega, tako da mu postane slično po 
činima i pokretima ljubavi dok se ne preobrazi u njega. 
Dalje kaže: 

Stavi me . 

kao pečat na ruku svoju ,* 

jer ruka znači ostvarivanje ljubavi, ukoliko se Ljublje¬ 
ni njome drži i miluje. 

6. — Međutim, sve što se duša mora truditi u sva¬ 
koj predodžbi koja joj dolazi odozgo, bila ona imagi¬ 
narna ili koje druge vrsti, bilo to viđenje, nagovori, 
osjećaji ili objavljenja, jest to da ne daje važnost slo¬ 
vu ili vanjštini, nego onome što slovo znači i što se pod 


' Hab 2.1 
• Pi 8.6 
1 ondje. 

njim razumije; mora se brinuti samo za Božju ljubav na 
koju je sve pobuđuje na unutarnji način. Tako mora 
gledati na sve što osjeća: ne smije svraćati pažnju na 
ugodnost, na slast, na ljepotu, nego na osjećaje ljubavi 
koji se rađaju. Samo za to da postigne taj cilj, smije se 
sjećati one slike ili predodžbe koja je pobudila u njoj 
ljubav. Jer, premda učinak naknadno proizveden u sje¬ 
ćanju nije jednak onom učinku koji se je pojavio kad 
je prvi put primila te milosti .ipak sjećanje obnavlja 
ljubav. Osim toga postoji neko uzdignuće duha u Bogu, 
osobito onda kad se spomen odnosi na nadnaravne utis¬ 
ke, slike ili osjećaje, koji se običavaju utisnuti duši tako 
da dugo ostaju, a katkada i da nikad ne iščeznu. Ovi 
utisnuti osjećaji proizvode u duši božanske učinke lju¬ 
bavi, ugodnosti i svjetla, sad više sad manje, svaki put 
kad ih se ona sjeti, jer su u tu svrhu biti utisnuti. Onaj 
komu to Gospodin dade uživa veliku milost, jer to zna¬ 
či imati u sebi rudnik dobara. 

7. — Predodžbe koje proizvode takve učinke utis¬ 
nute su živo u duši, jer nisu kao druge slike i likovi 
koje imamo u mašti. Duša, dakle, ne treba da se utječe 
mašti, kad hoće da ih se sjeti, jer vidi da ih ima u sebi, 
kao što su slike u ogledalu. Duša koja u sebi ima te 
slike na bitan način, može ih se sjetiti po učinku lju¬ 
bavi, kako rekoh, jer joj taj učinak neće biti zaprekom 
za božansko sjedinjenje u vjeri, samo ako nema volje 
da se gubi u predodžbama, nego hoće da se koristi lju¬ 
bavlju, ostavljajući predodžbe po strani, pa će joj one 
na taj način biti od pomoći. 

8. — Teško se raspoznaje kada su te slike utisnu¬ 
te u dušu, a kada u maštu. Slike u mašti su mnogo češ¬ 
će. Neke osobe imaju redovito u predodžbenoj moći ili 
u mašti zamišljajna viđenja koja se vrlo često pojavlju¬ 
ju na isti način, ili stoga što imaju vrlo osjetljiv organ, 
pa zbog toga čim pomisle na to odmah se u mašti po¬ 
javi i ocrtava ona redovita slika, bilo da joj je dovodi 
pred oči đavao bilo da joj je Bog stavlja pred oči ali joj 
se slike ne utiskuju bitno u dušu. Ipak ih je moguće ras¬ 
poznavati po učinku. Slike koje proizlaze od naravi ili 

od đavla, ako ih i često dozivamo u pamet, ne proizvo¬ 
de nikakav dobar učinak niti kakvu duhovnu obnovu 
u duši, koja ih hladno promatra. A one, naprotiv, koje 
dolaze od Boga, svaki put kad ih se netko sjeti, proiz¬ 
vode kakav dobar učinak sličan učinku što su ga pro¬ 
izvele prvi put. A bitne slike, koje se utiskuju u dušu, 
skoro uvijek kad ih se duša sjeti, proizvode kakav uči¬ 
nak. 

9. — Koji je njima obdaren, lako će razlikovati 
jedne od drugih, jer je razlika među njima vrlo jasna 
za onoga koji ima iskustva. Samo napominjem da se 
vrlo rijetko slike utiskuju u dušu na bitan način i traj¬ 
no. I dobro je da duša ne teži za tim da zna išta ni o 
jednima ni o drugim: neka traži Boga po vjeri u nadi. 
A obzirom na drugu stranu prigovora, to jest: ako su 
takvi darovi dobri, da je oholost odbaciti ih, odgovaram 
da je, naprotiv, znak razborite poniznosti koristiti se 
njima na najbolji način i hoditi najsigurnijim putem. 


POGLAVLJE 14. 


RASPRAVLJA O DUHOVNIM SPOZNAJAMA UKO¬ 
LIKO SPADAJU NA PAMĆENJE. 

1. — Duhovne spoznaje sam postavio kao treći rod 
utisaka u pamćenju, ne stoga što pripadaju tjelesnom 
osjetu mašte kao drugi utisci (jer nemaju tjelesnih sli¬ 
ka ni oblika), nego jer su predmet sjećanja i duhovnog 
pamćenja. I zaista, kad duša jednom primi kakvu spoz¬ 
naju, ako hoće može je se uvijek sjećati; i to ne po¬ 
sredstvom kakvog lika ili slike, koju bi taj utisak os¬ 
tavljao u tjelesnom osjetu, jer je ovaj kao takav, kako 
rekosmo, nesposoban za duhovne utiske, nego se ra¬ 
zumski i duhovno nadovezuje na pamćenje po formi 
koja je od nje u duši ostala utisnuta (koja je također 
forma ili spoznaja i duhovna ili formalna slika po ko¬ 
joj se nadovezuje )ili po njezinom učinku. Iz tog raz- 

loga sam spoznaje uvrstio među utiske pamćenja, prem¬ 
da ne pripadaju utiscima mašte. 

2. — Kakve su ove spoznaje i kako se duša mora 
s njima ponašati da dođe do božanskog sjedinjenja, 
dovoljno je rečeno u 24. poglavlju Druge knjige, gdje 
smo raspravljali o njima kao o utiscima razuma. Nek 
se tamo pogleda, jer smo ondje rekli da su dvovrsne: 
jedne se odnose na nestvorene, a druge na stvorene 
stvari. Za moju svrhu, to jest za način na koji pamćenje 
treba da se ponaša prema njima obzirom na božansko 
sjedinjenje, kažem samo ono što sam rekao u prethod¬ 
nom poglavlju o bitnim predodžbama (a to je rod u 
koji spadaju i ove spoznaje koje se odnose na stvorena 
bića), da kad pro izvedu dobar učinak, onda ih se može 
sjećati, ne sa željom da ih zadrži u sebi, nego zato da 
učini življom ljubav i spoznaju Boga; ako pak sjećanje 
na njih ne rađa nikakvim dobrim učinkom, ne smije 
ih nikada dozivati u pamet. Neka se, naprotiv, nastoji 
sjećati koliko više može nestvorenih spoznaja, koje će 
proizvesti u njoj velik učinak, jer su to dodiri i osjećaji 
sjedinjenja s Bogom, cilj prema kojemu upućujem du¬ 
šu. Tih spoznaja nestvorenih stvari pamćenje se ne 
sjeća po nekoj predodžbi, slici ili obliku koje utiskuju 
u dušu, jer ih ovi dodiri i osjećaji sjedinjenja sa Stvo¬ 
riteljem nemaju, nego ih se sjeća po učinku svjetla, 
čeznuća, tjeskobe, užitka i obnove duha, a taj se uči¬ 
nak djelomično ponavlja svaki put kad ih se sjeti. 


POGLAVLJE 15. 


OPĆENITO 0 NAČINU NA KOJI SE DUHOVAN 
ČOVJEK MORA VLADATI S OBZIROM NA PAMĆE¬ 
NJE. 

1. — Da završimo, dakle, s ovim raspravljanjem 
o pamćenju, bit će dobro ovdje duhovnom čitatelju 
izložiti ukratko način kojega se općenito treba držati 
da se sjedini s Bogom po pamćenju; jer, premda se 

stvar može dobro razumjeti iz onoga što je već rečeno, 
ipak će se lakše razumjeti kad se ovdje ukratko izloži. 
U tu svrhu je dobro upozoriti da nam je cilj težnja 
da se duša sjedini s Bogom po pamćenju u nadi; a poš¬ 
to je ovoj kreposti predmet ono čega ne posjeduje¬ 
mo, pa koliko manje posjedujemo, toliko imamo veću 
sposobnost i uvježbanost iščekivati ono čemu se nada¬ 
mo, a stoga i više nade; a odatle slijedi da, koliko god 
duša više liši svoje pamćenje od forma i od svega čega 
se može sjećati, ukratko od svega što nije Bog, toliko 
će više svoje pamćenje staviti u Boga i držat ga praz¬ 
nim u iščekivanju da će ga Bog ispuniti. A da bi živje¬ 
la u potpunosti i čistoj nadi u Boga, neka se duša sva¬ 
ki put, kad ima određene spoznaje i forme ili slike, od¬ 
mah vrati k Bogu s ljubavnim osjećajem, ne zaustav¬ 
ljajući se na njima, oslobođena od svega što može biti 
predmet sjećanja, i neka na te stvari ne misli niti se 
osvrće više negoli je potrebno da obavi i shvati svoje 
dužnosti, ako je to njihov predmet, pa koliko ne bude 
imala osjećaj privrženosti ni vlasništva, neće joj to 
škoditi. U tu svrhu su korisni reci iz Gore Karmel, ko¬ 
je donosimo u 13. poglavlju Prve knjige. 

2. — No, dobro je ovdje upozoriti da se ovim ne 
slažemo i ne želimo složiti u ovoj našoj nauci s nau¬ 
kom onih pogubnih ljudi koji su, zavedeni đavolskom 
ohološću i zavišću, htjeli od očiju vjernika udaljiti sve¬ 
tu i potrebnu uporabu i odlično štovanje slika Boga i 
svetaca. Ova je naša nauka posve različita: ja ne kažem 
da slike nisu potrebne i da se ne smiju častiti; nego 
samo upozoravam na razliku između njih i Boga i da 
treba po njima proći dalje da po onom što je naslikano 
dođemo do žive stvarnosti, ne zaustavljajući se na to¬ 
me više negoli je potrebno da se dođe do duhovnog. 
Jer, ako je istina da je sredstvo dobro i potrebno radi 
cilja, kao što su slike da nas sjete Boga i svetaca, tako 
kad se odveć prihvaća sredstvo da se zadržava na nje¬ 
mu više negoli kao na sredstvu za cilj, ono postaje smet¬ 
nja i zapreka cilju, kao da bi se radilo o nekoj posve 
drugoj stvari, osobito ako posižem rukom za slikama 
ili viđenjima nadnaravnih stvari, obzirom na koje se 

zapada u brojne varke i opasnosti. Jer u sjećanju, što¬ 
vanju i čašćenju slika što nam, prikladno našoj naravi, 
predlaže katolička Crkva, ne može biti nikakve varke 
ni opasnosti, jer se po slikama daje vrijednost samo 
onomu što predstavljaju, te je sjećanje na slike uvijek 
nerazrešivo vezano na ljubav prema stvarima koje 
one predstavljaju, pa neće izostati korist koju donose 
duši. I zaista, kad se pamćenje na njima zadržava samo 
iz toga razloga, duša će uvijek u tome naći pomoć za 
sjedinjenje s Bogom ako, kad joj Bog udijeli tu milost, 
pusti da duša leti od slike k živome Bogu, zaboravlja¬ 
jući na svako stvorenje i na svaku stvorenu stvar. 


POGLAVLJE 16. 


POČINJE SE RASPRAVLJATI 0 TAMNOJ NOĆI 
VOLJE. — POSTAVLJA SE RAZDIOBA STRASTI VO¬ 
LJE. 

1. — Bilo bi uzalud pročistiti razum da se utvrdi 
u kreposti vjere i pamćenje u kreposti nade, kad se ne 
bi očistila i volja obzirom na treću krepost, a to je lju¬ 
bav, po kojoj djela izvršena u vjeri postaju živa i dobi¬ 
vaju veliku vrijednost, dok bez nje ne vrijede ništa, 
prema riječima svetog Jakova: Vjera je bez djela lju¬ 
bavi mrtva.* Kad sada treba govoriti o Aktivnoj noći 
volje, da ovu duševnu moć saberemo i odgojimo u 
ovoj kreposti Božje ljubavi, ne nalazim zgodnije rije¬ 
či od one u Ponovljenom zakonu u šestom poglavlju, 
redak peti, gdje Mojsije kaže: Ljubi Jakvu, Boga svoga, 
svim srcem svojim, svom dušom svojom, svom snagom 
svojom. U ovim riječima je sadržano sve što duhovan 
čovjek mora činiti i što ga ja moram poučiti, zato da 
se istinski približi Bogu u sjedinjenju volje po ljubavL 
I zaista, tu je zapovjeđeno čovjeku da sabere u Bogu 
sve svoje sposobnosti i djelovanje, sve osjećaje i težnje 

svoje duše, tako da svaka njezina vještina i snaga bude 
upravljena k tom cilju, suglasno s onim što kaže Da¬ 


vid: 


Snagu ću svoju čuvati za te.* 

2. — Snaga duše leži u njezinim moćima, u stras¬ 
tima i čežnjama, a svim tim stvarima upravlja volja. 
Stoga kad ona upravi prema Bogu sve ove snage, strasti 
i čežnje, a udalji ih od onoga što nije Bog, tada ona 
čuva za njega snagu duše, te ga tako ljubi svim silama. 
A zato da bi duša mogla stići tome cilju, govorit ćemo 
o potrebi da se volja očisti od svih svojih neurednih 
sklonosti iz kojih se rađaju neuredne požude, osjećaji 
i djela, te slijedi činjenica da ne čuva sve svoje snage 
za Boga. Takve sklonosti ili strasti jesu četiri, i to: ra¬ 
dost, nada, žalost i strah. Jasno je da one upravljaju i 
čuvaju snagu i sposobnost duše za Boga, kad su uprav¬ 
ljene da razumski rade uredno za Boga tako da volja 
uživa samo u njegovoj čistoj slavi i časti, da se nada 
samo u njega, da se žalosti samo zbog njega i da se samo 
njega boji. Jer, koliko se duša veseli i u drugim stva¬ 
rima više negoli u Bogu, toliko će slabije uložiti svoju 
radost u njega; koliko nade položi više u druge stvari, 
toliko će manje polagati u njega. Isto treba reći o dru¬ 
gim strastima. 

3. — Da izložim o tom cjelokupnu nauku, govorit 
ću posebno (kako to običavam) o ovim četirim strasti¬ 
ma i požudama volje, jer se čitav posao potreban da se 
dođe do sjedinjenja s Bogom sastoji u tom da se volja 
očisti od svojih sklonosti i požuda, zato da ona od pro¬ 
ste i nesavršene postane božanska, istovjetna s voljom 
Božjom. 

4. — Ove četiri strasti toliko više gospodare u du¬ 
ši te je prevladavaju, koliko je manja čvrstoća kojom 
volja stoji u Bogu i koliko je veća njezina ovisnost o 
stvorovima, jer u tom slučaju ona lako uživa u stvari- 


1 Ps, SS,10 — prema Vulgati:FortiIudincm meam ad le custodiam. 

mi koje ne zaslužuju da im se radujemo, nada se ono¬ 
mu Sto joj nije korisno, žalosti se onomu čemu bi se 
možda morala veseliti i boji se ondje gdje nema razlo¬ 
ga strahu. 


5. — Iz ovih sklonosti, kad nisu uredne, nastaju u 
duši sve mane i nesavršenosti koje ima, a kad su ured¬ 
ne i skladne, nastaju sve kreposti. Dobro je znati da 
svaka pojedina sklonost koja postane uredna i razum¬ 
ska povlači za sobom ostale, jer su sve četiri strasti 
tako ujedinjene i zbratimljene između sebe, da kamo 
ide jedna djelom, tamo je i druge slijede u mislima, i 
ako se ona sabere djelom, sabiru se i druge u mislima. 
Stoga, ako se volja zbog nečega raduje, dosljedno se 
mora na isti način tomu nadati, a u tim čežnjama se 
virtualno uključuje žalost i strah; a kad malo pomalo 
duša gubi užitak, oslobađa se i od straha, od žalosti i 
od nade. Volja sa svojim četirim strastima nalazi svo¬ 
ju sliku u onim četirim bićima što ih je Ezekijel vidio 
spojene u jedno tijelo; 1 imala su četiri obraza; krila 
koja su sva bića imala, bijahu spojena s krilima dru¬ 
gog bića; svako se je biće kretalo u pravcu svoga ob¬ 
raza, pa kad bi pošli jednom naprijed, ne bi se više vra¬ 
ćali. Slično su i krila svakog pojedinog bića bila spoje¬ 
na s krilima drugih bića, tako da onamo kamo jedno 
biće stvarao krene svojim licem, to jest svojim djelova¬ 
njem, tamo se nužno upućuju virtualno i ostala bića; 
kad se jedno snizuje ili uzdiže, snizuju se ili uzdižu 
i ostala bića; gdje bude tvoja nada, bit će i tvoja ra¬ 
dost, tvoj strah i tvoja žalost; ako se nada vrati natrag, 
vratit će se i one. Isto vrijedi i za druge strasti. 

6. — Stoga je potrebno sjetiti se da kamo god ide 
jedna strast, poći će i cijela duša, volja i ostale moći, 
sve će robovati onoj strasti, u kojoj će živjeti i ostale 
tri, da muče duh svojim okovima, da ga ne puste letje¬ 
ti na slobodu i na odmaranje u slatkom motrenju i sje¬ 
dinjenju. Stoga Boecije 1 tvrdi da kad netko hoće da 


> TiA Ez i. s-». 

jasno upozna istinu, mora da odstrani uživanje, nadu, 
strah i žalost, jer ove strasti neće pustiti u miru i ti¬ 
šini koja se zahtijeva za mudrost, koju čovjek može 
primiti naravnim i nadnaravnim putem. 


POGLAVLJE 17. 


POĆINJE SE RASPRAVLJATI O PRVOJ STRASTI 
VOLJE. KAŽE SE STO JE RADOST I RAZLIKUJU SF. 
STVARI U KOJIMA DUŠA MOŽE UŽIVATI. 

1. — Prva među strastima duše i sklonostima vo¬ 
lje jest radost, uživanje, koje — obzirom na ono što o 
njemu mislimo raspravljati — nije drugo nego zado¬ 
voljstvo volje, popraćeno time da se cijeni neka stvar 
koja se smatra prikladnom, jer volja doživljava ugod¬ 
nost samo kad cijeni neku stvar i kad je njome zado¬ 
voljena. To što kažemo odnosi se na aktivno ulivanje 
koje imamo, kad duša jasno i određeno razumije stvar 
koju uživa, te je u njezinoj vlasti da li će je uživati ili 
neće. Postoji i drugo uživanje, pasivno, usred kojega se 
duša može naći a da ne shvaća nikakvu jasnu i odre¬ 
đenu stvar, a katkada dok shvaća odakle proizlazi ta¬ 
kav užitak, nema vlasti da ga zadrži ili da ga ne za¬ 
drži. 0 ovoj ćemo govoriti kasnije; a sad ćemo se za¬ 
držati da raspravimo o aktivnom i dragovoljnom uži¬ 
vanju određenih i jasnih stvari. 

2. — Ovo uživanje može proizlaziti iz šesterih 
vrsti stvari ili dobara, to jest: iz vremenitih, naravnih, 
osjetnih, ćudorednih, nadnaravnih i duhovnih dobara; 
ispitat ćemo ih po redu, postavljajući volju unutar gra¬ 
nica razuma zato da, opterećena ovim dobrima, ne pre¬ 
stane postavljati snagu uživanja u Boga. U tu svrhu 

dobro je pretpostaviti jednu temeljnu istinu koja će 
nam biti poput štapa na koji se moramo uvijek osla¬ 
njati. Tu istinu treba dobro shvatiti, jer je to svjetlost 
pomoću koje se moramo uputiti i pomoću koje je po- 


262 




AKTIVNA NOĆ DUHA ZA PAMĆENJE 1 VOLJU 


trebno da u svim ovim dobrima upravimo svoje uživa¬ 
nje k Bogu: a ta je istina da volja smije uživati samo u 
onom što je na čast i slavu Božju; a najveću čast koju 
mu možemo dati jest da mu služimo po evanđeoskom 
savršenstvu; a ono što je izvan toga, nema nikakve vri¬ 
jednosti niti koristi za čovjeka. 


POGLAVLJE 18. 

RASPRAVLJA O UŽIVANJU VREMENITIH DOBA 
RA. — KAZUJE SE KAKO SE UŽIVANJE U NJIMA 
UPRAVLJA K BOGU. 

1. — Prva vrst dobara, o kojima govorimo, jesu 
vremenita dobra, pod kojim imenom mislim na bogat¬ 
stvo, društveni položaj, službe i druge naslove, brojnu 
djecu, rodbinu i ženidbe, sve stvari što ih volja prih¬ 
vaća s ugodnošću. No očevidno je kako je ništetno uži¬ 
vanje bogatstva, visokih naslova, društvenih položaja, 
službi i drugih stvari te vrsti za kojima redovito ljudi 
čeznu, jer bi čovjek tek onda mogao uživati u bogat¬ 
stvu kad bi, posjedujući ga u većoj mjeri, bolje služio 
Bogu; a ono je, naprotiv, motiv za vrijeđanje Boga, 
prema nauci Mudraca, koji uči: Sine moj, ako umno- 
tiš bogatstvo, nećeš proći bez grijeha .» Vremenita do¬ 
bra, istina, po sebi ne dovode nužno do grijeha; ali 
pošto im se ljudsko srce, zbog svoje slabosti, priljubi 
osjećajem privrženosti te se manje utječe Bogu (a u 
tom se već sastoji grijeh, koliko je odalečivanje od 
Boga), jasno je zašto Mudrac tvrdi da u tom slučaju 
čovjek neće biti bez grijeha. Iz tog razloga Spasitelj 
trnje naziva bogatstvom,* da nas pouči kako onaj koji 
ga voljom prihvaća ostaje ranjen nekim grijehom. 
Onaj uzvik kojim on uzvikuje u Evanđelju: Kako mu¬ 
čno bogataši ulaze u kraljevstvo Bolje!,'* to jest oni 


■ Sir 11,10. 

* Ml 13,22; U 8.14. 
1 Lk 18.24. 


263 





USPON NA GORU KARMEL 


koji se bogatstvom naslađuju, ovaj uzvik — velim — 
daje nam razumjeti kako čovjek ne smije srcem prio¬ 
nuti uz bogatstvo, jer se time izlaže velikoj opasnosti. 
I David nam uzvikuje da se držimo od toga daleko: 

Umnoii V se blago, nek vam srce uza nj 
ne prione 

2. — Neću navoditi druga svjedočanstva toliko ja¬ 
snoj istini, jer ne bih nikad svršio navoditi Sveto pismo 
i nabrojiti zla što ih u knjizi Propovjednika Salomon 
pripisuje bogatstvu. On, jer ga je imao u izobilju te 
mu je stoga poznavao narav, piše: Vidjeh sve što se 
čini pod suncem: kakve li ispraznosti i puste tlapnje!* 
Dalje dodaje: 

Tko bogatstvo ljubi, nikad mu dosta 
probitka* 

te: Skupljeno blago na propast je svojemu vlasniku* 

To odgovara onomu što vidimo u Evanđelju, gdje čita¬ 
mo kako je onaj, koji se je veselio što je skupio veli¬ 
ku zalihu za mnogo godina, čuo glas s neba koji mu 
govori: iMdate, još noćas zatražit će se tvoja duša, a 
što si skupio komu će pripasti?* Konačno nam i David 
daje istu pouku kad nas pozivlje da ne zavidimo bo¬ 
gatstvu svoga susjeda, jer neće ništa ponijeti sa sobom* 
u drugi život, dajući nam u tom odlomku razumjeti, da 
takvoga treba, radije, žaliti. 

3. — Zaključuje se, dakle, da se čovjek smije rado¬ 
vati svome bogatstvu i bogatstvu svoga brata samo ako 
mu je na pomoć u služenju Bogu, a inače se od njega 
ne izvlači nikakav probitak. Isto vrijedi za ostala do 


I Ps 61,11. 

' Prop 1.14. 

> Ondje 5.4. 

* Ondje 5.12. 

> Lk 12 , 20 . 

• Ps 4M7-I8. 

bra, kao što su visoki naslovi, društveni položaji, službe 
itd.; nema koristi uživati u njima, ako ne vidimo da 
po njima više služimo Bogu i da sigurnije stupamo pre¬ 
ma vječnom životu. Pošto je, pak, nemoguće znati jasno 
da li se to događa, to jest da po njima više služimo 
Bogu itd., isprazno je veseliti se na određeni način, jer 
takvo veselje možda nije na mjestu. Zaista, po riječima 
Spasiteljevim, ako se i cijeli svijet dobije, može se iz¬ 
gubiti svoju dušu* Nemamo se čemu radovati, ako više 
ne služimo Bogu. 

4. — Nadalje, treba se radovati djeci ne stoga što 
su brojna, bogata ili nadarena naravnim darovima, lje¬ 
potom i dobrima sreće, nego samo ako služe Bogu. Za 
Apsalona, Davidova sina, bilo je uzaludno Što je bio 
lijep, bogat, plemenita roda, jer nije poslušao Boga;* 
beskorisna je, dakle, također želja da se ima djece, kako 
neki čine da zbunjuju i stavljaju naglavce čitav svijet u 
želji da ih dobiju, jer ne znaju hoće li im djeca biti 
dobra i hoće li služiti Bogu i neće li im se zadovoljstvo 
okrenuti u žalost, sreća i utjeha u muku i očaj, čast u 
sramotu; ne znaju, nadalje, neće li im djeca biti uzro¬ 
kom da će oni sami više vrijeđati Boga, kako se mnogi¬ 
ma dešava. Oni, kaže Isus, obilaze more i kopno da ih 
obogate i da ih učine — sinovima paklenim dvaput go¬ 
rim od sebe* 

5. — Međutim, ako mu se i sve smiješi i ako mu 
sve sretno uspijeva, čovjek se radije mora bojati negoli 
se veseliti, jer mu se u tom slučaju daju prigode i opa¬ 
snosti da zaboravi na Boga. Zato Salomon, koji je vrlo 
oprezno stajao na straži, piše u Propovjedniku: 0 smi¬ 
jehu rekoh: •Ludost je*; o užitku: •Čemu valja?** kao 
da bi rekao: Kad su mi se stvari smiješile, smatrao 
sam to varkom i zabludom, jer je nesumnjivo velika za¬ 
bluda i ludost kad se netko veseli onomu što mu se 
pokazuje zabavnim i ugodnim, a ne zna da li od toga 


1 Mt 16,26. 

« 1 Sam 14.25. 

* Ui 25,15. 

* Prop 22- 

dolazi kakvo vječno dobro. Srce je bezumnih, veli Mu¬ 
drac, u kući veselja, a srce mudrih u kući žalosti .» I 
zaista, veselje zasljepljuje srce i ne pušta mu da razmo¬ 
tri i važe stvari; žalost, naprotiv, čini da otvorimo oči i 
da vidimo gdje je šteta a gdje probitak. Iz toga slijedi, 
kako kaže isti, da je bolji jad nego smijeh* pa je bolje 
ići u kuću gdje je žalost nego gdje je gozba, jer je u 
onoj kraj svakoga čovjeka, dodaje Mudrac* 

6. — Također će biti isprazno veseliti se ženi ili 
mužu, kad se ne zna jasno da li će u braku bolje služiti 
Bogu. Mora se pače osjetiti zbunjenost, jer je, kako 
kaže sveti Pavao, brak uzrok da bračni drugovi nema¬ 
ju svoje srce nepodijeljeno u Bogu. jer su ga dali jedno 
drugome. Stoga nastavlja: Jesi li slobodan od žene, ne 
traži žene* a ako imaš ženu, živi kao da je nemaš. To 
i sve što je rečeno o vremenitim dobrima uči nas Apo 
stol kad piše: Braćo, ovo vam kažem: vrijeme je krat¬ 
ko. Preostaje da i oni koji imaju žene, žive kao da ih 
nemaju; i koji plaču, kao da ne plaču, i koji se raduju 
kao da se ne raduju; i koji kupuju, kao da ne posje¬ 
duju; i koji uživaju ovaj svijet, kao da ga ne uživaju* 
On sve to govori da nam dade razumjeti kako je is¬ 
prazno i beskorisno stavljati radost u ono što nije u 
vezi sa služenjem Bogu, jer radost koja nije u Bogu, ne 
može biti korisna duši. 


POGLAVLJE 19. 


ZLA KOJA MOGU SLIJEDITI ZA DUŠU KOJA SVOJE 
UŽIVANJE POSTAVI U VREMENITA DOBRA. 

1. — Kad bih htio opisati sva zla kojima duša ide 
u susret kad je voljom osjećajno privržena uz vreme¬ 
nita dobra, ponestalo bi mi crnila, papira i vremena; 


1 Prop 7.4 
■ Prop 13 
1 Prop 7.2. 

* 1 Kor 121. 

> I Kor 7J9-J1. 

jer kao što iz jedne iskre, ako se ne ugasi, mogu nastati 
ogromni požari sposobni obratiti u prah čitav svijet, 
tako iz malenih zala mogu duše pasti u teška zla i po¬ 
ništiti velika dobra. Sve ove nepogodnosti imaju svoj 
korijen u jednom glavnom zlu koje se nalazi u tom 
uživanju, a to je da ono dušu odvaja od Boga, pa 
kažemo da je to privativno zlo, zlo zato što nas odvaja 
od dobra; jer kao što duša, kad se voljom približi Bogu 
s osjećajem privrženosti, prima sva dobra; tako kad 
se udalji od Boga zbog osjećajne privrženosti prema 
stvorovima, postaje podvrgnuta svim štetama i zlima, 
prema mjeri kakvim se užitkom ujedinjuje sa stvoro¬ 
vima, jer to znači neko uđaljivanje od Boga. Odatle se 
zaključuje da će, prema tome kako se bude udaljio 
od Boga, svatko moći razumjeti koliko su ova zla više 
ili manje duboka ili proširena, a često će biti protegnuta 
i u širinu i u dubinu. 

Zlo zbog gubitka veze s Bogom, iz kojega rekoh da 
proizlaze sva ostala zla, privativna i pozitivna, ima če¬ 
tiri stupnja, a jedan je, gori od drugoga. Kad duša 
dopre do zadnjega stupnja, dostigla je sve zlo i svu 
moguću štetu. Na ova četiri stupnja lijepo ukazuje Moj- 
sije u Ponovljenom zakonu ovim riječima: 

Jeo je Jakov i nasitio se, 
ugojio se JeSurun pa se uzritao, 

Udebljao si se, utovio, usalio. 

Odbacio je Boga koji ga stvori 
i prezreo Stijenu svog spasenja .» 

3. — Da se je ugojila duša koja je bila ljubljena 
prije negoli se je ugojila, znači da se je udebljala u ovom 
uživanju stvorova, i odavle potječe prvi stupanj zla, to 
jest da se vraća natrag, a sastoji se u nekoj tuposti pa¬ 
meti u odnosu na Boga, tuposti koja joj zamračuje 
božanska dobra kao što oblak zamračuje zrak da ne 
bude dobro osvijetljen sunčanom svjetlošću. I zaista, 
u isti čas kad duhovan čovjek postavlja svoj užitak u 
koji predmet i prepusti uzde požudama za nedoličnosti. 


l Pnt 3215. — JeSurun je pjesnički naziv za Izraela. Usporedi Pnz 

35.S. 

zamračuje se u odnosu na Boga i zamagljuje se iskra 
razuma u prosuđivanju, prema pouci božanskog Duha 
u knjizi Mudrosti, koji kaže: 

Blještavilo opačine zasjenjuje dobro 
i vihor polude izopačuje dobru dušu* 

Ovim riječima Duh Sveti daje razumjeti da, premda u 
duši razum nije imao nikakve zloće, sama je požuda i 
uživanje ovog predmeta dostatna da porodi u njoj ovaj 
prvi stupanj prisutnog zla, koje se sastoji u otupljenosti 
duha i u zamračenju prosuđivanja u odnosu na spozna¬ 
ju istine i pravog prosuđivanja svake stvari u sebi. 

4. — Ni svetost ni ispravan način mišljenja neće 
očuvati čovjeka od pada u ovo zlo, kad on dade mjesta 
požudi ili uživanju u vremenitim stvarima. Stoga, da 
nas pouči. Gospodin tvrdi po Mojsiju: Ne primaj mita, 
jer mito zasljepljuje one koji najjasnije gledaju .< On 
je govorio posebno onima koji su imali biti suci, koji 
treba da imaju prosuđivanje čisto i pažljivo, a to je 
nemoguće ako žele darove i ako se u njima naslađuju. 
Zbog toga razloga je Gospodin uvijek nalagao Mojsiju 
da postavlja za suce one koji mrze mito* da njihov 
sud ne oslabi dok ugađaju strastima. I on ne kaže 
samo to da ne čeznu za bogatstvom, nego neka ga 
mrze, jer onaj koji se želi savršeno obraniti od zaraze 
ljubavi, mora se držati u takvoj odbojnosti da tjera 
jednu protivnost pomoću druge. Uzrok zašto je Samuel 
uvijek bio ispravan i prosvijetljen sudac leži, kako on 
sam iznosi, u tom da nije od nikoga primao darova.* 

5. — Od ovog prvog stupnja privativnog zla rađa 
se drugi stupanj, što ga navedeni tekst izražava rije¬ 
čima; 

Udebljao si se, utovio, usalio* 


» Uudr 4.12. 
' Iđ IM- 

* to uzi. 

* 1 Sam 12.3 

* Pm 32.15. 

Na ovom se stupnju volja već proširuje većom slobo¬ 
dom u vremenitim dobrima, a to se ostvaruje kad dušu 
ne mori mnogo misao, ne trudi se, ne smatra velikom 
stvari što kuša užitak i slast u stvorenim dobrima. 
Ovo joj se događa kao posljedica što je ranije pustila 
uzde uživanju; i zaista, puštajući uživanju slobodno 
polje, duša se, kako kaže navedeni tekst, udebljala, i 
ova udebljalost joj je činila da više proširi svoju volju 
prema stvorenjima. To onda sobom nosi teška zla, te 
ovaj drugi stupanj čini da se duša udalji od Božjih 
dobara i od pobožnih vježbi, jer priječi da u njima 
uživa, pošto užitak nalazi u drugim dobrima, pa se 
prepušta mnogim nesavršenostima, neprikladnostima i 
ispraznom veselju i uživanju. 

6. — Ovaj drugi stupanj zla, kad je ostvaren, čini 
da čovjek posve napusti pobožnosti koje je prije stal¬ 
no obavljao i da sva njegova misao i čežnja ide za 
svjetovnim stvarima. Oni koji se nalaze na ovom dru¬ 
gom stupnju, ne samo da imaju, kao oni na prvom, 
zamračen osjećaj i razum u spoznaji istine i praved¬ 
nosti, nego već imaju i veliku mlitavost, mlohavost i 
nemar da ih upoznaju i ostvare, kako o njima tvrdi 
Izaija: 

Svi za mitom hlepe, 
za darovima lete. 

Siroti pravdu uskraćuju, 

udovička parnica ne stiže k njima. 1 

To ne biva bez grijeha, osobito kad su na posao dužni 
po službi, jer ovi na drugom stupnju nisu dobrona¬ 
mjerni kao oni na prvom; i tako se uvijek sve više 
udaljuju od pravednosti i kreposti, jer sve više pro¬ 
širuju volju u osjećanoj privrženosti prema stvorovi¬ 
ma. Stoga je svojstvo ovih na drugom stupnju velika 
mlitavost u stvarima duha i nesavršen način kojim se 
ponašaju u njima te ih obavljaju više kao obred, na 
silu ili po običaju što su ga stekli iz koristoljublja. 


' It tji. 

7. — Na trećem stupnju ovog privativnog zla duša, 
da ne napusti stvari i dobra svijeta, potpuno napušta 
Boga ne brinući se da opslužuje njegov zakon, pada¬ 
jući zbog lakomosti u teške grijehe. Ovaj je stupanj 
istaknut slijedećim riječima navedenog teksta: 

Odbacio je Boga koji ga stvori .* 

Ovaj stupanj obuhvaća sve osobe koje imaju svoje 
duševne moći zauzete dobrima, bogatstvom i poslo¬ 
vima svijeta na takav način da se nimalo ne skrbe za 
ono na što su dužni po božanskom zakonu. K tomu 
posve zaboravljaju na sve što se tiče spasenja i ništa za 
to ne mare, a toliko više imaju pronicavosti i oštroum- 
nosti za svjetovne stvari; tako da ih Krist nazivlje u 
Evanđelju da su sinovi ovoga svijeta i kaže za njih da 
su mudriji u svojim poslovima negoli sinovi svjetla 
u svojima;* i tako nisu prisutni nijednim svojim dije¬ 
lom u stvarima Božjim, a u stvarima svijeta su čitavim 
bićem. To su lakomci u užem smislu: čeznu za stvore¬ 
nim stvarima i uživaju u njima posve prostrti tako ve¬ 
likom privrženošću da su nezasitni, pače im njihova 
požuda i žeđa raste toliko više koliko se više udaljuju 
od jedinog izvora koji bi ih mogao zasititi, to jest od 
Boga. O njima kaže Gospodin na usta Jeremije: 

Ostaviše mene 
izvor vode iive 

te iskopaše sebi kladence, 
kladence ispucane 

što vode držati ne mogu.* 

A to se događa stoga što lakomac u stvorovima nalazi 
ne ono čime će žeđu ugasiti, nego ono čime će je pove¬ 
ćati. Takvi za ljubav prema vremenitim dobrima pa¬ 
daju u tisuću vrsti grijeha te idu u susret nebrojenim 
zlima. O njima veli David: 

Iz pretiline srca izlazi opakost njihova.' 

> Pn: 32.15. 

> Lk 16 *. 

' Jer 2,13. 

8. — Četvrti stupanj ovog privativnog zla, do ko¬ 
jega duše dolaze od trećeg stupnja o kojem smo sad 
govorili, sadržano je u zadnjim riječima navedenog 
teksta, koje glase: 

/ prezreo je Stijenu svoga spasenja ;> 

jer ne mareći da postavi svoje srce u zakon Božji zbog 
vremenitih dobara, duša se lakomca još više udaljuje od 
Boga pamćenjem, razumom i voljom, zaboravljajući na 
njega kao da on ne bi bio njegov Bog; a to je stoga što 
je sebi stvorio svoje bogove iz novca i vremenitih do¬ 
bara, kako kaže sveti Pavao, kad veli da je lakomost 
idolopoklonstvo ;« jer ovaj četvrti stupanj donosi da se 
posve zaboravi na Boga i da se srce — koje bi trebalo 
formalno postaviti u Boga — postavi formalno u no¬ 
vac. kao da drugog boga ne bi bilo. 

9. — Četvrtom stupnju pripadaju oni koji se ne 
ustručavaju božanske i nadnaravne stvari podvrgnuti 
vremenitima kao svome bogu, dok bi morali činiti pro¬ 
tivno, podvrgavajući ove Bogu kad bi ga, kako je i 
razložito, priznavali takvim. Jedan od takvih bio je 
bezbožni Bileam, koji je prodao milost danu mu od 
Boga* I Simun Mag je mislio da se božanska milost 
može procijeniti u novcu, jer je htio da je kupi,* više 
cijeneći novac, jer je mislio da će se naći osoba koja 
će više držati do novca dajući za njega milost. U naše 
vrijeme ih ima mnogo koji se nalaze na četvrtom stup¬ 
nju na različite načine; Oni iz svojih razloga lako- 
mošću zaslijepljeni, i u stvarima duha, služe novcu a 
ne Bogu. Više cijeneći novac negoli božansku vrijed¬ 
nost i nagradu, pokreće ih novac a ne Bog, te na razne 
načine novac obožavaju i postavljaju ga sebi za glavni 
i vrhovni cilj, što je samo Bog. 

10. — Ovom stupnju pripadaju i svi oni bijednici 
koji, jer su veoma zaljubljeni u vremenita dobra, sma- 


1 Pnz 32.15. 

> Kol 3.5. 

> Br 22,7. 

« Dj g,IS 19. 


271 




USPON NA GORU KARMEL 


traju ta dobra svojim bogovima u tolikoj mjeri, da su 
pripravni žrtvovati svoj život kad opaze da im počinju 
opadati. Tada očajavaju i oduzimlju sebi život za ne¬ 
dostojne ciljeve, pokazujući na taj način kakvu im 
kobnu nagradu pruža po njihovim rukama takav Bog. 
Pošto se nemaju što od njega nadati, oni primaju očaj 
i smrt. A oni koje on ne dovodi do toga krajnjega zla, 
smrti, primorani su živjeti moreni mukama skrbi i 
mnogih drugih nevolja što priječe da radost uđe u 
srce, te da im kakvo dobro zasine na zemlji. Oni uvijek 
plaćaju danak svoje privrženosti prema novcu dok 
trpe zbog njega i dok ga zgrću za svoju posljednju ne¬ 
volju i pravednu propast, kako upozorava Mudrac kada 
kaže: Skupljeno blago što je na propast svojemu gospo¬ 
daru.' 

11. — Među ove se mogu ubrojiti oni o kojima 
piše sveti Pavao: Bog ih je predao sramotnim strasti¬ 
ma* jer uživanje dovodi čovjeka sve do toga zla, kad 
je postavljeno da se posjeduje kao posljednji cilj. A 
također i oni koji su u manjem zlu vrijedni su velike 
sućuti, jer kako rekosmo, ovaj stupanj čini da duša 
mnogo nazaduje na putu Božjem. I tako, kako kaže 
David: 

Ne boj se, ako se tko obogati, 
to jest nemoj mu zaviđati misleći da ima prednost, jer: 

Kad umre, ništa neće ponijeti sa sobom, 
ni blago njegovo neće s njime sići.* 


• Prap 5,12. 

• Rim IM. 

’ Pa 4,17-M. 

POGLAVLJE 20. 


KORISTI KOJE DUŠA IMA KAD OTKLANJA UŽIVA¬ 
NJE U VREMENITIM DOBRIMA. 

1. — Duhovan se čovjek mora, dakle, mnogo trsiti 
da mu se srce i uživanje ne počnu hvatati 
vremenitih stvari, bojeći se da to ne prijeđe od malo 
na mnogo, rastući od stupnja do stupnja, jer od ma¬ 
lena raste veliko i od neznatna početka nastaje velika 
neprilika, kao Sto je jedna iskra dostatna da plamen 
zahvati brdo i cijeli svijet. I nemoj se nikad pouzda¬ 
vati da je privrženost malena, ako je nisi odmah pre¬ 
kinuo, misleći da ćeš to moći kasnije, jer onaj koji ne¬ 
ma srčanosti da je uništi u početku i dok je tako 
malena, kako se ufa misliti da će to moći učiniti kad 
bude velika i više ukorijenjena? Tim više kad naš Go¬ 
spodin u Evanđelju kaže: Tko je nevjeran u najma¬ 
njoj stvari, nevjeran je i u velikoj, 1 jer koji izbjegava 
maleno, neće upasti u veliko; ali i u malenom je velika 
šteta, jer se ograda i zidovi srca već narušavaju, i — 
kaže poslovica — dobar početak pola posla. Zato i Da¬ 
vid opominje, kad kaže: 

Umnoži V se blago, 
nek vam srce za nj ne prione .» 

2. — Premda to čovjek ne bi učinio radi Boga i 
radi onoga na što ga obvezuje kršćanska savršenost, 
učinit će radi probitaka koji vremenito iz toga slijede 
(a i radi duhovnih probitaka) te će potpuno osloboditi 
srce od svih uživanja u spomenutim stvarima, jer se 
time ne samo oslobađa od pogubnih zala o kojima smo 
govorili u pređašnjem poglavlju, nego, napuštajući uži¬ 
vanje u vremenitim dobrima, pored toga stiče krepost 
darežljivosti, (koja je jedno od glavnih Božjih svoj¬ 
stava) i koja nikako ne ide skupa s lakomošću. Osim 
toga stiče slobodu duha, bistrinu razuma, mir i miro- 


• U 16,10. 
' Ps 61.11. 

Ijubivo pouzdanje u Boga, istinsko poštivanje i poko¬ 
ravanje volji Božjoj; nadalje stiče veću radost i užitak 
u stvorenjima odričući ih se, gdje je takav užitak ne¬ 
moguć ako gledamo na stvorenja duhom vlasništva, jer 
je takva skrb poput zamke koja vezuje duh za zemlju 
priječeći mu da raširi srce; otrgnuće srca još stiče jasnu 
spoznaju o vremenitim dobrima pomažući srcu da 
razumije istine, kako naravne tako nadnaravne, po ko¬ 
jima s velikom korišću i dobitkom uživa ista dobra, 
drukčije negoli onaj koji im je privržen, s velikom 
prednošću i poboljšanjem, jer ih ovaj uživa po njihovoj 
istinitosti, a onaj po lažnoj prividnosti; ovaj po onome 
Što imaju najbolje, a onaj po onome što imaju naj¬ 
gore; ovaj po njihovoj bitnosti, a onaj preko osjeta po 
njihovim sporednim svojstvima, jer osjeti mogu pri¬ 
miti samo sporedna svojstva i samo na njih djelovati, 
a u dušu prodire istina i bitna vrjednost stvari, jer je 
to njezin objekt. To je razlog zašto uživanje poput 
oblaka potamnjuje prosuđivanje, jer ne može posto¬ 
jati dragovoljno uživanje stvora bez svojevoljnog pri¬ 
svajanja, kao Što ne može postojati radost kao strast 
a da u srcu ne postoji stalno vlasništvo. Odricanje i 
lišenje takvog uživanja čini da prosuđivanje postane 
jasno, kao što magle ostavljaju zrak čistim, kad se 
rasprše. 

3. — Ovaj, dakle, uživa u svim stvarima nemajući 
ih u vlasništvu, pa ih uživa kao da ih sve posjeduje, a 
onaj, naprotiv, pošto gleda stvar s posebnom namje¬ 
rom kao svoju, gubi općenito uživanje svih stvari. Prvi, 
ne imajući nijednu u srcu, kako tvrdi sveti Pavao. 
posjeduje ih sve u velikoj slobodi; 1 a drugi, jer je nešto 
stvari navezao na volju, ne posjeduje niti može posje¬ 
dovati sve, nego radije one njemu posjeduju srce, te 
ono, kao zarobljenik, trpi; i stoga će imati upravo ono¬ 
liko muka i nevolja u svome stvorovima privrženome i 
zarobljenome srcu, koliko užitka traži u stvorovima. 
Koji se, naprotiv, odriče stvorova, ne taru ga brige ni 
za vrijeme molitve ni izvan toga vremena, i tako bez 


1 2 Kor 6.10. 

gubitka vremena s lakoćom zaslužuje veliku duhovnu 
blagodat; a drugi, naprotiv, kruži amo tako unutar 
okova kojima mu je srce vezano i prikovano i, uza sve 
nastojanje, teško se može osloboditi od toga da misli 
na tu stvar i od uživanja u ovomu uza što mu je srce 
privrženo. Duhovan, dakle, čovjek mora odmah poti¬ 
snuti prvi pokret uživanja stvorova, sjećajući se već 
spomenutog načela, to jest da nema stvari u kojoj 
bi se čovjek smio naslađivati, nego samo u onoj po 
kojoj služi Bogu i po kojoj pribavlja Bogu slavu i čast 
od stvorova, upućujući ih samo k njemu i udaljujući 
od njih taštinu i ne tražeći svoj ukus ni svoju utjehu. 

4. — Drugu veoma veliku i važnu prednost ima¬ 
mo, kad se odričemo uživanja stvorova, a ta je da nam 
srce ostaje slobodno za Boga, a to predstavlja osnovno 
raspoloženje za sve kreposti koje će Bog dati duši, a 
bez te priprave ih neće dati; a ove milosti su takve da 
ih Njegovo Veličanstvo, kako obećaje u Evanđelju, 1 
daje stostruko također u vremenu ovoga života onomu 
koji radi evanđeoskog savršenstva ostavi samo jedno. 
Ali i kad ne bi bilo tih prednosti, duhovna bi osoba 
morala u duši ugasiti sve užitke koji dolaze od stvo¬ 
rova, samo zbog toga što Bogu nisu po volji, jer to 
vidimo u Evanđelju, kako se je Bog rasrdio na bogataša 
koji se je naslađivao što ima zalihe za mnogo godina, 
te mu je javio da će mu one iste noći duša biti pozvana 
da položi račun* Iz toga moramo zaključiti svaki put 
kad se isprazno veselimo, Bog to zapaža i pripravlja 
prema zasluzi kakvu kaznu ili koju gorku odvratnost, 
te je često kazna koja slijedi sto puta veća od kušanog 
užitka. Ako je istina što kaže sveti Ivan u Otkrivenju 
o Babilonu da joj se zadalo toliko muka i tuge koliko 
se je hvalisala sjajem i uiivanjem ,* ne znači da kazna 
nije nikad veća od užitka, jer će to sigurno biti kad vre¬ 
menitom uživanju budu odgovarale vječne muke. U 
tom tekstu prorok hoće samo označiti da ništa ne 


■ Ml 19.29. 

1 Lk 12.20 
> Otkr 18,7. 

ostaje bez posebne kazne, jer onaj koji će kaznili svaku 
uzaludnu riječ* neće pustiti nekažnjeno isprazno uži¬ 
vanje. 


POGLAVLJE 21. 


RASPRAVLJA SE KAKO JE ISPRAZNO POSTAVLJATI 
UŽIVANJE VOLJE U NARAVNA DOBRA I KAKO TRE¬ 
BA PO NJIMA TEŽITI K BOGU. 

1. — Pod naravnim dobrima ovdje razumijemo lje¬ 
potu, ljupkost, dražest, tjelesni stas i ostale tjelesne 
darove, a također i duševnu oštroumnost, razboritost i 
ostale stvari koje spadaju na razum. Čovjek se veseli 
ovim darovima jer pripadaju njemu i njegovima, a ne 
zahvaljuje Bogu, koji ih daje da po njima bude više spo¬ 
znat i ljubljen. Samo osjećati veselje, to je taština i var¬ 
ka, kako kaže Salomon: 

Lažna je ljupkost, tašta je ljepota; 

Žena sa strahom Gospodnjim zaslužuje pohvalu 

Ove nas riječi uče da se čovjek ovih naravnih darova 
radije treba bojati, jer se po njima lako može radije 
odalečiti od Božje ljubavi i, povučen od njih, pasti u 
taštinu i biti prevaren. Salomon piše da je ljupkost laž¬ 
na, jer zavarava čovjeka dok je na putu i vuče ga prema 
onome što mu ne odgovara radi taštog veselja i samo¬ 
dopadnosti ili radi ljubavi prema onome koji je tako 
obdaren. Dodaje zatim da je ljepota tašta, ukoliko čini 
da čovjek pade na tisuću načina, kad drži do nje i u 
njoj uživa, dok joj se treba veseliti samo kad, on ili 
drugi, po njoj služi Bogu. On se, pače, mora bojati i biti 
u strahu da njegovi darovi i ljepota ne budu, slučajno, 
pobuda za vrijeđanje Boga, jer se čovjek, zbog svoje 
tašte oholosti i neuredne privrženosti, dopada sam sebi. 


* Ut 12J6-37 
« Itr 31.30. 

Zato onaj koji ima takve darove mora živjeti razborito 
i brinuti se da komu ne pruži prigodu te, zbog njegove 
taštine, i samo za čas udalji Boga od svoga srca; jer su 
ti naravni darovi tako izazovni, bilo za onoga koji ih 
posjeduje bilo za onoga koji ga gleda, i tako uzbudljivi 
da će se teško naći komu one neće biti, ne malena zam¬ 
ka kojom se uza njih vezuje njegovo srce. Stoga, kako 
sam iz iskustva vidio, ta je bojazan bila uzrokom da su 
neke duhovne osobe, obdarene takvim darovima, svojim 
molitvama postigle da je Bog izobličio njihov izgled, da 
ne budu pobudom ni sebi ni drugima za kakvu privr¬ 
ženost ili tašt užitak. 

2. — Potrebno je, dakle, da duhovan čovjek pročisti 
i potamni volju u odnosu na užitak, sjećajući se da je 
ljepota i drogi naravni darovi zemlja iz koje smo izašli 
i u koju se vraćamo; da je ljupkost i vanjski izgled samo 
dim i para ove zemlje. Da ne padne u taštinu, mora ih 
procijeniti i smatrati onakvima kakvi jesu, te od narav¬ 
nih darova usmjeriti srce k Bogu radujući se i veseleći 
se da je On u sebi bitno na najizvrsniji način sva ljepota 
i ljupkost u neizmjernom stupnju iznad svih stvorova 
koji će, kako kaže David, svi ostarjeti kao odjeća i nes¬ 
tati, dok će On biti uvijek isti. 1 Onaj, dakle, koji u sva¬ 
koj stvari ne usmjerava svoju radost prema Bogu, bit će 
uvijek lažac ili sam prevaren. Na nj će se odnositi riječ 
koju Salomon kaže o uživanju stvorenih stvari: 

Uiitku rekoh: Zašto se uzalud zavaravaš?* 

To se obistinjuje kad se pušta da srce bude privučeno 
od stvorova. 


' Pi 101. 27. 

■ P’ 1 >P 2i. — Pretili Vulgati: Gaudio dud: Quid fruitra decipieri*? 

POGLAVLJE 22. 


O ŠTETAMA KOJE SLIJEDE ZA DUŠU KAD POSTA¬ 
VLJA UŽIVANJE VOLJE U NARAVNA DOBRA. 

1. — Premda su mnoge štete i koristi, koje nabra¬ 
jamo u ovim vrstama uživanja, zajedničke svim vrstama, 
ipak prikazujem neke štete i koristi svake pojedine vrste 
kao izravne posljedice uživanja, odnosno odricanja užit¬ 
ka (pa bilo to užitak bilo koje od šest vrsti o kojima 
raspravljamo), a opet će biti o njima govor u drugoj 
vrsti jer, kako rekoh, pripadaju užitku koji je zajedni¬ 
čki svim vrstama. Glavni mi je cilj govoriti o posebnim 
štetama i koristima što obzirom na bilo koju stvar u 
vezi s uživanjem i odricanjem uživanja slijede za dušu; 
nazivam ih posebnima, jer se u toj vrsti uživanja uzro¬ 
kuju prvotno i neposredno, dok se u drugoj vrsti uzro¬ 
kuju drugotno i posredno. Primjer: Mlitavost duha može 
biti proizvedena od svih pojedinih vrsti uživanja, i sto¬ 
ga je to opće zlo, zajedničko svim vrstama, dok je sjetil- 
nost posebno zlo, jer izravno proizlazi samo iz uživanja 
naravnih dobara, o kojima govorimo. 

2. — Štete, dakle, duhovne i tjelesne, koje izravno 
i učinkovito slijede za dušu kad postavi svoj užitak u 
naravna dobra, svode se na šest glavnih vrsti. Prva šte¬ 
ta jest tašta slava, preuzetnost, oholost i preziranje dru¬ 
gih; jer ne može netko upraviti oči i visoko cijeniti jed¬ 
nu stvar, a da ne skine oči sa druge stvari, a iz toga 
slijedi, u najmanju ruku, stvarno potcjenjivanje ostalih 
stvari. Naravno je, naime, da postavljajući cijenu na 
jednu stvar, srce se ođalećuje od drugih na onu koju 
cijeni, a od stvarnog prezira vrlo se lako pada u namjer¬ 
ni i svojevoljni prezir nekih stvari, pojedinačnih ili 
općenitih, i ne samo u srcu, nego se iskazuje jezikom 
ovim izrazima: ta i ta stvar, ta i ta osoba nije kao ta i 
ta. Druga šteta je ona koja pokreće osjete na sjetilnu 
nasladu i uživanje i na bludnost. Treća šteta je u tom 
da navodi na laskanje i na tašto hvalisanje, u čemu ima 
prijevare i taštine, kako govori Izaija kad kaže: 

Narode moj, koji te hvale varaju te ;> 

a razlog tomu jest taj što, premda koji put kažu istinu 
hvaleći ljepotu i ljupkost, ipak će biti posve slučajno 
da u toj hvali neće biti uključena i kakva šteta koja će 
činiti da pohvaljena osoba padne u samodopadnost i u 
isprazno uživanje, Ui da ne bi u pohvalama bilo privr¬ 
ženosti i nesavršenih namjera. Četvrta šteta je opća, a 
ta je da prosuđivanje i osjeti oslabe kao i u slučaju 
uživanja u vremenitim dobrima, i na neki način još 
mnogo više; a pošto su naravna dobra bliža čovjeku 
negoli vremenita, užitak se s većom učinkovitošću i brzi¬ 
nom utiskuje u osjete, te ostavlja svoj trag i ukorjenjuje 
se u njima većom silom, tako da pogled i prosuđivanje 
ne ostaju slobodni nego zamagljeni onim vrlo bliskim 
uživanjem. Odatle se rađa peta šteta, a ta je da je pamet 
rastresena među stvorovima. A odatle dolazi mlakost i 
mlitavost duha, što je šesta šteta, također opća. Ova re¬ 
dovito porasta dotle da duša osjeća dosadu i žalost u 
Božjim stvarima te dolazi do toga da im se protivi. U 
takvom se užitku neminovno gubi čistoća duha, barem 
u početku, jer ako se osjeća nešto duha, to je on veoma 
osjetljiv i grub, malo duhovan, malo unutarnji i malo 
sabran, koji se sastoji više u osjetnom okusu negoli u 
sili duha. Pošto je, dakle, duh tako mlitav i slab te 
nema moći da poništi u sebi naviku tog užitka (zaista, 
da duh ne bude čist, dosta je da ima ovu nesavršenu na¬ 
viku, pa i ako se, u prigodama, ne pristaje uza čin toga 
užitka), čovjek na neki način mora živjeti više u mla¬ 
kosti osjeta negoli u sili duha. Ako mi ne vjeruje, uvje¬ 
rit će se o tom po savršenosti i sili koju će imati u pri¬ 
godama. Premda ne niječem da može imati mnoge kre¬ 
posti pomiješane s mnogim nesavršenostima. No ako 
ne poništi te užitke, ne može imati čist unutarnji duh, 
zbog prevlasti tijela koje se bori protiv duha,' te će 
ovaj, ako ne podlegne drugoj šteti, osjetiti barem neku 
tajnu rastresenost. 


1 Iz 3,12. — Prema Vulgati: Oui Ic beatum dicuot, ipsi te decipiunt. 
> Cal 5,17. 

3. — No, da se vratimo na drugu štetu, koja u 
sebi sadrži bezbroj drugih, premda se ne mogu izra¬ 
ziti perom ni riječju; nije tajno ni skriveno dokle do¬ 
pire ni kolike se nevolje rađaju iz naslade koja je po¬ 
stavljena u naravnu ljupkost i ljepotu, jer svakog dana 
prisustvujemo brojnim smrtima ljudi, tolikim gubici¬ 
ma časti, tolikim napadima, tolikim propalim poslovi¬ 
ma, tolikim nadmetanjima i sukobima, tolikim poči¬ 
njenim preljubima, obeščašćenjima i bludnostima i 
tolikim svecima oborenim na zemlju, koji su tako broj¬ 
ni da se mogu usporediti s onom trećinom nebeskih 
zvijezda što ih zmajev rep pomete i surva na zemlju* i 
sa suhim zlatom koje je — jao! — potamnjelo i sa si¬ 
novima Sionskim, nekoć ocijenjenima kao najčišćt zla¬ 
to, a sada ih cijene kao glinene sudove, djelo ruku Ion- 
čarevih * 

4. — Dokle neče doprijeti otrov ovoga zla? Ima li 
koga koji ne pije, mnogo ili malo, iz zlatnog pehara ba¬ 
bilonske žene iz Otkrivenja?* Sjedeći na skrietnoj Zvi¬ 
jeri, koja je imala sedam glava i deset rogova, daje ra¬ 
zumjeti da nema ni plemića ni pučanina, ni sveca ni 
grešnika, komu ne bi dala piti od svoga vina, podlažući 
sebi u čemugod njegovo srce, jer je, kako se u istoj knji¬ 
zi veli, ona napojila sve kraljeve zemlje vinom svoga 
bluda;* te tiranizira sve staleže, pa i najviši stalež sve¬ 
tišta, sveto svećeništvo, postavljajući rugobu svoga ti¬ 
jela, kako kaže Danijel, na sveto mjesto kao grozotu 
pustoši* ostavljajući tek pokojega najjačega da mu ne 
da, barem malo, piti vina iz toga pehara, a to je ispraz¬ 
na naslada. Stoga kaže da je sve kraljeve zemaljske na¬ 
pojila vinom svoga bluda, ukoliko će se naći malo njih, 
pa i među najsvetijima, koji nisu bili barem nešto ushi¬ 
ćeni i zavedeni napitkom užitka i okusa naravne ljepo¬ 
te i ljupkosti. 


> Otkr 12.4. 
‘ Tul 4. 1-2. 
1 Otkr 17,4. 

■ Ondje 
• Dan i JI. 

5. — Značajna je riječ napojila ih je, zapravo 
opila ih je, jer koliko god bilo malo vina ovog užitka, 
odmah ono vezuje i osvaja srce i proizvodi štetu da 
zamračuje razum, kao onima koji su opijeni vinom. 
Ovaj otrov je takav da, ako se neposredno ne uzme 
nešto terijaka, 4 da se ovaj otrov istjera, dovodi se u 
opasnost život duše, pošto duhovna mlakost stalno 
raste i dovodi dušu do takve slabosti da će se, poput 
Samsona, 4 izvađenih očiju, kojima je gledao, i ostriže- 
nih vlasi u kojima mu je bila prvotna snaga, naći stis¬ 
nuta i zarobljena među svojim neprijateljima da im 
pod bičem okreće mlinsko kolo i da napokon, možda, 
umre drugom smrću. Jer, kao što je Samsonu proizve¬ 
lo sve ove štete to što je okusio ovaj užitak, tako to 
proizvodi isto ovoj duši i mnogim drugima. Njezini će 
joj neprijatelji zatim reći uz njezinu veliku zabunu: Ni¬ 
si li ti ona koja je raskidala okove, lomila vilice lavo¬ 
vima, smicala tisuće Filistejaca, razarala vrata grad¬ 
ska i oslobađala se svojih dušmana? 

6. — Završavam, dakle, upućujući na lijek protiv 
ovog otrova: čim srce opazi da je pokrenuto ovom is¬ 
praznom nasladom naravnih darova, neka se sjeti ka¬ 
ko je beskorisno naslađivati se u drugim stvarima osim 
u služenju Boga, i kako je to opasno i pogubno. Neka 
se mnogo sjeća kakvoj su osudi pošli u susret anđeli 
kad su htjeli da uživaju naslađujući se svojom ljepo¬ 
tom i svojim naravnim darovima, jer su zbog toga raz¬ 
loga bili strovaljeni u pakao. Neka dozove u pamet ko¬ 
lika zla ističe svakog dana ljudima zbog ove taštine. 
Oni bi morali na vrijeme upotrebiti lijekove, kako pre- 
poručjuje pjesnik onima koji počinju da se zarazuju: 

Liječi se odmah s početka, jer kasno se lijek 
pripravlja, 

kad je već uzelo zlo s duga odgađanja mah.' 1 
A mudrac kaže: 


4 otrov protiv ujeda unije 
« Suci 16,19. 

■ Ovidije, Remcdia amoru, I. 91-92. 

Ne gledaj na vino kad rujno iskri, 
kad se u čaši svjetlucavo prelijeva: 
pije se tako glatko, 
a na kraju ujeda kao zmija 
i žaca kao guja Ijetica.* 


POGLAVLJE 23. 


O KORISTIMA KOJE IZVLAČI DUŠA KAD NE 
POSTAVLJA UŽIVANJE U NARAVNA DOBRA. 

1. — Mnoge su koristi što ih duša prima kad uda- 
ljuje srce od sličnih naslada, jer osim što postaje raspo¬ 
ložena za Božju ljubav i za druge kreposti, izravno ot¬ 
vara put skromnosti za sebe i općoj ljubavi prema bliž¬ 
njemu, jer se ne zanaša svojim naravnim prividnim 
dobrima, koja su varava, te ostaje slobodna i čista da 
ih ljubi razložno i duhovno prema Božjoj volji. Odatle 
se izvodi da je ljubav zaslužna samo po kreposti koju 
ima u sebi. Ovaj način ljubavi posve je u skladu s vo¬ 
ljom Božjom i svojstvena mu je velika sloboda; ako je 
tu kakva privrženost, to je s još većom privrženošću 
prema Bogu, jer onda koliko više poraste ta ljubav, 
toliko više poraste i Božja, i koliko poraste Božja lju¬ 
bav, toliko više poraste i ljubav prema bližnjemu, jer 
je isti razlog i isti uzrok ljubavi, a taj je u Bogu. 

2. — Duša koja se odriče naslade u naravnim do¬ 
brima, ima jednu drugu istaknutu korist: da vrši i op¬ 
služuje onaj savjet Gospodinov kod Mateja: Ako tko 
hoće ići za mnom, neka se odreče samog sebe; 1 kojega 
ne bi na nikakav način mogla slijediti kad bi posjedo¬ 
vala uživanje naravnih dobara, jer oni koji na bilo ko¬ 
ji način drži mnogo do sebe, ne odriču se sebe i ne mo¬ 
gu slijediti Krista. 


1 hr 23. 31-32. 
' Mt 162«. 

3. — Jedan se drugi velik plod dobiva odričući se 
ove vrsti užitaka, a taj je da se u duši rađa velika tišina, 
duša se rastereti od rastresenosti, te se porađa sabra¬ 
nost u osjetima, osobito u očima. I zaista, ako se duša 
odriče takvog užitka, neće da gleda niti da upotreblja¬ 
va druga osjetila u ovim stvarima iz straha da ne bude 
od njih privučena i njima zahvaćena, iz straha da gubi 
vrijeme misleći na njih, te postaje po razboru slična 
ljutici koja 


. uši začepljuje 

da glas čarobnjakov ne čuje 
ni glas bajača vješta bajanju .» 

I tako, čuvajući vrata duše, to jest osjetila, također ču¬ 
va i veoma povećava mir i čistoću. 

4. — Još ima jedna korist, ne malena, za one koji 
su umrtveni prema toj vrsti radosti: ružni predmeti 
ni vijesti ne proizvode u njima onaj utisak ni onu 
nečistoću što je proizvode u onome koji još djelomič¬ 
no u tomu živa. Iz toga se razloga na odricanje i na 
umrtvenost nadovezuje duhovna čistoća duše i tijela, 
to jest duha i osjeta. Na ovaj način čovjek stiče anđeo¬ 
sko ponašanje s Bogom čineći da mu duša i tijelo bude 
dostojan hram Duha Svetoga, a to se može dogoditi 
samo ako se njegovo srce ne naslađuje u ljepoti ni u 
naravnim dobrima, a za sve ovo nije potrebno da pri¬ 
staje na ružne stvari kad je dovoljna ta naslada da 
dušu i osjete učini nečistima. Mudrac kaže da se Dult 
Sveti uklanja od misli bezumnih *, to jest od misli koje 
ne spadaju u višu svijest obzirom na Boga. 

5. — Jedna druga korist sastoji se u činjenici da 
duša, pored toga što se oslobađa spomenutih zala i 
šteta, lišava se i bezbroj taština i mnogih drugih nepri- 
ličnosti, duhovnih i vremenitih, osobito toga da ne 
spada u one na koje s prezirom gledaju kad ih vide da 


' Ft 57.5. 

1 Uudr 1. 5. 

se hvale naravnim dobrima, kod sebe i kod drugih. Ta¬ 
ko se smatraju pametnim i mudrima, kao što i jesu, oni 
koji ne vode skrbi o tim stvarima, nego se brinu samo 
za ono što se sviđa Bogu. 

6. — Iz svih ovih koristi slijedi posljednja, a ona 
se sastoji u velikodušnosti, koja je nužna za službu Bož¬ 
ju koliko je sloboda nužna za duh. Uz pomoć veliko¬ 
dušnosti lako se svladavaju napasti, dobro se podnose 
nevolje i uspješno se raste u krepostima. 


POGLAVLJE 24. 


RASPRAVLJA SE 0 TREĆOJ VRSTI DOBARA U 
KOJA VOLJA MOŽE POSTAVITI STRAST RADOSTI, 
A TO SU OSJETNA DOBRA. — KAZUJE SE KOJA SU 
I KOLIKO VRSNA I KAKO SE VOLJA MORA UPRA¬ 
VITI K BOGU CISTEĆI SE OD OVOG UŽITKA. 

1- — Slijedi raspravljanje o uživanju osjetnih do¬ 
bara, što je treća vrst dobara za koja smo rekli da ih 
volja može uživati. A treba reći da pod osjetnim dobri¬ 
ma ovdje razumijevamo sve ono što može djelovati na 
osjete vida, sluha, njuha, okusa i opipa, te na unutraš¬ 
nju sposobnost zamišljajnog razglabanja, što sve spa¬ 
da na tjelesne, unutrašnje i vanjske osjete. 

2. — Zato da se volja potamni i očisti od naslada 
u ovim osjetnim predmetima i da se upravi prema Bo¬ 
gu po njima, potrebno je pretpostaviti jednu istinu, a 
ta je — kako smo mnogo puta rekli — da osjeti nižeg 
dijela čovjeka, o kojima sada govorimo, nisu i ne mo¬ 
gu biti sposobni obuhvatiti Boga kakav jest; tako da 
oko ne može vidjeti ni njega ni stvar koja bi mu bila 
slična, niti uho može čuti njegov glas ni kakav zvuk 
koji bi mu bio Sličan, niti njuh može osjetiti tako ugo¬ 
dan miomiris, niti okus okusiti nešto tako slasno i 
ukusno, niti opip može opipati neku tako nježnu i 

ugodnu stvar koja bi mu bila slična, niti može kakav 
lik ili slika kaja ga prikazuje pasti pod zamišljajnu 
sposobnost ili maštu; kao što kaže Izaija: Ni oko nije 
vidjelo, ni uho nije čulo, niti je srce ljudsko osjetilo, 
itd « 


3- — Ovdje treba istaknuti da osjeti mogu prima¬ 
ti nasladu ili užitak ili od strane duha posredstvom kak¬ 
vog saopćenja koje primaju ili izravno od Boga ili pre¬ 
ko izvanjskih stvari koje se saopćuju preko osjeta. A, 
prema onomu što smo rekli, ni putem duha ni putem 
osjeta osjetni dio ne može upoznati Boga, jer nema 
sposobnosti koja dopire tako daleko, te prima na os¬ 
jetni način, a ne savršenije, bilo ono što je duhovno 
bilo ono što je osjetno. Stoga zaustaviti volju na uživa¬ 
nju što ga proizvode neki osjeti, bila bi u najmanju 
ruku taština i zapreka da se osjećajna sposobnost može 
upraviti k Bogu, postavljajući samo u Njega svoju na¬ 
sladu. Duša ne može savršeno dostići taj cilj ako se ne 
pročisti i ne potamni obzirom na ova dobra, kako je 
učinila i obzirom na ostala dobra. 

4. — Navlaš sam rekao da bi užitak bio taština kad 
bi se zaustavljao na rečenim stvarima, jer kad se na 
ničemu ne zaustavlja nego se, čim volja osjeti nasladu 
u onome što spoznaje, vidi ili dotiče, uzdiže da se na¬ 
slađuje u Bogu, a osjet je za nju predstavljao poticaj i 
silu da to učini, tada je i osjet neko dobro. Stoga, kad 
osjetne naslade prouzrokuju tu pobožnost i molitvu, 
ne samo da je moguće nego je i potrebno služiti se nji¬ 
ma za tako svetu svrhu, jer ima duša koje se mnogo 
zanose prema Bogu putem osjetnih predmeta. Ipak 
treba u tome biti budno na oprezu, pazeći na učinke 
koji slijede. Često se, naime, mnoge duhovne osobe po¬ 
daju ovim osjetnim užicima pod izlikom da se posve¬ 
ćuju molitvi i predaju Bogu; pa se stvari odvijaju tako 
da se to radije može nazvati zabavom negoli molitvom, 
te da više ugađaju sebi negoli Bogu. Ako i jest njihova 
nakana čvrsta u Bogu, učinak koji uslijedi pokazuje da 


• n 61,5; I Kor 2.9. 

oni to čine radi osjetnog užitka, od kojega, umjesto da 
njime razbude volju i uprave je k Bogu, dobivaju omli- 
tavljenost i nesavršenost. 

5. — Stoga želim ovdje dati znak po kome će se 
poznati kad su osjetni užici korisni, a kada ne. Ako 
svaki put kad duhovni ljudi čuju glazbu ili što drugo, 
kad vide lijepe predmete, kad osjete miomiris, okuse 
slasna jela ili osjete nježne dodire — odmah prvim po¬ 
kretom svrate pažnju i naklonost volje prema Bogu, 
te traže veće zadovoljstvo u Bogu negoli je zadovoljstvo 
osjetnog užitka koji ga je proizveo, te u njemu osje¬ 
ćaju zadovoljstvo samo zbog toga uzroka, tada je znak 
da imaju rečenu korist i da ovo osjetno dobro pomaže 
duhovnom. Na taj način smijemo upotrebljavati osjet¬ 
na dobra, jer služe cilju radi kojega su stvorena i dana 
od Boga, to jest da budu sredstvo da se Bog više upoz¬ 
na i ljubi. Treba napomenuti da oni kojima ova dobra 
proizvode duhovni učinak, o kojemu govorimo, ne žu¬ 
de za njima niti ih visoko cijene, premda osjećaju ve¬ 
liko zadovoljstvo kad ih primaju radi osjećaja prema 
Bogu, što ga proizvode. Stoga se ne trude da ih pri¬ 
bavljaju, a kad im se pružaju povlače volju od njih i 
napuštaju ih da se postave u Boga. 

6. — Uzrok zašto ove osobe ne daju mnogo važ¬ 
nosti ovim pokretima, premda im oni otvaraju put 
prema Bogu, leži u ovome: duh, koji je pripravan da se 
uzdigne k Bogu po svim stvarima, toliko je zasićen, 
opskrbljen i zadovoljan božanskim duhom, da ne osje¬ 
ća nikakve manjkavosti, te ne želi ništa; kad što zaželi 
iz toga motiva, odmah prelazi preko toga, zaboravi 
na to i ne daje tomu važnosti. A onaj, naprotiv, koji 
nema te duhovne slobode u odnosu na takva dobra i na 
osjetne užitke, opažajući da se njegova volja zaustavlja 
na njima te se na njima hrani, taj ide u susret nekoj 
šteti i stoga treba da izbjegava korištenja. Pa i kad se 
on hoće da razložno koristi zato da ide prema Bogu, 
ipak, pošto požuda osjeća ugodnost sa osjetne strane, 
a privrženost je na strani užitka, neka se sjeti da će 
sigurno iz toga izvući više štete negoli koristi. Stoga, 

kad opazi da njime vlada čežnja za tim užitkom, mora 
je mrtviti, jer koliko bude veći užitak, uslijedit će toli¬ 
ko veća nesavršenost i mlitavost. 

7. — Duhovan se, dakle, čovjek svakim osjetnim 
užitkom, bilo da nadođe slučajno ili namjerno, mora 
okoristiti da pođe prema Bogu, uzdižući k njemu na¬ 
sladu svoje duše, jer je to korisno, probitačno i savr¬ 
šeno. Mora se sjetiti da je svaki užitak, koji se ne sa¬ 
stoji u odricanju i mrtvenju nekog drugog užitka, is¬ 
prazan i beskoristan te da priječi sjedinjenje s Bogom, 
pa i onda kad se odnosi na stvari koje se čine vrlo uz¬ 
višenima. 


POGLAVLJE 25. 


O ŠTETAMA STO IH DUŠA TRPI KAD HOĆE DA 
POSTAVI UŽITAK VOLJE U OSJETNA DOBRA. 

1. — Obzirom na prvu štetu, ako duša ne potam¬ 
ni niti umrtvi užitak što ga proizvode osjetna dobra, 
usmjerujući ga k Bogu, ići će u susret svim štetama 
svake vrsti koje, kako rekosmo, slijede uživanje svih 
vrsti dobara, kao što je zamagljenje razuma, mlakost, 
duhovna dosada itd. No posebne su mnoge štete, du¬ 
hovne i tjelesne ili osjetne, u koje može pasti zbog 
ovog užitka. 

2. — Na prvom mjestu, iz uživanja u gledanju, 
onaj koji se ne mrtvi da bi svoj pogled upravio prema 
Bogu, može imati izravne posljedice taštinu duha i ras- 
tresenosti pameti, neobuzdanu pomamu i nečednost, 
izvanjsku neurednost i nečiste misli i zavist. 

3. — Iz uživanja da se sluša beskorisne stvari iz¬ 
ravno se rađa rastresenost mašte, brbljavost, zavist, 
nesigurnost prosuđivanja i nestalnost mišljenja i mno¬ 
ge druge pogubne štete koje iz njih nastaju. 

4. — Od uživanja u miomirisima rađa se prezir 
siromaha (Sto se protivi Kristovoj nauci), odvratnost 
od posluživanja, slabo pokoravanje srcem u poniznim 
stvarima i duhovna neosjetljivost, barem u razmjeru 
s njegovim čežnjama. 

5. — Iz uživanja u hrani izravno proizlazi proždr- 
ljivost i pijanstvo, srdžba, nesloga i pomanjkanje lju¬ 
bavi prema bližnjemu i siromahu, kao što je to bilo s 
Lazarom kod gavana koji se je svakog dana sjajno 
gostio.i Nadalje se iz toga rađaju tjelesno neraspolo¬ 
ženje, bolesti i zli pokreti, jer se množe pobude na blud- 
nost. Zatim se izravno goji neka velika duhovna spo¬ 
rost i neumjerena čežnja za duhovnim dobrima, tako 
da ponestaje mogućnosti da u njima uživa, da se zau¬ 
stavi na njima i da o njima govori. Ovo uživanje rađa 
i rastresenošču u drugim osjetima i u srcu te nekom 
odvratnošću prema mnogim stvarima. 

6. — Iz uživanja u opipu nježnih stvari rađaju se 
vrlo mnoge i vrlo pogubne štete koje u vrlo kratko vri¬ 
jeme na mjesto duha postavljaju osjete, gušeći duhu 
snage i sile. Odatle se rađa nečasna mana mekoputnosti 
i sve što pobuđuje na mekoputnost, razmjerno s užit¬ 
kom ove vrsti. Mekoputnost, zatim, hrani bludnost, či¬ 
ni dušu plahom i neotpornom, a osjete laskavim i sla¬ 
dunjavima te pripravnima na grijeh i na rušenje; u 
srce ulijeva ispraznu veselost, razrešuje jezik i oslo¬ 
bađa oči, oslabljuje druge osjete, sve prema jačini te 
požude; remeti prosuđivanje i zadržava ga u ludosti 
i u duhovnom neznanju te rađa ćudorednom lijenošću 
i nepostojanošću; a kad se ova nalazi u duši s tamom 
duha i tromošću srca, čini da se straši i ondje gdje stra¬ 
ha nema. Spomenuto uživanje često goji stanovit duh 
smetenosti i stanovitu neosjetljivost savjesti i duha; 
oslabljuje stoga razum i dovodi ga do toga da ne zna ni 
davati ni primati dobar savjet te postaje nesposoban za 
duhovna i ćudoredna dobra, beskoristan kao razbijena 
posuda. 


> Lk 16,19. 

7. — Sve su ove štete, prouzročene od ove vrsti uži¬ 
vanja, kod nekih veće kod nekih manje prema jačini 
uživanja, a također prema neozbiljnosti, mlakosti i ne- 
postojanosti osobe koja je tome podložna. I zaista 
ima takvih naravi koje od neznatne prigode pretrpe 
veću štetu negoli pretrpe drugi u težoj prigodi. 

8. — Konačno, iz ove vrsti uživanja u opipu, duša 
može pasti u mnoga zla i štete o kojima smo govorili 
kad smo raspravljali o naravnim dobrima, pa o njima 
sada ne raspravljamo stoga što smo raspravljali prije. 
Također neću govoriti o mnogobrojnim drugim šteta¬ 
ma koje proizlaze iz tog uživanja, kao što je smanjenje 
pobožnih vježbi i tjelesnih pokora, mlakost i pomanj¬ 
kanje pobožnosti kod primanja sakramenata Pokore i 
Euharistije. 


POGLAVLJE 26. 


O VREMENITIM I DUHOVNIM KORISTIMA STO 
IH DUŠA IMA KAD SE ODRIČE UŽITKA U SJETIL- 
NIM STVARIMA. 

1. — Divne su koristi što ih duša izvlači iz toga što 
se odriče ovog užitka: neke su duhovne, a neke vreme¬ 
nite. 


2. — Prva je, što, napuštajući uživanje u osjet¬ 
nim stvarima i sabirući se u Bogu, uspostavlja ravno¬ 
težu u koju bijaše upala prekomjerno se služeći os¬ 
jetima, što čuva duh, što se brine za porast u stečenim 
krepostima i što napreduje s dobitkom. 

3. — Druga duhovna korist, koju duša prima kad 
izbjegava nasladu u osjetnim dobrima, zaista je izvrs¬ 
na: može se reći po istini da od osjetne postaje tako 
duhovnom, od životinjske tako razumskom, da, prem¬ 
da je čovjek, postaje anđeo, te od vremenitog i Ijud- 


19 Uspon na goru Kanncl 

skog bića postaje nebesko i božansko. Zaista, čovjek 
koji traži nasladu u osjetnim stvarima i u nju postav¬ 
lja svoj užitak ne zaslužuje drugo ime nego spomenuto 
ime osjetnog, životinjskog, vremenitog, itd., bića, kao 
što onaj koji diže užitak ovih osjetnih dobara zaslu¬ 
žuje ona druga imena: duhovan, nebeski itd. 

4. — Jasno je da je to tako, i pošto se uporaba os¬ 
jeta i sjetilnih sila, kako uči Apostol 1 , protivi sili i dje¬ 
lovanju duha, slijedi da, kad se jedno smanjuje ili po¬ 
ništava, nužno raste ono protivno, što opet priječi da 
ne raste protivna strana. S toga razloga, kad se usavršu- 
je duh, to jest viši dio duše koji je okrenut prema Bo¬ 
gu i s Bogom saobraća, duša zaslužuje sve spomenute 
nazive, jer se je ukrasila dobrima i darovima božan¬ 
skim, duhovnim i nebeskim. Jedno i drugo nalazi svo¬ 
je obrazloženje kod svetog Pavla, koji sjetilnog čovje¬ 
ka, to jest onoga koji vrši svoju volju ukoliko njime 
vladaju osjeti, zove životinjskim čovjekom, koji ne pri¬ 
ma ono što dolazi od Duha Božjega. 1 I tako, ovdje du¬ 
ša ima divnu korist dobivajući veliku spremnost da 
primi božanska dobra i duhovne darove. 

5. — Treća korist jest da se obilno u duši množe 
vremenita zadovoljstva i užici, jer, kako kaže Spasitelj, 
primit će stoput toliko već sada u ovom svijetu. 1 I 
tako, ako se od rečeš jednog užitka, Gospodin će ti dati 
sto i duhovnih i vremenitih u ovom životu; a jednako 
za jedan užitak koji prihvatiš od osjetnih stvari, rodit 
će ti se sto nevolja i neugodnosti; i tako sa strane oka, 
koje je već pročišćeno od užitaka gledanja, duša prima 
duhovni užitak uzdižući se k Bogu u onome što gleda, 
bila to stvar božanska ili svjetovna. Od sluha, koji je 
pročišćen od užitka slušanja, duša prima stotinu dru¬ 
gih užitaka veoma duhovnih i upravljenih k Bogu, u 
svemu što čuje, bilo to božansko ili svjetovno; a isto 
se događa s drugim osjetima, kad su već pročišćeni. 
Kao što je našim praroditeljima u stanju nevinosti, u 


‘ Gal 5,17. 

• 1 JCor 2.14 i 2.10. 
1 Mk 10J0. 

raju zemaljskom, sve što su gledali, slušali, ili o čemu 
su govorili služilo kao sredstvo za sve veći užitak mo¬ 
trenja, jer im je osjetni dio bio dobro uređen i podlo¬ 
žan razumu, tako i onaj koji ima osjete pročišćene i 
podložne duhu od prvog pokreta izvlači od osjetnih 
stvari užitak slasnog gledanja i božanskog motrenja. 

6. — Stoga svaka stvar, bila ona prosta ili uzviše¬ 
na, onomu koji je čist služi za još veću čistoću; nečista 
duša, naprotiv, zbog svoje nečistoće, od jedne i od 
druge stvari redovito prima zlo. Stoga onaj koji ne pre¬ 
vladava užitak požude neće okusiti užitka vedrine i re¬ 
dovite radosti u Bogu. koja se uživa preko njegovih 
stvorova i djela. Sve djelovanje osjeta i duševnih mo¬ 
ći onoga koji više ne živi osjetno, upravljeno je prema 
božanskom motrenju; jer, pošto je istina — poznata 
u pravoj filozofiji — da je djelovanje svakog bića us¬ 
klađeno njegovoj naravi ili životu kojim živi, jasno je 
da, ako duša, nakon što je umrtvila životinjski život, 
žiri bez ikakve odudarnosti duhovnim životom, mora 
ići k Bogu sa svakom stvari, jer su joj sada svi njezini 
čini i svi pokreti duhovni i svi proizlaze iz duhovnog 
života. Iz toga slijedi da takva osoba, jer već ima srce 
čisto, nalazi u svim stvarima radosnu i slasnu, čistu i 
vedru, duhovno uzdignutu i ljubavnu spoznaju Boga. 

7. — Iz rečenoga izvodim slijedeću nauku da, dokle 
god čovjeku osjeti nisu naučeni da osjetni užitak pročis¬ 
te tako da iz njega od prvog pokreta ne dobiju korist 
o kojoj smo govorili, a ta je da ga te stvari odmah po¬ 
vedu k Bogu, potrebno je da potiskuje svoje radova¬ 
nje i užitak u tom području, zato da oslobodi dušu od 
osjetnog života, bojeći se, pošto još nije duhovan, da 
će njihovom upotrebom postići više soka i snage za 
osjete negoli za duh, jer još prevladava u njegovom 
djelovanju osjetna snaga koja čini da raste sjetilnost 
te je podržava i hrani; jer, kako kaže Spasitelj: Sto je 
od tijela, tijelo je; što je od Duha, duh je.' Neka se na 
to dobro pazi, jer je to istina. Koji još nije umrtvio 


■ tv 3,6. 

užitak u osjetnim stvarima, neka se ne usuđuje u osjet¬ 
nom području mnogo se služiti snagom i djelovanjem 
osjeta, misleći da će to biti duhu od pomoći, jer će 
duhovne snage više porasti bez ove sjetilne pomoći, to 
jest kad se radije mrtve naslada i užitak negoli kad se 
on njima posluži. 

8. — Na ovom mjestu nije potrebno govoriti o 
dobrima slave, koja su određena u drugom životu za 
one koji se odriču takvog užitka, jer, osim Što će svoj¬ 
stva proslavljenog tijela — a to su pokretnost i sjaj — 
biti mnogo uzvišenija od ovih užitaka kojih se odri¬ 
čemo, također će porast u biti duše, koji odgovara Bož¬ 
joj ljubavi radi koje su se duše odricale spomenutih 
osjetnih stvari — donijeti izvanredno veliku i vječnu 
slavu • Ne kanim ovdje govoriti ni o ostalim koristima, 
bilo ćudorednim, bilo vremenitim, pa ni duhovnim, ko¬ 
ji dolaze s ovom noći užitka, jer spadaju u broj onih 
koristi ostalih vrsti dobara, ali u većem i izvrsnijem stup¬ 
nju ukoliko su ovi užici, kojih se odričemo, više veza¬ 
ni uza stvoreno biće negoli užici ostalih vrsti dobara, pa 
se stoga stiče veća čistoća kada ih se odričemo. 


POGLAVLJE 2 7. 


POČINJE SE RASPRAVLJATI O ČETVRTOJ VRS¬ 
TI DOBARA, TO JEST O MORALNIM DOBRIMA. — 
KAZUJE SE KOJA SU I NA KOJI NAČIN JE DOPUŠ¬ 
TENO DA VOLJA U NJIMA UŽIVA. 

1. — Četvrtu vrst dobara u kojima volja može uži¬ 
vati sačinjavaju ćudoredna dobra. Pod njima razumi¬ 
jemo kreposti i kreposne navike, ukoliko su ćudoredne, 
kao što su djela milosrđa, opsluživanje Božjeg zakona, 
građanske i političke kreposti i svako ponašanje dobre 
ćudi i dobre naravi. 


1 2 Kor 4.11. 

2. — Takva ćudoredna dobra, ako ih posjedujemo 
i vršimo, zaslužuju da volja u njima uživa, možda više 
negoli ijedna druga dobra koja pripadaju trima pre- 
đašnjim vrstama. Zbog jednoga od dvaju razloga, ili 
zbog obaju zajedno, može se čovjek radovati svojem 
ponašanju, to jest: ili jer je ono u sebi dobro ili radi 
dobra koje pribavlja i donosi sa sobom kao sredstvo. 
Tako nalazimo da posjedovanje triju spomenutih vrsti 
dobara nikad ne zaslužuje da im se volja raduje, jer u 
sebi nemaju nikakvog dobra niti dovode do njega, nego 
su propadljiva i privremena, čak naprotiv uzrokuju u 
duši muku, bol i tjeskobu duha, a ako zaslužuju kakvu 
radost zbog drugoga razloga, koji se sastoji u tom da 
nas upućuju na Boga, to je tako nesigurno da redovi¬ 
to vidimo kako su više na štetu negoli na korist duši. 
No ćudoredna dobra zaslužuju da im se raduje onaj 
koji ih posjeduje također iz prvog razloga, to jest zbog 
onoga što jesu i što vrijede u sebi, jer donose sa sobom 
mir, spokojstvo, ispravno i uredno služenje razumom, 
te skladno i razumno djelovanje, tako da nitko ne mo¬ 
že ništa bolje poželjeti u životu. 

3. — I tako, pošto, govoreći po ljudsku, kreposti 
zaslužuju da budu cijenjene i voljene, čovjek se smije 
radovati što ih posjeduje i što ih ostvaruje, bilo zato 
što su u sebi dobre bilo radi dobra koje na ljudski 
način i u vremenu donose. Zbog tih razloga i na taj 
način kreposti su bile hvaljene od filozofa, od starih 
mudraca i vladara koji su se trsili da ih posjeduju. Pa¬ 
če, premda su bili pogani te su ih cijenili samo obzi¬ 
rom na vremenita, tjelesna i naravna dobra, za koja su 
znali da iz njih proizlaze, te su po njima postizavali 
dobra i poštovanje od ljudi; i Bog, koji ljubi sve što je 
dobro, i kod barbara i pogana, jer je, kako kaže Mud¬ 
rac, nezaprećiv ,« produživao im je život, širio im do¬ 
bar glas, gospodstvo i mir. Tako je činio Rimljanima, 
jer su živjeli pod pravednim zakonima podlažući im 
gotovo cijeli svijet i nagrađujući ih u vremenu dobrim 
običajima, jer kao nevjernici nisu to mogli zadobiti u 


> Mudr 7.22. 

vječnosti. Tako, Bog toliko ljubi ćudoredna dobra da, 
kad ga je Salomon molio mudrost zato da poučava na¬ 
rod i da može njime upravljati i odgajati ga, primio je 
tu molbu sa zadovoljstvom i rekao mu je da upravo 
stoga što je tražio mudrost u tu svrhu, da će mu je da¬ 
ti dajući mu također ono što nije tražio, to jest bogat¬ 
stvo i slavu, kakve nije imao nitko prije njega niti 
ikada poslije* 

4. — No, ako se kršćanin i smije radovati na taj 
način ćudorednim dobrima i dobrim djelima što ih 
sam čini u ovom životu, ukoliko uzrokuju vremenita 
dobra, o kojima smo govorili, ipak ne smije radost os¬ 
tati na tom prvom načinu (kako rekosmo o poganima, 
kojima oči nisu dopirale dalje od ovog smrtnog živo¬ 
ta). Posjedujući svjetlo vjere, koje kršćaninu daje na¬ 
du u vječni život, bez kojega ništa u ovom ni u dru¬ 
gom svijetu ne služi ničemu, on se smije radovati je¬ 
dino i poglavito stoga što posjeduje i ostvaruje ćudo¬ 
redna dobra na drugi način, to jest ukoliko mu ona, kad 
radi za ljubav Božju, pribavljaju vječni život. Stoga on 
mora svoju pažnju usredotočiti i smjestiti radovanje 
da služi i časti Boga svojim krepostima i dobrim djeli¬ 
ma, što bez ove nakane ne bi vrijedilo ništa pred Bo¬ 
gom, kako se to vrlo dobro ogleda u evanđeoskoj pris¬ 
podobi o deset djevica.' Sve su one očuvale djevičan- 
stvo i izvršile dobra djela, ali petero, pošto nisu svoju 
radost postavile u skladu s drugim načinom, ne uprav¬ 
ljajući je k Bogu, nego su je isprazno postavile na prvi 
način, radujući se posjedovanju, izbačene su iz neba 
bez ikakve nagrade i dara od strane Zaručnika. Na isti 
način su mnogobrojni stari pravednici imali mnogo 
kreposti i izvršili su mnoga dobra djela; a i velik broj 
kršćana to posjeduje i obavlja velike stvari koje im neće 
ništa vrijediti za vječni život, jer u tome traže za sebe 
slavu i čast koje pripadaju samo Bogu. Kršćanin, dakle, 
ne smije uživati samo u tome što obavlja dobra djela 
i što se dobro ponaša, nego tek tome što sve to čini 
radi ljubavi Božje, bez obzira na išta drugo, jer, kao 

* 1 Kr 3.11-13. 

> Ul 25. 1-12. 

što ova djela, ako su učinjena iz ljubavi prema Bogu, 
zaslužuju veću nagradu slave, tako ako su učinjena iz 
drugih motiva, pred Bogom pribavljaju veće posram- 
Ijenje. 


5. — Da upravi, dakle, prema Bogu svoje radova¬ 
nje o ćudorednim dobrima, kršćanin se mora sjetiti da 
se vrijednost njegovih dobrih djela, njegovih milosti¬ 
nja, postova i pokora i molitava ne osniva toliko na 
njihovoj količini ni kakvoći, koliko na ljubavi prema 
Bogu kojom su učinjena, te da su vrijednosno razvrsta¬ 
na po tome kako je velika, čista i potpuna ljubav prema 
Bogu kojom su izvršena, i koliko je manja skrb za 
užitkom, za ugodnošću i utjehom koja se u njima po¬ 
kazuje. Zato ne smije svoje srce zaustaviti na ugodnos¬ 
ti, na utjehi, na ukusu i drugim koristima što ih dobro 
ponašanje i pobožna djela redovito sobom nose, nego 
treba da radost sabere u Bogu, tražeći da njemu slu¬ 
ži sa svim djelima, pa, čisteći i potamnjujući ovaj uži¬ 
tak, traži da samo Bog bude njegova radost u tajnosti, 
bez obzira na išta drugo i na bilo koju nagradu, osim 
na čast i slavu Božju; i tako će sabrati u Bogu snagu 
volje obzirom na ćudoredna dobra. 


POGLAVLJE 28. 


O SEDAM ŠTETA U KOJE SE MOŽE UPASTI KAD 
SE UŽITAK VOLJE POLAŽE U MORALNA DOBRA. 

1. — Nalazim da ima sedam glavnih šteta, veoma 
pogubnih jer su duhovne, u koje čovjek može upasti 
zbog ispraznog uživanja u svojim dobrim djelima i 
svom ponašanju. 

2. — Prvo zlo je taština, oholost, hvalisavost i 
drskost, jer se ne može naslađivati u svojim djelima a 
da se ona ne cijene visoko, a odatle slijedi bahatost i 
ostalo, kako se u Evanđelju pripovijeda o farizeju koji 

se je molio hvaleći se Bogu da posti i da čini druga 
dobra djela. 1 

3. — Drugo zlo je redovito povezano s ovim, a 
sastoji se u tom da sudi kako su drugi zli i nesavršeni 
kad se usporede s njime, jer mu se čini da oni ne rade 
i ne obavljaju djela dobro kao on, te ih potcjenjuje u 
svome srcu, a često i riječima. Farizej je upao u ovo 
zlo, jer veli u svojoj molitvi: Hvala ti što nisam kao 
ostali ljudi: razbojnici, nepravednici, preljubnici* I 
tako je jednim činom upao u dva zla: precjenjivao je 
sebe i prezirao druge, kako i danas čine mnoge osobe 
koje kažu: nisam ja kao taj i taj, ne činim ja to i to kao 
ovaj ili onaj. Mnogi su od njih gori od farizeja. On nije 
samo prezreo druge nego i imenovao nekoga: Nisam 
kao ovaj carinik ;* a oni, naprotiv, nisu zadovoljni time, 
nego dolaze dotle da im je krivo i da zavidc kad opaze 
da su drugi pohvaljeni te da rade i vrijede više od 
njih. 

4. — Treće je zlo u tom što, tražeći zadovoljstvo 
u djelovanju, ne obavljaju nijedno djelo prije negoli 
su sigurni da će iz njega poteći kakav užitak ili koja 
pohvala. Stoga, kako kaže Krist: Sve čine zato da ih 
ljudi vide* 

5. — Odatle proizlazi četvrto zlo, a sastoji se u 
tom da neće primiti nagradu od Boga, jer su htjeli da 
je dobiju u ovome životu u uživanju i u utjehi, ili u 
primanju časti ili na drugi način u svojim djelima. S 
obzirom na to veli Spasitelj da su u tom primili svoju 
plaću;* te im preostaje samo napor u radu i posram- 
ljenost bez nagrade. Tolika je bijeda kod sinova ljud¬ 
skih obzirom na ovo zlo, te mi se čini da je veći dio 
djela što ih javno obavljaju loš i da nema nikakve vri¬ 
jednosti te je nesavršen pred očima Božjim, jer ne ho- 


> Lk 18.12. 
» Lk 18,11. 
‘ ondje. 

‘ Ml 23.5. 

* Ml 62. 

daju otresavši se ovih želja i ljudskih obzira. Jer što 
se drugo može suditi o nekim djelima i spomenicima 
što ih neki čine i ustanovljuju, nego da ih ne bi ni či¬ 
nili da nisu okrunjeni čašću ovog ispraznog života ili 
da ne ovjekovječuju u njima svoje ime, svoj jezik ili 
svoje gospodstvo dotle da svoja imena, znakove i grbo¬ 
ve stavljaju na hramove, kao da bi htjeli postaviti sami 
sebe kao slike na mjesta gdje svi prigiblju koljeno: 
ne može li se reći da se oni takvim djelima klanjaju 
više sebi negoli Bogu? Ta bi djela odgovarala istini, 
kad bi to činili radi časti Božje, a da bez toga motiva to 
ne bi činili. Ali puštajući po strani ove najgore, koliko 
li ih una koji na mnogo načina upadaju u ovo zlo ob¬ 
zirom na njihovo djelovanje? Neki žele da budu po¬ 
hvaljeni, drugi da im se zahvali; neki pripovijedaju o 
svojim djelima i žele da za njih dozna Petar i Pavao, 
pa i čitav svijet; a često hoće da milostinja koju dijele 
prođe preko trećih ruku zato da bude poznatija, a dru¬ 
gi opet žele sve to skupa. To znači trubiti pred sobom, 
kako kaže Spasitelj u Evanđelju 1 da tako rade lice¬ 
mjeri, pa za svoja djela neće imati plaće od Boga.* 

6. — Da izbjegnu tu štetu, moraju sakrivati svoja 
djela tako da ih samo Bog vidi te željeti da nitko ne 
svraća pažnje na njih. No potrebno je da ih sakrivaju 
ne samo pred drugima nego i sami pred sobom, to jest 
ne smiju se dopadati samima sebi smatrajući da njiho¬ 
va djela jesu nešto, da ne osjete kakvog užitka, kako 
treba duhovno razumjeti ono što je rekao naš Gospo¬ 
din: Neka ti ne zna ljevica Sto čini desnica ,* kao da bi 
rekao: nemoj procjenjivati vremenitim tjelesnim okom 
duhovna djela koja činiš. Na taj se način snaga volje sa¬ 
bire u Bogu, te njezina djela rađaju plodom pred oči¬ 
ma onoga za koga neće biti izgubljena, nego će joj biti 
od velike zasluge. U tom smislu se razumije izreka Jo- 
bova, koja glasi: 

Zar se, gledajući sunce kako blista 
i kako mjesec sjajni nebom putuje. 


• Ml 6.2 
» Ut 6.1. 
> Ut 6.3. 

moje srce dalo potajno zavesti 
da bih rukom njima poljubac poslao? 

Grijeh bi to bio što za sudom vapije, 
jer Boga višnjega bih se odrekao* 

Gdje sunce i mjesec označuju djelo, a ruka koja šalje 
poljubac volju što se djelom naslađuje. A pošto je to, 
kako rekoh, samodopadnost,* Prorok tvrdi: Ako se je 
moje srce potajno nasladilo, to bi bio velik grijeh i 
odricanje Boga, kao da kaže da se njegovo srce nije 
potajno razveselilo ni nasladilo. 

7. — Peto zlo je ovo: takve osobe ne napreduju na 
putu savršenstva. Pošto su, naime, privržene užitku i 
utjehi, pa kad u svome djelovanju ne nađu ta dva osje¬ 
ćaja — a to se redovito događa kad ih Bog hoće da 
povede naprijed, dajući im tvrdi kruh, to jest kruh sa¬ 
vršenih, i odbijajući ih od djetinjeg mlijeka da im oku¬ 
ša sile, i čisteći u njima nježan okus da mogu okusiti 
hranu jakih — te se osobe redovito obeshrabre i gube 
ustrajnost, jer u svojem djelovanju ne nalaze okus o 
kojem je gore riječ. U tom smislu treba duhovno razum¬ 
jeti što kaže Mudrac: Uginula muha usmrdi mirisno 
ulje.' Kad im se, naime, pruži kakvo mrtvenje, oni 
umiru svojim dobrim djelima ne izvršujući ih, i gube 
ustrajnost u kojoj se nalazi miomiris duha i unutarnje 
utjehe. 

8. — Šesto zlo jest da se takve duše redovito va¬ 
raju držeći da su stvari i djela koja im se sviđaju bo¬ 
lja od onih koja im se ne sviđaju, pa ona hvale, a ova 
kude. Pred Bogom su, naprotiv, dragocjenija i bolje 
primljena ona djela u kojima se čovjek više mrtvi, oso¬ 
bito kad netko još nije mnogo napredovao u savršen¬ 
stvu, zbog odricanja koje samome sebi nanosi, negoli 


* Job 31. 27-28. 

> Prijevod Vulgate, kojim se j« Autor slulio. ima: Et osculalus suni 
manum meam ore meo — da bih svoju ruku poljubio svojim ustima — 
Sto joS viS* ističe samodopadnost. 

■ Prap 10,1. 

djela u kojima nalazi utjehu, jer se u ovima lakše traži 
sebe. O tom veli Mihej: 

Zlo svojih ruku nazivaju dobrim ,» 

a to se događa jer užitak postavljaju u svoja djela, a 
ne jedino u to da Bogu ugode. Previše bih se zadržao 
kad bih htio pripovijedati koliko to zlo gospodari među 
ljudima bilo duhovnim bilo običnim: teško bi se našao 
jedan koji bi se pokrenuo na djelovanje samo radi Bo¬ 
ga a da nema u vidu kakvu nagradu utjehe ili užitka, ili 
nešto drugo takvo. 

9. — Sedmo zlo jest da, koliko manje čovjek po¬ 
tiskuje isprazan užitak u ćudorednim djelima, toliko 
postaje nesposobniji da primi razuman savjet ili po¬ 
uku koja se tiče djelovanja što ga obavlja. Navika mli- 
tavosti koju posjeduje pri djelovanju, spojena s vlas¬ 
titošću ispraznog užitka, vezuje ga lancem da ne prizna 
boljim savjet drugoga ili, premda ga priznaje boljim, 
da ga ne slijedi, jer nema u sebi snage da ga stavi u 
djelo. Takvi veoma oslabe u ljubavi prema Bogu i pre¬ 
ma bližnjemu, jer samodopadnost koju goje prema 
svojim djelima ohlađuje njihovu ljubav. 


POGLAVLJE 2 9. 


0 KORISTIMA STO SLIJEDE ZA DUŠU KOJA SE 

ODRIČE UŽITKA U MORALNIM DOBRIMA. 

1. — Vrlo su velike koristi koje slijede kad duša 
neće da isprazni užitak volje primjenjuje na ovu 
vrst dobara. Sto se tiče prve koristi, oslobađa se opa¬ 
snosti da padne u brojne napasti i đavolske zamke 
skrivene u užitku koji se osjeća kod obavljanja dobrih 
djela, kako se može razumjeti čitajući u knjizi Jobovoj, 
i to: 


2 Uih 7J — prema Vulgati: Ma I um manuum suarum dicunt bonum. 

Pod lotosom on zavaljen počiva, 
guštik močvarni i glib kriju ga.' 

Tc sc riječi odnose na đavla, jer on zavarava dušu 
zavaljen u močvari naslade i guštiku šuplje trstike, to 
jest u ispraznim djelima. I ne treba se čuditi da duša 
potajno u ovom užitku ostane prevarena od đavla, jer 
i ne čekajući na njegovu sugestiju, isprazan je užitak 
sam po sebi varka, osobito kad u srcu ima nešto 
taštine zbog svojih djela, prema jasnim riječima Jerc- 
mije: 

Uznositost te srca tvoga zavela, 1 

jer koja je veća varka od uznositosti? A od nje se 
duša oslobađa čisteći se od naslade. 

2. — Druga je korist da duša obavlja svoje po¬ 
slove promišljenije i točnije, a to nije slučaj kad osjeća 
sklonost prema uživanju i ugodnosti u ovim dobrima; 
jer se posredstvom ove sklonosti prema uživanju podižu 
podražaj na moć i moć čeznuća i postaju drske tako da 
ne puštaju razumu djelovati i čine da se redovito mijenja 
u odlukama i u poslovima, napuštajući jedno, a prihva¬ 
ćajući drugo, počinjući i napuštajući i ne svršavajući 
ništa. Budući da radi prema ukusu, a taj je promje- 
ljiv kod nekih naravi više negoli kod drugih, kad pre¬ 
stane ugodnost, malakšu, pa i onda kad se radi o kak¬ 
voj važnoj stvari, poslu ili odluci. Duša i snaga djela 
kod njih je užitak što ga osjećaju; kad se on ugasi, 
umire i svršava djelo, i oni ne ustraju. Ovakvi pripadaju 
onoj vrsti o kojima Krist kaže: To su oni koji s ra¬ 
došću primaju riječ; zatim dođe davao te je iščupa da 
ne vjeruju i da se ne spase* To se događa, jer oni 
nemaju snage ni korijena dubljeg negoli je ugodnost: 
otrgnuti i udaljiti volju od te ugodnosti bit će uzrok 
ustrajnosti i uspjeha. Stoga je ova korist tako velika, 
kako je velika protivna šteta. Mudar čovjek daje va¬ 
žnost sadržaju i korisnosti djela, a ne njegovoj ugo- 


' Job 40.21 
» Jtr 49 . 6 . 
> Lk 8.12 

dnosti i užitku, i tako ne izbacuje strelice u prazno 
nego, bez gubitka i neugodnosti, izvlači stalnu radost 
iz svoga djelovanja. 

3. — Treća korist je božanska: poništivši ispraznu 
nasladu, kojom se naslađuje u svojim djelima, duša 
postaje siromašna duhom, a to je jedno od evanđeo¬ 
skih blaženstava o kojem Sin Božji kaže: Blaleni siro¬ 
mašni duhom, jer je njihovo kraljevstvo nebesko. 1 

4. — Četvrta korist sastoji se u ovoj činjenici da 
onaj koji se odriče ovog užitka postaje blag, ponizan 
i razborit, jer neće djelovati silovito ni u žurbi, nago- 
njen čežnjom i podražljivoŠću naslade, niti će biti drzak 
potaknut precjenjivanjem svojih djela zbog užitka 
što ga osjeća, niti će raditi nerazborito, zaslijepljen 
nasladom. 

5. — Peta korist jest, da će biti ugodan Bogu i 
ljudima, oslobođen zavisti, neumjerenosti, duhovne 
lijenosti i mnogobrojnih drugih mana. 


POGLAVLJE 30. 


POČINJE SE RASPRAVLJATI O PETOJ VRSTI DO¬ 
BARA U KOJIMA VOLJA MOŽE UŽIVATI. TO JEST 
O NADNARAVNIM DOBRIMA. — KAZUJE SE KOJA 
SU I KAKO SE RAZLIKUJU OD DUHOVNIH I KAKO 
TREBA UPRAVITI K BOGU UŽIVANJE U NJIMA 

1. — Sada treba da govorimo o petoj vrsti dobara 
u kojima volja može osjetiti užitak, to jest o nadna¬ 
ravnim dobrima. Ovim nazivom mislim obuhvatiti sve 
darove i milosti dane od Boga što se nazivaju gratis 
datae — što znači nezasluženo dane — koje nadilaze 
naravne sposobnosti i kreposti, kao što su darovi mu- 


1 ut 5J. 

drosti i znanja dani od Boga Salomonu i darovi o ko¬ 
jima govori sveti Pavao,* to jest vjera, dar ozdravlje¬ 
nja, dar čudesa, dar proricanja, dar znanja,razlikova¬ 
nja duhova, dar jezika i dar tumačenja jezika. 

2. — Ako i jest istina da su neki od ovih darova 
duhovni, kao oni o kojima ćemo kasnije govoriti, volio 
sam učiniti ovu podjelu na nadnaravna i duhovna do¬ 
bra, zbog velike njihove različitosti; jer se uporaba 
nadnaravnih odnosi neposredno na bližnjega; bližnji 
je cilj radi kojega su dana od Boga, kako tvrdi sveti 
Pavao: Svakome se daje objava Duha na opću korist 
riječi koje se odnose na spomenute darove. Duhovni da¬ 
rovi, naprotiv, imaju svoje ostvarenje i domet samo od 
duše k Bogu i od Boga k duši. u saobraćaju razuma i 
volje, itd., kako ćemo kasnije reći. Između njih, dakle, 
postoji razlika u predmetu: kod duhovnih darova pred 
met je Stvoritelj i duša, a kod nadnaravnih je, napro¬ 
tiv, stvorenje: a još se razlikuju u sadržini i, dosljedno, 
u djelovanju i stoga se nužno razlikuje i nauka o njima. 

3. — Govoreći sada o nadnaravnim darovima i mi¬ 
lostima, prema načinu kako ih ovdje shvaćamo, treba 
istaknuti dvije koristi, vremenitu i duhovnu, koje se 
nalaze u njima. Vremenita je ozdravljenje od bolesti, 
davanje vida očima, uskrisivanje mrtvih, odgonjenje 
đavola i druga dobra te vrste. Duhovna, pak, korist sa¬ 
stoji se u činjenici, da se pomoću ovih djela bolje 
upoznaje Bog, te da mu služi onaj koji ova djela tvori, 
onaj u čiju se korist tvore i svi koji ih vide. 

4. — Obzirom na prvu korist, to jest vremenitu, 
velim da nadnaravna djela i čudesa zaslužuju da im 
se duša malo i nimalo raduje, jer ako se isključi druga 
korist, donose čovjeku malo ili ništa dobra, jer sve to 
po sebi nije sredstvo za sjedinjenje duše s Bogom, ako 
tu nema ljubavi. Ova djela može izvršiti također duša 
bez ljubavi, koja nije u milosti Božjoj, ili stoga jer su 


' I Kor 12. 9-10 
» I Kor 12,7 

ti darovi dani od Boga, kako se je dogodilo s bezbožnim 
Bileamom 1 i sa Salomonom, ili stoga jer su zlorabljeni 
od đavla, kako se je dogodilo sa Simunom Magom," ili 
zbog drugih nepoznatih uzroka u prirodi. Kad bi nekoje 
od ovih čudesnih stvari imale biti od kakve koristi, to 
bi bile one istinske, dane od Boga. A sveti Pavao nas uči 
koliko mogu vrijediti bez one druge koristi, kad kaže: 
Kad bih ljudske i anđeoske jezike govorio, a ljubavi ne 
bih imao, bio bih mjed što ječi i cimbal što zveči. Kad 
bih imao dar proricanja i znao sve tajne i sve znanje, 
kad bih imao puninu vjere tako te bih brda premještao, 
a ljubavi ne bih imao, bio bih ništa, itd. 1 Stoga, kad 
budu mnogi, koji su visoko cijenili takva djela, tražili 
od Krista slavu na temelju njih, govoreći: Gospodine, 
zar nismo pomoću tvoga imena prorokovali i čudesa 
činili? dobit će odgovor: Odlazite od mene zlotvori /* 

5. — Čovjek se, dakle, mora veseliti ne tomu što 
posjeduje te darove, nego što po njima dobiva onu 
drugu korist, to jest duhovnu, da pomoću njih služi 
Bogu pravom ljubavlju, u kojoj je plod vječnoga živo¬ 
ta. S tog je razloga naš Gospodin ukorio učenike koji 
su se veselili da su tjerali đavle: Ne radujte se tomu 
što vam se đavli pokoravaju, nego što su vaša imena 
napisana na nebesima* Iz toga se razumije da se čo¬ 
vjek smije veseliti samo kad se nađe na ovom putu, koji 
se sastoji u obavljanju dobrih djela u ljubavi. I zaista, 
što koristi i što vrijedi pred Bogom, ako nije njegova 
ljubav? A ljubav nije savršena ako nije jaka i pažljiva 
u otklanjanju naslađivanja u bilo kojoj stvari, postav¬ 
ljajući svoju nasladu samo u to da vrši volju Božju. 
Na taj se način volja sjedinjuje s Bogom posredstvom 
ovih nadnaravnih dobara. 


' Br 22, 20. 

' D; *.9. 

> 1 Kor 13,1-3. 
* Mt 7.22-23 
■ Lk 10.20 

POGLAVLJE 31. 

O ŠTETAMA STO IH DUŠA TRPI KAD POSTAVUA 
UŽITAK VOLJE U OVU VRST DOBARA. 


1. — Čini mi se da iz toga što se užitak volje po¬ 
stavlja u nadnaravna dobra proizlaze tri glavne štete, 
i to: da se zavarava i ostaje prevareno, zatim da se 
škodi vjeri i da sc upada u taštinu i kakvu drugu ispra¬ 
znost. 

2. — Obzirom na prvu štetu velim da vrlo lako za¬ 
varamo druge i sami sebe, kad se naslađujemo u dje¬ 
lima ove vrste. Razlog tomu jest što za upoznavanje 
koja su od njih istinska, a koja lažna, i kada ih treba 
obavljati, treba mnogo pažnje i mnogo božanskog svjet¬ 
la, a to je oboje zapriječeno time ako se u tim djelima 
naslađujemo i ako ih visoko cijenimo. I to iz dva raz¬ 
loga. Prvo, što se naslađivanjem otupljuje i potamnjuje 
naše prosuđivanje; drugo, što s užitkom što ga čovjek 
ima ne samo teži da pripravnije vjeruje, nego se osjeća 
ponukanim da obavlja djelo u nezgodno vrijeme. Pret¬ 
postavimo slučaj da su kreposti i događaji koji se zbi¬ 
vaju istinski; ipak je dosta da ovo dvoje bude manjka¬ 
vo, pa da se prevarimo ili stoga što ih ne shvatimo ili 
stoga što ne upotrebimo prikladan način i vrijeme. Jer, 
premda je istina da, kad Bog dade ove darove i mi¬ 
losti, daje i svjetlo i poticaj koji im odgovaraju kako 
i kada ih treba ostvariti, ipak je, zbog duha privrženosti 
i nesavršenosti prema njima, moguće da upadnu u mno¬ 
ge zablude ne držeći se savršeno onoga što Bog traži 
i kako i kada traži. Tako čitamo da je htio učiniti Bi- 
leam kad je, protiv volje Božje, odlučio da ide prokleti 
Izraelski narod, te ga je zato Gospodin, rasrđen, htio 
pogubiti.' Jakov i Ivan su htjeli da siđe oganj s neba 
na Samarijance koji nisu primili Spasitelja, a on ih je 
ukorio za to. 


' Br 22.22-23. 

3. — Odatle se jasno vidi da su oni na ta djela 
pokrenuti nekom nesavršenom strašću (koja je sadr¬ 
žana u onom užitku i u onoj cijeni kojom ga cijene) kad 
nije bilo prikladno; jer kad nema slične nesavršenosti, 
ljudi se pokreću i odlučuju na ova čudesna djela samo 
u vrijeme i na način kako su pokrenuti od Boga, a 
do tog časa nikad nije prikladno. Stoga se Bog preko 
Jeremije tuži na neke proroke i kaže: 

Ne poslah tih proroka, 
a ipak trče! 

Ne govorih im, 
a ipak prorokuju /* 

I dalje: Zavode moj narod izmišljotinama svojim i la¬ 
žima; a ja ih nisam poslao niti sam im što zapovjedio . s 
Nadalje u istom poglavlju kaže o njima: Prorokuju laž 
i objavljuju prijevaru srca svojega* što se ne bi doga¬ 
đalo, kad u tim djelima oni ne bi imali taj poguban 
duh vlasništva. 

4. — Pomoću ovih svjedočanstava htio bih učiniti 
da se shvati da šteta, prouzročena tim užitkom, ne 
samo dolazi dotle da se ove milosti upotrebljavaju na 
kriv i naopak način, kao što su učinili Bileam i oni o 
kojima Jeremija tvrdi da su tvorili čudesa kojima su 
zavaravali narod, nego su se služili čudesima i kad ih 
nisu primili od Boga, kao što su činili oni koji su 
širili svoja maštanja koja su sami sastavljali ili im ih je 
predočivao đavao; jer, kad đavao vidi da su skloni tim 
stvarima, otvara im široko polje i umeće mnogo gradi¬ 
va uplićući se na razne načine, da oni punim jedrima 
stiču neobuzdanu drskost u ovom čudesnom djelovanju. 

5. — I ne zaustavljaju se na tome nego također, 
pošto im užitak od tih djela potiče čežnju dotle da — 
ako su imali kakav potajni savez sa đavlom, jer mno¬ 
gi takve stvari rade na osnovu saveza — dolazi napokon 


* Jer 23.21. 

• Jer 23.26. 
i Jer 23.32. 

do toga da sklapaju s njime izričit i otvoren savez podla- 
žući mu se po ugovoru kao učenici i bliži rod. Odatle 
potječu čarobnjaci, vještaci, magi. zazivači duhova i 
vrači. Do tolikog zla dovodi taj užitak što ga izazivaju 
ta dobra, te ih potiče, po đavolskoj službi, ne samo da 
žele kupiti novcem darove i milosti, kako je to htio 
Simun Mag, 1 nego nastoje da imaju u svojoj vlasti Bogu 
posvećene stvari, a također — o čemu se ne može 
govoriti a da ne uzdrhtiš — božanske, kao što smo ih 
vidjeli gdje se naopako služe samim Presvetim Tijelom 
Gospodina našega Isusa Krista, za njihove nečasne 
naopakosti. Neka Bog na ovo protegne i pokaže svoje 
veliko milosrđe! 

6. — Svatko to može dobro razumjeti kako su ta¬ 
kve osobe pogubne za sebe i koliko škode kršćanskom 
svijetu. Obzirom na to treba napomenuti kako su pali 
u tolike gadosti i varke svi oni vrači i zazivači duhova 
koji su bili u Izraelu i koje je Šaul istjerao iz zemlje, 
jer su htjeli oponašati istinske Božje proroke.* 

7. — Onaj, dakle, koji ima nadnaravnu milost i dar, 
mora se držati daleko od toga da nadnaravna djela 
obavlja po svojoj miloj volji, služeći se njima nesmo¬ 
treno, jer Bog, koji ih daje na nadnaravan način u ko¬ 
rist svoje Crkve, pobudit će ga — uvijek na nadnaravan 
način — da znade kada i kako treba da se njima poslu¬ 
ži. On koji je zapovjedio svojim vjernim da ne budu 
zabrinuti kako i Sto će govoriti ,i jer je to nadnaravan 
zadatak vjere, pošto obavljanje ovih djela nije manje 
važno, jednako hoće da čovjek čeka da Bog bude onaj 
koji pokreće srce, jer se svaka sila mora izvršiti nje¬ 
govom krepošću. Stoga u Djelima apostolskim* premda 
su učenici primili od Boga ove milosti i darove, ipak su 
mu upravili molitvu zaklinjući ga da se udostoji pru¬ 
žiti svoju ruku i učiniti, po njima, znakove i čudesa i 
ozdravljenja, da tako uvede u srca vjeru našega Gospo¬ 
dina Isusa Krista. 


' Di 8.1* 

' 1 Sam 2M. i 9. 
' Ml 10.19. 

> Di 4.29-30. 

8. — Druga Šteta, koja može proizaći iz prve, jest 
da se škodi vjeri, a to može biti na dva načina. Prvi 
se način tiče bližnjih. Onaj koji se stavi da tvori čudesa 
u nevrijeme i bez potrebe, osim Sto kuša Boga. Sto je 
velik grijeh, može se dogoditi da neće uspjeti, te će se 
u srcima poroditi manjak pouzdanja i prezir prema 
vjeri. Ako pak koji put. po dopuštenju Božjem, i uspi¬ 
je — kako se je desilo Saulu sa vračarom* ako je 
istina da se je tom zgodom ukazala Samuelova sjena — 
iz drugih razloga i obzira drugi put neće uspjeti, a ako 
i uspije neće biti bez zabluda i bez grijeha što su te mi¬ 
losti upotrebljavali kad nije trebalo. I na drugi način 
duša može biti na šteti obzirom na zaslugu vjere: da¬ 
jući ovim čudesima visoku cijenu, duša se jako udalju- 
je od bitne kreposti vjere, koja je tamna krepost, pa 
stoga ondje gdje je potreban veći broj svjedočanstava 
i znakova, tu je manja zasluga kod vjerovanja. S tog 
razloga sveti Grgur tvrdi da je vjera bez zasluge kad je 
potvrđena ljudskim iskustvom.' Stoga ova čudesa Bog 
tvori onda kad su potrebna za vjeru; pa zato da nje¬ 
govi učenici ne bi ostali bez zasluge, vjerovali su a da 
nisu vidjeli. Mariji Magdaleni je najprije pokazao pra¬ 
zan grob, a zatim je učinio da joj anđeli jave njegovo 
uskrsnuće, jer je vjera po čuvenju, kaže sveti Pavao* 
te je htio da, kad ga je čula gdje govori, prije vjeruje u 
njega negoli ga vidi; i premda ga je vidjela, vidjela ga 
je kao običnog čovjeka, da je, konačno, pouči, toplinom 
svoje prisutnosti u vjeri koja je bila manjkava. I učeni¬ 
ci su najprije doznali o uskrsnuću po ženama koje im je 
poslao, i tada su pošli do groba da vide. Dva učenika 
iz Emausa, prije negoli su ga vidjeli, osjetili su da im 
srce gori u vjeri, dok je — sakriven njihovim očima — 
s njima išao putem, 4 a na kraju su bili ukoreni zašto 
nisu vjerovali onima koji su im navijestili uskrsnuće. 
I Toma je bio ukoren za to što je htio rane dotaknuti 


» 1 Sam 28.12 

1 HomO.26 in Evang.: ML 76,1197; Nec /ideš habei merilum cm 
humana ralio praebet experimcntum. 

» Rim 10,17 
> lv 20,11-18. 

« Lk 24,IS 16 

rukom, te mu je rekao: Blago onima koji će vjerovati 
a da nisu vidjelifi 

9. — Odatle se vidi da Bog nije toliko sklon da 
tvori čudesa, te ih tvori, kako se kaže, kad ne može 
inače. Zato je odgovarao farizejima, koji su vjerovali 
samo čudesima: Ako ne vidite znakove i čudesa, ne 
vjerujete * Oni, dakle, koji se naslađuju ovim nadnarav¬ 
nim djelima, mnogo gube obzirom na vjeru. 

10. — Treća je šteta da duše općenito upadaju u 
taštinu ili neku drugu ispraznost zbog užitka što ga 
osjećaju u takvim djelima, jer je već samo uživanje u 
čudesima ispraznost, pošto (kako rekosmo) ono nije 
čisto u Bogu i radi Boga; a to se vidi po tome da je naš 
Gospodin ukorio učenike što se raduju da im se duhovi 
pokoravaju,) jer da to radovanje ne bi bilo isprazno, 
ne bi bilo ni od njega pokarano. 


POGLAVLJE 32. 

O DVJEMA KORISTIMA KOJE SE IZVLAČE IZ ODRI¬ 
CANJA OD UŽITKA U NADNARAVNIM MILOSTIMA. 


1. — Pored koristi koje duša postiže kad ostaje 
slobodna od gore opisanih šteta, odričući se ovog užit¬ 
ka, još dobiva druge dvije izvrsne koristi. Prva je ta 
da slavi i uzvisuje Boga, a druga je da podiže samu 
sebe; jer Bog se uzvisuje u duši na dva načina: prvo, 
da se srce i naslada volje odvaja od svega što nije Bog, 
zato da postavi svoje uživanje samo u njega; što nam 
David hoće da kaže u stihu koji smo naveli na početku 
čišćenja ove moći: 


» /v 20,29 
» /» 4 . 4 «. 

• Lk 10.20 

Čovjek se srcem uzdiže visoko 
i time se uzdiže Bog;* 

jer izdižući srce iznad sviju stvari, Bog se u duši izdiže 
iznad svih njih. 

2. — Pošto na ovaj način duša postavlja svoje 
srce samo u Boga, Bog se uzdiže i uzvisuje pokazujući 
duši svoju uzvišenost i veličinu, jer u ovom izdizanju 
uživanja u Bogu Gospodin daje njoj svjedočanstvo ono¬ 
ga što On jest. A ovo nije moguće postići ako se volja ne 
isprazni od uživanja i utjehe u bilo kojoj stvari, kako- 
i David tvrdi: 

Prestanite i znajte da sam ja Bog;' 
i drugdje: 

Kao zemlja suha, žedna, bezvodna 
u Svetištu sam tebe tražio 
gledajuć ti moć i slavu* 

I, jer je istina da je Bog proslavljen kad se u Njega po¬ 
stavlja uživanje, odjeljujući se od bilo koje stvari, 
mnogo se više proslavljuje kad se udaljujemo od stva¬ 
ri koje su mnogo čudesnije, jer su nadnaravne i ple¬ 
menitije. Ostaviti ih, dakle, po strani i postaviti svoje 
uživanje jedino u Boga znači dati Bogu veću čast negoli 
njima, jer koliko su veće i brojnije stvari koje prezre- 
mo radi ljubavi prema nekome, toliko je njemu veća 
slava i čast. 

3. — Nadalje je Bog uzvišen i na drugi način kad 
se volja udalji od uživanja u djelima ove vrsti. Koliko 
više vjerujemo u Boga i služimo mu bez potrebe svje- 


1 Ps 61.i — prema Vulgati: Accessit borno ad cor alt um ct cultabitur 

Deus. 

> Ps 45.11 — Prestanite (ratovati), u Vulgati je iiraieno: večere 
lio nije daleko od pojma ispražnjivanja. 

J Ps 62,2 —3 

doćanstava i znakova, toliko je on više uzvišen od 
duše, jer više vjeruje Njemu negoli joj svjedočanstva 
i znakovi mogu dati razumjeti o Njemu. 

4. — Druga korist, kojom je duša uzdignuta, leži 
u tom da, udaljujući volju od svakog vidljivog svjedo¬ 
čanstva i znaka, duša se uzdiže pomoću čiste vjere koju 
joj Bog jače ulijeva, dok joj ujedno povećava i druge 
dvije bogoslovne kreposti, ljubav i nadu. Stoga ona 
uživa božanske i najuzvišeni je spoznaje putem kre¬ 
posti vjere, koja je označena svojstvom tame i liše- 
nosti; a najveće ljubavne užitke uživa putem bogoslov¬ 
ne kreposti ljubavi, koja neće da uživa nikakve druge 
stvari izvan Boga. To je čudesna korist koja ima bitnu 
i izravnu vrijednost za savršeno sjedinjenje s Bogom. 


POGLAVLJE 3 3. 


POČINJE SE RASPRAVLJATI O SESTOJ VRSTI Da 
BARA STO IH VOLJA M02E UŽIVATI. — KAZUJE 
SE KOJA SU I PRAVI SE PRVA NJIHOVA DIOBA. 

1. — Budući da smo ovom djelu postavili zadatak 
da uputimo duh sve do sjedinjenja duše s Bogom, 
sada u ovoj Šestoj vrsti dobara imamo raspravljati o 
duhovnim dobrima, a to su ona koja mnogo služe tom 
sjedinjenju, pa će trebati da i ja i čitatelj budemo po¬ 
sebno pažljivi; jer je redovita i sigurna stvar (zbog 
velikog neznanja nekih) da ih ima koji se duhovnim 
dobrima služe samo radi osjeta, ostavljajući duh pra¬ 
zan, da ćeš jedva koga naći komu osjetni okus nije ve¬ 
ćim dijelom pokvario duh, pijući vodu prije negoli je 
stigla do duha, ostavljajući ga praznim i suhim. 

2. — Prelazeći na sam zadatak velim da pod duho¬ 
vnim dobrima razumijem ona dobra koja pokreću bo¬ 
žanske stvari, te pomažu da duša saobraća s Bogom i 
Bog s dušom. 

3. — I tako, da započnemo kakvu razdiobu na 
glavne vrsti, tvrdim da su duhovna dobra dvovrsna: 
jedna su slasna, a druga tegobna, jer su od slasnih neka 
koja se odnose na jasne i odijeljene stvari, a druga se 
ne razumiju jasno ni odijeljeno. Tegobna se dobra 
također jedna odnose na jasne i odijeljene stvari, a dru¬ 
ga na neodređene i tamne. 

4. — Sva ova dobra možemo također podijeliti 
prema moćima duže; jer jedna, ukoliko su spoznaje, 
pripadaju razumu; druga, ukoliko su osjećaji, spadaju 
na volju; i treća, ukoliko su predodžbe, spadaju na 
pamćenje. 

5. — Po strani ostavljamo tegobna dobra za ka¬ 
snije, jer spadaju na Pasivnu noć, gdje imamo o njima 
govoriti,* a također ostavimo ona slasna dobra koja 
nisu jasna ni odijeljena i za koja smo rekli da ćemo o 
njima raspravljati na kraju, ukoliko spadaju na opću, 
nejasnu i ljubavnu spoznaju u kojoj se ostvaruje sje¬ 
dinjenje duše s Bogom — što smo rekli u Knjizi II, 
odlažući to za kraj, kad smo pravili razdiobu među 
utiscima razuma* — pa ćemo govoriti ovdje o slasnim 
duhovnim dobrima koja se odnose na jasne i odijeljene 
stvari. 


POGLAVLJE 34. 


O DUHOVNIM DOBRIMA KOJA POJEDINAČNO 
MOGU SPADATI NA RAZUM I NA PAMĆENJE. — 
KAZUJE SE KAKO SE VOLJA MORA DR2ATI OBZI¬ 
ROM NA U2ITAK U NJIMA. 

1. — Mnogo bismo imali ovdje raspravljati o mno¬ 
govrsnim utiscima u pamćenju i razumu poučavajući 
volju kako treba da se drži obzirom na užitak Što ga 

• Vidi bi) jelku knj. I. pogt. 1. br. 2. 

> Knj II, pogl. 10, br. 4. 

može imati u njima, da nismo opširno o tom govorili 
u Drugoj i Trećoj knjizi. Pošto smo tamo govorili kako 
treba da se one dvije moći vladaju obzirom na njih, da 
bi težile prema božanskom sjedinjenju a potom i kako 
se volja ima ponašati obzirom na uživanje koje iz njih 
proizlazi, nije potrebno o tom ponovno govoriti na 
ovome mjestu; jer je dosta reći da se posvuda u tim 
knjigama kazuje kako se one moći moraju odricati tih 
i tih utisaka, pa se također razumije da se i volja mora 
odreći užitka u njima; na isti se naćin volja treba da 
ponaša prema njima, kako je rečeno za razum i pam¬ 
ćenje. Pače, pošto razum i ostale moći ne mogu ništa 
pripustiti ili odbaciti ako ne pomogne volja, jasno je 
da ista nauka koja se odnosi na jednu moć vrijedi i za 
drugu. 

2. — Tako se ondje vidi što se ovdje traži; jer će 
duša upasti u sve one nezgode, kako se tamo kaže, ako 
ne bude znala upraviti k Bogu užitak volje svih onih 
utisaka. 


POGLAVLJE 35. 


O SLASNIM DUHOVNIM DOBRIMA KOJA POJEDI¬ 
NAČNO MOGU SPADATI NA VOLJU. — KAZUJE SE 
KOLIKOVRSNA SU, 

1. — Možemo ih razdijeliti u četiri vrste, i to su: 
pobudna dobra, izazovna dobra, dobra koja usmjeruju 
i dobra koja usavršavaju; o svima ćemo govoriti po 
redu, a najprije o pobudnim dobrima, a to su likovi 
i slike svetaca, crkve i sveti obredi. 

2. — Što se tiče kipova i slika, tu može biti mno¬ 
go taštine i ispraznog uživanja; jer, budući da su veo¬ 
ma važni za božansku službu i tako potrebni da pokrenu 
volju na pobožnost, sve prema odobrenju i praksi naše 
Majke Crkve — pa treba da se uvijek njima koristimo 

da razbudimo svoju nevoljkost — ima mnogo osoba 
koje polažu užitak više u umjetnost i ukras negoli u 
ono što slike predočuju. 

3. — Uporabu slika je Crkva naredila radi dvije 
svrhe, i to: da po njima častimo svece i da potakne vo¬ 
lju i razbudi pobožnost prema njima. Ukoliko služe 
toj svrsi, utoliko su korisne i njihova je uporaba po¬ 
trebna. Zato se moraju izabrati slike koje su bliže isti¬ 
ni, koje su prirodnije i koje više pobuđuju vo¬ 
lju na pobožnost. više pazeći na to negoli na 
vrijednost i dragocjenost izradbe i ukrasa. Jer ima, 
kako rekoh, osoba koje više gledaju na zanimljivost i 
na cijenu slike negoli na ono što predstavlja. A unutar¬ 
nja pobožnost, koja bi morala biti duhovno upravljena 
na sveca, koji se ne vidi, zaboravljajući odmah na sliku 
jer ona služi samo kao sredstvo, njima je upravljena na 
ukras i na vanjsku znatiželju da bi osjeti uživali ugod¬ 
nost na kojoj će se zaustaviti volja i ljubav. To posve 
priječi pravi duh koji traži poništenje osjećajne privr¬ 
ženosti u svim pojedinačnim stvarima. 

4. — To se dobro opaža po lošem običaju što ga 
slijede neke osobe našeg vremena, koje, ne odbacujući 
ispraznost svjetovnog odijevanja, odijevaju kipove sve¬ 
čanim haljinama što ih svjetovni ljudi izmišljaju za 
svoje zabave i taštine. Odijevaju, dakle, kipove onim 
haljinama zbog kojih njima prigovaraju i koje su osu¬ 
đivali i sada bi osuđivali sveci što ih kipovi predstav¬ 
ljaju. Odijevajući ih na taj način, đavao i takve osobe 
hoće da opravdaju svoju taštinu, nanoseći svecima ve¬ 
liku nepravdu. Na taj se način časna i ozbiljna pobož¬ 
nost duše, koja otklanja i odbacuje od sebe svaku tašti¬ 
nu i svaku sjenu taštine, svodi na malo više od ukra¬ 
sa lutke, jer se neki služe slikama upravo kao idolima 
u koje su postavili sav svoj užitak. Naći će se, dakle, 
osoba koje neće prestajati da dodavaju jednu sliku dru¬ 
goj, pa hoće da one budu po stanovitom ukusu i izrad¬ 
bi, i da su postavljene na takav i takav način da osjeti 
dožive ugodnost, dok je pobožnost srca vrlo malena. 
Takve su osobe veoma privržene tome, kao što su Mika 

i Laban bili veoma privrženi svojim idolima, od kojih 
je onaj prvi izašao iz kuće vičući za onima koji su mu 
ih odnijeli, 1 a ovaj drugi, nakon što je prevalio dalek 
put i mnogo se srdio zbog njih, ispremetao je sve 
Jakovljevc stvari, tražeći ih.* 

5. — Duboko pobožna osoba postavlja svoju po 
božnost u prvom redu na nevidljivo, i nisu joj slike 
mnogo potrebne, malo se njima služi i služi se samo 
onima koje su više u skladu s božanskim negoli s ljud¬ 
skim, usldađujući i slike i sebe stanju i uvjetima dru¬ 
gog, a ne ovog svijeta. To čini ne samo zato da spriječi 
te joj lik ovoga svijeta ne pokrene osjete, nego da se 
i ne spomene osjeta putem slika imajući pred očima 
ono što osjetima sliči ili im pripada. Takva osoba nema 
srce privrženo ni ovim slikama kojima se služi, te se 
nimalo ne žalosti, ako joj ih oduzmu; jer u sebi traži 
pravu sliku Krista raspetoga, te je, pače, zadovoljna da 
je liše svega i da živi u pomanjkanju svega; čak da 
joj oduzmu sve što je pobuđuje na zbliženje s Bogom 
i što joj je sredstvo zbliženja, ona ostaje spokojna, jer 
je za dušu veća savršenost da ostane mirna i zadovoljna 
kad je lišena takvih pobuda, negoli da ih posjeduje 
skupa s požudama i privrženostima. Koliko god bilo 
dobro radovati se tim slikama koje su na pomoć duši za 
veću pobožnost, te zato treba odabirati one koje bolje 
djeluju, ipak nije savršenstvo u tom da im budemo 
privrženi toliko da ih posjedujemo duhom vlasništva 
i da se žalostimo kad su nam oduzeta. 

6. — Neka duša drži sigurnim da će tim manje 
njezina molitva uzlaziti k Bogu, čim bude više privr¬ 
žena osjećajem vlasništva slikama i pobudama. Ako i 
jest istina da treba radije izabrati jedne slike negoli 
druge jer su, kako netom rekoh, jedne bliže izvorniku 
te mogu pobuditi više na pobožnost, to se ne smije do¬ 
goditi uz privrženost prema njima niti duhom vlasniš¬ 
tva. Na taj način, pošto su osjeti posve zatrpani užit¬ 
kom sredstava, gutaju sve ono što bi, preletjevši uza 


' Suci 112*. 

1 Post 3134 - 37 . 

to, moglo dovesti duh k Bogu, zaboravljajući na ovu 
ili onu pojedinačnu stvar. Takva sredstva koja bi mi 
morala služiti samo zato da napredujem u duhu, po 
mojoj su mi nesavršenosti na smetnju, posve jednako 
kao svaka privrženost i duh vlasništva u bilo kojoj dru¬ 
goj stvari. 

7. — No pošto ti imaš poneki prigovor obzirom na 
slike, jer nisi dobro shvatio lišenost i siromaštvo duha 
kako ih savršenost zahtijeva, barem ga nećeš imati ob¬ 
zirom na nesavršenost koja je općenita u slučaju roza- 
rija. Teško ćeš naći osobu koja nema slabosti htijući da 
joj rozarij bude ovakve ili onakve izradbe; ove boje ili 
ove kovine radije negoli neke druge; da ima ovaj ili onaj 
ukras. Naprotiv, nimalo nije važno da rozarij bude ova¬ 
kav ili onakav da bi Gospodin bolje poslušao ono što 
se moli na jednu ili na drugu krunicu; duša, pače, treba 
<ia obavlja molitvu tako jednostavnim i istinskim srcem, 
<la se obazire samo na to da ugodi Gospodinu i da ne 
misli na jedan rozarij više negoli na drugi, osim radi 
oprosta. 

8. — Naša je pohlepnost takva i tako uvjetovana da 
stiče osjećajnu privrženost prema svakoj stvari. Ona 
je kao moljac koji grize što je zdravo te obavlja svoj 
posao na onom što je dobro i što je loše. I zaista, nala¬ 
ziti zadovoljstvo u tom da imaš neki dragocjeni rozarij, 
htjeti da bude ovakav radije negoli onakav i odabrati 
ovu sliku radije negoli onu, a da ne gledaš da li više 
pomaže u ljubavi prema Bogu, već samo da li je lijepa 
i originalna, što drugo znači negoli postavljati svoj uži¬ 
tak u sredstvo? Kad bi ti upotrebio svoju čežnju i uži¬ 
tak samo na ljubav prema Bogu, ne bi se nipošto tako 
skrbio ni za ovo ni za ono. Zaista je vrlo neugodno 
susretati neke duhovne osobe privržene uz oblik i na¬ 
čin ovih sredstava i pobuda pobožnosti i uz original¬ 
nost i isprazan užitak obzirom na njih. Takve nećeš 
vidjeti nikad zadovoljne, nego uvijek napuštaju jedno da 
prihvate drugo, zaboravljaju na pobožnost duha da je 
zamijene s ovim vidljivim oblicima, uvijek uz privrže¬ 
nost i duh vlasništva, od čega trpe ne malenu štetu. 

POGLAVLJE 36. 


NASTAVLJA SE O SLIKAMA I UKAZUJE SE NA NE¬ 
ZNANJE STO GA NEKE OSOBE POKAZUJU O NJIMA. 

1. — Mnogo imam reći o neznaju u kojem žive mno¬ 
ge osobe obzirom na slike, jer ludost nekih dopire do 
te točke da se više uzdaju u jedne slike negoli u druge, 
vjerujući da ih Bog mora bolje čuti radije posredstvom 
ove negoli one, dok obe predstavljaju isti predmet, kao 
na primjer dvije slike Krista ili naše Gospe. To se do¬ 
gađa stoga što su te osobe osjećajno više privržene 
jednom negoli drugom načinu izradbe, što krije veliku 
neukost u odnosu prema Bogu, u štovanju i časti koju 
smo mu dužni davati, a štovanje i čast gleda jedino na 
vjeru i na čistoću srca onoga koji se moli. Jer to što 
Bog katkada daje više milosti posredstvom jedne slike 
negoli druge iste vrsti, događa se ne stoga što jedna ima 
veću moć od druge za takav učinak (premda se mnogo 
razlikuju u načinu izradbe), nego stoga što jedna više 
pobuđuje na pobožnost negoli druga. Kad bi te osobe 
imale istu pobožnost, bilo da se služe jednom ili dru¬ 
gom slikom, ili pak ni jednom ni drugom, primile bi 
iste milosti. 

2. — Uzrok, dakle, zašto Bog čini čudesa i dijeli 
milosti posredstvom nekih slika više negoli drugih, ne 
leži u tom što su one prve dragocjenije od drugih, nego u 
tom što se posredstvom njihove svježine budi zaspala 
pobožnost u narodu kao i molitvena osjećajnost. Stoga, 
kako se u tom slučaju pomoću te slike uspalila nji¬ 
hova pobožnost i trajno budi molitva, što je jedno i dru¬ 
go sredstvo da Bog uslišava i dijeli ono što molimo, 
tako onda pomoću ove slike zbog molitve i osjećaja Bog 
nastavlja dijeliti milosti i tvoriti čudesa po toj slici. Si¬ 
gurno je da Bog ne tvori ta djela zbog slike, jer je to 
samo boja, nego zbog vjere i pobožnosti koja se goji 
prema Svecu što ga slika predstavlja. Tako znaj da bi 
primio iste milosti, kad bi imao istu pobožnost i vjeru 
u našu Gospu, bilo pred ovom ili pred onom slikom 

koje je prikazuju, a također, kako rekoh, i bez slike. 
Iz iskustva vidimo, da se Bog, kad daje milosti i čini 
koje čudo, redovito služi likovima koji nisu naročito li¬ 
jepo isklesani ni neobično naslikani i prikazani, da 
vjernici ne bi pridavali takvu moć liku ili slici. 

3. — Naš Gospodin često dijeli takve milosti po 
slikama koje su više udaljene i na osami zbog dvaju 
razloga. Prvo, zato da hodočasteći s nakanom da se 
vidi ta slika, da poraste osjećaj i da čin vjere bude 
jači; drugo, zato da se mi, da bolje molimo, udaljimo 
od buke i od mnoštva, kako je to činio naš Gospodin.' 
Stoga, koji polazi na hodočašće, dobro čini da pođe 
onda kad ne idu drugi, ako i jest neobično vrijeme. Ne 
bih savjetovao da se ide s mnoštvom, jer se redovito 
u tom slučaju vraćamo više rastreseni negoli smo pošli. 
Mnogi se, pak, odlučuju na takva hodočašća više za 
razonodu negoli radi pobožnosti. Tako će za pobožnost 
i za vjeru svaka slika biti dovoljna, a bez pobožnosti i 
vjere nijedna neće biti dostatna. Kakva i kako li živa 
slika bijaše naš Spasitelj na svijetu; pa uza sve to 
oni koji nisu imali vjere, premda su hodali s njime i 
gledali njegova čudesna djela, nisu bili na koristi. To 
je uzrok zašto on nije činio mnogo čudesa u svome 
zavičaju* 

4. — Ovdje hoću da spomenem neke nadnaravne 
učinke koji su se ostvarili na nekim osobama po nekim 
slikama. Bog daje nekim slikama poseban duh, tako da 
se spomen na tu sliku i pobožnost njome pobuđena 
utiskuje u dušu te je ta duša onda nosi u sebi kao 
trajno prisustvo. Kad se takve osobe iznenada sjete te 
slike, to im pobuđuje isti duh kao kad je gledaju, 
negda više negda manje, duh koji neće naći kod drugih 
slika, pa bile one i bolje izrađene. 

5. — Nadalje ima mnogih koji goje veću pobož¬ 
nost prema nekim slikama negoli prema drugim, a kod 
nekih to proizlazi jedino iz naravnog osjećaja i ukusa. 


• Ut 14.23; U 6.12. 

1 Ui 13,15; Mk 6*6. 

Tako, na primjer, jednome se više sviđa lice jedne osobe 
negoli druge, te joj je na naravni način više privržen, 
iako ta osoba nije tako lijepa kao neka druga, pa je 
duže drži utisnutu u svojoj mašti, jer mu je narav 
više sklona toj vrsti lika i slike. Isto tako netko smatra 
pobožnošću osjećaj koji goji prema ovoj ili onoj slici, 
dok je to samo naravan osjećaj ili ukus. Drugi put se 
dogodi da, gledajući neku sliku, vide da se miče, da 
daje znakove i pokrete, te misle da time želi nešto 
označiti ili reći. Moguće je da su ovi pokreti i njihovi 
učinci istinski i dobri, jer dolaze od Boga ili zato da 
povećaju pobožnost ili da duši dadu pomoć na koju se, 
jer je ponešto mlitava, može osloniti na svome putu, 
kao i zato da se ne rastrese; a koji put su proizvedeni 
od đavla, da zavaraju i naškode. Tako ćemo u slijede¬ 
ćem poglavlju dati prikladnu pouku o svemu tome. 


POGLAVLJE 37. 


KAKO TREBA UPRAVITI K BOGU UŽITAK STO 
VOLJA UŽIVA U PREDMETU SLIKA, TAKO DA NE 
ZABLUDI I DA JOJ SLIKE NE BUDU ZAPREKA. 

1. — Kao što su nam svete slike, kad se dobro 
njima služimo, od velike koristi da se sjetimo Boga i 
svetaca te da nam pokrenu volju na pobožnost, tako 
nam mogu biti uzrokom teških zastranjenja kad se na 
njima događaju nadnaravne pojave a duša ne zna da se 
ravna kako treba da ide k Bogu. Jedno od sredstava, 
kojim se đavao služi, da na lak način zavede neoprezne 
duše i da zapriječi njihov daljnji put duha prema istini, 
jest to da se posluži nadnaravnim i neobičnim pojava¬ 
ma koje izvodi na svetim slikama, bile to materijalne 
ili tjelesne slike kojima se Crkva služi, ili pak slike 
kojega sveca ili samoga Boga što ih đavao utiskuje u 
maštu, preobražen u anđela 1 svjetla da zavede dušu; 


1 2 Kor u,14. 

jer lukavi đavao traži da se sakrije u samim sredstvi¬ 
ma kojima se služimo kao lijekom ili pomagalom, da 
nas tako zaskoči kad smo manje na oprezu. Stoga će 
dobra duša uvijek biti budna, još više u dobru negoli 
u zlu, jer zlo već sobom nosi svjedočanstvo o svojoj 
zloći. 


2. — Da se izbjegnu sva zla koja mogu nadoći duši 
u tom slučaju, a to su da može biti spriječena u letu k 
Bogu, da loše i neznalački upotrebljava svete slike, da 
bude zavedena naravnim i nadnaravnim pojavama oko 
njih, a o tim smo stvarima govorili, kao i o tom da slu¬ 
žeći se slikama upravimo užitak volje k Bogu, što je 
cilj za kojim ide Crkva u uporabi svetih slika — ovdje 
dajem samo jedno upozorenje koje je dosta za sve slu¬ 
čajeve, a to je, pošto nam slike služe kao pobuda za 
nevidljive stvari, da od njih tražimo samo pobudu, a 
naša osjećajna privrženost i naš užitak neka ide k 
onome svetomu što ga slika predstavlja. Stoga vjernik, 
dok gleda svetu sliku, bila ona tjelesna, bila zamišlje¬ 
na, bila dobro izrađena ili ne, bilo da pobuđuje na sje- 
tilnu ili na duhovnu pobožnost, bilo da na njoj vidi nad¬ 
naravne znakove — neka budno pazi da mu se osjeti ne 
upiju u sliku. Ne dajući nikakve važnosti nebitnim 
pojavama neka se ne zaustavlja mnogo na njima, nego 
neka odmah uzdigne svoj pogled od toga na ono što 
slika prikazuje, neka svoju osjećajnu privrženost i 
užitak volje postavi u Boga molitvom i pobožnošću u 
svome duhu, ili u sveca kojega zazivlje, da ne bi slika i 
osjeti odnijeli sve što pripada samo svecu i duhu. Na 
taj način neće biti zaveden, jer neće dati važnosti ono¬ 
mu što kazuje slika, niti će to zarobiti osjete ni duh 
da slobodno ne bi napredovao k Bogu, niti će davati 
više povjerenja jednoj slici negoli drugoj; a ona slika 
koja mu je davala nadnaravnu utjehu, davat će mu je 
još obilnije, jer se odmah svojom osjećajnom privrže- 
nošću diže k Bogu; Bog, svaki put kada daje ove ili 
druge darove, daje ih tako da osjećajnu privrženost i- 
užitak volje priklanja prema nevidljivom. On želi da 
i mi tako činimo mrtveći silu i užitak duševnih moći 
obzirom na sve što je vidljivo i osjetno. 

POGLAVLJE 38. 


NASTAVLJA SE O POBUDNIM DOBRIMA. — GOVORI 
SE O CRKVAMA I O MJESTIMA ODREĐENIM ZA 
MOLITVU. 

1. — Čini mi se da sam objasnio kako u ovim 
nebitnim svojstvima svetih slika duh može naći mno¬ 
go nesavršenosti, čak opasnosti, ako postavlja u njih. 
kao i u druge tjelesne i vremenite stvari, svoj užitak; 
a kažem, možda, i više: jer, uvjereni da su to svete slike, 
smatramo se sigurnima te nemamo straha od duha vla 
sništva ni od naravne privrženosti. Tako se često mnogo 
varamo misleći da smo puni pobožnosti jer osjećamo 
užitak u ovim svetim stvarima, dok to, možda, nije 
drugo nego naravna sklonost i požuda, mjesto da je 
usmjerena na druge stvari, usmjerena je na ove. 

2. — Odatle dolazi (jer počinjemo raspravljati o 
crkvama) da se neke osobe ne umaraju gomilati svete 
slike u svojim kapelama, uživajući da ih dotjeruju i 
raspoređuju, da im kapela bude dobro ukrašena i da 
ima lijep izgled. Na taj način ne ljube Boga više, nego 
ga čak manje ljube, jer — kako rekosmo — ono što 
postavljaju u slikovni ukras, to dižu živoj stvarnosti. 
Istina je da je svaki ukras, nakit i štovanje, koje se 
može dati svetim slikama, tek malenkost, pa treba uko¬ 
riti one koji ih čuvaju s malo ukrasa i časti, a također 
i one koji ih prave tako loše da radije škode pobožnosti 
negoli joj pomažu. Zbog toga bi trebalo zabraniti dje¬ 
lovanje nekim obrtnicima koji ne znaju taj posao i 
nisu za nj sposobni; no to nema nikakve veze sa duhom 
vlasništva, s privrženošću i požudom koju ti imaš 
prema takvim vanjskim ukrasima i kićenju, ukoliko 
ovo daje maha osjetima te uvelike priječi srcu da ide k 
Bogu, da ga ljubi i da zaboravi na sve ove stvari. Ako 
zbog jednog pomanjkaš u drugom. Gospodin će te, mje¬ 
sto da te nagradi, kazniti, jer si u svim stvarima više 
tražio svoj ukus negoli njegov. To ćeš dobro razumjeti, 
ako promotriš svečanost koja je bila Njegovu Veličan- 

stvu priređena u Jeruzalemu. Dok je bio praćen tolikim 
poklicima i granama. On je plakao, jer je ovaj narod 
bio srcem veoma daleko od njega misleći da ga zado¬ 
voljavaju ovim vanjskim znakovima i počastima. Obzi¬ 
rom na to možemo reći da su priredili svečanost više 
sebi negoli Bogu. Isto se dešava i danas mnogima koji 
se, kad se u kojem mjestu slavi kakva svečanost, običa¬ 
vaju veseliti više užitku koji imaju u tom da vide i da 
budu viđeni, zatim hrani i drugim stvarima negoli tome 
da ugode Bogu. S ovim sklonostima i nakanama nipo¬ 
što ne ugađaju Bogu, osobito kad oni koji priređuju ove 
svečanosti traže i izmišljaju svako sredstvo da unesu 
stvari koje pobuđuju na smijeh a ne na pobožnost, stvari 
koje rastresaju, a drugi još dodaju ono što, mjesto po- 
božnosti, pribavlja narodu zabave. 

3. — Sto da se kaže o drugim nakanama što ih 
imaju neki kad slave svečanosti? Oni znadu i Bog 
vidi za čim oni najviše idu i za čim čeznu više negoli da 
služe Bogu; ali, kako god bilo, neka budu uvjereni da 
više priređuju svečanost sebi negoli Bogu. On zaista 
ne smatra da je njemu učinjeno ono što oni čine po 
svome ukusu ili po ukusu drugih; čak se može dogo¬ 
diti da, dok mnogi od njih veselo sudjeluju na sveča¬ 
nosti Gospodnoj, dotle se, naprotiv. On srdi na njih, 
kao što se je srdio na sinove Izraelove kad su — mi¬ 
sleći da prave svečanost Bogu — stvarno slavili svoga 
idola pjevajući i plešući, tako te je povodom toga pogu¬ 
bio više tisuća ljudi; 1 ili kako je učinio sa svećenicima 
Nadadom i Abiudom, Aronovim sinovima, koje je dao 
da proguta plamen dok su imali kadionik u rukama jer 
su prikazali neposvećenu vatru;* ili kako se je rasrdio 
na onoga koji se je usudio ući u svadbenu dvoranu bez 
svadbenoga ruha te je po kraljevoj naredbi vezanih 
ruku i nogu bio izbačen van u tamu* Iz toga se vidi kako 
Bog ne podnosi da se služeći Njemu obavljaju takve 
nedoličnosti. O, koliko li svetkovina. Bože moj, svetkuju 
sinovi ljudski, u kojima đavao ima više koristi negoli 


1 hl 32, 7-28. 

» Lev 10 . 1 - 2 . 

> Ml 22. 12-13. 

ti! Zloduh im se veseli, jer na njima on prolazi kao 
trgovac na sajmu. Koliko li puta veliš za njih: Ovaj me 
narod štuje usnama, a srce mu je daleko od mene .» 
Razlog zbog kojega Gospodinu treba služiti jest, što jc 
on Onaj koji jest.* bez posrednih ciljeva. Stoga, kad 
mu ne služimo isključivo zato što je on Onaj koji jest, 
znači nemati Boga za posljednji cilj. 

4. — Stoga, govoreći opet o kapelama, velim da ih 
neke osobe ukrasuju više radi svojega ukusa negoli 
radi Božjega. Druge tako malo drže do pobožnosti u 
kapelama da ih smatraju poput svojih soba za dnevni 
boravak, a drugi još i manje, jer više uživaju u svjetov¬ 
nom negoli u božanskom. 

5. — No, ostavimo takve i recimo nešto o onima 
koji opreznije postupaju te su smatrani pobožnim svi¬ 
jetom. Mnogima je užitak njihova kapela i tolika im je 
sklonost prema njoj i prema njezinom ukrasivanju da 
za tu stvar utroše čitavo vrijeme koje bi morali upo- 
trebiti u molitvi i unutarnjoj sabranosti. Oni ne do¬ 
piru dotle da bi shvatili kako se, pošto taj posao nije 
usmjeren na unutarnju sabranost i na duševni mir, i 
tim poslom ras tresa ju kao i svim drugim stvarima, te 
da će i u tom uživanju biti uvijek nemirni, osobito kad 
im ga tkogod bude htio uskratiti. 


POGLAVLJE 39. 


KAKO SE TREBA SLUŽITI KAPELAMA I CRKVAMA 
UPRAVLJAJUĆI DUH K BOGU PO NJIMA. 

I. — Da se usmjeri duh k Bogu u ovoj vrsti doba¬ 
ra, treba se sjetiti da je dobro, pače potrebno, dopu¬ 
stiti početnicima da imaju nešto ugodnosti i užitka u 
svetim slikama, u kapelama i drugim vidljivim pobož- 


1 Ml 15. *. 

»ni 3. u. 

□im predmetima, jer se još nisu odvikli, niti su udaljili 
svoje nepce od svjetovnih stvari, zato da ugodnost u 
ovim stvarima učini da izgube ugodnost u drugima; 
kao kad djetetu treba uzeti iz ruke jednu stvar, stav¬ 
lja mu se u ruku druga, da ne plače videći ruke prazne. 
Ali duhovna osoba koja želi napredovati treba da se 
liši svih ugodnosti i užitaka u kojima volja može uži¬ 
vati, jer se čisti duh ne hvata nijednog od tih predmeta, 
nego živi sam u unutrašnjoj sabranosti i u misaonom 
saobraćaju s Bogom. Ako se služi svetim slikama i bo¬ 
gomoljama, to čini samo na prolazu, i duh mu se od¬ 
mah zaustavlja u Bogu, zaboravljajući sve ono što je 
sjetilno. 

2. — No, ako je bolje obavljati molitvu na mjestu 
koje je više ukrašeno, uza sve to je potrebno odabrati 
mjesto gdje će osjeti i duh biti manje sprečavani da 
se usmjere k Bogu. U tora treba prihvatiti ono što je 
naš Spasitelj odgovorio ženi Samarjanki, koja ga je 
pitala koje bi mjesto, hram ili brdo, bilo prikladnije za 
molitvu. On kaže da istinska molitva nije vezana ni o 
brdo ni o hram, nego da su Bogu najmiliji klanjaoci 
oni koji mu se klanjaju u duhu i istini.' Stoga, premda 
su crkve i molitvena mjesta navlaš priređena za mo¬ 
litvu, jer crkve ne smiju služiti za drugo nego za unu¬ 
tarnji razgovor, kakav je razgovor s Bogom, ipak treba 
odabirati mjesto koje manje privlači k sebi osjete. Mje¬ 
sto, dakle, ne smije biti preugodno ni izazovno za osje¬ 
te, kako neki traže, da se duh, mjesto da se sabere u 
Bogu, ne zaustavi u osjetnom užitku. Iz toga razloga je 
prikladno samotno, pa i nepristupačno mjesto, da se 
duh čvrsto i izravno vine k Bogu, a da ne bude smetan 
i sprečavan među vidljivim stvarima. Ako ove kat¬ 
kada pomažu da se duh uzdigne, to biva osobito time da 
ih odmah zaboravlja i da ostaje kod Boga. Stoga, zato 
da nam dade dobar primjer, naš je Spasitelj odabirao 
za molitvu samotna mjesta 1 i ona koja nisu odviše za¬ 
okupljala osjete, nego su dušu uzdizala k Bogu, kao 


> lv 4. 23. 

> Mt 14. 24. 

što su brda* koja se uzdižu od zemlje i redovito su 
gola, bez osjetne ugodnosti. 

3. — Istinski duhovna osoba, dakle, nije sklona i 
ne gleda da li mjesto za molitvu ima ovu ili onu udob¬ 
nost, jer to još znači neku privrženost osjetima, nego 
se brine samo za unutarnju sabranost; zaboravljajući 
svaku drugu stvar, odabire za tu svrhu mjesto bez osjet¬ 
nih predmeta i ugodnosti, te odvraća pažnju od svega 
toga, da bi mogla bolje uživati svoga Doga u samoći 
bez stvorova. Treba se čuditi kad se naiđe na duhovne 
osobe gdje upotrebljavaju sve svoje vrijeme u kićenju 
kapela i uređivanju udobnih mjesta prema svojem 
ukusu i sklonostima, dok manje cijene, a još manje po¬ 
sjeduju unutarnju sabranost (a ona je jedino važna); 
jer da je imaju, ne bi mogli naći ugodnosti u tim stva¬ 
rima, nego bi im, naprotiv, bile dosadne. 


POGLAVLJE 40. 


NASTAVLJA SE UPUĆIVATI DUH NA UNUTARNJU 
SABRANOST OBZIROM NA ONO STO JE REČENO. 

1. — Uzrok, dakle, zbog kojega neke duhovne oso¬ 
be nikad ne dolaze do pravih radosti duha leži u tom 
da svoje požude nikad konačno ne udalje od uživa¬ 
nja vanjskih i vidljivih stvari. Neka se takvi sjete da, 
premda su kapele i crkve mjesta uređena i posvećena 
za molitvu, a sveta slika im je glavna pobuda, ipak to 
ne smije biti na taj način da se okus i uživanje duše 
zasićuje vidljivim hramom i vidljivim pobudama, a da 
zaborave moliti u živom hramu, a to je unutarnja sa¬ 
branost duše. Da nas toga sjeti. Apostol veli: Ne znate 
li da ste hram Botji i da Duh Sveti prebiva u vama?' 
Da na to mislimo, poziva nas navedena riječ Kristova: 


1 Lk 6.12; 192« 
• 1 Kor 3,16. 

Pravi klanjaoci klanjat će se Ocu u duhu i istini ;* jer 
Bog malo drži do tvojih molitava i do tvojih nakićenih 
mjesta, ako zbog privrženosti srca uz njih imaš manje 
unutarnje iišenosti, a to je siromaštvo duhom, u odrica¬ 
nju svih stvari koje možeš posjedovati. 

2. — Da u ovim stvarima očistiš volju od ispra¬ 
znog uživanja i požuda i da je usmjeriš prema Bogu u 
svojoj molitvi, moraš dakle ciljati samo na to da ti 
savjest bude Čista, volja sva sabrana u Bogu, a pam¬ 
ćenje Čvrsto zagledano u njega. Nadalje, treba da iza- 
bereš naj skroviti je mjesto i koliko je više moguće sa¬ 
motno, te da usmjeriš sav užitak volje u zazivanje i 
hvaljenje Boga, ne mareći ništa za sve malene užitke 
koji spadaju na ono što je izvanjsko, pače trseći se da 
ih poništiš, jer ako ide za ukusom osjetne pobožnosti, 
duša neće nikad prijeći na jake duhovne užitke, koji 
se nalaze u Iišenosti duha pomoću unutarnje sabranosti. 


POGLAVLJE 41. 


O NEKIM ŠTETAMA U KOJE UPADAJU ONI KOJI SE 
PODAJU UŽIVANJU U POBOŽNIM STVARIMA I MJE¬ 
STIMA NA OPISANI NAČIN. 

1. — Mnoge štete, unutarnje i izvanjske, proizlaze 
duhovnoj osobi iz toga što hoće da ide za osjetnim uživa¬ 
njem u stvarima o kojima je riječ. Duh tako neće nikad 
doći do unutarnje sabranosti koja se sastoji u tom da se 
nadiđu ove osjetne ugodnosti i da se uđe u živo, u vezi 
s ovom sabranošću, i u snažno sticanje kreposti. U vanj¬ 
štini, pak, takva težnja uzrokuje da se čovjek ne privi¬ 
kava moliti na svakome mjestu nego samo na onima koji 
su po njegovu ukusu, pa će tako često izostati od mo¬ 
litve, jer znade, kako se kaže, čitati samo iz svoje knjige. 


> /v 4. 23. 

2. — Osim toga, takve mu požude prouzrokuju mno¬ 
ge nepostojanosti, jer u broj ovih spadaju oni koji nikad 
ne ustraju na istome mjestu, a često ni u istom staležu; 
sad ih vidiš ovdje, sad ondje, sad se povlače u jednu pu¬ 
stinju, sad u drugu, sad uređuju jednu kapelicu, sada 
drugu. Tom soju pripadaju i oni koji provode život 
mijenjajući stalež i način života. Imajući samo taj žar 
i tu osjetnu ugodnost u vezi s duhovnim i pošto se 
nisu nikad trsili da dođu do sabranosti duha pomoću 
odricanja volje i pomoću podložnosti u podnošenju nevo 
lja, kad god vide koje mjesto po njihovu mišljenju po¬ 
božno, i koji stalež koji odgovara njihovom tempera¬ 
mentu i sklonostima, odmah trče za tim. ostavljajući 
ono što su prije prigrlili. A budući da su pokrenuti onim 
osjetnim užitkom, koji nije postojan i brzo ga nestaje, 
lutaju tražeći uvijek drugo. 


POGLAVLJE 42. 


O TRIM VRSTAMA POBOŽNIH MJESTA I KAKO 
TREBA DA SE VOLJA PONAŠA OBZIROM NA NJIH. 

1. — Nalazim da postoje tri vrste mjesta pomoću 
kojih Bog običava potaknuti volju na pobožnost. Prva 
vrst se sastoji u položaju mjesta s ugodnom raznolikoš¬ 
ću gdje raspoređaj terena i stabala i samotna tišina po 
prirodi potiče na pobožnost. Dobro je time se okoristiti, 
zaboravljajući na sve čira smo upravili volju k Bogu, 
kao što se zato, da dođemo do cilja, ne smijemo zaustav¬ 
ljati na sredstvu ni na pobudama više negoli je bilo 
potrebno. Ako li se, pak, hoće da se ugađa želji i da se 
izvlači osjetna ugodnost, naći će se, naprotiv, duhovna 
suhoća i rastresenost, jer se zadovoljstvo i užitak nalazi 
samo u unutarnjoj sabranosti. 

2. — Tako, kad su duhovni ljudi na nekom mjestu, 
treba da se trude da budu u svojoj nutrini sa svojim 
Bogom, zaboravljajući na samo mjesto kao da i ne bi bili 

tu; jer ako se, kako rekoh, zaustavljaju ovdje i ondje 
prema ugodnosti i ljepoti mjesta, to će značiti kao da 
traže radije osjetni užitak i nestalnost duha negoli du¬ 
hovno odmaranje. Tako su radili anahorcti i drugi sveti 
pustinjaci koji su u beskrajnim i privlačnim pustinja¬ 
ma odabirali što je moguće manje mjesto, koje im je 
moglo biti dosta da sagrade tijesne ćelije i spilje da se 
u njima kriju. U jednoj takvoj prebivao je sveti Bene- 
dikt tri godine, a jedan se drugi, sveti šimun, vezao uže- 
tom da ne zauzme odveć mjesta i da ne hoda dalje negoli 
mu uže dopušta. Tako su činili i mnogi drugi, koje 
ne bismo nikad nabrojili, jer su ti sveti vrlo dobro shva¬ 
tili da, kad ne bi bili ugasili požude i želje da nađu 
duhovni užitak i ukus, ne bi bili mogli postati duhovni. 

3. — Drugi tip mjesta je posebniji, jer se odnosi 
na mjesta, pustinjska ili ne pustinjska (što malo zna¬ 
či), gdje Bog običava dijeliti nekim osobama posebne 
duhovne milosti, tako da srce onoga koji ih prima osta¬ 
je navezano na to mjesto gdje ih je primio; te on ko- 
jiput osjeća veliku čežnju i tjeskobu da pođe onamo, 
premda kad se nađe neće biti raspoložen kao prije, jer 
to ne ovisi o njemu; ove, naime, milosti Bog dijeli ka¬ 
da, kako i gdje hoće, a da nije vezan ni na vrijeme, ni 
na mjesto ni na volju onoga kome dijeli. Ipak je dobro 
da duhovni čovjek pođe moliti na ono mjesto, samo 
neka pođe bez požude vlasništva, zbog triju razloga: pr¬ 
vo, jer premda, kako rekoh, Bog nije vezan na neko 
mjesto, ipak se čini da On želi da ga ta osoba hvali 
ondje, kad joj na tom mjestu daje milosti; drugo, jer 
se ona na tom mjestu bolje sjeća da zahvali na prim¬ 
ljenome; treće, jer se tu, uz to sjećanje bolje pobuđuje 
na pobožnost. 

4. — Zbog tih razloga treba da polazi tamo, a ne 
zbog toga Što bi mislila da je Bog vezan na to mjesto 
te mu ne bi bilo moguće dijeliti iste milosti gdje hoće, 
jer je za Boga sama duša prikladnije i pogodnije mjes¬ 
to od bilo kojega fizičkog. 0 tom čitamo u Svetom pis¬ 
mu, da je Abraham podigao žrtvenik upravo na mjestu 
gdje mu se Bog bijaše ukazao, zazivajući njegovo ime. 


327 



USPON NA GORU KARMEL 


i da se je zatim ,na povratku iz Egipta, ponovno upu¬ 
tio istim putem prema mjestu ukazanja, te ga je za¬ 
zivao na istom žrtveniku što ga bijaše podigao.* Jakov, 
također, označi mjesto gdje mu se Bog ukaza na vrhu 
ljestava, podigavši jedan kamen zaliven uljem.* I Agara 
je dala ime onom mjestu gdje joj se je ukazao anđeo, 
kad je rekla: Vidjeh Boga i nakon viđenja još živim. 3 

5. — Treći tip su posebna mjesta koja je Bog izab¬ 
rao da ondje bude zazivan, kao što je brdo Sinaj, gdje 
je dao zakon Mojsiju* i mjesto koje je označio Abra- 
hamu da na njemu žrtvuje svoga sina 5 , te dalje brdo 
Horeb, na kojem se ukazao našem Ocu Iliji.« Arhanđeo 
Mihael je označio mjesto za svoje štovanje, na Monte 
Gargano, u biskupiji Siponte, rekavši da je on čuvar 
toga mjesta te hoće da se tu podigne kapela na čast 
svetih anđela. Blažena Djevica Marija je također, po¬ 
sebnim znakom snijega, izabrala u Rimu mjesto za 
hram što ga je plemeniti Patricije htio sagraditi njoj 
u čast. 

6. — Samo je Bogu poznat uzrok zašto izabire ra¬ 
dije ova mjesta negoli druga za svoje štovanje. Za nas 
je važno znati samo to da je to za naše dobro, i zato 
da čuje naše molitve tu i svagdje gdje ga vjerom zazi¬ 
vamo; premda imamo više prilike da budemo uslišani na 
mjestima koja su posvećena za službu Božju, jer ih je 
Crkva odredila i posvetila za tu svrhu. 


' Post 12.*: 13,4 
‘ Post 28. 13-18. 
» Post 16. 3. 

* Post 24,12. 

> Post 22. 2. 

• I Kr 19.8. 

POGLAVLJE 4 3. 


RASPRAVLJA O DRUGIM POBUDAMA NA MO¬ 
LITVU KOJIMA SE MNOGI SLUŽE, A SASTOJI SE U 
RAZNOVRSNIM CEREMONIJAMA. 

1. — Nekorisni užici i duh vlasništva što ga neki 
imaju obzirom na stvari, o kojima smo govorili, ipak 
su podnosivi, jer se u njima ponašaju bezazleno. Na¬ 
protiv je nepodnosivo, kako se neki uvelike pouzdava¬ 
ju u mnoštvo ceremonija uvedenih od malo prosvijet¬ 
ljene čeljadi koja ne zna za jednostavnost vjere. Ne go¬ 
vorim sada o obredima što nose neobična imena i iz¬ 
raze koji ne znače ništa, niti govorim o činima izvan 
sakralnog područja što ih lude neznalice i sumnjive 
duše običavaju miješati sa svojim molitvama. Ne govo¬ 
rimo o njima jer su to očito loše i grešne stvari, a u 
mnogim slučajevima sadržavaju tajni savez sa đavlom, 
te njima izazivlju Boga ne na milosrđe nego na srdž¬ 
bu. 


2. — Hoću da progovorim samo o onim stvarima 
(da ne držim u sebi ove nametnute sumnjive načine) 
što ih dan-danas mnoge osobe prakticiraju u svojoj ne¬ 
razboritoj pobožnosti, pridavajući toliku moć i pouz¬ 
danje u ove načine i obrede na koje običavaju obav¬ 
ljati svoje molitve i pobožnosti, te se može misliti da, 
pogriješivši ili udaljivši se za jednu jedinu točku od 
postavljenih granica, ništa neće koristiti niti će Bog 
uslišati, jer se postavlja više pouzdanje u te načine i 
obrede negoli u živu molitvu, što nije bez velikog obeš- 
čašćenja i uvrede Boga. Tako, na primjer, oni hoće 
da na svetoj misi gori određen broj svijeća, ni više ni 
manje, da misu reče određeni svećenik, u ovaj ili onaj 
sat, ni prije ni poslije, u određeni dan, ni prije ni po¬ 
slije; nadalje žele da bude određen broj molitava i po¬ 
staja, takvih i takvih i u to vrijeme, s takvim i takvim 
ceremonijama ili držanjem tijela, i ne ni prije ni po¬ 
slije niti na drugi način, te da osobe koje sudjeluju 
budu takve i takve, te misle da, ako uzmanjka nešto od 

onoga što oni odluče, nema učinka; i tisuču drugih 
stvari. 

3. — Najgore je i ncpodnosivo to što neki hoće da 
osjete u sebi kakav god učinak i vidjeti da se je ispu¬ 
nilo ono što mole ili da budu sigurni da će se konačno 
ostvariti svrha za koju su molili s tolikim ceremonija¬ 
ma, a to znači kušati Boga i teško ga vrijeđati. Stoga 
On katkada dopušta đavlu da ih prevari, te čini da oni 
osjete i razumiju stvari koje su veoma daleko od spase¬ 
nja njihovih duša, a to je prijevara koju oni zaslužuju 
zbog duha vlasništva što ga imaju kod svojih molitava 
kad žele da se vrši njihova volja više negoli Božja. Tako 
im ništa neće uspijevati, jer nisu postavili svoje pouz¬ 
danje u Boga. 


POGLAVLJE 44. 


KAKO TREBA K BOGU UPRAVITI UŽITAK I 
SNAGU VOLJE PO OVIM POBOŽNOSTIMA. 

1. — Neka, dakle, znadu da koliko se više pouz¬ 
daju u te stvari i ceremonije, toliko ćc manje imati po¬ 
uzdanja u Boga, te neće od njega dobiti što žele. Ima 
nekih koji više mole zato da dobiju što žele negoli zato 
da časte Boga; jer premda su oni spremni Bogu slu¬ 
žiti, dao im on to, ili ne, ipak po duhu vlasništva i is¬ 
praznog užitka u Bogu oni množe svoje prekomjerne 
molbe za ono što žele, dok bi bolje bilo da te molbe 
zamijene sa za njih mnogo važnijim molbama kao što 
su — da istinski očiste svoju savjet i da se stvarno za¬ 
lože u poslu svojega spasenja, zapostavljajući sve ostale 
svoje želje koje ne spadaju na to, i na taj bi način po 
stigli sve što im je potrebno (premda ne bi to tražili) 
mnogo bolje i brže negoli da su u to uložili svu snagu. 

2. — Gospodin je zaista tako obećao po Evanđelisti, 
kad kaže: Najprije tražite kraljevstvo Božje i njegovu 

pravednost, a to će vam se dodati ,‘ jer je to želja i 
molba koja je najviše po njegovu ukusu. Da postigne¬ 
mo želje našega srca, nema boljeg sredstva od toga da 
snagu svoje molitve postavimo na stvar koja je najviše 
Bogu na srcu, jer će nam onda dati ne samo što tra¬ 
žimo, to jest naše spasenje, nego i ono što on vidi da 
nam je potrebno i dobro, ako ga i ne pitamo, kao što 
nam daje razumjeti i David u jednom psalmu, kad 
kaže: 

Blizu je Jahve svima koji ga prizivi ju' 

to jest onima koji traže najdublje istinske stvari, kao 
one koje spadaju na spasenje, jer o njima odmah da¬ 
lje kaže: 

On ispunja ielje štovatelja svojih, 
sluša njihove vapaje i spasava ih, 
jer Jahve štiti one koji njega ljube * 

Da je Jahve blizu, kako kaže David, sastoji se u tome da 
on zadovoljava i pruža dušama i ono što se one niti ne 
usuđuju moliti. Tako u Svetom pismu čitamo da je Sa- 
lomon pogodio tajnu uspjeha te je molio ono što se 
Bogu svidjelo, to jest mudrost da pravedno sudi nje¬ 
gov narod, a Bog mu je odgovorio: Budući da ti je to 
u srcu, a nisi iskao ni bogatstva, ni blaga, ni slave, ni 
smrti neprijatelja, i jer nisi tražio duga života, nego 
mudrosti i znanja kako bi upravljao mojim narodom 
nad kojim te zakraljih, dajem ti mudrost i znanje. Ali 
ti dajem i bogatstvo, blaga i slave kakve nije imao ni¬ 
jedan kralj što bješe prije tebe i kakve neće imati ni 
oni koji dođu poslije tebe. 3 I održa obećanje te mu 
upokori neprijatelje tako da su mu svi okolni narodi 
plaćali danak i nisu ga uznemirivali. I u Knjizi o pos¬ 
tanku čitamo da je Bog, obećavajući Abrahamu ono 
što ga je molio, to jest da umnoži rod njegovog zako- 


' Mt 6 . 33 . 

' Ps 144, 18. 

» Ps 144. 19 20. 

> 2 Ljet 1 . 11-12 

nitog sina kao zvijezde na nebu, dodao: I od sina tvoje 
sluškinje podići ću velik narod, jer je tvoj potomak. 4 

3. — Na ovaj, dakle, način treba usmjeriti k Bo¬ 
gu snagu i užitak volje u molbama, ne tražeći da se os¬ 
lanjamo na izmišljanje ceremonija koje nisu odobre¬ 
ne od Katoličke crkve, puštajući neka svećenik govori 
svetu misu na svoj način i u crkvi, jer on ima od 
Crkve određeno kako treba da postupa. Neka odustanu 
od mijenjanja ičega, kao da bi oni bili mudriji od Duha 
Svetoga i od njegove Crkve. Neka ,pak, vjeruju da, ako 
ih Bog ne usliši kad mole u ovakvoj jednostavnosti, ne 
bi ih uslišio ma koliko oni ceremonija izmislili. Jer 
Bog je takav; ako ga prihvate na lijep način i prema 
njegovoj naravi, imat će od njega što god hoće; a ako 
se približe zbog interesa, neka mu radije ništa ni ne 
govore. 

4. — Obzirom na molitve i druge pobožnosti, ne¬ 
ka se duše svojom voljom ne mare podavati ceremoni¬ 
jama ni načinima molitve koji se razlikuju od načina 
što nas uči Isus Krist. Očito, kad su ga njegovi učenici 
pitali da ih nauči moliti, on ih je naučio sve ono što je 
potrebno da budemo uslišani od Vječnog Oca, kao onaj 
koji mu dobro pozna ukus: a naučio ih je samo onih 
sedam prošnja Očenaša,' u kojima su uključene sve 
naše duhovne i vremenite potrebe, a nije im dao na 
dohvat mnoge druge riječi ili ceremonije. Cak im je 
drugom zgodom rekao neka se u molitvama ne služe 
mnogim riječima, jer naš Otac nebeski znade sve što 
nam treba*. Samo nam je veoma toplo preporučio da 
ustrajemo u molitvi, to jest u molitvi Očenaša, kad je 
drugom zgodom rekao da treba moliti i nikad ne klo¬ 
nuti .» Naprotiv nas nije poučio raznolike molitvene ob¬ 
rasce, nego je rekao neka se ove molbe ponavljaju više 
puta, žarko i pomnjivo, jer je u njima sadržana sva vo¬ 
lja Božja i sve naše potrebe. Stoga, kad se je on obratio 


4 Post 21. u. 
' Lk U, 1-4- 
Ml 6 . 7 - 8 . 

> Lk 18 , 1 . 

tri puta Vječnome Ocu, sva je tri puta, kako Evanđelisti 
navode, molio riječima Očenaša, govoreći: Oče moj, ako 
nije moguće da me mine ovaj kalei, a da ga ne pijem, 
neka bude volja tvoja'. 

Sto se tiče držanja tijela kod molitve, dao nam je sa¬ 
mo jednu pouku u dva navrata: ili onu da molimo u 
tajnosti svoje sobe, gdje bez buke i slobodni od svakog 
možemo to činiti čitavim i čistim srcem, prema nje¬ 
govim riječima: A ti, kad se moliš, uđi u svoju sobu. 
zatvori vrata, te se pomoli .. ili ona — da pođemo u 
samotna mjesta, kako je on učinio, i da molimo u naj¬ 
zgodnije i najmirnije vrijeme noći. Stoga nije potreb¬ 
no za naše pobožnosti označivati vrijeme ili određeni 
dan, niti izabirati jedne dane radije negoli druge, niti 
se služiti drugim sredstvima, igrom riječi u molitvama, 
nego samo onima kojima se Crkva služi i na način kako 
se Crkva služi, što se sve svodi, kako rekosmo, na Oče¬ 
naš. 


5. — Ne osuđujem, pače hvalim, što neki odlučuju 
stalne dane obavljati pobožnosti, kao što su poslovi i 
druge slične stvari; kudim, naprotiv, njihov postupak, 
kad se služe nekim ograničavajućim načinima i ceremo¬ 
nijama. Tako je Judita ukorila stanovnike Betulije što 
su ograničavali Bogu vrijeme u koje se mogu uzdati 
u njegovo milosrđe, kad im je rekla: Zar da vi odre¬ 
đujete Bogu rok da pomogne? Time se Bog — veli da¬ 
lje — neće ganuti na milosrđe, nego će se, radije, po¬ 
buditi na gnjev.* 


■ Ut 26 . 42 . 

' Ul 6 . 6 . 

POGLAVLJE 45. 


1. — RASPRAVLJA SE O DRUGOJ VRSTI POJE¬ 
DINAČNIH DOBARA U KOJIMA VOLJA MOŽE IS- 
PRAZNO UŽIVATI. 

1. — Drugu vrst slasnih pojedinačnih dobara, u 
kojima volja može isprazno uživati, sačinjavaju ona do¬ 
bra koja nas izazivlju i utvrđuju da služimo Bogu, te 
ih zovemo izazovnim dobrima 1 . To su propovjednici, o 
kojima možemo govoriti s dvaju gledišta, gledom na 
njih same i gledom na slušatelje. Stvarno nam ne pre- 
ostaje nego da spomenemo jednima i drugima kako u 
toj vježbi treba da uprave k Bogu užitak volje. 

2. — U prvom redu treba spomenuti propovjed¬ 
niku, zato da bi propovijedanje koristilo narodu i da 
se on, propovjednik, ne bi zapleo taštom hvalom, is¬ 
praznim užitkom i uznositošću, kako treba da zna da 
je propovijedanje više duhovna negoli glasovna vjež¬ 
ba; jer premda se na vani obavlja službom riječi, ipak 
ono dobiva svoju snagu i učinkovitost od unutarnjeg 
duha. S toga razloga, ukoliko god bila visoka nauka ko¬ 
ju on propovijeda, kako god bila profinjena govornič¬ 
ka vještina i uzvišen stil kojima je nauka zaodjenuta, 
redovito ne proizvodi po sebi veću korist duha; jer 
premda je istina da je riječ Božja učinkovita, prema 
izreci Davidovoj: 

Cuj, glasom grmi, 
glasom svojim silnim ,* 

ipak je i to istina da oganj, koji ima u sebi snagu da za¬ 
pali, ne pali ako mu nosilac ognja nije prilagođen. 

3. — Zato da bi nauka dostigla svoju snagu, mora 
da ima dvije priprave: kod propovjednika i kod slu- 


1 Vidi knj. III. pogl. 25.. br. I. 
> Ps 67, J« 

šatelja, jer učinak ovisi o raspoloženju onoga koji po¬ 
učava. Stoga se kaže: Kakav učitelj, takav učenik. Ta¬ 
ko čitamo u Djelima apostolskim, kad je sedam sino¬ 
va židovskog velikog svećenika zaklinjalo đavle na 
isti način kao Pavao, đavao se srdio na njih i govorio: 
Isusa poznajem i znam tko je Pavao, a tko ste vi?,« i 
nasrnuvši na njih svuče ih i izrani. To se je dogodilo, 
jer oni nisu imali odgovarajuće raspoloženje, a ne stoga 
što Krist ne bi htio da oni tjeraju đavle; jer su jednom 
zgodom apostoli zabranjivali nekome, koji nije bio 
učenik Kristov, da tjera đavle u Njegovo ime, ali ih je 
Gospodin ukorio ovim riječima: Nemojte mu braniti, 
jer nema nikoga koji bi činio čudo u moje ime i onda 
ubrzo mogao o meni zlo govoriti .* Ali se zato ljuti na 
one koji, dok druge poučavaju zakon Božji, sami ga nc 
opslužuju i, dok propovijedaju dobar duh, dobrog duha 
nemaju. Stoga veli po svetom Pavlu: Ti, dakle, koji 
drugoga učiš, samog sebe ne učiš. Ti, koji propovijedaš 
da se ne krade, kradeš!* Duh Sveti veli propovjedniku 
na usta Davidova: 

A grešniku Bog progovara: 

Sto mećeš u usta Savez moj? 

Ti, komu stega ne prija, 

te riječi moje iza leđa bacaš?*.* 

To su izrazi kojima nam daje razumjeti da im on neće 
dati duha po kojem bi donijeli ploda. 

4. — Općenito vidimo, ukoliko možemo suditi ov¬ 
dje na zemlji, da ukoliko propovjednik primjemije živi, 
toliko donosi više ploda, ma njegov stil i bio priprost, 
govornička vještina siromašna a nauka obična, jer se 
žar stječe od živog duha. Drugi će, naprotiv, donijeti 
malo ploda, mada mu stil i nauka bili uzvišeni. Jer, ako 
i jest istina da uzvišen stil, dobri gesti, duboka nauka 


i Rim 2. 21. 

• Dj 19, 15. 

» Mk 9. 3*. 

* Ps 49. 16-17. 

i birao jezik, kad su popraćeni dobrim duhom, više 
pokreću i proizvode veći učinak, također je istina da 
bez duha govor, ako i daje užitak i slast osjetima i ra¬ 
zumu, volji pruža vrlo malo ili ništa soka. Ona opće¬ 
nito ostaje mlaka i slaba u djelovanju kao i prije, ko¬ 
liko god propovjednik izrekao na čudesan način uzvi¬ 
šene stvari. One služe samo da ugađaju uhu, kao sklad¬ 
na glazba ili glas zvona, duh se, naprotiv, kako rekoh, 
ne pokreće više negoli prije, jer taj glas nema snage da 
uskrisi mrtve. 

5. — Malo vrijedi slušati neku glazbu koja je bolja 
od druge, ako ne pokreće na djelovanje više od ove. 
Pa ako se propovijedaju i čudesa, odmah se i zabo¬ 
ravljaju, jer se oganj ne hvata volje. Jer pored toga što 
po sebi ne proizvodi velikog ploda, privrženost prema 
ugodnosti takve nauke, koju osjeti osjećaju, prijeći da 
se prijeđe od riječi na duh, jer se zaustavlja na visokoj 
cijeni i neobičnim svojstvima propovjedi i hvali pro¬ 
povjednika za ovo i ono te ga nasljeđuje više u tim 
stvarima negoli u popravljanju života, što se zapravo 
time ima postići. Sveti Pavao dobro daje razumjeti ovu 
nauku kad piše Korinćanima: Kad dođoh k vama, bra¬ 
ćo, propovijedao sam vam Krista ne s visokim govo¬ 
rom ni mudrošću; moje riječi i moje propovijedanje 
nije se sastojalo u uvjerljivim riječima mudrosti, nego 
u očitovanju duha i snage.' 

6. — Ipak nije Apostolova, ni moja, nakana da 
ovdje osudim lijep stil, govorničku vještinu i biran go¬ 
vor, što sve mnogo koristi propovijedanju kao i sva¬ 
kom drugom djelovanju, jer birani govor i stil uzdižu i 
ispravljaju stvari koje su pale i razbijene, kao što prost 
govor kvari i ruši i ono što je dobro* 


' 1 Kor 2. 1-4. 

> Ovim naglo završava USPON NA GORU KARMEL. Ne samo da 
manjka IV knjiga, koja je u ovom djelu najavljivana u vile navrata, a 
imala je obrađivati Pasivnu noć duha — a općenito je prihvaćeno mišlje¬ 
nje da je nadoknađuje Tamna noć, djelo kojemu je pasivna noć duha glav¬ 
ni predmet — nego se ovdje ne dovršava ni Ili knjiga prema razdiobi 
iz Pogl. J5, 1: a u ovom 45. poglavlju obrađen je predmet o propovjednici¬ 
ma, prema planu u br. 1, samo djelotmćno. jer »gledora na slušatelje* 
manjka obrada. 

IVAN OD KRIZA — USPON MISTIČNIM VRHUNCIMA 

USPONOM NA GORU KARMEL Ivan simbolizira 
stanje mističnog sjedinjenja duše sa svojim Bogom, 
oslobođenje u ljubavi — u duhovnom ozračju. 

Uvijek je vrhunac brda označivao najviše domete 
božanstva: Na brdu Olimpu — Pamasu bogovi slave 
gozbu, pijući božansku ambroziju — nektar. Vrhunci 
označuju čežnje ljudskoga srca i duha da se uspne Bo¬ 
gu, da mu se približi. 

Taj uspon i sloboda na vrhuncu rezultat je teške 
borbe za krepost, za svetost, mučni put kršćanske as¬ 
keze, trnovit put Kristovih sljedbenika, koji u strplji¬ 
vosti i poniznosti nose svoj križ. da nakon razapinjanja 
budu proslavljeni i preobraženi vječnim sjajem Bo¬ 
žanstva. 

Nije to put S i z i f a, koji — proklet od bogova — 
mora vuči kamen na vrhunac Kavkaza, gledajući kako 
se on ponovno ruši u dubinu i kako on ponovno mora 
za njim silaziti, motreči uzaludnost svoga napora. Za¬ 
to se i ne čudimo da taj očaj i beznađe tako potresno 
opisuje Camus, ilustrirajući i svoja psihička stanja: 

»... Vidim toga čovjeka kako iznova silazi tromim 
ali jednakim korakom spram muci kojoj nema svr- 
ietka.ii 

(»Mit o Sizifu«) 

Niti je to krik Prometeja, koji — prikovan lan¬ 
cima na vrhuncu — potresa nebesa, jer sc drznuo da 
božanski oganj preda ljudima. 

To je vuhunac kršćanskog savršenstva, ljubavi, 
što ga je duša postigla uz cijenu mučnoga napora, od- 

ricanja, bola, čije su žrtve nagrađene ođ Onoga kojemu 
nije nepoznat ni jedan vapaj, ni jedan jecaj, ni jedan 
krik. To je onaj vrhunac na kojemu se, jer se sve pre¬ 
dalo, zadobiva SVE. 

Put do tog vrhunca je strahotan. On vodi kroz 
faze mučnog očišćenja, kroz tamu, kroz noć. 

Nije to ona tama — mrak prema kojemu smjera sa- 
vremeni čovjek, ono otuđenje, tj. odvajanje od svoga 
ontološkog Temelja, Izvora i Smisla — da se otme 
Bogu i prekine svaku vezu s njim, nije to ona nevjer- 
nost Duhu, nego je ta noć u biti svijetla, upravljena po¬ 
put sjajnog reflektora na dušu, ali zbog vlastitih mana 
duša to svjetlo doživljava kao tamu. 

Tu se trajno isprepliće tama i svjetlo — chiaros- 
curo jednog Carravaggia ili velikih slikara baroka: Ve- 
lasqueza, Murilla, Rembrandta. Svjetlo i tama, prolaz 
kroz očišćenje, borba između staroga i novoga čovjeka 
u nama, između materijalnosti i spiritualnosti, ali ne 
tako da se one isključuju, poništuju, nego dopunjuju, 
pročišćuju, jer nema raskola u naravi i milosti; sve 
vodi Integritetu, Totalitetu — Cjelini. Put uzdignuća 
ljudskoga duha... Put k Bogu, koji vodi kroz vlastitu 
tamu naše ljudske egzistencije, koja prolazi svojim fa¬ 
zama, upravljena prema svome Središtu i Smislu, kao 
što se — po p. Teilhardu de Chardinu sav svijet i či¬ 
tava materija, prolazeći fazama kozmogeneze, biogeneze, 
antropogeneze i noogeneze razvija u pravcu tačke Ome- 
ga, koja je Krist. 

To je put kojim je kroz vjekove prolazio čovjek, 
ostavljajući postepeno za sobom tamu i uranjajući u 
krugove Svjetla. To je put čovjeka — ljudske sudbine — 
od dna Kocita — Pakla, preko strmoga uspona čistilišta 
do najviših vrhunaca Raja — Empireja, vječnoga bla¬ 
ženstva. 

* 


Za Ivana sjedinjenje duše s Bogom predstavlja 
duboku etičku, psihičku i ontičku asimilaciju s Bogom, 
uranjanje u otajstva Ljubavi, u život Presv. Trojstva, 
između kojega su izmjenična strujanja ljubavi, klju¬ 
čanje i slijevanje božanskoga života u kojem se preli- 

jeva ljubav Sina na Oca po Duhu Svetome, da tim 
božanskim životom obuhvati sve stvoreno, te Bog bude 
Sve u Svemu. To je SREDISTE života i Ljubavi — Nje¬ 
govo Božansko Srce, izvor vječne Ljubavi, koja je po 
Ivanovoj i Duns Skotovoj koncepciji centar svega stvo¬ 
renoga. 

Ivan naglasuje vrijednost ovog božanskog života 
ljubavi, da bi čovjek mogao živjeti kao dijete Božje, 
shvativši svoje dostojanstvo i uloživši sav napor za po¬ 
stignućem svoga pobožanstvenjenja. 

I kad Ivan razvija mističnu teologiju, on unapre¬ 
đuje i etiku, koja je povezana s ontologijom, jer su te¬ 
melji morala sazdani na Bitku. A sve ima cilj: da bi 
duša — ljudska osobnost — po sjedinjenju s Bogom 
mogla postići svoj puni rascvat, svoj duboki smisao, 
svoj puni život — svoju vječnu LJUBAV. 

I Ivan kroz svoj USPON vodi dušu sa dna NISTAVILA. 
Ali to nije poništenje — negacija u ontičkom smislu, 
nego u psihološkom, jer nema smrti esencije. Nije to 
negacija naravnih darova i vrednota, poništenje u bu¬ 
dističkom smislu, poništenje Sakyamune, kada je htio 
da u sebi ubije svaki ljudski osjećaj, toneći u Nirvanu, 
jer je ljubav — božanski dar u čovjeku — neuništiva. 

To Ivanovo poništenje, kao izraz kršćanske nauke- 
-askeze, znači skidanje staroga čovjeka, odstranjenje 
zlih klica, sprečavanje otrova zlih požuda koje uništa¬ 
vaju ljubav; sve ono što destruktivno djeluje na čovje¬ 
ka i njegove moralne snage; »poništenje« je zapravo 
afirmacija njegovih iskonskih snaga, vrednota; suobli- 
čenje po slici Sina Božjega. To je put kreposti, naslje¬ 
dovanja Krista. I Ivan usredotočuje i utemeljuje svoju 
mističnu nauku na ove dvije postavke iz Kristova Evan¬ 
đelja. 

»Tko hoće da ide za mnom, neka se odreče sebe, 
uzme križ svoj i slijedi mene« (Mt 16, 64). 

Neka se odreče sebe... Taj put odricanja, 
poništenja nije lagan. Nužni uvjet za nasljedovanje Kri¬ 
sta i božansko sjedinjenje je otcijepljenje od samoga 
sebe. Moramo se posve lišiti od svake neuredne prive- 
zanosti na stvorove, tj. suzbijati neuredne pohote, pro¬ 
čišćavati ih i staviti ih u službu Dobra. To je onaj Pav- 

lov »stari čovjek« kojega treba svući, jer u sebi nosi 
plodove Smrti, a obući se u Krista. 

1 slijedi Mene... Prihvatiti mučni put uspi¬ 
njanja na Golgotu, slijediti Krista, surađivati s milošću, 
da bi se došlo do preobraženja, i povratilo u stanje 
prvotne nevinosti i sklada, kada su sjetila bila podlož¬ 
na razumu — duhu, a ovaj Bogu. 

Dostići ono stanje koje je sam Bog zamislio. Po 
Otkupljenju čovjek-duša ima mogućnost većeg usavr¬ 
šavanja, veće sublimacije — suobličenja s Kristom, 
da se tako postigne jedinstvo s voljom Božjom, kojemu 
se jedinstvu u nama trajno opire »stari čovjek«, koji se 
teško podvrgava višim zakonima, više im se opirući i 
suprotstavljajući i tako zaslužujući pravednu kaznu, 
kao što zbori i Dante: 

»Nebo vas zove, oko vas se kreće 
i vječne svoje ljepote vam kate, 
a pogled vaš od zemlje dalje neće; 
zato vas bije koji sve to važe .« 

(Cistilište, 14, 148—151) 

Sto se više čovjek — duša pročišćava, to biva i ve¬ 
ća snaga božanskoga života u njoj, stanje — naslada 
kontemplacije koja nas imanja u Boga, a ljubav koja 
odgovara ovome životu s Bogom i spoznaji Boga is¬ 
ključuje svaku uvredu prema Bogu i stavlja 
sve naše snage u službu najvišega Dobra — Ljubavi. 
Zato su plodovi kontemplacije nesagledani. Ona je — 
po riječima sv. Tome — naš vlastiti elemenat, jer je 
ispunjenje dubokih sposobnosti u nama; one iskonske 
žeđi i traženja Boga, smirivanje u vječnome Izvoru 
ljubavi. Po većoj spoznaji Boga povećava se u nama 
sjaj milosti; osnažuje žar ljubavi. Kao što kaže Dante: 

•Zato će morat sjaj postati veći, 
što nam ga milost Višnjeg Dobra daje, 
k o put da Njega vidimo u sreći. 

Stog mora jačat zrenje, mora da je 
i jači žar što na njem se razgori, 
i jača zraka što iz žara sjaje.* 

(Raj 14.46-51) 

Ivan je znao gdje su prave vrijednosti našega Ži¬ 
vota, bogate riznice duhovnog života ispunjene Bož¬ 
jom prisutnošću. Zato je toliko upozoravao ljude da 
uziđu iz svoje bijede i ništavila na vrhunce Svjetlosti; 
u krasotu Božje ljubavi, što ispunja sav Svemir. 

* * * 

I u ovom djelu je u središtu Bog, punina lju¬ 
bavi, koji upravlja duši poziv i ona snagom toga 
iskonskog zova u svojim dubinama mora k njemu — 
preko svih zapreka vlastitog JA, nižih i viših moći, 
»staroga ćovjeka« i Sotone; mora preko tri svijeta u 
sebi, koja Dante velebnim simbolizmom opisuje u svo¬ 
joj Božanskoj glumi; mora preko velike rijeke, 
tj. preko velikih nevolja, muka i iskušenja; mora pro¬ 
ći kroz tešku noć očišćenja. Dok se god ne os¬ 
lobodi starih mrlja, dok se god ne podvrgne teškoj 
kupelji očišćenja, ona je nesposobna za božansko sje¬ 
dinjenje. Ta se noć kod Ivana dijeli na noć sjetila 
i noć duha. 

Noć sjetila (ili aktivna noć osjeta), tj. čišćenje 
osjetnog dijela duše sastoji se u tome što se duša u ovoj 
noći mora očistiti od svih osjetnih želja za sjetilnim 
stvarima, osloboditi od svih neurednih nagnuća, stra- 
sti-požuda. Zašto? Jer su požude najveća zapreka bo- 
žanskome djelovanju-sjedinjenju. One oslabljuju kre¬ 
posti, kao crvotočina zdrava stabla, paraliziraju du- 
hovno-moralne snage za borbu protiv Zla, Sotone, 
smanjuju otporne snage. Požude duši nanose silne šte¬ 
te koje se sastoje u protivljenju Božjem duhu, planovi¬ 
ma, namjerama. Zato se u ovoj Noći osjeta duši nameće 
post — noć —smrt. Ona mora, prosvijetljena mi- 
lošću, uložiti sav napor da prihvati borbu, da se po¬ 
digne iz svoje grešnosti, da se otme iz »stare kaljuže*: 

•Stog ustaj, nek ti svlada slabost kletu 
duh, koji bitke izvojevat sve će, 
ne naškodi l, mu teško tijelo letu. 

Stepenice te čekaju još veće .« 

(Dante: Pakao 24, 52 — 56) 

Treba da iziđe iz »svoje kuće«, »jer dušu ne zarob- 
Ijuju stvari ovoga svijeta koje u nju ne ulaze, nego 
telja i četnja za njima koje u njoj stanuju .« 

(Uspon — 1 SJ,4) 

Treba naglasiti: l po Ivanu nije moguće u ovome 
životu posve umrtviti požude; narav ih može imati i 
onda kad je duža veoma slobodna na razini duha, ali 
sve svojevoljne požude — strasti moraju se umrt¬ 
viti da bi volja bila posve slobodna, tj. one moraju — 
snagom razuma — biti podložne volji, a ova Bogu, da 
bi se postiglo jedinstvo naše volje s voljom Božjom. I 
Toma Akvinski kaže da ni jedna strast — požu¬ 
da nije tako jaka, a da joj se Čovjek ne bi mogao su¬ 
protstaviti. 

Snagom razuma — volje mora nastojati da njime 
nikada ne zagospodari potpuna strast, a ta na¬ 
stupa kada čovjeka tako zarobi da ga lišava slobodna 
opredjeljenja — kada razum izgubi sposobnost da nad¬ 
zire nagone. 

U ovoj Noći sjetila, uz očišćenje vanjskih 
osjeta, postoji i očišćenje nutarnjih osjeta. Tu spada 
i čišćenje mašte. Ona je, po aristotelovsko- 
-tomističkoj teoriji »unutrašnje« osjetilo i može 
biti sredstvo pogrešnog rasuđivanja. Zato Ivan toliko 
udara na one koji se privezuju uz razna viđenja, 
jer mašta može često puta biti pod utjecajem Sotone. 
A privezanost uz ta viđenja uništava poniznost — put 
kreposti. 

Duša treba da se oslobodi i na vezanosti na sve os¬ 
jetne utjehe i slatkoće, težnje i osjećajne sklonosti ko¬ 
je nisu čiste. Ako se one gaje, nema kreposti, a bez 
kreposti ne može se slijediti Krista — uspeti se na 
Svetu goru, postići mistično sjedinjenje s Bogom (I S 
10, 4). 

Ova Noć sjetila obrađuje se kroz cijelu 1 knjigu 
Uspona; kroz 2. i 3. knjigu: Noć duha. U ovoj Noći 
Ivan pokazuje putove i načine kako da se duša liši i 
očisti i od duhovne navezanosti uz duhovna 
dobra, uz duhovne slatkoće i utjehe, jer se put na- 

sljedovanja Krista ne sastoji u njima nego u odrica¬ 
nju i prihvaćanju križa. U ovoj noći duša se oslanja 
samo na čistu vjeru, ljubeći Boga radi njega sa¬ 
moga, a ova vjera uvodi u stanje kontemplacije — 
mira. Ovu noć duha dijeli na aktivnu i pasivnu. 

Aktivna noć se sastoji u tome što duša ulaže 
vlastiti napor da pođe čvrstim putem kreposti; 

Pasivna noć — kada duša podnosi i miruje, a 
Bog izvodi u njoj svoje djelovanje. 

U tom naporu koji vrši duša vlastitom snagom u 
Aktivnoj noći duha, u tome preziru, poništenju koji 
ulaže, ne iscrpljuje se sve. Još tim putem, tj. vlastitim 
snagama ne može postići pročišćenje-preobraženje. 
Treba poseban tajanstveni Božji zahvat u Pasivnoj 
noći duha, zahvat koji zadire u korijenje bića, u iskon¬ 
ske dubine, koji u temeljima uništava zlo, klice požu¬ 
de, tajnovite privezanosti uz sve osjetno. Duh Njegov 
je na djelu: On pripušta duši strahovita poniženja, 
potvore, klevete, laži — da se nađe totalno degradirana 
ne samo u tuđim nego u vlastitim očima, da je tako 
oslobodi od njezine baštinjene oholosti, samoljublja, 
da je vidi kao Joba na smetištu vlastitoga ništavila i 
bijede, da je liši, oslobodi od svake neuredne priveza¬ 
nosti ne samo na ono što bi bilo nesavršeno, nego i od 
privezanosti na duhovna dobra, na sve lijepo i uzviše¬ 
no, da je ispere raznim udarcima i nevoljama kao šlju¬ 
nak poslije kiše, da je provede kroz strahotne kušnje, 
kroz živine pare, kroz zlato u vatri, kako bi sagorjelo 
u njoj sve »ljudsko i zemaljsko«. Duši se čini da joj i 
sam Bog postaje »neprijatelj«, jer osjeća na sebi sav 
gnjev Božji, kao što je i Krist to osjećao kada je pre¬ 
uzeo na sebe grijehe svega svijeta i kada se na nj mo¬ 
rala svaliti strahovita kazna i pravednost Božja. 1 što 
je najteže: Bog je izručuje pod udar i samoga Sotone, 
kao i Joba... Samo u djelima velikih mistika prona¬ 
lazimo sve grozne načine kojima je — Božjim dopuš¬ 
tenjem — Sotona mučio pojedine duše. Bog želi da se 
duša oslobodi od svakoga ljudskoga oslonca i od pouz¬ 
danja u vlastite snage, zasluge, kreposti — darove. 
Tada kada je »lišena« svakog dobra, kada je udarena 

bolima i poniženjima, kada je do smrti ožalošćena, iz¬ 
dana i prevarena, kada je do dna iskapila čašu gorčine 
i bola, kada je »ostavljena« i od Boga i od ljudi, sila- 
zeći na vlastito smetište, kao i Job, kada se može oslo¬ 
niti samo na milosrđe Božje i zasluge Otkupitelja — 
tada dolazi njezin Spasitelj, živi Bog... 

I ON mora doći... Mora doći da snagom Duha 
Života »oživi« dušu, da je podigne iz poniženja i bola, 
da je nagradi za sve što je pretrpjela iz ljubavi prema 
Bogu, da je ukrasi izvanrednim darovima milosti — 
ljubavi, da je tješi u njenim dubinama, jer On je živ... 
Da je tješi, kao što mati tješi svoje čedo, da je onako 
tješi kao što to sugestivno opisuje Cesarić za lađu 
koja je izudarana morala stajati u doku, ali je njezin 
graditelj opet pušta na plovidbu: 

•...More. ko mati, vuče je na krilo, 

Ljulja je, šapće: Ništa nije bilo.* 

(•Na novu plovidbu*) 

Bog dušu u dubinama tako utješi da ona zaborav¬ 
lja na sve uvrede, na sva stradanja, na sva poniženja 
kojima bijaše obasipana, i ispunja je svojom božanskom 
ljubavlju. Životvorni DUH koji je u njoj može 
samo ljubiti, jer Oganj božanski u njoj spa¬ 
ljuje sve »ljudsko«, sve nesavršeno — u njoj i u dru¬ 
gima, te je nesposobna da za zlo uzvrati zlom; Svjet¬ 
lo koje je u nutrini obasjava je i, ne da joj zalutati. 

Sada shvaćamo da te NOĆI poništenja nisu bile 
negacija vrednota duše ni njezino uništenje, nego afir¬ 
macija, obnova njenih vlastitih snaga koje Bog 
mora staviti u službu Dobra, obnova njezinih moćiju, 
koje su ispunjene božanskim žarom Duha i isijavaju 
božanske snage ... 

Ovako očišćena i preobražena duša — po sjedinje¬ 
nju s Bogom, najvećim i najuzvišenijim Vrhuncem — 
može razviti u sebi božanske akitvnosti, milosne sna¬ 
ge na mističnome planu, na djelu Otkupljenja. Njene 
duhovne moći su sada sposobnije za nadnaravna pro- 

svijetljenja, za čine ljubavi prema Bogu i bliž¬ 
njemu. za podnošenje patnja, koje trajno treba dopri¬ 
nositi za otkup svijeta. Sada je u njoj »naviranje i pre¬ 
lijevanje« božanskih voda, darova Duha Svetoga; u 
njoj šumi Ocean... Ocean života ljubavi Božanskih 
Osoba, u koji je uronjena. U njoj je Sjaj i Zar koji 
krasi cijeli Svemir; 

»- Mi gorimo od svjetla koje krasi 

čitavo nebo ...« 

(Dante: RAJ 5, 118) 

I kao Sto je duša bila po patnjama suobličena s 
Kristom patnikom, jer »Bog — po riječima sv. Terezije 
Avilske (a izrekla ih je i o njima mislila kada su Ivana 
od Križa bacili u podzemnu tamnicu u Toledu i kada 
je ona jedva umakla smrti prelazeći preko nabujalog 
Arlanzona) — strahovito postupa sa svojim prijatelji¬ 
ma, ali ne čini im nepravdu, jer je tako postupao i sa 
svojim Sinom-tako je i dionica slave uskrslog, preo- 
braženog Krista, vlasnica Njegova Božanskoga Srca — 
beskrajne ljubavi. Bog joj tada saopćava svoju vrhu¬ 
naravnu bit, u kojoj je sve blaženstvo Raja i po kojoj 
ona već ovdje na zemlji živi životom Božanskih Osoba 
— diše dubinom Vječnosti. 

* * * 

Kako smo vidjeh, u USPONU NA GORU KARMEL 
Ivan sugestivnim simbolizmom opisuje put duše koja 
se uputila za zovom svoga Zaručnika, stupajući posred 
noći — sve dalje i dalje — posred strmih staza uspona 
k vrhuncima mističnoga sjedinjenja. 

To je Ivanova omiljela tema, a to su i bitni sadr¬ 
žaji; Bog i duša, božanstvo i čovječanstvo, narav i nad- 
narav, što se grle na vrhuncima pobožanstvenjenja, 
stapajući se u harmoniju. Jer nema raskola između te 
naravi i nadnaravi, jer je ljubav jedna, nego taj 
raskol proizlazi od naših neurednih požuda, od Sotone, 
od posljedica istočnoga grijeha, a to se sve odstranjuje 
u NOĆI o kojoj bijaše govora. Tek kada su te zapreke 
u nama prevladane, tada nastupa jedinstvo između 

naravi i nadnaravi, ljudskog i božanskog — odraz Vječ¬ 
nosti u vremenitome. 

•...Kad pođoh od njih, 

nadoh Onoga koga ljubi 

duša moja.* 

(Pjesma nad pjesmama 2, 4) 

Tek kad je duša ostavila stražare i sebe, kad se otci- 
jepiia od svake privezanosti i neuredne sklonosti, našla 
je Ljubljenoga. 

* * * 

USPON u samoj koncepciji ima određenu fiziono¬ 
miju i autor ga samo razvija u pojedinostima. Ivan 
je i elementarnim potezima — kao vizuelnu sintezu 
svoje asketsko-mistićne nauke — naslikao grafički cr¬ 
tež kojim predočuje Goru Savršenstva. 

Početak tumačenja Uspona (stihove) ispisuje u El 
Calvario (1578—1579), nastavlja ga u Baezi, a završava 
oko g. 1584. u Los Martires u Granadi. Ni USPON ni 
TAMNU NOĆ nije završio; naglo se prekidaju. 

Ivan svoje djelo piše tako uvjerljivo, jer ga je i sam 
proživio, a kao izvrstan poznavalac Sv. pisma znao 
je izvanredno svježim metaforama vjerno ilustrirati po¬ 
jedina duhovna stanja, postižući tako izvanredne efek¬ 
te. A kao umjetnik znao je iskoristiti i ostale elemente: 
vizuelne i auditivne. Prisna mu je veza između emotiv¬ 
nog i refleksivnog elementa; sve je ispunjeno duhom, 
u kojem je koncentriran bitak. 

I kad pogledamo, Ivanova nam se paleta otkrije 
tako čarobna, kao paleta impresionista: Cćzannea, 
Maneta, Moneta... Ili nam se čini kao da mo¬ 
trimo kroz njegova djela prelijevanje boja sunčanog 
spektra: zelene kao smaragd, crvene kao rubin, žute 
kao topaz; modre kao safir... I po sadržaju i po um¬ 
jetničkoj formi Ivan je među vrhunskim piscima (du¬ 
hovnosti) duhovnoga života. 

Za podlogu svoje nauke i života Ivan traži NIŠTA 
(nije to »ništa« u ontičkom smislu) da postigne SVE. 

S. MARIJA: 


IVAN OD KRIZA. 


Nije to B udhino-Saky amunino ispunjenje u 
ništavnosti Nirvane, nego je to obuhvaćanje SVEGA, 
po oslobođenju od spona neurednosti u samome čo¬ 
vjeku. Ivanova je Ljubav — sazrela na Križu — raza¬ 
peta i raspjevana... Ona vodi dubinama Vječnosti, 
najuzvišenijem Vrhuncu: Trojstvenome Bogu. 

S. MARIJA OD PRESV. SRCA 
urednik 

23 Uspon na goru Karme! 

Knjiga III. 

AKTIVNA NOĆ DUHA ZA PAMĆENJE I VOLJU 

U njoj se raspravlja o aktivnoj noći čišćenja pamćenja i 
volje. — Daje se nauka kako da se duša vlada s obzirom 
na utiske ovih dviju moći da može stići do ujedinjenja s 
Bogom po spomenutim noćima u savršenom ufanju i lju¬ 
bavi. 


Pogl. 

Pogl. 

Pogl. 

Pogl. 

Pogl. 

Pogl. 

Pogl. 


1. — Predmet. 

2. —■ Raspravlja se o naravnim utiscima pamće¬ 

nja i kako se pamćenje mora isprazniti da bi 
se duša mogla sjediniti s Bogom po ovoj 
moći. 

3. — Govori se o trima vrstama štete što ih 

duša trpi ako se ne oslobodi s obzirom na 
vijesti i razglabanja pamćenja. — Govori se 
o prvoj šteti. 

4. — Raspravlja se o drugoj šteti koja prijeti 

duši od strane đavla po nadnaravnim utis¬ 
cima pamćenja . 

5. — O trećoj šteti za dušu od pojedinačnih na¬ 
ravnih spoznaja u pamćenju. 

6. — O koristima koje duša ima od zaboravi i 

K azni ne s obzirom na sve misli i spoznaje 
ie može imati u pamćenju na prirodan 

način. 

7. — Raspravlja o drugoj vrsti utisaka u pam¬ 
ćenju, to jest o imaginarnim utiscima i nad¬ 
naravnim spoznajama. 


Pogl. 8. — O štetama što ih spoznaja nadnaravnih 
stvari može prouzročiti duši ako na njih 
misli . 


227 

228 

235 

238 

239 

240 

242 

243 


Pogl. 9. — O drugoj vrsti šteta, to jest o opasnosti 
da se padne u ispraznu oholost i precjenji¬ 
vanje sebe .245 

Pogl. 10. — 0 trećoj šteti što je može đavao nanijeti 

duši putem imaginarnih utisaka pamćenja 247 
Pogl. U. — O četvrtoj šteti koju duša može imati 
od pojedinačnih nadnaravnih utisaka pam¬ 
ćenja, a sastoji se u tom da su joj zapreka 


sjedinjenju.248 

Pogl. 12. — O petoj šteti koju duša može imati od 
nadnaravnih imaginarnih oblika i utisaka 
pamćenja ,a sastoji se u tom da nisko i ne¬ 
prikladno sudi o Bogu.249 

Pogl. 13. — O koristima koje duša izvlači kad odale- 
čuje od sebe imaginativne utiske. Odgovara 

se na stanovit prigovor te se objašnjava 
razlika između naravnih i nadnaravnih ima- 

Pogl. 20. — Koristi koje duša ima kad otklanja vreme¬ 
nita dobra.273 

postavi užitak volje u osjetna dobra .... 287 
Pogl. 26. — O duhovnim i vremenitim koristima što 

su i kako se razlikuju od duhovnih, te kako 

USPONOM NA GORU KARMEL Ivan sirnbo 
Hzira stanje mističnog sjedinjenja duže sa svojim 
Bogom. 

Za Ivana to sjedinjenje predstavlja duboku etičku, 
psihičku i ontičku asimilaciju s Bogom, uranja 
nje u otajstva Ljubavi... 

Put do tog vrhunca — mističnog sjedinjenja vodi 
kroz faze mučnog očišćenja..., kroz svjetlo i 
sjenu — chiaroscuro jednog Caravaggia ib veli¬ 
kih slikara baroka: Velasqueza, MuriOa, Rem- 
branđta... 

USPON u samoj koncepciji ima određenu fizio¬ 
nomiju i autor ga samo razvija u pojedinostima. 
Prisna mu je veza između emotivnog i refleksiv¬ 
nog elementa; sve Je ispunjeno duhom, u kojem 
je koncentriran bitak. 

Ivanova nam se paleta otkriva tako čarobna, kao 
paleta impresionista: Cezanne-a, Moneta, Mone¬ 
ta... Di nam se čini kao da motrimo kroz njegova 
djela prelijevanje boja sunčanoga spektra: zelene 
kao smaragd, crvene kao rubin, žute kao topaz, 
modre kao safir« 

Za podlogu svoje nauke i života Ivan traži NIŠTA 
(nije to »ništa« u ontičkom smislu) da postigne 
SVE. Nije to ono Budhino Sakyamunino ispunje¬ 
nje u ništavnosti Nirvane, nego Je to obuhvaća¬ 
nje SVEGA, po oslobođenju od spona neuredno¬ 
sti u samome čovjeku. 

Ivanova je Ljubav — sazrela na Križu — raza¬ 
peta i raspjevana... Ona vodi dubinama Vječ¬ 
nosti, najuzvišenijemu Vrhuncu: Trojstvenome 
Bogu. 

